
AVERTISSEMENT 


ETTE nouvelle édition de la Satyre Menip- 
pee fe divife en trois volumes. 
Le tome premier renferme la Satyre 
: Menippee, d’aprés I’édition la plus com- 
Site de 1594. Dans cette édition, le paffage relatif a 
Villeroy a été modifié, vraifemblablement par ordre, & 
on y a joint l’Afne Ligueur, de Gilles Durant. Nous 
Yavons choifie de préférence a toute autre, pour deux 
motifs : 1° parce qu’elle contient plus de matiére que 
les précédentes, datées foit de 1593, foit de 1594; 
2° parce qu'elle eft devenue, en quelque forte, par le 
fait de réimpreffions fucceffives, le véritable texte offi- 
~ elel de ce célébre pamphlet du feiziéme fiécle. En voici, 
au furplus, le titre exa&; quelque long quiil foit, il 

meérite d’étre reproduit en entier, car il fait connaitre 
d’une maniere claire & précife les diverfes pieces que 
les auteurs ont cru devoir ajouter a l’ceuvre primitive : 
— Satyre Menippee de la Vertu du Catholicon d’Efpa- 
gne & de la tenue des Eftatz de Paris. A lagueile eft 
adjoufté un Difcours fur V’interpretation du mot de Hi- 
guiero d'Infierno & qui en eft l’autheur. Plus le Regret fur 
la mort de l Afne Ligueur d'une Damoifelle qui mourut 
durant le fiege de Paris, Mpxciitt (1594), in-8 de 
8 feuillets préliminaires & 274 pages, fous la fignature 
A.-Riiij. 

Il eft bien regrettable que le texte de cette édition 
de 1594 ait été imprimé avec peu de foin. Dans notre 
réimpreffion nous avons dui corriger les erreurs par trop 
groffieres & les fautes les plus lourdes. Cette modifica- 
tion, la feule que nous nous foyons permife, était d’une 
abfolue néceffité. Du refte, il faut bien le reconnaitre, 
toutes les éditions de la Menippee, fans en excepterune 
feule, font plus ou moins fautives & ne brillent nulle- 
ment par la correction typographique. 

Le fecond tome (aétuellement fous preffe) compren- 
dra les Piéces fupplementaires. Parmi ces piéces nous 
citerons les fuivantes : 

En profe : Le Supplement du Catholicon ou Nou- 
velles des regions de la Lune; VHiftoire abregee des 
fingeries de la Ligue, de Jean de La Taille (deux ou- 
vrages de 1595); la Lettre de Villeroy 4 Du Vair & la 
Refponfe de ce dernier (dans cette longue lettre, datée 
du 1° aott 1594 & qui eft encore inedite, Villeroy fe 


AVERTISSEMENT. Vij 


plaint d’avoir été infulté & raillé par les auteurs de la 
Menippee) ; Agenda feu Inftructio Cardinalis Placentini 
et Cacochyme ou Catechifme du dodeur Pantalon & de 
fon difciple Zani. 

En vers: la Chanfon de Fifi, 1565 (piéce curieufe. & 
piquante contre le cardinal de Lorraine, reftée jufqu’a 
ce jour inedite) ; la Confeffion generale des piliers de la 
Sainte Vnion, 1590; le Teftament de la Ligue; Epita- 
phe de la Ligue; \' Ixion hefpagnol, de F. Cephale (tou- 
tes pieces de 1594); le Jeu de l'afflac, 1595; Deplo- 
ration & regrets du duc de Mayenne fur le piteux eftat 
de fes affaires, 1595. 

Enfin un troifieme & dernier tome contiendra la 
notice, les teffimonia des auteurs contemporains, la 
bibliographie des diverfes éditions de la Satyre Menippee 
que nous avons pu examiner, des notes, les principales 
variantes de la premiere édition, & un Index général. 

Un mot maintenant fur nos notes, fur cette partie fi 
importante &, il faut bien l’avouer, fi difficile de notre 
trayail. 

Nos leéteurs favent certainement que jufqu’a préfent 
les éclairciffements & les commentaires n’ont pas man- 
qué a la Menippee; mais malgré les favantes remar- 
ques de Du Puy, de Le Duchat & de Charles Labitte, 
il reftait encore beaucoup a faire. Nous avons profité 
des renfeignements que nous fourniffaient les travaux de 
ces eftimables érudits & nous les avons utilifés, mais 
aprés avoir vérifié & contrélé leurs affertions. C’était le 
feul moyen d’arriver 4 une annotation exacte & autant 

que poMible dépourvue d'erreurs. I] ne nous a parw ni 
convenable, ni loyal de copier, comme on !’a fait juf- 
qu’ici, les notes de nos devanciers. Nos notes @ nous 
feront nouvelles & ajouteront quelque chofe aux con- 
naiffances déja acquifes. Elles feront courtes, nombreu- 
fes & toujours puifées aux fources. Pour rompre la 
monotonie & I’aridité de ces notes, nous avons inféré ¢a 
& la quelques piéces de vers peu connues, fur les prin- 
cipaux perfonnages cités dans la Menippee ; elles ajou~ 
teront a l’intérét de notre dernier yolume & contribue- 
ront, nous l’efpérons, a en rendre la ledure plus 
attrayante. 

Il eft a peine néceffaire de dire que nous indiquerons 
fcrupuleufement nos autorités & que nous citerons les 
éditions & les pages des auteurs par nous confultés. 
Cette méthode, nous le favons, eft peu fuivie, mais c’eft 
la feule, 4 notre fens, qui permette d’annoter un ancien 
texte d’une maniére utile. Une citation incompléte ou 
peu précife ne fuffit pas comme renvoi aux fources. Uni 
ou deux exemples feront mieux comprendre notre pen- 
fée & éclairciront ce qu’elle peut avoir d’obfcur ou de 
trop vague. 

Prenons les deux hiftoriens du feiziéme fiécle, d’Au~ 
bigné & de Thou. On cite ordinairement le premier de 
ces deux écrivains en indiquant le livre & le chapitre de 
fon Hiftoire univyerfelle, mais fans indiquer I’édition. 
Ona tort d’agir de laforte, car les deux éditions de 
d’Aubigné ne contiennent pas le méme nombre’ de 
chapitres. De la, difficulté de contrdle & impofibilité de 

vérification. Il faut donc abfolument citer la date de l’é- 
dition & dire fi c’eft la premiere (1616-1620) ou celle 
de 1626, a laquelle on renvoie dans les notes. Méme 
obfervation pour de Thou. On ne doit pas fe borner a 
indiquer le livre & I’édition ot fe rencontre le paffage 
allégué, il faut noter également la page. Dans la tra- 
duétion frangaife de 1734 (cette édition forme 16 volu= 
mes in-4°), chacun des livres renferme en moyenne une 
centaine de pages, & l’on comprend, fans qu’il soit 
befoin d’infifter, combien les recherches font difficiles 
& pénibles pour trouver fur-le-champ l’endroit indi- 
qué, fi l'on n’a pas pris la peine de marquer exacte- 
ment la page du volume. Concluons de tout ceci qu’un 
rigoureux fyfteme  d’exactitude dans les citations eft 
abfolument indifpenfable, furtout lorfqu’on édite un 
livre d’hiftoire. Sans cette condition il n’y a pas de pu- 
blication bien faite. Renvoi aux fources, citation exacte 
des autorités, indication de la page, tout eft la. C’eft, 
nous ne faurions trop le répéter, la marque diftinctive 
& le véritable criterium de toute édition férieufe. 

Qu’il nous foit permis, en terminant, d’adreffer a 
notre intelligent éditeur & ami, M, Alphonfe Lemerre, 
les remerciments auxquels il a droit pour le bienveillant 
appui qu’il n’a ceffé de nous préter pendant le cours 
de ce long travail. Dés le principe, cette réimpreffion 
de la Satyre Menippee devait fe compofer de deux volu- 
mes ; grace a lui, elle en aura trois. M. Lemerre n’a 
reculé devant aucun facrifice, il n’a rien épargné pour 
offrir aux curieux & aux érudits une édition confcien- 

cieufe de ce livre immortel, qui eft a la fois un chef- 
d’ceuvre de notre littérature & un documeni hiftorique 
de la plus haute importance. Quant a nous, nous née 
regretterons ni notre temps, ni nos peines, fi le public 
lettré daigne accueillir avec indulgence notre tentative, 
& sil juge que cette édition de la Menippee n'eft pas 
trop indigne de trouver place dans les bibliotheques 
érudites, a cété de ceile — auffi en trois volumes — 
que le favant Le Duchat a publiée il y a plus de cent 
cinquante ans & qu’il a enrichie de fi does commen- 
taires. C’eft la le fouhait que nous ofons former & que 
nous ferions heureux de voir fe réalifer. 

E Difcours fut faict en langue Italienne par 

yn Gentil-homme Florentin, qui eftoit a 

Paris pendant que les Eftats s’y tenoient, 

= en intention (comme il eff a prefumer) de 

le porter d fon maift,e le Duc de Florence, pour luy 
reprefenter l’Eftat admirable des affaires de France. Mais 
il aduint comme il s’en retournoit en fon pays & paffoit 
par Amiens pour aller en Flandres, que fon palefrenier 
Breton de nation ne fe voulant hazarder d ft long voyage, 
& ayant recognu que fon maiftre n’eftoit pas autrement 
bon Catholique, parce qu’il appelloit le Biarnois, 11 Re 
di Francia, fe fepara doucement de luy fans luy rien dire 
qui le fafchaft, ne qui le troublaft en fon repos? mefmes 
pour le foulager de la nourriture de deux cheuaux, en 

emmena le meilleur auec la valize en laquelle eftoit l'ori- 
ginal de ce Difcours. Toutesfois Dieu voulut qu’il fut pris 
par quelques religieux du Cha/teau verd, ou Francmuzeaux, 
& mene deuant le Maire de Beauyais, Godin, ou il euft efté 
declare de bonne prife, d caufe de quelque fac de doublons 
qui fe trouua dans la yalize, finon qu’il leur monftra yne 
once de Catholicon reduict en poudre, qu’il portoit en fa 
bourfe, auec fept grains benifts, & yne chemife de 
Chartres qui auoit demeure neuf iours & neuf nuidts aux 
pieds de noftre Dame fouz terre pour empefcher les coups 
de canons & arquebuyades, & d'eftre prins ny en guerre 
ny en iuftice. Tellement qu’il confeffa librement qu'il 
auoit laiffé fon maiftre, apres auoir cogneu qu'il eftoit 
heretique en ce qu’il appelloit le Biarnois Roy de France. 
Or entre les hardes de la valize, dont inuentaire fut faic 
en prefence du Maire Godin & du dodeur Lucain fupe- 
rintendant des prifes & rangons fe trouua l original de ce 
difcours Italien que le Maire n’entendoit pas, & pria le 
Dodteur de le traduire en bon Frangois. Dequoy le bon- 
homme s’excufa, difant qu’encor qu’il fceuft bien parler 
le langage de Rome, toutesfois il ne le fcayoit pas 
aproprier a Ya naiueté Frangoife. Si bien qu'on fut con- 
trainct le donner a yn petit moyne Romipete; qui le len- 
demain fe defroba pour la hafte qu’il auoit deftre a 
Paris d la benedi@ion folemnelle, & proceffion generale 
que deuoit faire le Legat pour la Saincte & Catholique 
entreprife que Pierre Barriere d’Orleans auoit faicte & 
iuree entre fes mains, d'affafiner fa Maiefté a Melun. 
Mais il aduint que ce moine fut pris par quelques 

~ Gentils hommes & trouué charge du mefme Difcours: 
Lequel leur fembla fi plaifant, qu’incontinent l'yn d’entre 
eux le tourna en Francois, & de main en main la tra- 
duction eft yenué iufques d moy : qui l’ay faict imprimer, 
tant pour releuer de peine les curieux de voir toutes nou~ 
ueautez, que pour piquer ceux qui languiffent encor fouz le 
ioug de ‘a tyrannie: Car il faudra qu’ils foient parfaicte- 
ment ladres clayelez, s’ils ne fentent ce poignant efguil- 
lon, & ne iettent pour le moins quelque foufpir de leur 
mourante liberte. Adieu. 


SATYRE MENIPPEE 


LA VERTV DV CATHOLICON 


HL ARCE que les Eftats Catholiques n’agueres - 
De, tenus a Paris, ne font point Eftats de bale, 
Geen ny de ceux qu’on vend a la douzaine: 
TANS Mais ont quelque chofe de rare & fingu- 
lier par deffus tous les autres qui ayent iamais efté 
tenus en France: i’ay penfé faire chofe agreable a 
tous bons Catholiques zelez & feruir a edification de 
la foy, d’en- mettre par efcrit un fommaire, qui eft 
comme un elixir & quinteffence tiree & abftraicte non 
feulement des harangues, mais auffi des intentions & 
pretentions des principaux perfonnages qui iouérent fur 
cét efchaffaut, Or d’autant que les prouinces affignees a 
longs termes, & les affignations par plufieurs fois fruf- 

trees a caufe des efcharpes blanches qui trauerfoient 
les chemins des deputez, ne fe peurent affembler a 
jour nommé, veritablement I’affemblee ne fut pas fi 
grande qu’on auocit efperé & defiré : Toutesfois il s'y 
trouua de notables & fignalez officiers, qui ne cedoient 
rien en grandeur de barbe & de corfage aux anciens 
Pairs de France: & y en auoit trois pour le moins de 
bonne cognoiffance qui portoient calotes ala Catholique, 
& vn qui portoit grand chapeau, & rarement fe deffu- 
‘bloit: ce que les Politiques (qui font encores plus de 
feize dedans Paris), detorquoient en mauvais fens, & di- 
foient que les trois calotiers eftoient tigneux, & le grand 
chapeau avoit la tefte comme le Poéte Afchylus: tel- 
lement que leur commun dire eftoit qu’aufdits Eftats 
n’y auoit que trois tigneux & vn pelé: & fi l’inquifition 
d’Efpagne euft efté de bonne heure introduite, i’en vey 
~plus de cinq cens, que dy ie cinq cens? mais cing 
mille, qui nemeritoient par leurs blafphemes rien moins 
que Yacollade du Prefident Briffon. Mais le fort ne 
tomba fur aucun d’eux: ains fur yn pauvre malotru 
meneur d’afne, qui pour hafter fon miferable baudet 
tout errené de coups & du fardeau, dit tout haut en 
voix intelligible ces mots fcandaleux & blafphematoi- 
res, Alons, gros lean aux Eftats: lefquelles paroles 
ayans efté prifes au bond par yn ou deux promoteurs 
de la foy, Machault & Bafton, le blafphemateur fut fain- 
tement & catholiquement condamné a eftre battu & fuf- 
tigé nud de verges 4 la queué de fon afne par touts les 
carrefours de Paris: qui fut vn prognoftic infaillible & 

avant-jeu fignalé pour tefmoigner a touts les peuples 
affemblez pour cefte folemnelle a&tion, que les proce- 
dures de touts les ordres feroient pleines de Iuftice & 
d’equité comme ce iugement : efchantillon de la grande 
piece de la luftice des Eftats futurs. 

Or pendant qu’on faifoit les preparatifs & efchaffaulx 
au Louure (ancien temple & habitacle des Roys de 
France) & qu’on attendoit les deputez de toutes parts, 
qui de mois en mois fe rendoient 4 petit bruit fans 

-pompe ny parade de fuitte (comme on faifoit ancien- 
nement quand l’orgueil & la corruption de nos peres 
avoient introduié le luxe & la fuperfluité vicieufe) il y 
avoit en la cour dudit Louure deux Charlatans, lun 
Efpagnol, & l’autre Lorrain qu’il faifoit merueilleufement 
bon veoir vanter leurs drogues, & iouér de paffe paffe 
tout le long du iour devant tous ceux qui youloient les 
aller veoir fans rien payer. Le Charlatan Efpagnol eftoit 
fort plaifant & monté fur un petit efchaffault iouant des 
regales, & tenant banque, comme on en veoit affez a 
Venife en la place fain® Marc. A fon efchaffault eftoit 
attachee une grande peau de parchemin efcrite en plu- 
fieurs langues, feellee de cinq ou fix feaulx d’or, de 
plomb, & de cire, auec des tiltres en lettres d’or, por- 
tant ces mots: Lettres du pouuoir d’yn Efpagnol & des 
effects miraculeux de fa drogue appellee Higuiero d’In- 
fierno ou Catholicon compofe. 

Le fommaire de toute ceite pancharte eftoit, que 
ce triacleur, petit fils d’vn Efpagnol de Grenade 
relegué en Afrique pour le mahumetifme, medecin 

du Cerif, qui de maiftre d’efchole & prefcheur, fe 
feit Roy de Marroque par une efpece de Higuiero, 
en depoffedant fon maiftre peu 4 peu, & en fin le 
tuant, & fe meitant en fa place. Le pere de ce tria- 
cleur eftant mort, il vint en Efpagne, fe fit baptifer, 
& fe mit a fervir 4-Tollede au college des Iefuites : ot 
ayant apris que le Catholicon fimple de Rome n’avoit 
d’autres effects que d’edifier les ames, & caufer falut 
& beatitude en l’autre monde: feulement, fe fafchant 
d'un fi long terme, s’eftoit advifé par le confeil tefta- 
mentaire de fon pere, de fophiftiquer ce Catholicon, fi 
bien qu’a force de le manier, remuer, alambiquer, 
calciner & fublimer, il en avoit compofé dedans ce col- 
lege ung electuaire fouverain, qui furpaffe toute pierre 
philofophale, & duquel les preuves eftoient defduictes 
en vingt ou. trente articles, tels qu’ils s’enfuivent. 

I. Ce,que ce pauvre malheureux Empereur Charles le 
Quint n’a peu faire avec toutes les forces ynies & tous 
les canons de I’Europe, fon brave fils Dom Philippes 
moyennant cette drogue l’a feeu faire en fe jouant 
avec ung fimple Lieutenant de douze ou quinze mil 
hommes: : 

II. Que ce Lieutenant ait du Catholicon en fes en- 
feignes & cornettes, il entrera fans coup ferir dans ung 
Royaume ennemy, & luy ira l’on au devant avec croix 
& banieres, Legats & Primats: Et bien qu'il ruine, ra- 
vage, ufurpe, maffacre & faccage tout, : qu’il emporte, 
raviffe, brufle, & mette tout en defert, le peuple du 
pais dira: Ce font de noz gens, ce font bons Catholi- 


SATYRE MENIPPEE. II 


ques, ils le font pour la paix, & pour noftre mere fain¢te 
Eglife. ‘ 
ITI. Qu’un Roy cafannier s’amufe a affiner cefte dro- 
gue en fon efcurial, qu’il efcrive ung mot en Flandres 
au pere Ignace, cacheté de Catholicon, il luy trouvera 
homme, lequel (falvya confcientia), affaffinera fon 
ennemy qu'il n’avoit peu vaincre par armes en vingt ans. 

IIIT. Si ce Roy fe propofe d’affeurer fes Eftats a fes 
enfans apres fa mort, et d’envahir le Royaume d’autruy 
a petits fraiz, qu’il en efcrive un mot & Mandoze fon 
Ambaffadeur, ou au pere Commolet, & qu’au bas de 
fa lettre il efcriue auec dell’ Higuiero dell’ infierno, Yo 
el Rei, ils luy fourniront un religieux Apoftat, qui s’en 
ira fouz beau femblant, comme un Iudas, affaffiner de 
fang froid un grand Roy de France, fon beau frere, au 
milieu de fon camp, fans craindre Dieu ny les hommes : 
ils feront plus, ils canoniferont ce meurtrier, & mettront 
ce Iudas au deffus de fainé& Pierre, & baptiferont ce 
prodigieux & horrible forfaic&, du nom de coup du Ciel, 
dont les parrains feront Cardinaux, Legats & Primats. 

V. Qu’une grande & puiffante armee de piteux & hor- 
ribles Frangois foit prefte 4 bien faire pour la deffence 
de la Couronne & patrie, & pour venger un fi efpou- 
ventable affaffinat, fi on jette au milieu de cefte armee 
une demie dragme de cefte drogue, elle engourdira 
touts les bras de ces braves & genereux guerriers. 

VI. Servez d’efpion au camp, aux tranchees, au 
canon, a la chambre du Roy, & en fes confeils, bien 
qu’on yous congnoiffe pour tel, pourveu qu’ayez pris 

des le matin un grain de Higuiero, quiconque vous 
taxera, fera eftimé huguenot ou fauteur d’heretique. 

VII. Tranchez des deux coftez, foyez perfide & def- 
loyal: touchez l’argent du Roy pour faire la guerre, 
mais n’aigriffez rien, & pratiquez avec les ennemis tout 
voftre faoul, pourveu que vous colliez voftre efpee 
dedans le fourreau auec du Catholicon, vous ferez 
eftimé trop homme de bien. 

VIII. Voulez vous eftre un honorable rieur & neu~ 
tre? faictes peindre a l’entour de voftre maifon, non du 
feu §, Antoine, mais des croix de Higuiero, vous voila 
exempt du hoqueton, & de Il’arriereban. 

IX. Ayez fur vous le poiz de demy efcu de Catho- 
licon, il ne vous faut point de plus vallable paffeport 
pour eftre auffi bien venu a Tours qu’a Troyes, 4 Or- 
leans qu’a Chartres, 4a Compiegne qu’a Paris. 

X. Soyez recogneu pour penfionnaire d’Efpagne, 
monopolez, trahiffez, changez, vendez, trocquez, defu- 
niffez les Princes, pourveu qu’ayez un grain de Catho- 
licon en la bouche, l’on vous embraffera, & entrera- 
on en deffiance des plus fideles & anciens ferviieurs, 
comme d’infideles & huguenots, quelques francs Ca~- 
tholiques qu’ils ayent toufiours efté. 

XI. Que tout aille de mal en pis, que l’ennemy ad- 
uance fes deffeins, & ne fe recule de la paix que pour 
mieux faulter, yoyant le beau jeu qu’on luy faiét, que 
lEglife Catholique mefme coure rifque, qu'il y ait per- 
vertiffement de tout ordre Ecclefiaftique ou feculier, 
a faute de parler bon Frangois, femez finement. un petit 

de Higuiero par le monde, perfonne ne s’en fouciera, & 
n’en ofera parler, craignant d’eftre reputé huguenot. 

XII. Cantonnez vous & vous inftalez tyrannique- 
ment dans les villes du Roy, depuis le Havre iusques a 
Mezieres, & depuis Nantes iufques a Cambray, foyez 
vilain, renegat ou perfide, n’obeiffez ny 4 Dieu ny a 
Roy, ny a Loy, ayez la deffus en main un petit de Ca~- 
tholicon, & le faiftes prefcher en voftre canton, vous 
ferez grand & Catholique homme. 

XIII. Ayez la face honnie, & le front ulceré comme 
les infideles concierges du Pontheau de mer, & Vienne, 
frottez vous un peu les yeux de ce divin eledtuaire, il 
vous fera advis que vous ferez preud’homme & riche. 

XIIII. Si un Pape comme Xifte cinquiefme, fait 
quelque chofe contre vous, il vous fera permis, illefa 
confcientia, de l’execrer, maudire, tonner, blafphemer 
contre luy, pourveu que dedans voftre ancre il y ait 
tant foit peu de Higuiero. 

XV. N’ayez point dereligion, mocquez vous a gogo 
des preftres & des facremens de |’Eglife, & de tout 
droi& divin & humain, mangez de la chair en Carefme 
en depit de l’Eglife, il ne vous faudra d’autre abfolution 
ny d’autre chardonnerette qu’une demy dragme de Ca- 
tholicon, 

XVI. Voulez vous bien toft eftre Cardinal? frottez 
une des cornes de voftre bonnet de Higuiero: il de~ 
viendra rouge, & ferez fait Cardinal, feuffiez vous le 
plus inceftueux & ambitieux du monde. 

XVII. Soyez auffi criminel que la Mothe Serrant, 

foyez convaincu de faulfe monnoye, comme Mandre- 
dreville, Sodomite comme Senault, Scelerat comme 
Buffy le Clerc, Atheifte & ingrat comme celuy qui a un 
benefice de fon nom, lavez vous d’eaué de Higuiero, 
vous voila agneau immaculé & pillier de la foy. 

XVIII. Que quelque fage Prelat ou Confeilier d’Ef- 
tat vray Catholique Francois s’ingere de s’opofer aux 
renardes entreprifes des ennemis de |’Eftat, pouryeu 
qu’ayez ung grain de ce Catholicon fur la langue, il 
vous fera permis les accufer de vouloir, tandis que 
Dieu dort, laiffer perdre la Religion Catholique comme 
en Angleterre. 

XIX. Que quelque bon predicateur non pedant foit 
forty des villes rebelles pour aider a defenforceler le 
fimple peuple, s’il n’a un brin de Higuiero dans fon ca- 
puchon, il s’en peut bien retourner d’ot il eft venu. 

XX. Que l’Efpagne mette le pied fur la gorge de 
lhonneur de la France, que les Lorrains s’efforcent de 
voler le legitime heritage aux Princes du fang Royal, 
qu’ils leur debattent, non moins furieufement’ que cau- 
teleufement ils leur difputent la Couronne, fervez yous 
la deffus de Catholicon, yous verrez qu’on s’amufera 
pluftot a4 veoir hors de faifon quelque difpute de la 
chape a l’Evefque, fur le Perron du Pleffis, qu’a travail- 
ler 4 rames & A voiles pour faire lafcher prife aux 
tyrans matois qui tremblent de peur. 

C’eft a peu pres la moitié des articles que contenoit 
la pancharte du Charlatan Efpagnol, le temps vous fera 
veoir les autres. 

Quant au Charlatan Lorrain, il n’avoit qu’un petit 
efcabeau devant luy couvert d’une vieille ferviette, & 
deffus une tirelire d’un cofté, & une bouéte de I’autre, 
pleine auffi de Catholicon, dont toutesfois il debitoit 
fort peu, parce qu’il commengoit a s’efventer, man- 
quant de ingredient plus neceffaire, qui eft l’or, & fur 
la boéte eftoit efcrit : Fin Galimatias, alias Catholicon 
compofe pour guerir des efcreiielles. 

Ce pauvre Charlatan ne viyoit que de ce meftier, & 
fe morfondoit fort, combien que il fuft affublé d'un 
caban fourré tout pelé; a caufe dequoy les pages l’ap- 
pelloient monfieur de Pellevé : & pour autant que le Char- 
latan Efpagnol eftoit fort bouffon & plaifant, ils l’appel- 
loient monfieur de Plaifance : a la verité la drogue de 
ceftui-cy eftoit fouveraine. I’ay yeu monfieur d’Aumale 
Comte de Boulongne, qu’elle a guery de la iauniffe faf- 
frarmee, dont il languiffoit :le Greffier Senault de la ca- 
quefangue : plus de dix mille zelez, du hault mal de la 
corde, & ung millier qui s’en alloient mourir en chartre 
fans cet Higuiero: & fi le Concierge de Verneuil euft 
eu en temps & lieu d2cefte drogue, il fe fuft bien paffe 
de leuer la fierte de fain& Romain de Rotien : Monfieur 
du Mayne en prend tous les iours dans un poffon de 
lai@ d’afneffe, pour guerir du plus defloyal & malin 
hocquet du monde. Le Duc de Savoye en avoit auffi 
prins pour le guerir de la boulimie & gloutonnie, mais 
il revomift tout, le pauure homme. Il ya de pires faincts 
en Bretagne que le Catholique valet de Monfieur de 
Fontaines gouyerneur de §. Malo, qui couppa la gorge 

a fon maiftre en fon li&, moyennant deux mil efcus pour 
noftre mere Sainéte Eglife : le devot Chreftien eft par 
les bas Bretons eftimé ung fecond $. Yves, pource qu'il 
neft iamais defgarny de Higuiero & Catholicon: En 
fomme tous les cas refervez en la bulle In cana Domini, 
font abfouz @ pur & a plain par cefte quinte effence 
Catholique lefuite Efpagnole, 


ABBREGE DE LeA FARCE 


Ben bot AT So DEPACLIGVE 


Convoquez 4 Paris au dixiefme Ianvier 1593. 


TIRE DES MEMOIRES DE MADAMOISELLE DE LA LANDE, 


ALIAS LA BAYONNOISE, 


ET DES SECRETTES CONFABVLATIONS D ELLE 


ET DV PERE COMMELAID, IJESVITE. 


SONSIEVR le Duc de Mayenne, Lieutenant 
de lEftat & Couronne de France, le 
Duc de Guyfe, le Conneftable d’Aumale, 
le Comte de Chaligny, Princes Lorrains, 
& les autres deputez d’Efpagne, Flandres, Naples 
& autres villes de l’union, eftants affemblez a Paris, 
pour fe trouver aux Eftats convoquez au dixiefme 
lanvier 1593, voulurent que devant que comman- 
Bais 

cer ung fi faint ceuvre, fuft faidte une pro- 
ceffion, pareille 4 celle qui fut jouee en la prefence 
de Monfieur le Cardinal Caetan. Ce qui fut auffi 
toft di&, auffi toft fait. Car Monfieur Roze n’agueres 
Evefque de Senlis & maintenant grand maiftre du 
college de Navarre, & Recteur de l’univerfité, fit le 
lendemain dreffer l'appareil & les perfonnages par 
fon plus ancien bedeau. La proceffion fut telle : ledi& 
Recteur Roze quittant fa capeluche reétorale prit fa 
robe de maiftre és arts aveq le camail & le roquet, & 
vng hauffe col deffus : la barbe & la tefte razee tout 
de frais, l’efpee au cofté, & une pertuifane fur lef 
paule : les curez Amilthon, Boucher, & Linceftre vn 
petit plus bizarrement armez, faifoient le premier rang: 
& deuant eux marchoient trois petits moynetons & 
novices, leurs robes trouffees, ayants chacun le cafque 
en tefte deffous leurs capuchons, & une rondache pen- 
due au col, ou eftoient painctes les armoiries & devifes 
defdits Seigneurs : Maiftre Julian Pelletier curé de S. laques 
marchoit a cofté, tantoft devant tantoft derriere, habillé 
de violet en gendarme fcolaftique, la corone & la barbe 
faite de frais, une brigandine fur le dos, aveq l’efpee 
& le poignard, & vne halebarde fur !’efpaule gauche, 
en forme de fergent de bande, qui fuoit, pouffoit & 
haletoit pour mettre ghafcun en rang & ordonnance. 
Puis fuivoient de trois en trois cinquante ou foixante 
religieux, tant cordeliers que lacobins, carmes, capu- 
chins, minimes bons hommes, feuillants & autres tous 
couvers, aveq leurs capuchons & habits, agrafez, armez 

a Vantique catholique, fur le modelle des epiftres de 
S. Paul : Entre autres y avoit fix capuchins, ayant cha- 
cun ung morion en tefte, & au deffus une plume de coq, 
reveftus de cottes de mailles, l’efpee ceinte au cofté par 
deffus leurs habits, l'ung portant une lance, J’autre 
une croix, l'un un efpieu, l’autre une harquebuze, & 
Vautre une arbalefte, le tout rouillé par humilité Ca- 
tholique : les autres prefque touts avoient des piques 
qu’ils branfloient fouvent, par faute de meilleur paffe- 
temps, horfmis ung fueillant boiteux, qui armé tout 
a crud fe faifoit faire place aveq une efpee a deux 
mains, & une hache d’armes 4a fa ceinture, fon bre- 
viayre pendu’ par derriere, & le faifoit bon voir fur 
un pied faifant le moulinet devant les dames. A la 
queué y avoit trois minimes touts d’une parure, fcavoir 
eft, ayants fur leurs habits chacun ung plaftron a cor- 
royes, & le derriere defcouvert, la falade en la tefte, 
Vefpee & piftolet a la ceinture, & chafcun une harque- 
buze a croq fans fourchette. Derriere eftoit le Prieur 
des Iacobins en fort bon poiné&, trainant une hale- 
barde gauchere, & armé a la legere en morte paye : 
Te n’y vey ny Chartreux, ny Celeftins, qui. s’eftoient 
excufez fur le commerce. Mais tout cela marchoit en 
moult belle ordonnance Catholigue Apoftoligue & 
Romaine : & fembloient les anciens cranequiniers de 
France. Ils voulurent en paffant faire vne falve, ou 
efcoupeterie : mais le Legat leur deffendit, de peur 
qu'il ne luy mefadvinft, ou a quelqu’un des fiens, 
comme au Cardinal Caetan. Apres ces beats peres 

marchoient les quatre mendians, qui avoient multi- 
plié en plufieurs ordres tant ecclefiaftiques que fecu- 
liers : puis les paroiffes : puis les Seze quatre a quatre, 
reduicts au nombre des Apoftres, & habillez de mefme, 
comme on les joué a la fefte Dieu. Apres eux mar- 
choient les Preuoft des Marchands & Efchevins, bigar- 
rez de diverfes couleurs, puis la Cour de parlement 
telle quelle, les gardes Italiennes, Efpagnoles & Vval- 
lonnes de monfieur le Lieutenant, puis les cent gentils- 
hommes de frais graduez par la fainéte union, & 
apres eux quelque veterineres de la confrairie S. 
Eloy. Suyvoient apres Monfieur de Lyon tout douce- 
ment : le Cardinal de Pelevé tout baffement, & apres 
eux, Monfieur le Legat, vray miroir de parfaicte 
beauté, & devant luy marchoit le doyen de Sorbonne, 
aueq la croix ot pendoient les bulles du pouuoir. Item 
venoit Madame de Nemours, reprefentant la Royne 
mere, ou grande mere (in dubio) du Roy futur : & luy 
portoit la queué Madamoifelle de la Rué, fille de noble 
& difcrette perfonne Monfieur de la Rué, cy devant 
tailleur d’habits fur le pont fainét-Michel, & mainte- 
nant ung des cent gentils-hommes & confeillers d’eftat 
de lunion, & la fuivoient Madame la douairiere de 
Montpenfier, aveq fon efcharpe verte fort fale d’u- 
fage, & Madame la Lieutenande de |’Eftat & couronne 
de France, fuivie de mes dames de Belin, & de Buffy 
le Clerc. Alors s’avancoit & faifoit veoir Monfieur le 
Lieutenant, & devant luy deux malfiers fourrez d’her- 
mines, & a fes flancs deux Vvallons portants hoque- 

tons noirs, tous parfemez de croix de Lorraine rouges, 
ayants devant & derriere une devife en broderie, dont 
le corps reprefentoit l’hiftoire de Phaéton, & eftoit le 
mot : In magnis yoluiffe fat eff. Arriuez qu’ils furent 
tous en cet equipage en la chapelle de Bourbon, 
Monfieur le Recteur Roze quittant fon haulfe col, fon 
efpee & pertuifanne, monta en chaize, ot ayant 
prouvé par bons & authentiques paffages, que c’eftoit 
a ce coup que tout iroit bien, propofa ung bel expe- 
dient pour mettre fin a la guerre dans fix mois pour 
le plus tard, ratiocinant ainfi. En France y a dix fept 
cents mille clochers, dont Paris n’eft compté que pour 
ung : qu’on prenne de chafcun clocher ung homme 
Catholique, foldoyé aux defpens de la paroiffe, & que 
les derniers foient maniez par des Docteurs en Theo- 
logie, ou pour le moins graduez nommez, nous ferons 
douze cents mille combatants, & cinq cents mille 
pionniers. Alors tous les affiftants furent veus treffaillir 
de joye,- & s’efcrier, 6 coup du Ciel : puis exhorta 
vivement a la guerre, & a mourir pour les princes 
Lorrains, & fi befoing eftoit, pour le Roy tres-Catho- 
lique, aveq telle vehemence qu’a peine put-on tenir 
fon regiment de moines & pedants qu’ils ne s’en cou- 
ruffent de ce pas attaquer les forts de Gournay & 
fain@& Denis : mais on les retint aveq ung peu d’eau 
benifte, comme on apaife les moufches & les frelons 
aveq ung peu de poulfiere. Puis monfieur le Cathe- 
drant acheva par cette conclufion (Beati pauperes 
fpiritu, &c.) Le fermon finy, la meffe fut chantee en 

haute note par monfieur le reverendiffime Cardinal de 
Pelvé, a la fin de laquelle les chantres entonnerent ce 
motet (Quum dilecta tabernacula tua). Lors tous ceux 
qui deuoient eftre de l’affemblee, accompagnerent 
Monfieur le Lieutenant au Louvre : le refte fe retira 
en confufion qui ¢a qui la chafeun cheux foy. 


OE TICE TCE TINE TYE TICE TCS Ty) 


LES PIECES DE TAPISSERIE 


DONT LA SALLE DES ESTATS FVT TENDVE. 


k devant que yous parler des ceremonies, & de 

Yordre des feances desdiés Eftats, il ne fera 
pas hors de propos de vous figurer la difpofition de 
la falle o laffemblee fe devoit faire : La charpenterie 
& efchafaudage des fieges eftoit toute femblable a 
celle des Eftats qui furent tenus 4 Troyes, enuiron 
lan 1420, fous le Roy Charles VI, a linftance & 
pourfuitte du Roy d’Angleterre & du Duc de Bourgongne, 
lors que Charles VII. Dauphin, & vray heritier de la 
couronne de France, fut par ces beaux Eftats degrade, 
& declaré incapable de fucceder au Royaume, luy & 
tous fes adherants & fauteurs excommuniez, agravés, 
& réagravés, cloches fonnantes, & chandelles efteinc- 
tes, puis bannis (ad tempus). Mais la tapifferie dont 
ladi&e fale eftoit tendue, en douze pieces, ou enuiron, 

fembloit eftre moderne, & faicte exprés, richement 
eftoffee a haute liffe, & le daiz de mefme, fous 
lequel deuoit eftre affis Monfieur le Lieutenant. A l’ung 
des coftez & pante du daiz par le dedanis eftoit repre- 
fenté au vif ung Sertorius habillé a la Francoife parmy 
des Efpagnols, confultant vne biche fée, par laquelle 
il difoit entendre la volonté des Dieux. En lautre 
pante eftoit leffigie de Spartacus haranguant fon 
armee d'efclaves qu'il auoit fait armer & revolter 
contre les Romains. En la troifiefme eftoit le portraic 
d’un perfonnage ayant ung flambeau dedans la main, 
qui venoit de mettre le feuen ung temple : & au bas 
de la pante y auoit efcrit, Si aqua non poffum, ruind 
extinguam.. La quatriefme ne fe pouvoit veoir, a 
caufe de lobfcurité contre fon jour. Au deffus de la 
tefte & au fond dudié& daiz eftoit ung crucifix a la 
{tampe moderne de Paris, ayant la main gauche atta- 
chee a la croix, & la droi¢te libre, tenant une efpee 
nie ou eftoit entouré ce difum : Super te, & fuper 
fanguinem tuum. Par le dehors des trois pantes de 
devant, eftoient fort bien élabourees les cheutes d’Icare 
& de Phaéton : & faifoit fort beau veoir les foeurs de 
ce jouuenceau fe metamorphofer en arbres de peu- 
pliers, dont I’vne, qui s’eftoit rompue une hanche en 
courant pour fecourir fon frere , reffembloit naiyement 
a la doitairiere de Montpenfier, toute defcheuelee & 
éeploree. 

La premiere piece» de tapifferie proche du daiz 
eftoit hiftoire du veau d’or, comme elle eft defcrite 

en Exode 32. chapitre, ot Moife & Aaron y eftoient. 
reprefentez par le Roy deffunct Henry troifiefme, & feu 
Monfieur le Cardinal de Bourbon : mais le veau d’or 
eftoit la figure du feu Duc de Guyfe haut eflevé, & 
adoré par le peuple : & les deux tables raportoient la 
loy fondamentale des Eftats de Blois, & l’Edi@ de 
iuillet 1587. & au bas de la piece eftoient efcrits ces 
mots, In die yltionis vifitabo, & hoc peccatum eorum. 

La feconde piece eftoit ung grand paifage de di- 
verfes hiftoires anciennes & modernes, diftinétes & 
feparees l’une de l'autre, & neantmoins fe rapportans 
fort ingenieufement a mefme perfpedtive : au plus haut 
fe voyoit reprefentee la belle entree de nui& que fit le 
Duc lean de Bourgogne a Paris, & quand les Parifiens 
crierent Noél dez la Touffainéts. 

A vng des coings eftoit la Harelle de Rotien, ol vng 
marchand appelle le Gras, eftoit efleu Roy par la popu- 
lace. A l'autre coing eftoit la Iaquerie de Beauvoifin, 
aueq leur Capitaine Guillaume Caillet: au coing 
d’embas eftoient les pourcelets liguez de Lion, & a 
Yautre coing, les fai€s heroiques des anciens Maillo- 
tins, foubs les Capitaines Simonnet Caboche, & Iaques 
Aubriot, Rois des bouchers, & efcorcheurs: Et le tout 
en perfonnages racourcis, ne fervant que de paifage : 
Mais au fond & milieu de la piece eftoient figurees les 
baricades de Paris, ot l’on voyoit ung Roy fimple & bon 
Catholique, & qui avoit tant fai@ de biens, & donné 
tant de privileges aux Parifiens, eftre chaffé de fa ma:fon, 
& affiegé de toutes parts, aueq tonneaux & barriques 

pour Je prendre. La eftoient reprefentez plufieurs braves 
ftratagemes des Sires qui menoient Tremont, Chafti- 
gheraye, Flavacourt, & autres bateurs de pavé, au lieu 
d’honneur, & au bas de laditte piece eftoit efcrit ce 
quatrain , 


Iupiter de fes tonneaux 
Le bien & le mal nous verfe: 
Mais par ceux-cy tous mauycaux 
ll met tout a la renverfe. 
‘ 

La troifiefme piece contenoit lhiftoire d’Abfalom, 
qui barricada fon pere, & le chaffa de la ville de Ieru- 
falem : ayant gaigné & corrompu par careffes indignes 
les plus abgets & faquins du menu peuple: puis fe 
voyoit la punition qu’il en receut, & comment Achito- 
phel fon mauuais confeiller finit malheureufement fes 
iours: Tous les vifages eftoient approchans d’aucuns 
defdi&s Eftats, et fe recognoiffoient aifement le prefi- 
dent Ianin, Marteau, Ribault, & autres, a qui le feu 
Duc de Guyfe faifoit tant de bonadies aux eftats de 
Blois : Auffi fe voyoient Choulier, La Rué, Pocart, 
Senault & autres, bouchers, maquignons, iufques aux 
cureurs de foffes, tous gens d’honneur de leur meftier, 
gue ledit deffun& martyr baifoit en la bouche par zele 
de religion. 

La quatriefme reprefentoit en gros les fai&s d’armes 
des anciens & modernes Affafins, autrement appellez 
Bedouins & Arfacides, qui ne craignoient d’aller tuér 
iufques a la chambre, & iufques au li, ceux que leur 

prince imaginaire, Aloadin, furnommé le vieil des fix 
ou fept montagnes, leur commandoit. Entre autres, y 
avoit deux figures plus apparentes, l’une d’un Comte 
de Tripoli, affaffiné par ung Sarrazin zelateur de fa 
religion, en luy baifant les mains. Et l’autre d’uh Roy 
de France & de Pologne, proditoirement frappé d’un 
coufteau, par ung moyne desbauché zelateur. en luy 
prefentant a genoux une lettre miffive, & fur le front 
dudi& moyne eftoit’efcrit en groffes lettres l’anagramme 
de fon nom, c’eft ’enfer qui m’a cree. 

En la cinquiefme fe voyoit la bataille de Senlis, ott 
Monfieur d’Aumale fut fait Conneftable, & luy eftoient 
baillez les efprons aiflez & zelez, par monfieur de 
Longueville, prince Politique, & par la Notie bras de 
fer, & Givry, fon ‘fuffragant : autour d’icelle eftoient 
eferipts ces vers par quatrains, 


A chacun nature donne 
Des pieds pour le fecourir : 
Les pieds fauvent la perfonne, 
IL n’eft que de bien courir. 


Ce vaillant prince d’Aumale, 
Pour auoir fort bien couru, 
Quoy qu’il ait perdu fa male, 
N’a pas Ja mort encouru. 


Ceux qui eftoient a fa fuitte 
Ne s’y endormirent point, 
Sauyants par heureufe fuitte 
Le moulle de leur pourpoind. 

Quand ouverte eft la barriere, 
De peur de blafme encourir, 
Ne demeurez point derriere: 

Il n’eft que de bien courir. 


Courir yault yn diadefme, 
Les coureurs font gens de bien. 
Tremont & Balagny mefme, 

Et Congys le fgauent bien. 


* 
Bien courir n’eft pas yn vice: 


On court pour gagner le prix: 
C’ett yn honnefte exercice : 
Bon coureur n’eft iamais pris. 


Qui bien court, eft homme habille : 
Et a Dieu pour fon confort : 
Mais Chamois & Meneville 
Ne coururent affez fort. 


Souuent celuy qui demeure, 
Eft caufe de fon mechef: 
Celuy qui fuit de bonne heure, 
Peut combattre derechef, 


IL vault mieux des pieds combattre, 
En fendant lair & le vent, 
Que fe faire occire ou battre 
Pour n’auoir pris le devant, 


Qui a de Il’honneur envie, 
Ne doit pourtant en mourir: 
On il y va de la vie : 
Il n’eft que de bien courir, 

Et au coing de ladiée piece, fe voyoit Pigenat au 
li& malade, furieux & enragé de cette fortune, & atten- 
dant la refponfe de la lettre qu'il avoit efcrite en polte 
a Madame fain&e Geneuieve, bonne Francoife, s'il en 
fut iamais. 

En la fixiéme eftoit depein& le miracle d’Arques, ot 
cing ou fix cens defconfortez prefts de paffer la mer a 
nage, faifoient la nique, & mettoient en route par les 
charmes du Biarnois, douze ou quinze mil Rodomonts, 
fendeurs de nazeaux, & mangeurs de charettes ferrees: 
Et ce qui en eftoit de plus beau, eftoient les dames de 
Paris. aux feneftres, & autres qui avoient retenu place 
dix iours devant fur les boutiques & ouvroirs de la rué. 
fainé& Antoine, pour voir amener le Biarnois prifonnier 
en triomphe, lié, & bagué, & comment il leur bailla 
belle, parce qu’il vint en habit defguifé par les faux 
bourgs fainé& Iacques & fain& Germain. 

La feptiéme contenoit la bataille d’Yvry la Chauffee, 
ou fe voyoient les Efpagnols, Lorrains, & autres Ca- 
tholiques Romains, par maquerie ou autrement, monf- 
trer leur cul aux Maheuftres, & le Biarnois tout efchauffé, 
qui a bride abatué ‘chevauchoit l’union par derriere. JI 

*y faifoit beau voir monfieur le Lieutenant maudiffant le 
dernier, & laiffant le Comte d’Ayguemont pour les gages, 
trompé d’outre moitié de iufte prix, s’en courir fur vn 
cheual Ture, pour prendre Mante par le guichet, & 
dire aux habitans en note baffe & courte aleine, MES 
AMIS, SAVVEZ MOY, ET MES GENS: TOVT EST PERDV, MAIS LE 
BIARNOIS EST MORT. Sur tout y auoit ung meryeilleux 

plaifir d’y voir fagement inuentorier fes coffres & bahuz, 
& d’en voir religieufement aveindre |’eftendart de la foy, 
ov eftoit pein& ung crucifix fur taffetas noir, auecq ’inf- 
cription, Aufpice Chrifto : tel qu’on le veoit pendant en 
lEglife de Mante. C’eft celuy eftendart, peuple Chref- 
tien, qui devoit feruir d’oriflambe a fes fucceffeurs Rois, 
a l’advenir, fi la corde n’euft rompu. Au coing de ladi@e 
tapifferie y auoit vne danfe de bergers & paifans, & 
aupres d’eux comme ung tableau, dedans lequel eftoit 
efcrit cette chanfon. 


Reprenons la danfe, 
Allons, c’ett affez : 
Le printemps commence, 
Les Rois font paffez. 


Prenons quelque trefue 
Nous fommes laffez : 
Ces Rois de la febve 
Nous ont haraffez. 


Vng Roy feul demeure: 
Les fots font chaffez : 
Fortune 4 cefte heure 
loué aux pots caffez. 


Il yous faut tous rendre, 
Roys embarraffez, 
Qui youlez tout prendre, 
Et rien n’embraffez. 

Vng grand Capitaine 
Vous a terracez: 

_ Allons lean du Mayne: 

Les Rois font paffez, _ 


La huittiefme eftoit la reprefentation des Paradis de 
Paris (in plurali) dedans lefquels & par deffus le fain& 
ciboire, eftoient les images de trois Sainés nouvellement 
imprimez depuis le calendrier Gregorien, portans jeuf- 
nes doubles: l’un d’iceux eftoit habillé. de noir & de 
blanc, en pie griafche, ayant ung petit coufteau en la 
main, comme ung coupeur de bourfe, tout autre que 
eeluy de fain& Barthelemy: L’autre eftoit veftu d’vne 
foutane rouge, & d’vne cuiraffe par deffous, & ung 
chapeau de mefme a longs cordons, ayant en la main 
yne coupe pleine de fang, dont il fembloit vouloir boire, 
& de la bouche luy fortoit ung efcriteau en ces mots : 
State in galeis, polite lanceas, & induite yos loricis. 

Le troifiefme eftoit ung fain& a cheval, comme fain& 
George, ayant a fes pieds force dames & damoifelles 
a qui il tendoit la main, & leur monftroit vne corone 
en lair, a laquelle en foufpirant il afpiroit avec cefte 
devife, Diffcilia que pulchra. Le peuple leur portoit 
force chandelles, & difoit de nouueaux fuffrages , 
attendant qu’ils feiffent miracles, mais le yent emportoit 
& fouffloit tout. Les bordures de ladiéte piece eftoient 
de proceffions blanches, & de fermons & Tedeums 
renforcez, ot fe yoyoient en petit volume les faces de 
Boucher, Linceftre, & le petit Fueillant, exhortant le 

peuple a la paix ‘par une figure nommee antiphrafe, & 
formant touts fes fyllogifmes en ferio.. 

La neufiefme faifoit voir au naturel une grande 
géante, gifante contre terre qui avortoit d’une infinité 
de viperes & montftres diuers, ies ungs intitulez Gaul- 
tiers, les autres Catillonnois, Lipans, Ligueurs, Catho- 
liques zelez, & Chateau-verds: & fur le front de la- 
die géante eftoit efcrit: C’et la belle Lutece, qui pour 
paillarder aveq fes mignons a faict tuer fon pere & 
fon efpoux. Madame d’Efpagne luy feruoit de fage 
femme & de nourrice, pour receuoir & allaicter fon 
fruic. 

En la dixiefme eftoit fort bien hiftoriee la prife de la 
ville de fain& Denis, par le Chevalier d’Aumale, & y pa- 
roiffoit le fieur de Viq, & le fainé Apoftre de France, 
qui luy fortifioit fa jambe de bois: Et fain& Antoine des 
champs, qui mettoit le feu aux pouldres, pour efpou- 
uanter les Parifiens. Au deffus de ladite piéce eltoit 
ung efcriteau contenant ces mots: 


Sain@ Antoine pillé par un chef des unis, 

Alla comme au plus fort s’en plaindre 4 S. Denis, 
Qui luy a de ce tort la vengeance promife. 

Vn peu de temps apres, ce paillard entreprit 

De prendre S. Denis, mais fain@ Denis le prit, 

Et vengea deffus luy l’yne & l'autre entreprife. 


Et au bas eftoit l’epitaphe dudic& cheualier d’Au- 
male, comme il s’enfuit, fors qu’il ne faifoit nulle 
mention, qu’il fuft mangé des rats & des fouris, 

Celuy qui gift icy fut ung hardy preneur, 
Qui filt fur fain& Denis une fine entreprife : 
Mais S. Denis plus fin que cet entrepreneur, 
Le prit & le tua dedans fa ville prife. 

* 


En l’vnziefme fe voyoit au plus prés la piteufe con- 
tenance du pauure prefident Briffon, & de fes diacre & 
foubs diacre, quand on leur parla de confeffion, en leur 
baillant l’ordre de l’union: enfemble leur eflevation en 
Greve : Et parce que ladi¢te piece n’eftoit affez large 
pour couvrir l’huis de l’entree, a icelle eftoit attachee 
une demie piece de l’apotheofe, ou canonifation des 
quatre Evangeliftes & martyrs, fainéts Louchard, Ame- 
line, Anroux & Aymonnot, faifans la longue letre, & a 
leurs pieds eftoit efcrift ce quatrain : 


Mefchants pendarts qui les luges pendez, 
Impunité par 14 yous pretendez: 

Mais yous deuez tout le contraire attendre: 
Oncques pendard ne put fon juge pendre.. 


La douziefme & derniere aupres des feneftres, con- 
tenoit le portraié fort bien tiré de fon long, de mon- 
fieur le Lieutenant, habillé en Hercules Gallicus, tenant 
en fa main des brides fans nombre, defquelles eftoient 
encheveftrez des veaux auffi fans nombre: Au deffus de 
fa tefte comme en une nué y avoit ume nymphe qui 
avoit ung efcriteau portant ces motz: Gardez vous de 
faire le yeau. Et par la bouche dudi& Sieur Lieute- 
nant en fortoit ung autre, ot eftoient efcrits ces mots, 

ar 

Ie le feray. — Voyla au plus pres ce que je pu remar- 
quer dedans ladiéte tapifferie. Quant aux bans, & fieges, 
ou fe deuoient affeoir Meffieurs les Eftats, ils eftoyent 
touts couverts de tapiz parfemez de croifettes de Lor- 
raine, noires & rouges & de larmes miparties de vray 
& de faux argent, le tout plus vuide que plein, pour 
V'honneur de la felte. 


DE LORDRE 


TENV POVR LES SEANCES, bs 


vat RES que l’affemblee fut entree bien avant dans la 
grande fale, approchant des degrez ou le daiz 
eftoit efleyé, & les chaires preparees, la place fut affi- 
gnee a chafcun par ung heraut d’armes intitulé Courte 
ioye $. Denis, qui les appella tout haut par trois fois 
ainfi: Monfieur le Lieutenant, Monfieur le Lieutenant, 
Monfieur le Lieutenant de l’Eftat & Coronne de France, 
montez la haut en ce throfne Royal, en la place de 
voftre maiftre. Monfieur le Legat, mettez vous 4 latere. 
Madame la reprefentante la Royne mere, ou grande 
mere, mettez vous de l’autre cofté. Monfieur le Duc 
de Guife, Pair de la lieutenance de l’eftat & couronne 
de France, mettez vous tout le fin premier pour ce coup, 

fans preiudice de vos droiéts avenir : Monfieur le reve- 
rendiffime Cardinal de Pelevé, Pair ad tempus de la 
lieutenance, mettez yous viz a viz, & n’oubliez voltre 
Calepin. Madame la Douayriere de Montpanfier, com- 
me princeffe de voftre chef, mettez vous foubs voftre 
nepyeu. ‘Madame la Lieutenande, !a Lieutenande de 
l'Eftat, sans preiudice de voz pretenfions, mettez vous 
contre elle, Monfieur d’Aumale, Conneftable & Pair de 
la Lieutenance, a caufe de voftre Comté de Boulongne 
erigee en pairrie, mettez vous cofte a cofte du reveren- 
difime, & gardez de defchirer fa chape, aveq voz 
grands efperons. Haut & puiffant Comte de Chaligni 
qui avez cét honneur d’avoir monfieur le Lieutenant 
pour cadet, prenez voftre place, & ne craignez plus 
Chiquot qui eft mort. Monfieur le primat de Lyon, in- 
faillible futur Cardinal de l’union, Pair & Chancellier de 
la Lieutenance, laiffez la voftre foeur, & venez icy 
prendre voftre rang. Monfieur de Buffi le clere, jadis 
grand penitencier du Parlement, & grand ceconome 
fpirituel de la ville & chafteau de Paris, mettez yous 
aux pieds de monfieur le Lieutenant comme grand 
chambellan de la Lieutenance. Monfieur du Saulfay, 
Pair & grand maiftre de la Lieutenance 4a faulte d’au- 
tre, prenez ce bafton, & vous allez tout doucement 
feoir en ce fiege mollet, preparé pour vous. MeMeurs 
les Marefchaux de la Lieutenance Rofne, Dom Diego, 
Bois-dauphin, & Signor Cornelio, voila ung bang pour 
yous quatre, fauve a augmenter ou diminuer fi le cas 
y efcheoit. Meffieurs les Secretaires d’Eftat, Marteau, 

Pericard, des Portes, & Nicolas, cette forme d’en bas eft 
pour vous quatre, fi les feffes de Monfieur Nicolas y peu- 
~ vent tenir : Monfieur de fain Paul Comte de Rethelois, 
atiltre de precaire, n’approchez pas fi prez de Monfieur 
de Guyfe, de peur de l’efchauffer, & vous tenez aupres 
du Sieur de Rieux: Meffieurs les Ambaffadeurs d’Efpa- 
gne, Naples, Lorraine, & Comté de Bourgongne, ce banc 
a main gauche eft pour vous, & le banc a main droiéte 
deftiné pour les Ambaffadeurs d’Angleterre, Portugal, 
Venife, Seigneurs, Comtes & Princes d’Allemagne, 
Suyffe, & Italie qui font default, fera pour les dames & 
damoyfelles, felon la date de leur impreffion. 

Au demeurant que tous les deputez prennent place a 
raifon de leurs penfions. Telle fut a peu prez la feance 
de Meffieurs les Eftats: le tout fans difpute pour les 
prefeances : hors mis que le Gardien des Cordeliers, & 
le Prieur des Iacobins contefterent quelque peu a qui iroit 
devant : mais madame de Montpanfier fe levant, bailla!’a- 
vantage au Prieur des Iacobins en commemoration, com- 
me elle difoit, de fon fain& Iaques Clement. Ily eut auffi 
ung peu de garbouil enire deux dames, de Rofne & Buffy, 
a l’occafion que l'une ayant lafché quelque mauvais vent 
pfeudocatholique, madame de Rofne dift tout haut a 
la Buffy, Allons, procureufe, la quéue yous fume, vous 
venez icy parfumer les croix de Lorraine: Mais moun- 
fieur le grand maiftre du Saulfay, oyant ce bruid & en 
fachant la caufe, leur cria le bafton en la main: Tout 
beau, mes dames, ne venez point icy conchier nos eftats, 
comme ma fille fit n’a pas long temps le bal du feu Roy 

en cefte fale mefme. Le bruit, & la mauuaife odeur 
paffez, monfieur le Lieutenant commen¢ga a parler en 
cefte facon, aveq ung grand filence & attention de mef- 


fieurs les Eftats. 


HARANGVE 


DE MONSIEVR LE LIEVTENANT. 


ESS{EVRS, vous ferez touts tefmoings que depuis 
M que i’ay pris les armes pour la Sainéte Ligue, i’ay 
toufiours eu ma confervation en telle recommandation 
que i’ay preferé de tresbon cceur mon intereft particu- 
lier, ala caufe de Dieu, qui fgaura bien fe garder fans 
moy, & fe vanger de touts fes ennemis: mefmes ie puis 
dire aueq verité que la mort de mes freres ne m’a point 
tant outré, quelque bonne mine que i’aye fait, que le 
defir de marcher fur les erres que mon pere, & mon 
bon oncle le Cardinal m’avoyent tracees, & dedans lef- 
quelles mon frere le balafré eftoit heureufement entré. 
Vous feavez qu’a mon retour de mon expedition de 
Guyenne (que les politiques appellent Incagade) ie 

n’effectuay pas en cette ville ce que ie penfoy: a caufe 
des traiftres qui advertiffoient le tyran leur maiftre: & 
ne tiray autre frui& de mon voiage, que la prife de 
Vheritiere de Caumont, que ie deftinoy pour femme a 
mon fils: mais le changemert de mes affaires m’en 
fai&t a prefent difpofer autrement. Davantage vous 
n’‘ignorez pas que ie ne voulu poinét engager mon ar- 
mee a aucun grand-exploi&, ny fiege difficile (en quoy 
toutesfois Caftillon me trompa, que ie penfoy emporter 
en trois iours) affin de me referver plus entier, pour 
executer mes Catholiques deffeings. Quant 4 mon ar- 
mee de Dauphiné, ie luy fey toufiours faire halte, & me 
tins aux efcoutes, pour attendre fi aux Eftats de Blois, 
vous auriez affaire de moy. Mais les chofes y ayants pris 
le contre pied de noz fouhaits & attentes, vous veiftes 
en quelle diligence ie yous vins trouver en cefte ville, 
& aveq quelle dexterité mon coufin le Conneftable 
d’Aumale cy prefent, fit prealablement defcendre le 
fain& Efprit en hafte fur une partie jde meffieurs de 
Sorbonne. Car auffi toft di&, auffi toft faiét: Et de 1a 
font procedez tous noz beaux exploiéts de guerre; de 
la ont pris origine ces miliers de fain&@s martyrs Fran- 
cois, qui font morts de glaiue, de faim, de feu, de 
rage, de defefpoir, & autre violence, pour la caufe de 
la fainéte vnion: De la eft venu le chaftiment de tant 
de piaffeurs, qui vouloient faire les galants, & s’accom- 
parer aux Princes: de la procede la ruine & demolition 
de tant d’Eglifes & monafteres qui nuifoient ala feu- 
reté de nos bonnes villes: tant de fac & pillage que 

nos foldats francs archers, & novices ont faié&t en main- 
tes villes, bourgs & villages, qui ont fervi de curee 
pour la foy aux devots enfans dela meffe de minuia : 
Tant de belles filles & femmes qui ont fans nopces, & 
malgré elles, efté faoullees de ce qu’en mariage elles 
ayment le plus: Et Dieu feait, fi ces ieunes moynes tout 
fraifchement defroquez, & ces preftres desbauchez y 
ont devyotement tourné les fueillets de leur breviaire, & 
gaigné plenieres indulgences. Bref cefte eft la feule 
caufe du prompt & zelé decret de meffieurs de noftre 
mere Sorbonne apres boire, qui a fai& enfin éclater 
force coups du ciel: Et par noftre bonne diligence, 
nous auons faict que ce Royaume qui n’eltoit qu’ung 
voluptueux iardin de tout plaifir & abondance, eft de- 
uenu yn grand & ample cimetiere vyniuerfel, plein de 
force belles croix peinétes, bieres, potences, & gibets. 
Arrivé donceq que ie fu icy apres avoir envoié guerir 
la ville d’Orleans de trop d’aife, & interdire le com- 
merce de Loyre, qui entretenoit leurs delices, i’en you- 
lu autant faire en cefte ville : Et bien m’en prit : en quoy 
madame ma foeur, ma femme, & la coufine d’Aumale, 
qui font icy pour m’en defmentir, m’aflifterent fort ca- 
tholiquement. Car elles & moy n’eufmes autre plus 
grand foing & follicitude qu’a faire fond pour la guerre, & 
en ce faifant foulager & defcharger tous les devots ha- 
bitans bons catholiques, de la pefanteur de leurs bourfes, 
& vaquer curieufement de pieds & de mains arechercher, 
& nous faifir des riches ioyaux de la Courone a nous ap- 
partenants en ligne collaterale, & par forfaiture du fei- 

gneur feodal: nous trouvafmes force trefors inutiles: 
nous defcouvrifmes 4 peu de frais par la revelation d’vn 
catholique macon, & la fainte innocence de Monfieur 
Machault (que ie nomme icy par honneur) le beau & 
ample mugot de Molan, nonobftant fes dénions gar- 
diens & fes efprits familiers, que ledit Machault 
fceut religieufement coniurer, rempliffant a cachette 
d’efcus au foleil le fond de fes chauffes. Et fans ce 
diuin fecours, MeMieurs, vous fcauez que ne fcauions 
encor de quel bois faire flefches : Dont la fainéte 
ynion eft grandement redevable au foigneux mefna- 
gement dudi& Molan, qui refufoit fi honneftement 
fon maiftre et tous fes amis de leur ayder d’argent 
pour nous le conferver fi 4 propos : & n’oubliez de 
luy en faire chanter ung salye, quoy que foit luy pro- 
mettre une Meffe la main levee, quand on luy fera 
faire fon teftament tout debout. Ie ne veux oublier 
les fumptueux meubles d’or, d’argent, tapifferies, 
& autres richeffes que nous feifmes prendre, vendre, 
& fubhafer, appartenants a ces mefchants politiques 
royaux, dont ma coufine d’Aumale feit fort bien fon 
devoir, foiillant elle-mefme dedans les cabinets, et 
iufques aux foffes ot elle feavoit qu'il y euft de la 
vaiffelle d’argent cachee. Tellement que dés lors noftre 
tres-cher coufin fon mary & elle & fon grand page 
feirent grandement leurs befoignes, & furent gueris de 
la iaulniffe catholique dont ils eftoient enfaffranez 
depuis les guerres de leur Comté de Boulogne, & eux 
catholiquement & léegitimement devolu par le merite 

de leurs patenoftres & deuotes proceffions, non point 
par vfurpation & larcin domeftique, comme difent les 
heretiques relaps : Ce fait, pour monftrer ma liberalité 
& magnificence, aprés m’eftre affeuré de plufieurs 
villes , chafteaux & clochers , qui aifément fe 
laifferent perfuader aux bons predicateurs, aufquels 
Vavoy fait part de mon butin : ie. dreffay cefte 
puiffante & glorieufe armee de vieux foldats aguerris 
touts fraifchement émouluz, que ie menay aveq ung 
grand ordre & difcipline tout droit 4 Tours, ou ie 
cuiday dire comme ung Cefar catholique : Ie fuis 
yenu, lay veu, Vay vaincu. Mais ce fauteur d’heretiques 
feit venir en pofte le Biarnois, lequel ie ne voulu 
attendre de trop pres, ny le voir en face, de peur 
d’eftre excommunié : & puis vous fcavez que la leuee 
du fiege de Senlis, ou mon coufin cy prefent a bien 
fai& parler de luy, ioinéte a la deffaiéte de Saveufe, 
me donnerent couverture de tourner vifage. Ce que 
ie fey aufMfi volontiers que vous Meffieurs de Paris, le 
defiriez, & m’en requeriez ardemment. Depuis vous 
fcavez 4 quel poin& nous fufmes reduiés, quand ce 
tyran fortifié de l’heretique vint a notre barbe prendre 
Eftampes & Pontoife : mais par les bonnes & devotes 
prieres des peres Iefuites, & l’interceffion de madame 
ma fceur, aveq l’entremife de plufieurs faints & 
religieux confeffeurs , nous trouvafmes ce faincé 
martyr, qui feit éclater ce coup du ciel, & nous 
delivra de la mifere & captiuité ou nous eftions prefts 
de tomber en peu de iours, Tellement qu’ayant pris 

haleine, & fait nouveaux deffeins, & nouveaux marchez 
aveq noftre bon Roy tres-catholique & pere nour- 
ricier, ie levay les cornes hautes, & aveq une gaillarde 
armee mipartie, m’en allay hafter d’aller les maheuftres, 
qui fuivant les bons advis qu’en auoit receus madicte 
dame & fceur, s’enfuyoient outre mer a petit train : mais 
parce qu’ils ne trouverent leurs vaiffeaux prefts a 
Diepe ow ie fu les visiter, ie me my en devoir de les 
vous amener tous prifonniers en cette ville, & vous 
fouviendra bienaveq quelle affeurance ie le yous promy, 
& aveq quels preparatifs vous les.attendiez : Touteffois 
quand ie vey que ces heretiques nous faifoient barbe 
de foirre, & ne fe vouloient pas laiffer prendre fans 
mitaines, ie fu en Flandres pour en chercher : & leur 
laiffay cependant faire cette bourrafque aux fauxbourgs 
de cette ville, puis leur permy d’aller fe —pourmener 
tout ’hyver a Vendofme, au Mans, Laual, Argentan, 
Faleze, Alencon, Vernueil, Evreux & Honfleur, que 
ie leur laiffay tout expres prendre, m/’affeurant bien 
que toft apres i’auroy tout leur butin en gros quand 
ils fe feroient bien morfondus & laissé mourir de 
froidure. Et de fai& ie leur fey bravement lever le cul 
a Dreux, & sen fuffent fuis s’ils m’euffent voulu 
croire. Mais vous fcauez que cette tirelaiiffe nous 
coufte bon : car ces mefchants politiques n’en vouloient 
qua moy, & nreuffent vilené s‘ils m’euffent pu 
ioindre : dequoy ie me fceu bien garder par le bon 
exemple de mon frere de Nemours, & de mes amez & 
feaux coufins le Duc & Cheualier d’Aumale, quin’avoient 

oublié le chemin de Mante. Ie ne puis'MeMieurs, ie ne 
puis parler de cette renverfe de fortune fans foufpirs & 
fans larmes : car ie feroy maintenant tout a fai, vous 
feavez bien quoy : Au lieu qu’il me falut aller querir & 
mandier ung maiftre en Flandres, & ce fut la que ie 
changeay ma couverture Frangoife en cape a |’Efpa- 
gnole, & donnay mon ame aux demons meridionnaux, 
pour defgager ce que i’avoy de plus cher dedans cette 
ville : Mais ie me fuffe fai& valet de Lucifer, auffi bien 
que du duc de Parme, pour faire defpit aux heretiques. 
le ne veux paffer fouz filence les artifices, rufes & 
inventions dont i’ay ufé pour amufer & retenir le 
peuple, & ceux qui nous cuidoient efchaper : en quoy 
il faut recognoiftre que madame ma fceur cy prefente 
& monfieur le Cardinal Caetan ont fait de fignalez 
fervices 4 la foy, par fubtiles nouvelles & Te Deums 
chantez a propos, & drapeaux  contrefaiéts en la rué 
des Lombards, qui ont donné occafion a plufieurs de 
mourir alegrement de male rage de faim, pluftoft que 
parler de ‘paix, & fi on euft voulu croire Dom 
Bernard de Mandoze zelateur de la foy, & amateur de 
la France s’il en fut ong, vous n’auriez plus cete 
horreur de voir tant d’offements aux cimetieres de 
S. Innocent, & de la Trinité, & les euffent les devots 
Catholiques reduiés en poudre, beuz & avalez & in- 
corporez en leur propre corps, comme les anciens Tro- 
glodytes faifoient leurs peres et amis trepaffez. Faut-il 
que ie recite les viles & ferviles fubmiffions que ie fey 
pour amener nos nouveaux amis a voftre fecours? & 

toutesfois ie me fuis tefmoin, que i’ay toufiours eu mon 
deffeing a part, quelque chofe que ie diffe & offriffe a 
ce bon duc, & me fuis toufiours referué aveq mon 
confeil eftroit de faire quelque chofe de bon pour moy 
& les miens, en gardant les gages fi ie puis: & 
advienne qui pourra, ie ne m’en defferay que par 
force : & trouveray toufiours affez de difficultez pour 
executer ce qu’on me demande : ny ne manqueray 
pas de bulles & d’excommunications, merce de Mon- 
sieur le Legat qui en feait tout le tu autem, pour 
embabotiner ceux qui y voudront croire. Nous avons 
defia. pratiqué deux illuftriffimes Legats pour nous 
ayder a vendre nos coquilles. Nous avons eu des 
pardons gratis, fans bourfe deflier : & fcavons bien de 
quel biais il faut prendre noftre saint Pere en le 
menagcant un petit de faire la paix,s’il nenous accorde 
ce que luy demandons. Avons nous pas eu de Rome 
des fulminations a tors & a travers contre nos ennemis 
politiques? Les avons nous pas fait excommunier & 
devenir noirs comme beaux diables? Nous avons faict 
continuer les paradis a deffeing : nous ayons embouché 
les predicateurs affidez & hypotequez -fouz bon tiltre: 
nous avons faié renouveller les ferments aux con- 
frairies du cordon & du nom de Iefus : nous avons 
mefnagé des proceffions nompareilles, qui ont obfcurcy 
le luftre des plus belles mommeries qui furent onques 
veiies : nous avons faiét femer fouz main par toute la 
France du Catholicon d’Efpagne, voire quelques dou- 
blons qui ont eu des effects merveilleux, iufques aux 

cordons bleuz politiques. Qu’euffé-ie peu faire 
davantage finon me donner au diable par engage- 
ment & avancement d’Hoyrie, comme i’ay fai&t ? 
Lifez les livres de Iofephe de la guerre des luifs : car 
c’eft quafi ung mefme fai& que le noftre, & jugez fi 
les zelateurs Simon & Tean ont eu plus d’invention & 
defguifements de matieres pour faire opiniaftrer le 
pauvre peuple de Ierufalem a mourir de rage de faim, 
que i’en ay eu pour faire mourir de la mefme mort 
cent mille ames dedans cette ville de Paris, iufques 4 
faire que les meres ayent mangé leurs enfants, comme 
ils firent en cette facree cité> Lifez cefte hiftoire ie vous 
prie, & pour caufe, & vous trouuerez que ie n’ay 
efpargné non plus qu’eux les reliques les plus fainctes 
& utenciles d’Eglife, que i’ay peu faire fondre pour 
mes affaires. ay cent fois violé ma foy particuliere~ 
ment iuree €mes amis & parents, pour parvenir a ce 
que ie defire fans en faire femblant, & mon coufin le 
duc de Lorraine, & le duc de Savoye en feauroient bien 
que dire, les affaires defquels i’ay toufiours poftpofees 
ala caufe de l’eglife Gallicane, & ala mienne. Quant 
ala foy publique, i’ay toufiours eftimé. que le rang 
que ie tiens m’en difpenfoit affez : & les prifoniers 
que i’ay retenus ou faict payer rancon contre ma 
promeffe, ou contre la compofition par moy faicte aveq 
eux, ne me peuuent rien reprocher, puis que en ay 
abfolution demon grand aumofnier & confeffeur. le 
ne parleray point des voyages que i’ay fait faire vers 
le Biarnois pour l’amufer d’yn accord oti ie ne penfay 

iamais : les plus fins de mon party y ont efté embar- 
quez, & n’en ont fenty que la fraifcheur du rafoir, 
& cela ne doit defplaire a Ville-Roy qui n’y eft 
allé qu’a la bonne foy comme pouvez croire. I’en ay 
bien apafté d’autres qui ne s’en vantent pas, & qui ont 
traicté pour moy a deux fins, tant pour hafter noz amis 
de nous fecourir que pour amufer noz ennemis a la 
mouftarde : & fi le Biarnois euft youlu croire quelques 
ungs de fon confeil, qui ont ung grain de Catholicon 
fur la langue, & qui ont toufiours crié qu’il ne falloit 
rien aigrir de peur de defefperer tout, nous aurions 
maintenant beau jeu, au lieu que nous voyons que les 
peuples fe font mis d’eulx mefmes a fouhaiter & de- 
mander la paix, chofe que nous devons tous craindre 
plus que la mort, & aimeroy cent fois mieux me faire 
Turq ou Iuif, aveq la bonne grace & congé de noftre 
faint pere, que de voir ces heretiques relaps retourner 
jouir de leur bien, que vous & moy poffedons a iufte 
tiltre, & de bonne foy par an & jour, voire plus. Hé 
Dieu mes amis, que deviendrions nous s'il falloit tout 
rendre? S’il faloit que ie revinfe 4 mon ancien eftat, 
comment entretiendroy ie mon plat, & mes gardes? Il 
me faudroit paffer par des fecretaires & threforiers de 
lefpargne touts nouveaux, au lieu que les noftres paf- 
fent par mes mains. Mourons mourons pluftoft que d’en 
venir la: c’eft une belle fepulture, que la ruyne d’un fi 
grand Royaulme que celuy cy, fous lequel il nous faut 
enfeyelir fi nous ne pouvons grimper deffuis. Iamais 
homme qui ayt monté ot ie fuis, n’en devala que par 

force: il y a plufieurs portes pour entrer a la puiffance 
que i’ay : mais il n’y a qu’une iffué feule pour en fortir, 
qui eft la mort. C’eft pourquoy voyant qu’un taz de po- 
litiques qui font parmy nous, nous rompoient la tefte 
de leur paix, & de leur monarchie Francoife, ie me fuis 
advisé de leur prefenter vne mommerie d’Eftats, & 
apres avoir differé tant que i’ay pu pour eluder & faire 
refroidir les inftantes pourfuites de leurs deputez, ie 
vous ay icy convoquez pour y donner ordre aveques 
vous, & fueilleter enfemble leurs cayers pour fgavoir ou 
le mal leur tient, & qui font nos amis & nos ennemis : 
Mais pour ne point vous en mentir, ce n’eft que pour 
leur clorre le bec, & leur faire croire que nous travail- 
lons fort pour le public, & entendons volontiers 4 faire 
accord. Car les bonnes gens pour cela n’en pifferont 
pas plus roide. Ie feay qu’il n’y a icy que de nos amis, 
non plus qu’aux Eftats de Blois: & par confequent ie 
m’affeure que voudriez touts, autant pour moy que 
pour un chacun de vous, que moy, ou ung Prince de 
noftre maifon fuft Roy, & vous vous en trouveriez bien, 
Si elt ce que cela ne fe peut faire fi toft, & y a encor 
vne meffe a dire, & faudroit faire une grande breche 
au Royaume, parce qu’il en conviendroit donner une 
bonne partie 4 ceux qui nous y auroient aidé. D’autre 
part vous prévoyez bien les dangers & inconvenients 
de la paix, qui met ordre a tout, & rend le droi& a qui 
il apartient : c’eft pourquoy il vault encore mieux 
Yempefcher que d’y penfer: Et quant & moy ie vous 
jure par la chere tefte de mon fils aifné, que ie n’ay 

veine qui y tende, & en fuis auffi eflongné que la terre 
eft du ciel: car encore que i’aye fait femblant par ma 
derniere declaration, & par ma refponfe fubfequente, de 
defirer la converfion du Roy de Navarre: ie yous prie 
croire que ie ne defire rien moins: & aymeroy mieux 
veoir ma femme, mon nepyeu & tous mes coufins & 
parents morts, que yveoir ce Biarnois a la meffe. Ce 
n’eft pas 14 ot il me demange. Ie ne l’ay efcrit & pu- 
blié qu’a deffeing, non plus que-monfieur le Legat fon 
exortation au peuple Francois. Et touts ces efcripts que 
monfieur de Lion a fai&ts, & fera cy apres fur ce fub- 
ie&, ne font qu’a intention de retenir le peuple en 
attendant quelque bonne avanture (vous m’entendez 
bien) que les peres Iefuites nous procureront pour faire 
ung fecond fain& martyr: Et d’ailleurs, c’eft autant de 
divifion, & d’atediement, & atiediffement anoz ennemis: & 
autant de preparatoires pour le tiers party ol nous avons 
bonne part, comme eftant ung grand moyen, s'il ef- 
clate, pour faire bien noz befongnes, & a l’avancement 
duquel ie vous prie touts d’employer voz alliances & 
intelligences comme ie fay les miennes : Non pas pour 
contraindre l’heretique de tourner fa robe: car ie ne le 
defire, ny ne l’entends: & m/’affeure qu'il n’en fera 
iamais rien, tant il a le coeur obftiné: qui eft ce queie 
demande, affin qu'il demeure toufiours en fa peau, & 
qu'il nous acquiere force bons amis Catholiques Apofto- 
tiques et Romains, infpirez du fain& Efprit, qui |’em- 
pefcheront bien de leur cofté, & le mettront en grand 
acceffoire, m’affeurant toutesfois que le Roy qu’ils feront 

ne me contrepezera pas a la balance. Quoy qu'il en 
advienne, nous avons envyoié coup fur coup noz agens a 
Rome, comme monfieur le Cardinal de Pelvé mon bon 
precepteur vous pourra tefmoigner, pour renverfer la 
negotiation du Cardinal de Gondy, qui ne s’y efchau- 
fera pas plus qu’il doibt, & rompre les pratiques du Mar- 
quis de Pifani, qui eft trop bon Francois pour nous, 
lefquels font allez 4 Rome chercher vn chemin de paix : 
mais nous avons fufcité nos ambaffadeurs d’Efpagne 
de protefter contre l’audience, & contre ce que le Pape 
voudroit faire fur la pretendué converfion du Biarnois : 
monfieur le Legat nousv~e/aydé a faire noz memoires & 
inftruétions, & il employera de fa part fes habitudes, &- 
confederations du confiftoire. Et fi fa faincteté fait au- 
trement, ie feay bien comment ilen faut avoir la raifon, 
le menagant que.nous fgaurons bien faire en ce cas 
noftre accord auec les politiques, aux defpens & defa- 
vantage de l’Eglife de Rome. Auffi ne me confeilleriez 
vous pas, que pour une meffe que le Roy de Nauarre 
pourroit faire chanter, ce qu’a Dieu ne plaife, ie me 
demiffe du pouvoir que i’ay, & que de demy Roy que 
ie fuis, ie devinfe valet, pour faire tomber l’orage de 
cefte guerre, fur la tefte de ces bons Catholiques Efpa- 
gnols nos amis, qui nous veulent aprendre a croire en 
Dieu : Bien eft vray que fi ladicte converfion advenoit 
a bon efcient, ie feroy en grande peine, & tiendroy le 
loup par les oreilles : Toutesfois monfieur de Lion, & 
noz bons predicateurs m’ont apris, qu’il n’eft pas en la 
puiffance de Dieu de pardonner a ung heretique relaps, 

& que le Pape mefmes ne fcauroit luy donner abfolu- 
tion, fuft ce a l’article de la mort : ce que nous devons 
tenir pour treziefme article de foy, & adioufter au Sym- 
bole des Apoftres : voire que fi le Pape s’en vouloit 
mefler, nous le ferions excommunier luy mefmes par 
noftre mere la Sorbonne, qui fcait plus de Latin, & boit 
plus catholiquement que le confiftoire de Rome. C’eft 
donc fur quoy il nous faut principalement infifter, par 
quels moyens nous empefcherons la paix, & rendrons la 
guerre immortelle en France : Monfieur de Lion feait 
bien que le Roy d’Efpagne & moy luy avons promis fur 
noftre honneur ung chapeau rouge, s'il peut tant faire 
par fa rhetorique, d’en venir 4 bout, & fa foeur a defia 
receu pour arres ung carcan de trois mil ducats, & 
une chefne de perles catholiques, avec quelque milier 
de doublons. Nous avons auffi certains politiques au 
conciliabule & Senatule des ennemis, qui filent defia 
les. cordons d’un chapeau de cardinal, & fi nous leur 
envoyons ung peu de foye cramoifie pour faire les refnes 
de leur mule, ils nous y ayderont bravement, & empef- 
cheront bien que ces mefchants Huguenots acariaftres 
n’entrent pas aux eftats, & que rien ne fe face, ny fe 
paffe au detriment & deshonneur de noftre fain& Pere, 
& du fainé fiege Apoftolique, voire quand les privileges 
de l’Eglife Gallicane s’en devroient perdre. le coniure 
done toute cefte Catholique affemblee de tenir la main, 
& employer verd & fec pour empefcher que les Parifiens 
& autres villes ne nous viennent rompre la tefte de leur 
paix, mais qu’elles prennent la mort engré, & fouffrent 

leur totaleruine plus toft que d’y penfer & d’en ouvrir la 
bouche. Il faut arracher des prieres de l’Eglife ces faf- 
cheux mots (Da pacem domine,) comme monfieur le 
Legat vous pourra tantoft faire entendre qu’ils ne font 
point de l’effence de la meffe, ny mots facramentaux : 
faifons feulement femblant & bonne mine : Si Villeroy 
sen laffe, nous aurons Zamet, qui pour le plaifir que luy 
a fai& mon bon coufin le duc d’Elbeuf, ne plaindra fes 
peines & voyages, & fe laiffera aifément beffler fur l’ef- 
perance de fes greniers a4 fel, Quoy qu’il en foit, ad- 
vienne qui pourra, fi nous nous entendons bien, & con- 
tinuons nos intelligences aveq ce bien-heureux tiers 
party, nous brouillerons fi bien les affaires, que ceux de 
Bourbon ne fe verront de trente ans ow ils penfent: car 
ie ne feray iamais plus de cas d’eux que i’ay fait de 
leur oncle, que i’ay laiffé mourir en prifon & en necef- 
fité, fans me foucier gueres de luy apres qu’il nous eut 
fervy de pretexte, & de planche, que les Huguenots 
appelloient, Planche pourrie, pour monter ou ie fuis : 
Car ie fcay bien, que tant qu’il y auroit de cefte race 
Bourbonnoife, qui fait meilleure preuve que moy de 
fa defcente de fain& Louys: iamais ny moy ny les miens 
ne regnerions fans querelle. C’eft pourquoy vous ne 
devez doubter que ie feray tout ce que ie pourray pour 
m’en deffaire. Pour le moins une chofe me confole, 
c’eft que fi les ennemis tiennent Sain& Denis , ou 
les vieux Roys font enterrez, nous en tenons les 
ioyaux, reliques, & ornements Royaux, qui font fricaf- 
fez pour eux, par la fainéte devotion de mon frere de 


54 SATYRE MENIPPEE. 


f 
2 


Nemours, qui a fai& fondre la Coronne. Mais qui plus 
eft, la fain@e Ampoulle de Reims eft en noftre puif- 
fance, quand nous en aurons affaire, Sans laquelle yous 
m’entendez bien. C’eft ung coup du ciel: Si prions 
tous bons confeffeurs, predicateurs, curez, & autres 
deuots penfionnaires, de faire rage fur ce fubieé, afin 
que Dieu nous en feache gré. Pour mon regard, ietien- 
dray tant que ie pourray les chofes en balance, & ap- 
parence : comme i’ay toufiours faié& au gouvernement 
de cefte uille, ne fouffrant que le party des politiques 
foit trop rabaiffé, ny celuy des feze trop eflevé & info- 
lent, de peur que l’ung des deux fe faifant le plus 
fort, ne me youluft auffi faire la loy: Ce que mon cou- 
fin le Duc de Lorraine me reproche que i’ay appris de 
la Royne mere, que Dieu abfolue. Au refte, ie croy 
qu'il n’y a pas ung de vous qui ne fe fouvienne de la 
mort de Sacremore, apres m’ayoir faiét plufieurs bons 
feruices: i’ay efperance que moy & mon nepveu en 
ferons bien d’autres en V’honneur de ce bon Dieu, 
pouryeu que vous autres Meffieurs nous feruiez de 
pareille affeGtion, & attendiez pareille recompenfe en ce 
monde ou en l’autre. Quant a la pelade, que certains 
politiques m’ont voulu improperer, m’accufant que la 
fain& Cere, ou la Lote (ie ne fgay laquelle des deux) 
me l’avoient donnee : Ils en ont menty les mefchans, ie 
n’y fongeay iamais, ce n’eft que certaine chaleur de 
foye que les medecins appellent alopecie, a laquelle 
moy & les miens fommes fubie&ts, & monfieur de Lion 
fcait que les gouttes viennent bien fans cela: Et s'il eft 

autrement, que les loups me puiffent manger les iam- 
bes, vous priant pour l’honneur de la fainéte union n’en 
croire rien, & regarder a nos affaires. Car nous avons 
ung ennemy quine dort pas, & qui ufe plus de bottes 
que de souliers: vous y donnerez ordre, & yous gar- 
derez des efcroiielles, & de tomber du hault mal fi vous 
pouvez. lay DICT. 


Monfieur le Lieutenant ayant achevé fa harangue, 
aveq grand applaudiffement de l’affiftance, ou le Prefi- 
dent de Nully, & Acharie laquaiz de la Ligue furent 
veuz plorer de ioye, le Doyen de Sorbonne grand Da- 
taire du Legat fe leva, & cria tout haut, Humiliate yos 
ad benedidtionem, & poftea habebitis haranguam : 
Alors Monfieur le Legat, apres trois profondes & co- 
pieufes benediions preallablement faictes, commenca 
a parler ainfi. 


a 


Coven Cu ster Kuen Iu Hey Custer Curey Kuen) 


HARANGVE 


DE MONSIEVR LE LEGAT. 


E nomine patris, T lo mi rallegro, e fon quafi fuora 
di me fteffo (o Signori, e populi, piu Catholici che 
i medefimi Romani) di vedervi qui collegati per ung 
fogetto tanto grande, e catholico: ma d’altra parte mi 
truovo molto sbigotito di fentir tante opinione balorde 
fra voi altri ligouri .catholici, e mi pare che quella an- 
tica fattione di neri et bianchi rinafce : percio che I’uni 
demandano bianco, e gli altri il nero. Ma vna fola cofa 
mi pare neceffaria a la falute delle anime voftre : Cio é, 
di non parlar mai di pace, e manco procurarla, che 
prima tutti gli Francezi non fiano morti, a guiza di Ma- 
cabei, e cofi valorofamente come fu Sanfone, fracaffati 
e fotterrati tra le ruine di quefto cattivo parfdifo terref- 

tre di Francia, per goder piu prefto la quiete immortale 
del paradifo celefte. Guerra donque, guerra, o valenti 
e magnifici Francezi, perche mi pare quando fi ragiona 
della pace e fi parla di trega con quefti forfanti heretici 
manigoldi, che mi fia dato un fervitiale d’inchioftro : 
confiderando che molto meglio é per la quiete d'Italia, 
e la fecurita-della fanta fede apoftolica, che i Francezi 
e Spagnuoli guerregiano tra loro in Francia, o vera- 
mente in Flandria per la religione, o la corona, che in 
Italia per Napoli o Milano: Perche per vi dir il vero, 
non fe ne cura il fantiffimo padre di tutti fatti voftri, fe 
non a tanto che gli tocea di non effer fpoliato d’annate 
e commende, e altre efpeditioni che fi fanno in Roma 
con oro e argento voftro. Date quanto volete le anime 
voftre al demonio inferno: poco gli é: proveduto che 
gli fia che le provende di Bretagna, e la riuerentia an- 
- tica, debita a fua fantita, non gli mancano. Tanto piu 
grande e riverita fara fua fantita, quanto voi altri ho- 
muncioni farete piccoli e piccolini: E non’parlate piu di 
tante beni e tante favori ch’ i predeceffori voftri hanno 
fate a la fanta fede apoftolica, ancomeno delle richezze, 
e paezi che gli Pape hanno del beneficio di Carlo Ma- 
gno, e di fuoi fucceffori regi di Francia: quefto é cofa 
fatta: le pardonanze che havete ricevute da pochi anni 
in qua, con le gratuite indulgenze, e ITubilei, fono di 
molto piu pregio, bafta che le corone e gli fcettri del 
mondo fono a difpofitione de fua fantita, e fi poffono 
cambiare, traftullare, e torre .e porre a fuo modo. 
Scriptum eft enim, haec omnia tibi dabo, Atque ut per- 

gam latina lingua vobis loqui, ne forte aliquis non fatis 
intelligat italianam, dicam vobis fummam legationis 
meee quee fumpta eft ex Matth. 10. cap. Nolite arbitrari 
quia pacem venerim mittere in hance terram: Non 
veni pacem mittere, fed gladium. Nihil enim habeo 
magis in mandatis, & inftru&ione fecreta quam ut 
vos perpetuo exhortem ad bellum & prelium, atque 
totis viribus impediam ne tra¢tetis ullo modo de recon- 
ciliatione, & pace inter vos. Quod fané magnum effet 
crimen & indignum Chriftianis & Catholicis hominibus. 
Alterum vero puné&um quod habeo vobifcum agendum, 
eft de electione cuiufdam Principis boni catholici, in 
Regem veftrum, repudiata prorfus ifta familia Borbonio- 
rum, que tota eft heeretica, aut heereticorum fautrix : Ego 
vero fcio, gratiffimam rem vos fa@turos domino noftro 
Papz & fancte fedi Apoftolicee, nec non benefactori meo 
Chriftianiffimo & Catholiciffimo Hifpaniarum & tot reg- 
norum Regi, fi Britannie Armoricee ducatum conferve- 
tis illuftriffimee filize eius Infanti : regnum vero conferatis 
alicui principi ex eius familia, quem illa maritum eligere 
voluerit, & dotali corona Francie dignabitur in folidum 
vtrique competenti. Sed de hoc plura reverendiffimus 
Cardinalis de Pelve vobis differet, et pro reliquo fup- 
plebit : Cognofcit enim melius quam me veftra negotia, 
que per viginti annos tam Lotharingice, quam Hifpa- 
‘nice tractavit Rome, adeo fubtiliter, & fideliter, ut re- 
duxerit res veftras ad pun&tum, ad quod §illas nune 
reduétas videtis : Idcireo cum crederet pius ifte preeful, 
& civis, Franciam matrem fuam effe in agone mortis, 

~& trahere sltima fufpiria, venit nuper ad vifitandam 
eam, tanquam bonus & devotus confeffarius & optimus 
comipatriota ad vos iuvyandum, in pompa funebri, & 
exequiis elus. Sed fi velletis eligere aliquem in regem 
ex fuis benefaétoribus Lotharingiee, & Guifie, fané vos 
faceretis ei fecundum cor fuum: & ille alacriter vngeret 
& facraret eum ex oleo fanftze ampulle quod habet 
Remis expreffé refervatum, & bene Servatum fub cufto- 
dia fan&i Pauli Campaniz & Rotelize ducis. Vos vide- 
ritis : Ego de expreffo mandato domini noftri, fi quid in 
hoc feceritis contra leges & mores huius regni, vel con- 
tra concilia Ecclefiz, vel etiam contra evangelium & 
decalogum, faltem fecundum impreffionem heereticorum, 
vobis promitto plenam abfolutionem, & indulgentiam, 
idque gratis, in fecula feculorum. Amen. 

Oi me, non mi ricordiva di vi far intendere una 
molto buona nuova, ch’o riceyuta in fretta di Roma, 
per mezo di Zametto : cio é che la fua fantita, feom- 
munica, agrava, anathematiza tutti i Cardinali, Archi- 
vefcovi, vefcovi, abati, preti, e monachi chi fono reali 
politici, quanto i catholici fiano: E per torre ogni dife- 
renza e gelofia tra gli Spagnuoli e Francezi, fara il fan- 
tiffimo padre, che i Francezi haranno le fcrofole, come 
i Spagnuoli, e diventaranno anco brayadori, e buge- 
roni come effi. Oltre fa piene indolgenze 4 tutti quanti 
buoni catholici Loreni, o Hifpani Francezi, i quali amaz- 
zeranno padri, fratelli, cugini, vicini, podeftate, prin- 
cipi reali, politici heretici, in quefta Chriftianiffima guerra, 
fine a trecenta mille anni di vero perdonno, E non du- 

bitate ch’ il fpirito fanto vi manca, perche il facro con- 
fiftorio lo fa defcendere dalle braccia di Dio padre, a 
fua pofta : Come fapete ch ’a difnegato dopo molti anni 
di creare alcuno papa che non foffe Italiano, o Hifpano : 
In fine, fatte un Re, di gratia, per amor mio: E non 
me ne curo che fi fia, foffe el diavolo, modo che fia 
fervitore e feudatario de la fua Santita, e de] Re Catho- 
lico, per mezo del qual fon ftato fatto Cardinale, merce 
al buon duca di Parma: Ben vi diro ch’ il mio voto fa- 
rebbe volentieri per la Infanta di Spagna, perche ella é 
valente donna, e amata molto di fuo padre: Neante di 
meno farete quel che piacera al Signor duca di Feria, e 
d Monfour lo Loutenant. Ma guardatevi mentre d’aprir 
la bocca per ragionar di pace o trega : altramente i} 
facro collegio rinegara Chrifto. Ego me vobis commendo 
iterum, Valete. 


Ces mots finis, le petit Launay cy-deuant miniftre 
paffé en l’uniuerfité de Geneve, & a prefent boute-cul 
de Sorbonne, apres avoir mangé les grands breviaires 
& heures du feu Roy, a faire feftins a Monfieur le Lieu- 
tenant, fe mit a genoux aveq Garinus Cordelier, & 
apoftre apoftat, & affiftez de Cuilly Curé de $. Ger- 
main de l’Auxerrois, & d’Aubry, Curé de Sain& André 
des Arcs, revenant de confeffer Pierre Barriere, enton- 
nerent a haute voix devant la croix de monfieur le Legat: 


O crux ave, {pes unica,” 
Hoc paffionis tempore. 


SATYRE MENIPPEE. 61 


Quelques ungs de I’affemblee le trouverent mauvais : 
toutesfois chacun les fuivit en chantant de mefme, & 
le branfle finy, le fort toucha a Monfieur le Cardinal de 
Pelvé de parler, lequel fe levant fur fes deux pieds, 
comme une oye, apres avoir faiét vne tres-profonde 
reuerence devant le fiege de monfieur le Lieutenant, 
fon chapeau rouge avalé en capuchon par derriere, 
puis une autre femblable devant monfieur le Legat, & 
une autre baffiffime devant les dames: puis s’eftant 
raffis, & touffy trois bonnes fois, non fans excréation 
phlegmatique, qui excita auffi yn chacun a faire de 
_ mefime, il commenga de dire ainfi, addreffant fa parole 
a Monfieur le Lieutenant, qui luy dift par trois fois, cou- 
vrez vous mon mailtre. 


oR 

HARANGVE 


DE MONSIEVR LE CARDINAL DE PELVE. 


ONSIEVR le Lieutenant, vous m’excuferez, fi pour 
M contenter cefte doce affemblee, et garder le 
decorum, & la dignité du rang que ie tiens en l’Eglife par 
la prouidence de vous & des voftres, ie fay quelque 
difcours en langage Latin, auquel vous fgauez qu’ily a 
long temps que ieftudie, & en feay prefque autant que 
mon grand pere qui fut vn bon gendarme & yn bon 
fermier quant & quant fous le Roy Charles huittiefme : 
mais quand i’en auray dit trois mots, ie reuiendray a 
vous & a vos affaires : Ie m’addrefferay dong a vous, 
hommes illuftres, atque ex tota Galliarum colluvie 
electiffimi, ut vobis intelligere faciam muita que 
Gallica lingua fatis non poffunt exprimi. Eft enim 

operee pretium, ut nos precipue qui ftuduimus in 
celeberrima academia Parifius, & fapimus magis quam 
feex populi,habeamus aliquid fecreti quod mulieres non 
intelligant. Volo igitur vos fcire (& heec dicantur tam- 
tum piis auribus) quod exiuit edi@um fiue mavultis 
refcriptum per breye a domino noftro Papa, per quod 
nobis permittitur eligere, creare, facrare, & vngere Re- 
gem nouum, talem qualem vobis placuerit, modo fit de 
ftirpe vel Auftriaca ver Guyfiaca, habetis igitur ad 
providendum ex vtra gente mavultis principem : Nam 
de iftis Borboniis non funt loquela neque fermones, 
quanto minus de ifto heretico relapfo, quem idem 
dominus nofter Papa, per idem refcriptum adfirmat effe 
iam damnatum apud inferos, & animam eius prope- 
diem, feruituram Lucifero pro merenda pomeridiana. 
Sané ego fum Gallus, nec renegabo meam patriam : 
Sed fi ifta ele€tio vaderet ad libitum meum, profeécto 
pro bono meo & meorum, atque etiam veftro libenter 
vos precarem, yt daretis veftras voces alicui ex fa- 
milia Lotharena, quam fcitis tam bene feciffe in 
republica Catholica, & ecclefia Romana : fortaffe vero 
Dominus Legatus habet aliud intentum, ad placendum 
Hifpanis : Sed non dicit omnia que habet in fcrinio 
pectoris : Vos interea hoc tenete firmum : nullo modo 
effe loquendum aut audiendum de pace facienda cum 
iftis damnatis politicis, quin potius armate & parate vos 
ad patiendum omnes extremitates, vel etiam mortem, 
famem, ignem & ruinam totius vrbis vel regni : nihil 
enim poteftis facere gratius & acceptabilius Deo, & 

Regi noftro Philippo Catholiciffimo. Non ignoro Luxem- 
burguin & Cardinalem Gondium & marchionem Pi- 
fanum Romam oprofectos, vt preeparent animum 
domini noftri Papze, ad audiendum Legationem Biar- 
nezi, tractaturam de conuerfione fua : Sed quantum 
tuta eft Luna 4 Lupis, tantum auerfum eft cor domini 
noftri a talibus negotiis : Eftote fortes & fecuri ficut & 
ego: modo fim intra muros Parifius. Sané paraveram 
aliquid boni.ad dicendum vobis de Beato Paulo cuius 
conuerfio heri celebrabatur : quia fperabam quod heri 
in ordine meo me contingebat loqui. Sed me fefellit 
longa nimis oratio domini de Mania : & ideo cogor re- 
mittere in vaginam gladium latinitatis meee : quem vole- 
bam ftringere in conuerfionem iftam, de qua poli- 
ticinonnulli nefecio quid feminant in vulgum, quam 
tamen neque credo neque cupio : Quoniam beatus 
Paulus multum diftabat ab ifto Navarra : erat enim 
nobilis, & ciuis Romanus : & quod nobilis fuerit, & 
ftirpe nobili editus apparet, ex eo quod Rome fuit illi 
amputatum caput : Ifte vero eft infamis propter 
herefim, & tota familia Borboniorum defcendit de 
becario, five mauultis de lanio, quicarnem vendebat 
in laniena Parifina, vt afferit quidam poéta valde 
amicus fanéte fedis Apoftolicee, & ideo qui noluiffet 
mentiri. Paulus etiam conuerfus eft cum miraculo : ifte 
non, nifi forte dicat, obfidione fe cinxiffe hanc vrbem 
menfes circiter quatuor cum fex millibus hominum, 
dum intus effent plus quam centum millia ; & hoc 
effe miraculum, & cepiffe tot vrbes & arces fortiffimas, 

fine murorum fubverfione, fed per invia foramina, & 
arétos cavos vix vni foli militi penetrandos : Addite, 
quod Paulus timuit, & magno terrore eft affectus ex 
fulgure cceli : at ifte eft imperterritus, nec timet 
quidquam, nec fulmen, nec fulgura, nec imbres, nec 
hyemen & glaciem, aut eftum , immo nec acies 
noftras & exercitus noftros tam bene inftruétos : quos 
cum pauca manu audet expectare & antevenire, & 
debellare aut fugare. Pereat mal& diabolus ifte velox 
& infomnis, qui nos tam laboriofe fatigat, & impedit 
dormire ad noftrum libitum. Sed haétenus de Paulo, 
ne Polycarpus cuius hodie feftum agitur fortaffe 
invideat, quem tamen pretermitam, quia de eo nihil 
preevidi, aut preemeditavi. Memini quidem cum effent 
Rome in tempore Gregorii Pape, me propofuiffe in 
confiftorio quinque protefta, vel proteftationes in 
futurum, que tota refpiciebant fanétiffiman iftam con- 
gregationem de eligendo Rege Franciz : Nam ab eo 
tempore quo me Henricus defunétus ifte fautor hereti- 
corum {poliavit meo, epifcopatu Senonenfi, & in fua 
manu pofuit meos reaitus & beneficia que habebam 
in fuo regno, femper habui animan & intentionem me 
vindicandi, & feci omnia que potui, & faciam in 
zternum, quando deberem animam meam tradere 
diabolo vt ifta infignis iniuria cadat in caput Gallo- 
rum omnium qui paffi funt nec fe oppofuerunt op- 
probrio meo, Quod cum effem feepius proteftatus, 
tandem effeci : & vos fciretis bene quid dicere. Sed 
& iftae totius orbis in- 

alio me vocant principes ifti, 

fignes vniones & gemmeze mirabiles, quos & quas allo- 
qui nunc res poftulat, ceeteramqueturbam deputatorum, 
& deputantium, quorum intereft vt intelligant me dif- 
ferentem lingua Gallica, quam pene dedidici loqui, 
adeo patriam meam fum oblitus. 

Ie retourneray done 4 vous, Monfieur le Lieutenant, 
& vous diray que fi i’euffe trouué en France les affaires 
avoir reuffi felon les pratiques & intelligences que i’ay 
menees depuis vingt et cing ans aveq les Efpagnols a 
Rome, ie verroy maintenant feu Monfieur voftre frere 
en ce throfne Royal, & aurions occafion de chanter 
aveq ce bon patriarche, Nunc dimittis ; mais puis 
que ce n’a pas efté la volonté de Dieu qu’ainfi fut, 
patience ; affez va qui fortune paffe. Si vous diray-ie 
en paffant que fide mea, il vous fai& fort bon voir, 
ouy Monfieur le Lieutenant, il vous fai@ fort bon voir 
affis la ou vous eftes, & avez fort bonne mine, & rem- 
pliffez bien voftre place, & ne vous advient point mal a 
faire le Roy : Vous n’avez faute que d’une bonne che- 
ville pour vous y bien tenir: vous avez toute pareille 
facon, fauf l"honneur que ie doy al’Eglife, qu’vn Sain& 
Nicolas de village, d fé de Dio, ilme femble que nous 
celebrons icy la fefte des Innocents, ou le iour des Roys. 
Si yous aviez maintenant vn plein verre de bon vin, 
& qu'il pleuft a la Maiefté de voftre lieutenance boire 
a la compagnie, nous crierions tous le Roy boit , 
auMi bien n'y a-il gueres que les Roys font paffez : 
ou nous empefchafmes bien qu’on ne feift de Roy de 
la febue, de peur d’inconuenient & de mauuais pre- 

fage: mais fi vous eftes icy 4 cefte my-Karefme pro- 
chaine, nous cheuaucherons tous auecques vous par les 
rués, & ferons la my-Karefme a cheual, fi nous 
pouuons retenir iufques a lors toute cefte Catholigue 
affemblee : a laquelle ie veux maintenant addreffer 
mon propos en general, & que tout le monde m’en- 
tende : Meffieurs ne me tenez pas pour homme de bien, 
& bon catholique, fi la maladie de France (ie n’entends 
parler del malo Franciofo) ie veux dire vos miferes & 
pauuretez, ne m’ont faic&t venir par de ¢a, ot ie me 
fuis comporté en vray hypocrite, ie voulois dire Hip- 
pocrate, mais la langue m’a fourché. Ce grand mede- 
cin voyant fon pays affligé d’une maladie epidimique 
& pefte cruelle, qui extermincit tout le peuple, s’aduifa 
de faire allumer force feux par toutes les contrees pour 
purger & chaffer le mauuais air : Et moy tout de 
mefme pour venir a bout de mes deffeins Catholigues, 
& pour antidote a noftre Sainée Vnion qui eft frappee 
de pefte, i’ay efté vn des principaux autheurs (ie le 
dy fans vanterie) de tous ces feux & embrafements qui 
bruflent & ardent maintenant toute la France, & 
qui ont tantoft mis & confommé en cendre le plus 
beau qui y fuft de refte des Goths & Vifigoths: Si 
le feu Cardinal de Lorraine mon bon maiftre viuoit, 
il vous en rendroit bon tefmoignage : car m’ayant tiré 
de la marmite des capettes de Montagu, puis mis en 
la cour de Parlement, ot: ie defcouvry bien |’efchole, 
quand il me feit Evefque, puis Archevefque, & en fin Car- 
dinal, ce fut toufiours 4 condition expreffe d’acheminer 

ceft affaire 4 faperfe@tion & obliger ma vie & mon ame 
al’auancement dela grandeur de Lorraine, & détriment 
dela maifon des Valois & des Bourbons : A quoy ie n’ay 
pas failly en tout ce que poffible m’a efté, & que ma 
ceruelle s’eft peu eftendre : Et en ces iours derniers les 
prefidens Vétus, & lanin m’ont affifté de memoires & 
pratiques, & ont quafi empieté mon credit, & deuant 
eux encor mes collegues Dauid, & Piles, n’euffent pas 
fait grand chofe fans moy, ny moy fans eux. Le 
pauure Salcede fcgauoit bien vn tantinet du fecret, mais 
non pas tout’: & n’eut pas bon bec: car il defcouurit 
le pot aux rofes, dont il faillit a mous perdre auecques 
luy : Toutesfois nous auons bien eu la raifon de touts 
ces Valefiens: & l’aurons Dieu aydant de ces Bour- 
bonniftes, fi chacvn de vous y veut faire di galente 
huomo : Quant 4 moy Meffieurs me voicy a voftre com- 
mandement a vendre & defpendre, pourveu que comme 
bons Catholiques zelez yous vous foumettiez aux 
Archicatholiques Princes Lorrains, & fupercatholiques 
Efpagnols, qui aiment tant la France, & qui defirent 
tant le falut de vos ames qu’ils en perdent la leur par 
charité Catholique, dont c’eft grand pitié, & vous prie 
d’y advifer de bonne heure, de peur que ce Biarnois 
ne nous ioué quelque tour de fon meftier : car s'il alloit 
fe convertir & ouyr vne mefchante meffe feulement 
(cancaro) nous ferions affeblez, & aurions perdu tout a 
ung coup nos doublons & nos peines. Mais encor que 
ces bonnes gens de Luxembourg & Pifani le promettent 
a noftre Sainé&t Pere, il n’en fera peut eftre rien. C’eft 

pourquoy in dubio, vous yous devez hafter de vous 
mettre entre les mains des medecins ces bons chreftiens 
de Caftille, qui fgavent voftre maladie & en cognoiffent 
la caufe, & par confequent font plus propres a la 
guerir files voulez croire : Car ceux qui difent que les 
Efpagnols font de dangereux empiriques, & font comme 
le loup qui promettoit 4 la brebis de la guerir de fa 
toux, cela eft faux: ce font touts heretiques qui le 
difent : & tout bon catholique doit croire fur peine 
d’excommunication & de cenfure ecclefiaftique, que le 
preux Roy d’Efpagne voudroit avoir perdu fes 
Royaumes de Naples, Portugal et Navarre, voire fa 
duché de Milan, & le Comté de Rouffillon, & tous les 
droiéts qu’il a aux pais bas, que les eftats luy gardent, 
& que touts les Francois fuffent bons catholiques, & 
vouluffent volontairement & de hait recevoir fes garni- 
fons aveq la fainée inquifition, qui eft la vraye & 
unique touche, pour cognoiftre les bons chreftiens & 
Catholiques zelez, enfants d’humilité & obeyffance. Ne 
croyez done pas que ce bon Roy yous enyoye tant 
d’ambaffadeurs, & vous face envoyer ces bons perfon- 
nages legats du S, Pere a autre intention que pour 
vous faire croire qu’il vous aime fur toutes riens : 
Penferiez vous bien que luy qui eft feigneur de tant de 
Royaumes qu’il ne les peut compter par les lettres de 
alphabet, comme Charles-magne faifoit fes monafteres, 
& fi riche qu’il ne feait que faire de fes trefors, vouluft 
fe mettre feulement en peine de fouhaiter fi petite 
chofe que la Seigneurie de France? Toute !’Europe, par 

maniere de dire, ne luy eft pas une contree de 
ces nouvelles ifles conquifes fur les Sauuages : quand 
il fue, ce font des diadefmes : quand il fe mouche, 
ce font des couronnes : quand il rote, ce font 
des fceptres : quand il va a fes affaires, ce ne font 
que Comtez & Duchez qui luy fortent du corps, tant 
il en eft farcy et remply. Non eripit mortalia, qui regna 
dat caleftia. Ce feroit trop bien a propos de foupgon- 
ner qv il vouluft eftre Roy de France : ma de fi. lene 
dy pas que pour guerir des efcrotielles dont fes pais 
meridionnaux font fort infeftez, il ne feift quelque 
chofe a4 la priere des devots habitans de fa bonne 
ville de Paris, qui l’ont supplié par lettres expreffes 
fignees de leurs mains de les recevoir comme fes bons 
fuge&ts & ferviteurs, & d’accepter le pefant fardeau 
de la couronne de France : ou fi fon dos eftoit fi 
courbé & chargé d’autres couronnes plus precieufes, 
que celle de France n’y peuft trouver place, pour le 
moins il en recompenfaft quelqu’un de fes hidalgos, 
qui luy en feroit foy, hommage, & reverence : mais 
autrement ie vous prie pour l’honneur de Dieu, ne 
penfez pas qu'il y penfe : Ses comportements aux pais 
bas, & aux terres neufues, vous doivent affeurer qu'il 
ne penfe a nul mal, non plus qu’ung vieil finge : Et 
quand ainfi feroit qu’il vous auroit touts faict entre- 
tuer, & perir par feu, fer & famine, ne feriez vous pas 
bien-heureux d’eftre affis la hauten paradis au deffus des 
confeffeurs & patriarches, & vous moquer des maheuf- 
tres, que vous verrez deffous vous roftir & bouillir 

aux chaudieres de Lucifer? Mourez quand il vous 
plaira, nous avons affez de Mores, Africains, ‘Vyallons 
& Forufcits pour mettre en voftre place : tuez, maf- 
facrez, & bruflez hardiment tout : Monfieur le Legat 
pardonnera tout : Monfieur le Lieutenant advoiiera 
tout: monfieur d’Aumale vous adiugera tout : mon- 
fieur de Lion séellera tout, & monfieur Marteau fignera 
tout : Ie vous ferviray de pere confeffeur & a la 
France auffi, fi elle a l’efprit de fe laiffer mourir bonne 
catholique, & faire les Lorrains & Efpagnols fes heri- 
tiers : comme ie vous en prie touts en general & en 
particulier : yous affeurant apres monfieur le Legat 
que vos ames ne pafferont point par le feu de purga- 
toire, eftants affez purgees par les feux que nous avons 
allumez aux quatre coings & au milieu de ce Royaume, 
pour la sainéte ligue, & par la penitence, ieufnes, & 
abftinences que nous vous faifions faire en devotion. 
Quant a I’election d’ung Roy, ie donne ma voix au 
marquis des Chauffons : il n’eft lipu ny camus, ains 
bon catholique, apoftolique & Romain : Ie le vous re- 
commande, & moy de mefme, In nomine patris, & 
filti, & fpiritus fancti, Amen. 

Ces mots finis, tous les doéteurs de Sorbonne & 
maiftres és arts la prefents fraperent en paulme, & 
crierent yiyat par plufieurs fois, fi fort que toute la fale 
en retentiffoit: & apres que le bruit fut ung peu ceffé, fe 
leva le prieur des Carmes hors de fa place, & monta fur 
fon bang ou il prononga tout haut de fort bonne grace 
ce petit quatrain, comme s'il l’euft compofé fur le champ, 

Son eloquence il n’a pt faire voir, 
Faute d’un livre ou eft tout fon fgavoir : 
Seigneurs Eftats, excufez ce bon homme : 
Il a laiffé fon Calepin 4 Rome. 


Et tout a l’inftant un petit maiftre és arts faillit 
auf™fi en piedz, & tournant le vifage vers mondit fieur 
le Cardinal de Pelué, repliqua de mefme en autant de 
carmes. 


Les freres ignorants ont eu grande raifon 
De vous faire leur chef, monfieur l’illuftriffime : 
Car ceux qui ont ouy voftre belle oraifon 
Vous ont bien recognu pour ignorantiffime. 


Tout le monde trouva cette rime fort plaifante, & 
apres avoir fait ung fecond batement de mains, non 
toutesfois fi long que le precedent, monfieur de Lion fe 
leva, & fit figne de la main qu'il vouloit parler : parquoy 
apres que tout le monde eut fonorement & theologale- 
ment touffy, craché & recraché, pour |’ouyr plus atten- 
tivement, a caufe de la reputation de fon eloquence, il 
difcourut ainfi, ou environ. 


a 

HARANGVE 


DE MONSIEVR DE LION. 


l'exclamation pathetique de ce prophete Royal 
David, Quam terribilia indicia tua, &c. O Dieu que 
vos iugements font terribles & admirables. Ceux qui 
prendront garde de bien prez aux commencements & 
progrez de notre fainéte union, auront bien occafion 
de crier les mains ioinétes au ciel : O Dieu fi uos iu- 
gements font incomprehenfibles, combien vos graces 
font elles plus admirables, & de dire aveq |’Apoftre, 
ubi abundauit deli@um, ibi fuperabundauit & gratia. 
N’eft ce point chofe bien eftrange, meffieurs les zela- 
teurs de veoir noftre union maintenant fi fainée, fi 
zelee, & fideyote, avoir efté prefque en toutes fes par- 

ties, compofee de gens qui auparavant les fainétes 
barricades, eftoient touts tarez & entachez de quelque 
note mal folfiee, & mal accordante aveq la iuftice? Et 
par vne miraculeufe metamorphofe veoir tout a vn 
coup l’atheifme converty en ardeur de devotion, I’i- 
gnorance, en fcience de toutes nouveautez, & curiofité 
de nouvelles? La concuffion, en pieté & en ieufnes, la 
volerie, et generosité & vaillance : bref, le vice & le 
crime transmué en gloire & en: honneur? Cela font 
des coups du ciel, comme di& monfieur le Lieutenant, 
de pardieu : Ie dy fi beaux que les Francois doivent 
ouvrir les yeux de leur entendement pour profonde- 
ment confiderer ces miracles, & doivent la deffus, les 
gens de bien, & de biens de ce royaume rougir de 
honte aveq prefque toute la nobleffe, la plus faine 
partie des prélats' et du magiftrat, voire les plus clair 
voyants qui font femblant d’avoir en horreur ce fainé& 
& miraculeux changement. Car qui a il au monde de 
plus admirable, & que peut Dieu ‘mefimes faire de 
plus eftrange, que de veoir tout en ung moment, les 
valets devenus maiftres, les petits eftre faidts grands, 
les pauures riches, les humbles infolents & orgueilleux ? 
voire ceux qui obeyffoient, commander : ceux qui em- 
pruntoient, prefter A vfure : ceux qui iugeoient, eftre 
iugez : ceux. qui emprifonnoient, eftre emprifonnez : 
ceux qui eftoient debout, eftre affis ? O cas merveil- 
leux : 6 myfteres grands : 6 fecrets du profond. cabi- 
net de Dieu incognus aux chetifs mortels, les. aulnes 
des boutiques sont tournees en pertuifanes : les efcri- 


SATYRE MENIPPEE, 75 


toires en mofquets : les breviaires en rondaches, les 
feapulaires en corfelets, & les capuchons en casques 
& falades ? N’eft-ce pas une autre grande & admirable 
conuerfion, de la plus part de vous autres meffieurs les 
zelez, entre lefquels ie nommeray par honneur les 
fieurs de Rofne, le chevalier Breton, & cinquante au- 
tres des plus fignalez de noftre party, qui me feroient 
faire une hyperbate & parenthefe trop longue, (& que 
ceux que ie ne nomme point m’en fachent gré :) N’eft- 
ce pas di-ie grand cas que vous eftiez touts n’agueres 
en Flandres portans les armes politiquement, & em- 
ployants vos perfonnes & biens contre les archicatho- 
liques Efpagnols, en faveur des heretiques des pais 
bas, & que vous vous foiez fi catholiquement rangez 
tout a ung coup au giron de la Sainée ligue Romaine? 
Et que tant de bons matois, banqueroutiers, faffra- 
niers, defefperez, haut-gourdiers, & forgueurs, touts 
gens de fac & de corde, fe foient iettez fi courageufe- 
ment & des premiers en ce fainé party, pour faire 
leurs affaires, & foient devenuz catholiques, 4 double 
rebras, bien loing devant les autres? O vrais patrons 
de l'enfant prodigue dont parle l’evangile : 6 devyots 
enfants. de la meffe de minuic : 6 fain@ Catholicon 
d’Efpagne, qui es caufe que le prix des meffes eft 
redoublé, les chandelles beniftes rencheries, les offran- 
des augmentees, & les faluts multipliez, qui es caufe 
qu'il n’y a plus de perfides, de voleurs, d’incendiaires, 
de faulfaires, de coupegorges & brigants : puis que 
par cefte fain&te converfion, ils ont changé de nom, & 

ont pris cet honorable tiltre de catholiques zelez, et de 
gendarmes de I’eglife militante : O deifiques doublons 
d’Efpagne, qui avez eu cefte efficace de nous faire 
touts rajeunir, & renouveller en une meilleure vie : 
C’eft ce que di& noftre bon Dieu parlant a fon pere 
en fain& Matthieu, vnziefme, Abfcondifti d prudentibus 
& fapientibus, & revelafti ea paryulis, Certes meffieurs 
il me femble reveoir ce bon temps, auquel les Chref- 
tiens pour expier leurs crimes fe croifoient & alloient 
faire la guerre outre mer comme pelerins, contre les 
mefcréans, & infidelles. O fainéts pelerins de Lanfac, & 
ton bon frere baftard, Evefque de Comminges, qui 
avez fai& enroler 4 la fouleen vos quartiers tant d’hon- 
neftes gens, qui reffemblants aux meneftriers n’avoient 
rien tant en, haine que leur maifon. Ie ne veux icy 
comprendre maints gentils-hommes, & autres qui font 
du bois dont on les fait : quoy que ce foit, qui en 
ont la mine, & fe monftrent vaillants coqueplumets 
fur le paué de Paris, lefquels ayants efté pages a 
pied, ou fervi les princes catholiques, & leurs adhe- 
rants, fe font obligez de gayeté de cceur a fuivre 
leur party, voire fe fuffent ils rendus Turcs, comme 
ils difent : aimants mieux eftre traiftres a leur Roy, & 
a leur patrie, que de manquer de parole a ung maiftre 
qui luy mefmes eft valet, & fubie@ du Roy. A la verité 
nous fommes grandement obligez a ces gens la, auffi 
bien qu’a ceux qui ayants receu quelque efcorneou dom- 
mage du tyran, ou des fiens, fe font par indignation, & 
de vangeance, tournez vers nous, & ont preferé leur 

iniure particuliere a tout autre devoir : & devons auffi 
beaucoup remercier ceux qui ayants commis quelque 
affacinat ou infigne lafcheté & volerie, au party de 
Yennemy, fe font catholiquement iettez entre nos bras, 
pour eviter la punition de iuftice, & trouver parmy 
nous, toute franchife & impunité : car ceux la plus que 
nuls autres font obligez a tenir bon iufques ala mort 
pour la fainée ynion : c’eft pourquoy il ne fe faut 
point deffer du baron d’Alegre, ny de Hacqueville, 
gardien du Ponteau de mer, ny du concierge de 
Vienne, & autres qui ont fai& de fi beaux coups pour 
gaigner paradis aveq difpenfe de leur ferment, ny 
pareillement de ceux qui ont courageufement mis la 
main au fang, & a l’emprifonnement des Magiftrats 
politiques : en quoy monfieur le Lieutenant a eu 
beaucoup de dexterité pour les engager, & leur faire 
faire des chofes irremiffibles, & qui ne meritent d’a- 
voir iamais pardon, non plus que ce qu'il a faid. 
Mais gardons nous de ces nobles qui difent qu’ils font 
bons Francois, & qui. refufent de prendre penfions, & 
doublons d’Efpagne : & font confcience de faire la 
guerre aux marchands & laboureurs : ces gens font 
dangereux, & nous pourroient faire ung faux bond : 
car ils fe vantent que fi le Biarnois alloit 4 la meffe, 
iamais leurs efpees ne couperoient contre luy ny les 
fiens : qu’il vous fouvienne des entrevués, & parle- 
ments qu’aucuns font fi fouvent vers faint Denys, & 
des paffeports qu’on recoit, & qu’on envoye fi facile- 
ment de part & d’autre : ces gens 1a, meffieurs, n’oyent 

la meffe que d'un genou, & ne prennent de |’eau be- 
nifte en entrant en |’Eglife qu’en leur corps deffendant. 
Ha pleuft a Dieu qu’ils reffemblaffent touts a ce fain& 
pelerin confeffeur & martyr catholique zelé monfieur 
de la Mothe Serrand, lequel eftant ez prifons de Tours 
pour rendre tefmoignage de fa foy, refufa de difner 
& prendre fa refeftion de potage ung iour de ven- 
dredy, craignant qu’on euft mis de la graiffe en fa 
fouppe : & protefta ce champion de la foy, ce Maca- 
bee, ce deuotieux martyr de fouffrir plftuoft la mort 
que de manger foupe autre que catholique. O illuftres 
affiftants choifis & triez au volet pour la dignité de 
cefte notable affemblee, la pure crefme de nos pro- 
vinces la mere goute de nos gouvernements, qui eftes 
venus icy aveq tant de travaux, les ungs 4 pied, les 
autres feuls, les autres de nui&, & la plus part a 
vos defpens. N’admirez vous point les faiéts heroiques 
de nos Louchards, Buffis, Senaulds, Oudineaux, Mor- 
relieres, Crucez, Goudards, & Drouarts, qui font fi 
bien parvenus par la plume? Que vous femble de tant 
de Caboches qui fe font trouvez, & que Dieu a fufcitez 
a Paris, Rotien, Lion, Orleans, Troyes, Toulouze, 
Amiens, ou vous voyez les bouchers, les tailleurs, les 
chiquaneurs, bafteliers, coufteliers, & autres efpeces 
de gens de la lie du peuple avoir la premiere voix 
au confeil, & affemblee d’eftat, & donner la loy Aa 
ceux qui auparayant eftoient grands de race, de 
biens, & de qualité, qui n’oferoient maintenant: touffir 
ny grommeler devant eux? N’eft ce pas en cela que 

la prophetie eft accomplie qui di&, de ftercore erigens 
pauperem 2? Seroit-ce pas crime de paifer fous 
filence ce fainét martyr frere Iaques Clement, qui 
ayant efté le plus desbauché de fon convent (comme 
feavent tous les Iacobins de cefte ville) & mefme 
ayant eu plufieurs fois le chapitre, & le foiiet diffa- 
matoire pour fes larcins & mefchancetez, eft 
neantmoins auiourd’huy fanctifié, & maintenant eft la 
haut a debattre la préfeance aveq fant Iago de 
Compoftelle? O bien-heureux confeffeur & martyr de 
Dieu, que ie feroy volontiers le paranymphe & enco- 
miafte de tes lotianges, fi mon eloquence pouvoit 
atteindre 4 tes merites. Mais i’ayme mieux m’en taire 
que d’en dire trop peu : & continuant mon difcours 
parleray de l’eftrange converfion de ma_ perfonne 
propre : encor que Caton die: Nec te laudaris nec 
te culpayeris ipfe. Si vous confefferay-ie librement 
que -auparavant cefte fainéte entreprife d’union, ie 
n’eftoy pas grand mangeur de crucifix, & quelques 
ungs de mes plus proches & qui m’ont hanté plus 
familierement, ont et opinion que ie fentoy un peu 
le fagot : A caufe qu’eftant jeune efcholier j’avoy pris 
plaifir a lire les liures de Calvin, & eftant a Tholoze 
m’eftoy meflé de dogmatizer la nui&, aveq les nouueaux 
Lutheriens : & depuis n’ay iamais fait grande confcience 
ny difficulté de manger de la chair en Karefme, ny 
de coucher aveq ma foeur fuiuant les exemples des 
fainéts Patriarches de la bible : mais depuis que i’et 
figné la fain&te ligue, & la loy fondamentale de ceft 

eftat, accompagnee des doublons, & de I’efperance 
du chapeau rouge, perfonne n’a plus douté de ma 
creance, & ne seft enquis plus avant de ma conf- 
cience & de mes deportements : Veritablement ie 
confeffe que ie doy cefte grace de ma converfion, 
apres Dieu, 4 monfieur le Duc d’Efpernon, qui pour 
m’avoir reproché au confeil ce dont on ne doutoit 
point a Lion touchant ma belle foeur, fut caufe que 
de grand politique, & vn peu Calvinifte que i’eftoy, 
ie devins grand & coniuré ligueur, comme ie fuis 
a prefent directeur & ordinateur des affaires fecrets 
& importants de |’Eftat de la fainéte union : ne plus 
ne moins que le benoift $. Paul, qui de perfecuteur 
des Chreftiens, fut fai& vaiffeau d’election : Cveft 
pourquoy il dit : Vbi abundauit deli@um ibi abundauit 
& gratia. Ne doutez donc plus de demeurer fermes & 
conftants en ce fain& party, plein de tant de miracles, & 
de coups du ciel, defquels il faut que faciez une loy 
fondamentale : Quant aux neceffitez & oppreffions 
du Clergé, vous y aduiferez, s’il vous plaift : car pour 
mon regard ie mettray peine que ma marmite ne foit 
renverfee, & auray toufiours credit aveq Roland & 
Ribault, qui ne manqueront de me payer mes pen- 
fions de quelque part que l’argent vienne : Chacun 
advifera 4 fe pourvoir fi bon luy femble, & de ma 
part ie ne defire point la paix, que premierement ie 
ne foye Cardinal, comme on m’a promis, & comme ie 
Vay bien merité : car fans moy monfieur ie Lieute- 
nant ne feroit pas au degré ot il eft : & caufe que 

ce fut moy qui retins le feu Duc de Guyfe fon frere, 
qui s’en vouloit aller des eftats de Blois, fe deffiant 
de quelque fourde embufcade du tyran: mais ie le fey 
demeurer pour attendre la depefehe de Rome, qu’on 
me devoit apporter dedans trois iours, & ce fut pour- 
quoy madame fa mere cy prefante, m’a reproché 
maintefois que i’eftoy caufe de fa mort : dont mon- 
fieur le Lieutenant & tous les fiens me doivent fcauoir 
bon gré : parce que fur ce pretexte, & pour venger 
cefte belle mort, nous auons excité les peuples, & pris 
oceafion de faire ung autre Roy. Courage donq cou- 
rage, mes amis, ne craignez point d’expofer vos vies, 
& ce qui vous refte de biens, pour monfieur le Lieu- 
tenant, & pour ceux de fa maifon: ce font bons 
Princes & bons catholiques, & qui vous aiment tout 
plein : ne parlez point icy de luy abroger fa puiffance, 
qu’aucuns murmurent ne luy avoir efté donnee 
que iufques a une prochaine tenué d’eftats : ce 
font des comptes de la cigongne. Ceux qui ont 
goulté ce morceau ne demordent iamais : demande- 
riez vous ung plus beau Roy, & plus gros, & plus gras 
qu'il eft? C’eft, par fain& Iaques, une belle piece de 
chair, & n’en fcauriez trouver ung qui le peze. Mef- 
fieurs de la nobleffe, qui tenez les villes & chafteaux 
au nom de la fainéte union, eftes vous pas bien aifes 
de lever toutes les tailles, decimes, aydes, magazins, 
fortifications, guet, & corvees, impofts & daces de 
toutes denrees, tant par eau que par terre, & prendre 
vos droiéts fur toutes prifes & rancons, fans eftre 

tenus d’en rendre compte a perfonne? Souz quel 
Roy trouveriez yous iamais meilleure condition? vous 
eftes barons: vous eftes comtes & ducs en proprieté 
de toutes les places & provinces que yous tenez. Vous 
y commandez abfolument & en rois de carte : Que 
vous faut-il mieux ? Laiffez & oubliez ces noms fpe- 
cieux de monarchie Francoife, & ne vous fouvienne 
plus de vos anceftres ny de ceux qui les ont enrichis 
& anoblis : bref, qui ben fta, non fi moye. Quant a 
vous meffieurs les Ecclefiaftiques, a la verité i’y perds 
mon latin, & veoy bien que fi la guerre dure, il y 
aura moult de pauures preftres : mais auffi n’efperez - 
vous pas voftre recompenfe en ce monde caduc, 
ains au ciel, ov la couronne de gloire eternelle attend 
ceux qui patiront & mourront pour la fainé&e ligue. 
Se fauve qui pourra: quant a moy ie fvis capable de 
porter ung bonnet rouge, mais de remedier & obvier 
aux neceffitez & oppreffions du Clergé, il n’eft pas en 
ma puiffance, & mes gouttes ne me donnent pas loifir 
d’y penfer : Toutesfois ie crain une chofe : ceft 
que fi le Roy de Navarre revoque les paffeports, & 
les mainlevees qu’il a donees aux monafteres & cha- 
pitres, il y aura danger que vous ne criez tous au 
meurtre apres le fain& pere & Monfieur le Legat, & 
le reverendiffime Cardinal cy prefents, qui pourroient 
bien laiffer les botes en France, s‘ils ne fe fauvent 
de bonne heure dela les monts. Ie laiffe 4 Meffieurs 
les Predicateurs de tenir toufiours en haleine leurs 
devots paroiffiens, & reprimer l’infolence de ces de- 

mandeurs de pain ou de paix : Ils feavent les paffa- 
ges de l’Efcriture pour accommoder 4 leur propos, & 
les tournevirer aux occafions comme ils en auront 
befoin. Car iamais ne fut dit pour. neant que |’Evan- 
gile eft ung coufteau de tripiere, qui coupe des deux 
coftez. Iuxta illud, & de ore eius gladius utraque parte 
acutus exibat; & comme dit l’Apoftre fain& Paul, 
Vivus eff fermo Dei, & efficax & penetrabilior omni 
gladio ancipiti. Or ce qui importe pour le _ prefent 
le plus a nos affaires, c’eft de baftir une loy fonda- 
mentale, par laquelle les peuples Frangois feront tenus 
de fe laiffer coiffer, embeguiner, encheveftrer, & me- 
ner a l’appetit de Meffieurs les cathedrants : voire 
fe laifferont efcorcher iufques aux os, & curer leurs 
bourfes iufques au fond fans dire mot, ny senquerir 
pourquoy. Car yous fcavez Meffieurs que nous avons 
affaire de nos penfions. Mais fur tout faites fouvent 
renouveler les ferments de l’union fur le precieux 
corps de noftre Seigneur, & continuez les confrairies 
du nom de Iefus & du cordon : Car ce font de bons 
colliers pour menues gens : dequoy nous chargeons 
’honneur & confcience de nos bons peres. les Iefuites : 
& leur recommandons auffi nos efpions, affin qu’ils 
continuent de faire tenir feurement de nos nouvelles 
en Efpagne, & recoivent auffi les mandats fecrets de 
fa majefté Catholique, pour les faire tenir aux am- 
baffadeurs, agents, curez, couvents, marguilliers & 
maiftres des confrairies : & qu’en leurs particulieres 
confeffions ils n’oublient pas de deffendre fur peine 

de damnation eternelle de defirer la paix, & encore 
plus d’en parler, ains faire opiniaftrer les devots 
chreftiens au fac, au fang & au feu, pluftoft que 
fe fouzmettre au Biarnois, quand bien il iroit 4 la 
meffe, comme il a donné charge a fes ambaffadeurs 
d’en affeurer le Pape : mais nous feavons bien la 
contre-poifon fi cela advient, & donnerons bien ordre 
que fa Sainéteté n’en croira rien, & le croyant n’en 
fera rien, & le faifant, que nous n’en recevrons rien, 
fi ie ne fuis Cardinal: Pourquoy ne le feray-ie pas, fi 
maiftre Pierre de Frontac eftant fimple advocat a 
Paris du temps du roy Iean le fut bien, pour avoir 
diligemment deffendu les caufes de l’Eglife? Et moy 
qui ay quitté mon maiftre, & trahy mon pays pour 
fouftenir la grandeur du fain: Siege apoftolique, ie 
ne le feroy pas? Si feray, fi, ie vous en affeure, ou 
mes amis me faudront. I’ ay DIT. 


Apres que ledi@ Sieur Archevefque eut finy fon epi- 
phoneme en grande emotion de corps & de voix, il 
demanda permiffion tout bas a madame de Montpen- 
fier de fe retirer pour changer de chemife, parce 
quil s’eftoit efchaufé en fon harnois : Le bedeau de 
monfieur le Recteur qui eftoit a -fes pieds luy feit 
fendre la preffe, puis s’eftant efcoulé par deffus les 
banes des deputez, mondi& fieur le Reéteur Roze 
‘reveftu de fon habit reéoral fous fon roquet & camail 
d’Evefque portatif, oftant fon bonnet par .plufieurs 
fois, commenea ainfi. 


HARANGVE 


DE MONSIEVR LE RECTEVR ROZE, 


TADIS EVESQVE DE SENLIS. 


Si eens trefaugufte & trefcatholique fy- 
nagogue, tout ainfi que la vertu de Themifto- 
cles s’efchaufoit par la confideration des triomphes & 
trophees de Miltiades - Ainfi me fens-ie efchaufer le 
courage en la contemplation des braves difcours de ce 
torrent d’eloquence, monfieur le chancelier de la lieu- 
tenance, qui vient de triompher de dire. Et a fon 
exemple, ie fuis mu d’une indicible ardeur de mettre 
avant ma rhethorique, & eftaler ma marchandife en ce 
lieu, ol maintefois i’ay fait des predications qui m’ont 
par le moyen du feu Roy, faic&t de meufnier devenir 
Evefque, comme par voftre moyen ie fuis d’Evefque 

devenu meufnier: mais ie penfe avoir affez monftré par 
mes actions paffees, que ie ne fuis point ingrat, & que 
ie n’ay fai& que ce que i’ay veu faire a plufieurs 
autres de cefte noble affiftance, qui ont receu encores 
‘plus de biens que moy du Roy deffun&, & neantmoins 
Yont bravement chaffé de fon Royaume, & faiét 
affaciner pour le bien de la foy catholique, foubs 
efperance d’avoir mieux, comme nous nous eftions 
genereufement promis: Or ie ne veux icy refriquer les 
chofes paffees, ny capter votre benevolence par ung 
long exorde, mais fommairement vous diray, mef- 
fieurs, que la fille aifnee du Roy, ie ne dy pas du Roy 
de Navarre, mais du Roy que nous eflirons icy, fi 
Dieu plaift, & en attendant ie dyray la fille aifmee de 
monfieur le Lieutenant de l’eftat & couronne de 
France, !’vniuerfité de Paris, vous remonftre en toute 
obfervance, que depuis fes cunabules & primordes, 
elle n’a point efté fi bien morigenee, fi modefte & fi 
paifible qu’elle eft maintenant par la grace & faveur 
de vous autres meffieurs. Car au lieu que nous fou- 
lions veoir tant de fripons, fripponniers, juppins, ga- 
loches, marmittons, & autres fortes de gens mal 
faifants, courir le pavé, hanter les bordeaux, tirer la 
laine, & quereler les rotiffeurs de petit pont, vous ne 
voyez plus perfonne de telles gens par les colleges : 
touts lesfuppofts des facultez & nations qui tumultuoient 
pour les brigues de licence ne paroiffent plus : on ne 
jotie plus de ces jeux feandaleux, & fatyres mordantes 
aux efchaufaux des colleges, & y voyez une belle re- 

formation, s’eftants touts ces jeunes regents retirez, 
qui vouloient monftrer a l’envy, qu’ils fcavoient plus 
de Greq & de Latin que les autres : Ces factions des 
maiftres és arts, ou l’on fe batoit & coups de bourlet, 
& de chaperon, font» ceffees; tous ces efcholiers de 
bonne maifon, grands & petits ont faicét gille : les 
libraires, IMpRIMEURS, relieurs, doreurs, & autres 
gens de papier & parchemin, au nombre de plus de 
trente mil, ont charitablement fendu le vent en cent 
quartiers pour en vivre, & en ont encor laiffé fuff- 
famment pour ceux qui ont demouré apres eux : Les 
profeffeurs publigs qui eftoient touts royaux & poli- 
tiques, ne nous viennent plus rompre la tefte de 
leurs harangues, & de leurs congregations aux trois 
Evefques, ils fe font mis a faire l’alquemie chafcun 
cheux foy : Bref, tout eft coy, & paifible, & vous diray 
bien plus : jadis du temps des politiques et heretiques 
Ramus, Galandius, & Turnebus, nul ne faifoit pro- 
feffion des lettres qu’il n’euft de longue main & a 
grands frais ‘eftudié, & acquis des arts & fciences en 
nos colleges, & paffé par tous les degrez de la difci- 
pline fcolaftique. Mais maintenant par le moyen de 
vous autres meffieurs, & la vertu de la fain&e union, 
& principalement, par vos coups du ciel, monfieur le 
lieutenant, les beurriers & beurrieres de Vanves, les 
ruffiens de Mont-rouge & de Vaugirard, les vignerons 
de S. Cloud, !es carreleurs de Villejuifve, & autres 
cantons catholiques font devenus maiftres és arts, 
bacheliers, principaux, prefidents, & bourfiers des 

colleges, regents des claffes, & fi arguts philofophes, 
que mieux que Ciceron maintenant ils difputent de 
inventione, & apprennent tous les iours, aftodidadtos, 
fans autre precepteur que vous monfieur le lieutenant, 
apprennent dy-je a decliner, & mourir de faim per 
regulas : Auffi n’oyez vous plus aux claffes ce cla- 
baudement latin des regents qui obtondoient les 
aureilles de tout le monde : au lieu de ce jargon, vous 
y oyez 4 toute heure du iour l’harmonie argentine, & 
le vray idiome des vaches & veaux de lai&, & le doux 
roffignolement des afnes & des truies qui nous fervent 
de cloches, pro primo, fecundo & tertio : Nous avons 
defiré autrefois fcavoir les langues Hebraique, Gre- 
que, & Latine : mais nous aurions a prefent plus de 
befoing de langue de bceuf falee, qui feroit ung bon 
commentaire apres le pain d’ayoine : Mais le Mans, 
& Laval, & ces infaillibles voitures d’Angers, aveq 
leurs chapons de haute graiffe, & gelinotes nous ont 
failly, comme les langues, & n’avons plus qu'un amer 
fouvenir de ces meffagers academiques qui defcen- 
doient a l’arbalefte, & autres fameufes hofteleries de 
la rué de la harpe, & iour & poiné& nommé, au 
grand contentement des efcholiers attendants, & de 
leurs regens friponniers : Vous eftes caufe de tout 
cela, monfieur le lieutenant: & touts ces miracles font 
ceuvres de vos mains : il eft vray que nos predications 
& decrets n’y ont pas nuit, Mais tant y a que vous 
en eftes le principal motif & inftrument, & pour vous 
dire en ung mot, vous nous avez perduz & efperduz. 

Excufez moy, fiie parle ainfi : Ie diray aveq le Pro- 
phete Dauid : loquebar in confpectu regum, & non con- 
Ffundebar : vous avez, inquam, fi inquiné, & diffamé 
cefte belle fille aifnee, cefte pudique vierge, cefte 
fleuriffante pucelle, perle unique du monde, diamant 
dela France, efcarboucle du royaume, & une des 
fleurs de lyz de Paris, la plus blanche, que les univer- 
fitez eftrangeres en font des fornettes Greques & 
Latines, & yerfa eft in opprobrium gentium. Ce pen- 
dant meffieurs nos doéteurs n’y trouvent que rire, ny 
que frire : car ils n’ont pas les queftions quolibetaires 
fi frequentes : plus ne fe paffent tant de bacheliers, 
licenciers , ny doéteurs ot ils fouloient avoir leurs 
propines, & feftins, & fe faouloient y/que ad guttur : 
le vin d’Orleans ne vient plus, encore moins celuy de 
Gafcongne : tellement que les ergots font ceffez: & 
fi quelqu’un des plus efpagnolifez a quelques doublons, 
& recoit quelque penfion du legat a catimini, ce n’eft 
pas a dire que les autres s’en fentent. Au refte, mon- 
fieur le Lieutenant, vous avez faict pendre voftre ar- 
gentier conzelateur Louchard, & avez declairé par 
confequent pendables touts ceux qui ont affifté a la 
ceremonie de l’ordre de l’union qu’on a baillee au 
Prefident Briffon. Or eft-il que touts les jeunes curez, 
preftres, & moines de noftre uniuerfité & nous autres 
do&eurs pour la plufpart avons efté promoteurs de 
cefte tragedie, ergo gluc: & vous dy que fi ne vous 
fulliez hafté de venir, nous en eulfions bien faict 
d’autres, & n’euffions pas demouré en fi beau chemin: 
A 

& tel parle auiourd’huy bien haut a qui les dents ne 
feroyent point de mal [fi vous euffiez encor tardé trois 
iours a venir] : Mais pour revenir 4 mon premier 
theme, i’argumente ainfi: Louchard & fes confors ont 
efté iuftement pendus parce qu’ils eftoient pendarts : 
Atqui la plufpart de nous autres do¢teurs eftions con- 
forts & adherants, & confeillers dudi& pendu, ergo 
pendards, & pendables. Et ne fert de rien d’alleguer 
Yabolition qui nous a efté faiéte, touchant ce catholi- 
que affacinat. Car remiffio non dicitur nifi ratione cri- 
minis, ne pouvant ladi&e abolition abolir la peine 
meritee, voire quand vous la deftramperiez cent fois 
en catholicon d’Efpagne, qui eft ung favon qui efface 
tout. Il faut doneq neceffairement argumenter ainf, 
in barroquo. Quiconque faiét pendre les catholiques 
zelez, eft tyran & fauteur d’heretiques, atqui monfieur 
Je Lieutenant a fai€t pendre Louchard & conforts ca- 
tholiciffimes, & zelatiffimes : Ergo monfieur le lieute- 
nant eft tyran, & fauteur d’heretiques pire que Henry 
de Valois qui avoit pardonné a Louchard, Hafte et le 
Morlier, dignes du gibet plus de trois ans devant les 
barricades : Qu’ainfi ne foit, probo minorem, a majori 
ad minus ; Le Biarnois a tenu entre fes mains pri- 
fonniers les principaux chefs de la Ligue, comme 
Boifdaulphin, Pefcher, Fontaine Martel, Flavacourt, 
Tramblecourt, les Cluzeaux, et plufieurs autres qui 
me doiuent feavoir gré, fine les nomme, lefquels il n’a 
pas fai& pendre, le pouvant & devant > quia non yult 


mortem peccatoris, fed ut refipifcat, comme aucuns 

ont faiét : Et neantmoins eft heretique, ou tenu 
pour tel: E&rgo monfieur le Lieutenant eft pire 
qu’heretique, qui a fai& pendre fes meilleurs amis, 
lefquels luy avoient mis le pain en la main, De 
dire que cela foit fai& ad maiorem cautelam, pour 
ravaler l’orgueil & infolence des feize, cela eft bon, 
mais en fe pendant on s’eftrangle : Et ne peut ce 
di&on empefcher que nous ne foyons -toufiours _ iugez 
& reputez grands badaux, & caillettes, fots en Latin 
& en Francois, de l’avoir enduré, & qui pis eft, que 
les politiques ne concluent, in modo & figura, que la 
Sorbonne peult errer : chofe qui me feroit de rechef 
devenir infenfé, & courir les rués = Car fi-cela avoit 
lie, nous ne feaurions prouver par toutes lesfleurs de 
noftre rethorique, ny par toutes les loix fondamentales 
du Royaume, dont monfieur de Lyon a fai& fi grand 
cas, que tant de milliers de pauvres Chreftiens que 
nous avons fai&, & faifons mourir de faim, de fer, & 
de feu, par noftre precipité decret, deuffent eftre 
iugez vrais martyrs, fi tant eft que noftre dic decret 
ne les a peu abfoudre du ferment de fidelité, & 
obeiffance naturelle que les fubieéts doivent a leur 
Prince : Parquoy meffieurs, ie vous fupplie au nom de 
noftre academie, de pallier ce fait icy. le plus catholi- 
quement qu’on pourra, comme monfieur le Legat fit 
les intentions du pape Xifte, qui n’aymoit pas tant 
Ja Ligue qu’on difoit. Au refte ie vous fourniray tant 
de paffages de l’efcriture que vous voudrez : car i’en 
ay a revendre. Mais fur tout, meffieurs, ie vous 

recommande nos penfions, & de meffieurs nos con- 
doéteurs de la fainéte faculté de Theologie, comme 
aulfi de meffieurs les curez & predicatevrs, pour 
lefquels ie parle: Car vous avez affaire de nous, & 
ne vous en fcauriez paffer. Et madame de Monpanfier 
a bien fcgeu dire qu’elle gaignoit plus de villes, & 
faifoit plus de befongne aveq ung peu de dovblons 
qu’elle diftribuoit aux predicateurs & do€eurs, que 
le Roy de Navarre ne faifoit ayeq toutes fes tailles, & 
armees. Ie vous adverty de bonne heure que fi ne 
fourniffez a l’apoinétement, il y a danger que nous 
ne nous mettions tous a prouver, qu'il n’eft que 
d’avoir ung Roy legitime, etiam difcole, pourveu qu'il 
nous laiffe le pain de chapitre, & le purgatoire, fans 
rien innover iufques au futur concile. Mais en atten- 
dant advifez fi nous ferons un Roy ou non: Ie fcay 
que monfieur le Lieutenant voudroit bien leftre : 
auffi feroit fon nepveu : & encore fon frere le Duc de 
Nemours, & ie ne doute pas que les Ducs de Savoie 
& de Lorraine n’en ayent autant d’envie : car a la 
verité ils y ont autant de droi& I’vng que T’autre. 
Quant au Duc de Mercceur, fes agents y feront autant 
que luy. S’il euft pris de bonne foy le Roy de Por- 
tugal dom Anthoine, & l’euft livré a fon bon amy le 
Roy tres-catholique comme il luy avoit promis, ie 
croy qu'il fe fuft contanté des droiés qu'il a au 
Duché de Bretagne pareils & ceux qu’avoit fon ayeul 
Ian par fa femme. Mais icy, qui n'y eft. n’y prend. 
Premierement ie vous confeille de ne vous arrefter 

pas au Duc de Savoye, ny au Duc de Lorraine, ce ne 
font, en parlant par reverance, que des coiiilles qui 
ont affez affaire a leur maifon’ Ie m/affeure qu’ils fe 
contenteront de peu : fi vous voulez laiffer au Savoyard 
le Daulphiné & la Provence, aveq une partie du 
Lyonnois, & du Languedoc, pourveu que vous luy 
faciez prendre Geneve, ie voudroy gager ma vie qu’il 
ne vous demandera plus rien, que la confifcation d’E- 
diguieres : Quant au Duc de Lorraine, oftez luy le 
Duche de Boiiillon, & luy baillez Sedan, Mets, toute 
la Champagne, & partie de Bourgongne qui eft a fa 
bienfeance, vous l’apayferez par apres pour ung mor- 
ceau de pain : Ie viens maintenant a vous, monfieur 
de Guyfe, fils de bon pere & de bonne mere, que les 
propheties ont de long temps deftiné aux Royaumes & 
Empires, & vous ont furnommé Pepin le brief : vous 
voyla fur le poiné& d’eftre ung grand Charlemagne, 
voftre grand bis-ayeul fi marché tient. Mais regardez 
ane vous laiffer pas tromper : ces meffieurs d’Efpagne, 
encor qu’ils foyent nos bons amys, & bons Catholiques, 
ne font pas marchands a ung mot : &ce n’eft pas 
d’a cefte heure: car il y a plus de deux mil ans qu’ils 
sen meflent, & qu’on leur donne le nom d’eftre fins 
a doubler, Ils yous promettent cefte divine infante en 
mariage, pour la faire Royne in folidum aveques 
vous : mais prenez garde que le Duc de Feria n’ayt 
remply fes blanqs fignez fans charge : Il ena une 
pleine boite, dont il fe fert a toutes occurrences, 
comme d’une forme a tout foulier, & d’une felle 4 tous 

chevaux : il les date, ou antidate aveq fon urinal 
quand il luy plaift: I’ay peur de quelque chofe qu’il nous 
ayt proposee, que ce ne foit qu’artifice pour nous 
amufer, quand il a veu que ne vyoulions entendre a 
rompre la loy Salique : Si vous auez tant foit peu de 
nez, vous le fentirez. Car nous igauons de bonne part 
que le mariage eft defia accordé d’elle, & de fon cou- 
fin l’archiduc Erneft : adde que ceux de la maifon d’Au- 
triche font comme les Iuifs, qui ne fe marient qu’en leur 
famille, & s’entretiennent par le cul l’un |’autre comme 
hannequins ou hannetons. Quittez donc cefte vaine ef- 
perance de Gynecocratie, & croyez que les petits enfants 
sen moquent, & en vont defia ala mouftarde. I’en ouy 
autre iour ung qui reyenant tout bellement de la ta- 
verne, chantoit ce quatrain : 


La Ligue fe trounant camufe, 
Et les Ligueux fort eftonnez, 
Se font advifez d'une rufe : 
C’eft, de fe faire ung Roy fans nez. 


Mais fi ieuffe peu le faire attraper par le commif- 
faire Bazin, qui courut apres, il n’euft pas moins eu 
que le meufnier qui s’eft mocqué de nos eftats. Que 
diriez vous de ces impudents politiques, qui vous ont 
mis en figure en yne belle fueille de papier, defia co- 
ronné comme ung Roy de carreau, par anticipation, & 
en la mefme fueille ont auffi mis la figure de la divine 
infante, coronnee en Royne de France comme yous 

vous regardants huze 4 huze I’un |'autre ? Et au bas de 
ladiéte peinture, ont mis ces vers que i’ay retenus par 
coeur, par ce qu'il y va du voftre, 


Les Frangois Efpagnols ont faid@ ung Roy de France, 
A Vinfante d’Efpagne ils ont ce Roy promis : 
Royaulté bien petite, & de peu d'importance : 

Car leur France eft comprife en l’enclos de Paris, 


N’apporte 4 cefte fois pour ce froid mariage, 
O Hymen Dieu nopcier, ton paifible fambeau : 
De ces corps eflongnez on affemble l'image, 
Qui font l'amour des yeux tous deux en ung tableau. 


C’eft une royaulté feulement en figure : 
La fain@e, & non l'amour ce mariage a faié : 
C’eft bien raifon qu’eftant Roy de France en peinture, 
D’une Royne on luy face époufer le pourtraid. 


Si monfieur d’Orleans en qualité d’advocat general, 
veult faire recherche de fes mefchants Imprimeurs 
politiques, c’eft fa charge, & fe congnoift aux caracte- 
res, & fes bons comperes Bichon, N. Nivelle, Chau-, 
diere, Morel & Thiery, defcouvriront la matrice. 
Quant 4 moy ie m’en deporte : car ces heretiques 
font mefdifants comme diables, & craindroy qu’ils 
feiffent quelque liure contre moy, comme ils ont faic& 
contre le doéteur Catholique & Iurifconfulte Chopin, 
foubs le nom de Turlupin. Meffieurs du parquet y 
feront leur deuoir, more & loco folitis, le me contente 
de prefcher la parolle de Dieu, entretenir mes be- 

deaux, & folliciter mes penfions. Done cecy foit dit 
par parenthefe. Mais monfieur de Guife, mon enfant, 
croyez moy, & vous croirez vn fol : ne vous arreftez 
plus a cela : ce n’eft pas viande pour vos oyfeaux : 
N’en hauffez pas yoftre train, ny n’en alongez pas 
vuftre table pour cela, il y a du foin, il n'y aque les 
beftes qui s’y amufent; mais faites mieux : obtenez 
du faint pere une belle croifade contre les Turcs, & 
allez reconquerir ce beau royaume de Ierufalem, qui 
vous appartient 4 caufe de Godefroy voftre grand 
oncle, auffi bien que la Sicile & le royaume de Naples. 
Combien de palmes & de trophees vous attendent : 
Combien de fceptres & de couronnes fe preparent 
pour vous, fi voftre horofcope ne ment, comme vous 
di&es que vous n’avez point de fortune bornee. Laiffez 
ce malotru royaume de France a qui daignera s’en 
charger : il ne vault pas que voftre efprit né pour les 
empires, & la monarchie univerfelle du monde habita- 
ble, s'humilie a fi petits deffeins & indignes de vous, & 
de voftre feu pere, que Dieu abfolve, s’il eft permis 
d’ainfi parler des Sainéts. Et vous Monfieur le lieu- 
tenant (a qui il faut maintenant que ie parle) que 
penfez vous faire? Vous eftes gros & replet : vous 
eftes pefant & maleficié : vous avez la tefte affez 
groffe pour porter yne couronne : mais quoy? vous 
dies que n’en voulez point, & qu’elle vous chargeroit 
trop. Les politiques difent qu’ainfi difoit le regnard 
des meures, Vous empefchez fouz main que voftre 
nepveu ne foit efleu : yous deffendez aux deputez 

qu’on ne touche point cette groffe corde de la 
royauté : Que ferons nous donq? il nous faut vn 
Roy : lequel, comme difent les doéeurs politiques, 
melius fumitur, quam queritur. Vous fai&es croir8 au 
roy d’Efpagne que vous gardez le Royaume de France 
pour luy & pour fa fille ; & fouz cefte efperance, vous 
tirez du bon homme tout ce que les Indes & le Perou 
luy peuvent envoyer : il vous entretient voftre plat : il 
vous enyoye des armees : mais non pas 4 voftre devo- 
tion : car il fe garde de vous, & vous deffiez l’vn de 
Yautre comme aveugles, & yous entendez comme 
larrons : ce pendant vous avez irrité les feize, qui 
yous accufent qu’eftes un marchand de couronnes, & 
avez mis celle de France au plus offrant : ils en font 
des livres 4 voftre preiudice, ot ils defchiffrent toutes 
vos aétions : ils difent que vous avez des pratiques 
fourdes aveq le Biarnois, & luy faictes porter des 
paroles par Villeroy & Zamet, pour l’endormir, & luy 
faire entendre qu’eftes bon Francois : & ne ferez iamais 
Efpagnol, & que pouvez luy remettre Paris, & luy 
rendre tout fon Royaume paifible quand il aura elté a 
la meffe, & recogneu noftre fainé& pere : & fouz cette 
rufe avez tiré quarante mil efcus politiques pour trois 
mois, qui devoient valoir pour quatre, a dix mil 
efcus piece, faifant entendre que le Roy d’Efpagne 
rongneroit vos diftributions s’il fcavoit que traitaffiez 
d’aceord aveq les heretiques. Mais on a defcouvert 
que fecrettement vous enyoyez voz agents 4 Rome & 
en Efpagne, pour empefcher que le Pape ne luy 

donne abfolution s’il la demande, & pour fufciter le 
Roy d’Efpagne d’envoyer nouvelles forces fur la fron- 
tiere. Vous penfez eftre bien fin : mais voz fineffes 
font coufués de fil blanc : enfin tout le monde les 
voit : car ces politiques ont des dragons fur les champs 
qui prennent touts voz pacquets, & devinent par 
art diabolique touts vos chifres, auffi bien que ceux du 
Roy d’Efpagne & du Pape, tant fubtils puiffent-ils 
eftre : fi bien qu’ils feauent toutes voz faciendes, & a 
Rome & a Madrid, & en Sayoye & en Allemagne : 
Vous befflez tout le monde, & tout le monde vous 
beffle auffi : danger y a que ne deveniez ce que fut le 
Comte de S. Pol Conneftable de France du temps du 
Roy Loys XI. lequel apres avoir abufé fon maiftre, & 
le Duc de Bourgongne, & le Roy d’Angleterre tout ung 
temps, en fin fut fai& Cardinal en Greve, vous vous 
pouuez & devez fouvenir de ce que le duc de Feria en 
dift une fois a Marteau voftre Confeiller & Secretaire 
d’eftat. Quant a eftre Roy de voftre chef, ne vous y 
attendez pas, voftre part en eft gelee : touts vos aifnez 
s'y oppofent : vos coufins competiteurs feroient 
pluftoft féceffion ad partes, que de l’endurer: les feze 
ne veulent plus de vous : car ils difent qu’ils vous ont 
fait ce que yous eftes, & yous les pendez, & diminuez 
leur nombre tant que pouvez : le peuple avoit 
efperé fur voftre parole que vous desboucleriez la ri- 
viere, &rendriez les chemins & le commerce libre : 
mais ils voyent au contraire qu’ils font plus ferrez que 
devant, & que le pain & le peu de bien qu’ils ont pour 

vivre, neuient pas de uoftre bienfait, ny de voftre 
vaillance, mais de la liberalité du Biarnois & de fon 
bon naturel, ou de l’avarice des acquiteurs qui en 
tirent tout le profit : Bref, la plus part croit que voulez 
prolonger tant que pourrez la lieutenance en laquelle 
on yous a mis, & vivre toufiours en guerre & en trou- 
ble, bien a voftre aife, bien fervy, bien trai&é, bien 
gardé de Suyffes & d’Archers, qu’il n’y manque que 
les hoquetons & Sibilot pour eftre Roy, pendant que 
tout le refte du peuple meurt de male rage de faim. 
Vous voulez garder les gages & entre ung curateur 
perpetuel aux biens vacquans, qui empefche & pro- 
longe tant qu’il peut la-delivrance des criees de peur 
de rendre compte. Au refte vous ne pouvez eftre Roy 
par le mariage de l’infante fi vous ne faites ce que: 
vous confeille le Legat : vous eftes marié & mettez le 
doigt au trou : car vous auez chevauché la vieille, qui 
fe garde bien du bouquon, & puis il faudroit yn 
autre ramoneur que vous, acefte garfe de trente ans, 
noire comme poivre, & qui a l’appetit ouvert & qui 
eft habillée eni’en veux. D’auantage, quand nous 
yous aurions efleu Roy, vous auriez affaire au Biarnois 
qui feait mille tours de Bafque, & qui ne dort que tant 
qu'il veut, & Al’heure qu’il veut : lequel fe rendant 
catholique, comme il vous en menace, tirera de fon 
cofté tous les potentats d’ltalie & d’Allemagne : & 
quant & quant le coeur de tous les gentilshommes 
Francois, dont vous yoyez defia la plus part branfler 
au manche, & minuter leur retraitte aveq tant de pau- 

vres villes affligees laffes de la guerre & de la pauvreté, 
qui ne demandent autre chofe que cette couleur & 
bonne occafion pour fe tirer du pair, & en couyrir ou 
colorer leur repentance. Songez y, monfieur le lieute- 
nant, pour la pareille : yous auez beau faire le Roy, & 
contrepeter le Biarnois en ediés & declarations, en 
feaux, en gardes, en grands prevofts & maiftres des 
requeltes de voftre hoftel. Quand yous devriez creuer 
& vous enfler gros comme vn boeuf, comme feit la 
mere grenotille, vous ne ferez jamais fi gros feigneur 
que luy, encor qu’on die qu’il n’a pas de greffe fur 
tout fon corps pour paiftre une alotiette. Mais 
fcavez vous que uous ferez? ie vous confeilleroy, fi 
n’eftiez bigame, de vous faire abbé : quiconque fera 
Roy ne vous refufera pas l’abbaye de Clugry qui eft de 
voftre maifon : yous aymezla~ foupe graffe, & yous 
ruez volontiers en cuifine : Vous auez le ventre ample 
& fpacieux, & fi serez couronné : ie dy couronné de la 
mefme couronne, & voftre couronne faite des mefmes 
cifeaux que madame voftre foceur difoit avoir penduz 
a faceinture pour faire la couronne monachale de feu 
Henry de Valois : Vous ne m’en demandez ne foy ne 
ferment, mais ie fuis de cet advis. Ie ne parleray point 
icy de Monfieur de Nemours voftre frere uterin (les 
politiques difent adulterin), ceftuy-la a fai& caca en nos 
paniers : ilafes deffeings 4 part, & reffemble Picrocole, 
qui par difcours bien raifonnez fe faiét monarque du 
monde pied a pied; Sil peut gouverner le Roy des 
beftes, comme il a fai& la nef de Paris, ie diray qu'il 

feaura plus fairé que maiftre Mouche : ces animaux 
mefcognoiffent quelquefois leurs gouverneurs, mefme- 
ment s'ils changent d’habit : Ilne sera pas mal par- 
tagé, sil parvient a fes pretentions : a4 quoy vous 
monfieur le Lieutenant, & monfieur de Lion luy ferez, 
ie croy, de bons offices. Somme toute Meffieurs, vous 
eftes trop de chiens ‘a ronger ung os, vous eftes jaloux 
& enuieux les ungs des autres, & ne fcavriez iamais 
vous accorder ny viure fans guerre, qui nous mettroit 
en pire eftat que devant : Mais ie vous diray : faifons 
comme on fai& au confiftoire a l’ele&ion du fainé 
Pere. Quand deux Cardinaux briguent la papaulté, les 
autres Cardinaux de peur d’encourir la_haine de |’ung 
ou del’autre choififfent yn d’entr’eux le plus foible de 
reins & le font pape : faifons-en ainfi. Vous eftes 
quatre ou cinq brigants au royaume, touts grands 
princes, & qui n’auéz pas faulte d’appetit : Ie fuis 
d’aduis que pas ung de vous ne foit Roy, ie donne donq 
ma voix 4 GuILLoT FAGoTIN, marguillier de Gen- 
tilly, bon vigneron, & preud’homme, qui chante bien 
au letrin, & fgait tout fon office par cceur : Cela ne 
fera pas fans exemple en tel temps que celuy-cy : 
tefmoin la harelle de Rotien, oti l’on fit Roy ung 
nommeé le Gras, plus mal advifé que Guillot. Et voicy 
ot ie fonde mon adyis : i’ai leu quelquefois ce grand 
& diuin philofophe Platon, qui di& que les royaulmes 
font heureux ott les Philofophes font Roys, & ot les 
Roys font philofophes : Or fcay-ie qu’il y a tantoft 
trois ans que ce bon marguillier & fa famille aveq fes 

vaches médite iour & nui& la philofophie en une fale 
de noftre college, en laquelle y a plus de deux cens 
bonnes annees qu’on y a leu & traidté, & difputé pu- 
bliquement a philofophie, & tout I’Ariftote, & toutes 
fortes de bons livres moraux : Il n’eft pas poffible 
qu’ayant ce bon homme refvé, fommeillé & dormy 
tant de iours & de nuiéts, entre ces murailles philofo- 
phiques, o tant de fcavantes lecons, & difputes ont 
efté faites, & tant de belles parolles proferees, il n’en 
ayt demeuré quelque chofe qui ayt entré & penetré 
dedans fon cervyeau, comme au_ poéte Hefiode, 
quand il eut dormy fur le mont Parnaffe. C’eft pour- 
quoy ie perfifte, & entends qu’il foit Roy comme ung 
autre. 


Comme monfieur Roze acheyoit ces parolles, il 
fourdit ung grand murmur entre les deputez , les 
ungs approuvants, les autres reprouvants fon opinion, 
& furent ueuz les princes & princeffes chucheter en 
Yoreille lung de l’autre : mefmes fut ouy que mon- 
fieur le lieutenant dift tout bas au Legat, Ce fol icy 
gaftera tout noftre myftere. Neantmoins ledi& Roze 
uoulut continuer fon propos : mais quand il veit le 
bruit recommancer, aveq ung claquement general de 
mains, il fe leva en colere, & cria en uoix Stentoree, 
Comment, meffieurs, eft-il pas permis icy de dire ce 
qu’on penfe? N’auray-ie point liberté de parler & 
conclure mes arguments, comme a fai&t monfieur de 
Lyon? le feay bien que fi i’euffe efté courtizan comme 

luy, ie n’euffe nommé perfonne: car il avoit charge 
du clergé de nommer le Compte du Bouchage ‘rere 
Ange, pour efperance que ce prince aymant le chan- 
gement, changeroit auffi nos miferes em coup du ciel: 
mais ie yous prie gardez le pour porter l’oriflambe aux 
batailles : car il luy doit fuffire d’avoir quitté la beface. 
Aces mots chacun fe mit de rechef a crier, & fiffler: & 
combien que les heraults, & maffiers hurlaffent, Qu’on 
Je taife, n’ofants dire, Paix ld, & que monfieur le Lieu- 
tenant commandatt plufieurs fois de faire filence, il ne 
fut polfible d’appaifer le bruit, tellement que ledié fieur 
Recteur fuoit, tempeftoit, efcumoit, & frapoit du pied : 
& voyant qu’il n’y auoit plus moyen dereprendre fon 
theme, cria le plus haut qu’il peut, Meffieurs, meffieurs, 
ie voy bien que nous fommes a la cour du Roy Pe-_ 
tault, o& chacun eft maiftre : Ie le yous quitte, qu’un 
autre parle. 
l’ay Dict. 


Et la deffus fe raffied en grommelant, & s’effuyant 
le front, & luy efchapperent a ce qu’on di& quelques rots 
odoriferants de l’eftomach qui fentoient le parfun de fa 
colere ayeq des paroles en baffe notte, fe plaignant qu’on 
avoit fraudé l’affignation envoyee d’Efpagne, pour mef- 
fieurs les Do&teurs, & que d’autres en ayoient fait leur 
profit, mais que feroit l’or de Tholoze, qui leur 
coufteroit bien’ cher. 

En fin larumeur commencant ung peu a fe racoifer, 
monfieur de Rieux le ieune, Compte & gardien de Pierre- 

Font, deputé pour la nobleffe de France, habillé d’un 
petit capot a l’Efpagnole, & une haulte fraize, fe leva 
pour parler, & ayant mis deux ou trois: fois la main a la 
gorge, qui luy demangeoit, commenga ainfi. 


HARANGVE 


DV_SVEV KR DE REEVX, 
SIEVR DE PIERRE-FONT, 


POVR LA NOBLESSE DE LVNION. 


M SSIEVRS, ie ne fcay pourquoy on m’a deputé 
pour porter la parole en fi bonne compagnie, 


pour toute la nobleffe de noftre party: Il faut bien dire 
qu’il y a quelque chofe de divin en la fainéte union, puis 
que par fon moyen, de commiffaire d’artillerie affez 
malotru, ie fuis deuenu gentil homme, & gouverneur 
d'une belle fortcreffe : voire que ie me puis égaler aux 
plus grands, & fuis ung iour pour monter bien hault, a 
reculon, ou autrement, I’ay bien occafion de vous fui- 
yre, monfieur le Lieutenant, & faire fervice a la noble 

affemblee, 4 bis ou a blanq, a tort ou a droid, puis 
que tous les pauvres preftres, moines, & gens de bien, 
devots catholiques, m’aportent des chandelles, & m’a- 
dorent comme vng fain& Macabee du temps paffé. C’eft 
pourquoy ie me donne au plus vifte des diables, que fi 
aucun de mon gouvernement s'ingere de parler de paix, 
ie le courray comme ung loup gris : Vive la guerre, il 
n’eft que d’en avoir, de quelque part qu’il vienne. le 
voy ie ne feay quels defgouftez de noftre nobleffe qui 
parlent de conferver la religion & l’eftat tout enfemble: 
& que les Efpagnols perdront a la fin l’un & I’autre, fi 
on les laiffe faire: Quant 4 moy ie n’entends point 
tout cela: pourveu que ie leve toufiours les tailles, & 
qu’on me paye bien mes appoinétemens, il ne me chaut 
que deviendra le Pape, ny fa femme. Ie fuis apres mes 
intelligences pour prendre Noyon: fi i’en puis venir a 
bout, ie feray Evefque de la ville, & des champs, & 
feray la motie a ceux de Compiegne : Ce pendant ie 
courray la vache & le manant tant que ie pourray: & 
n'y aura payfant, laboureur ny marchand: autour de 
moy, & a dix lieties 4 la ronde, qui ne paffe par mes 
mains, & qui ne me paye taille ou rancon: Ie feay des 
inuentions pour les faire venir a raifon: Ie leur donne 
le frontal de cordes liees en cordeliere: ie les pens par 
les effelles, ie leur chauffe les pieds d’une pelle rouge : 
ie les mets aux fers, & aux ceps : ie les enferme en ung 
four, en ung coffre percé, plein d’eau: ie les pends en 
chapon rofty : ie les foite d’eftrivieres : ie les fale, ie 
les fay ieufner : Ie les attache eftendus dedans ung van ; 


>. 

bref j’ay mille gentils moyens pour tirerla quinteeffence 
de leurs bourfes, et avoir leur fubftance pour les rendre 
beliftres 4 iamais, eux & toute leur race: Que m’en 
foucie-ie pourveu que i’en aye? Qu’on ne me parle 
point la deffus du point d’honneur: ie ne fcay que 
c’eft. ll y en a qui fe vantent d’eftre defcendus de ces 
vieux chevaliers Francois qui chafferent les Sarrafins 
d’Efpagne, & remirent le Roy Pierre en fon Royaume z 
les autres fe difent eftre de la race de ceux qui allerent 
conquerir la terre fainéte aveq fain& Louys : Les autres 
de ceux qui ont remis les Papes en leur fiege par plu- 
fieurs fois, ou qui ont chaffé les Anglois de France, & 
les Bourguignons de la Picardie: ou qui ont paffé les 
monts aux conqueftes de Naples & de Milan, que le Roy 
d’Efpagne a ufurpé fur nous: 11 ne me chault de tous 
ces tiltres & pancartes: ny d’armoiries, timbrees ou 
non timbrees: ie veux etre vilain de quatre races: pour- 
veu que ie recoiue toufiours les tailles, fans rendre 
compte : ie n’ay point leu les liures, ny les hiftoires, & 
Annales de’ France : & n’ay que faire de feavoir s'il eft 
vray qu’il y ait eu des paladins & chevaliers de la table 
ronde, qui ne faifoient profeffion que d’honneur, & de 
deffendre leur Roy & leur pais, & fuffent pluftoft morts 
que de recevoir ung reproche, ou fouffrir qu’on euft 
fai& tort a quelqu’un: i’ay ouy compter a ma grand 
mere, en portant vendre fon beurre au marché, qu’il y 
aeu autrefois ung Gafton de Fois, ung Compte de 
Dunois, ung la Hire, ung Poton, ung capitaine Bayart, 
& autres qui auoient fai& rage pour ce poiné d’hon- 

neur, & pour acquerir gloire aux Francois : mais ie me 
recommande a leurs bonnes graces, pour ce regard : 
i’ay bonne efpee, & bon piftolet: & n’y a fergent ny 
Prevoft des marefchaux qui m’ofaft adiourner: advienne 
qui pourra, il me fuffift d’eftre bon catholique : la iuf- 
tice n’eft pas fai&e pour les gentils-hommescomme moy: 

ie prendray les vaches & les poules de mon voifin quand 
il me plaira: ie leveray fes terres, ie les renfermeray 
aveq les miennes dedans mon clos, & fi n’en oferoit 
grommeler : tout fera 4 ma bien-feance : Ie ne fouffri- 
ray point que mes fubieéts payent de taille, finon 4 moy: 
& vous confeille Meffieurs les nobles, d’en faire tous 
ainfi: auffi bien n’y a-il que les trezoriers & financiers 
qui s’en engraiffent, & ufent de la fubftance du peuple, 
comme des choux de leur iardin: Par la mort dieu, fi 
ie trouue ny fergent, ny recepveur, ny homme de iuftice 
faifant exploict fur mes terres fans m’en demander 
congé, ie leur feray manger leur parchemin : c’eft trop 
enduré: fommes nous pas libres? Monfieur le lieute- 
nant, ne nous avez yous pas donné liberté de tout faire : 
& monfieur le Legat nous a-il pas mis la bride fur le 
col, pour prendre tout le bien des politiques, tuer & af- 
faciner, parents, amis, voifins, pere & mere, pourveu 
qu’y facions nos afaires, & que foyons bons catholi- 
ques, fans iamais parler ny de trefve, ny de paix? i’en 
feray ainfi, & vous prie d’en faire de mefme. Mais i’ay 
encor une autre chofe a vous remonftrer, c’eft de ne 
parler plus de cefte loy Salique: ie ne fcay que c’eft, 
mais le Seigneur Diego me I’a donné par memoire aveq 

quelques pieces rondes qui me feront grand bien. C’eft 
en tout cas, qu'il faut aller faccager ces chaperons four- 
rez de la cour de parlement, qui font les galants, & fe: 
meflent des affaires d’eftat, ow ils n’ont rien que voir : 
qu’on me les donne ung peu a manier: iamais Buffy le 
clere n’y fit ceuvre : fi monfieur le Legat me commande 
feulement de leur aller mettre la main fur le collet, il 
n’y a ny bonnet quarré, ny bourlet que ie ne face voler 
s‘ils m’efchauffent trop les oreilles: mefmement 4 ce- 
monfieur le Maiftre, & ce du Vayr qui mettent les autres 
“en train : Que n’y donnezvous ordre, monfieur le Lieu- 
tenant : fg¢auez vous pas bien que le prefident de Nully 
vous a dit & nommé par nom & par furnom tous ceux 
qui ont opiné pour cefte mefchante loy: que ne les 
envoyez vous iecter en la riviere comme il vous a con- 
feillé? Et ce beau Marillac qui faifoit tant de l’efchaufé 
au commencement, & n’opinoit que feu & fang, ie crain 
a la fin qu’il ne face banqueroutte a la Ligue, fi on luy ~ 
promet d’eftre Confeiller d’eftat du Biarnois : Gardons 
nous de ces gens qui tournent leurrobbe fi aifement, & 
fuivent le vent de fortune, quand ils voient que leur party 
va mal: Ha brave Machault : Ha vaillant Bordeaux : 
vous eftiez dignes d’eftre comme moy, eflevez au plus 
bault degré d’honneur de nobleffe : Entre les robbes 
longues ie n’aime que vous, & ce fameux Prefident que 
ie nommeray encor icy par honneur, monfieur de Nully, 
qui outre le courageux commencement & progrez qu’il 
a fait a la Ligue, de laquelle il peut eftre dit le pere 
putatif, a bien daigné expofer fes filles, & proftituer 


de) SATYRE MENIPPEE. 


leur reputation au bourdel, pour faire feruice a mef- 
fieurs les Princes & 4 melffieurs fes curez & predicateurs. 
Diray-ie aufMfi le fait heroique de ce bon Bafton, qui 
figna fi valeureufement la ligue de fon propre fang, tiré 
de fa main, laquelle depuis par miracle eft demeuree 
eftropiee, tant ce glorieux martyr a voulu fouffrir, pour 
la fainte union? Et toi, genereux arc boutant del’union 
Lois d’Orleans : ton Catholique Anglois, & ton Expoftu- 
lation, & la harangue faite en faveur & a |’honneur du 
Legat & des Efpagnols, meritoient qu’on te mift en la 
place du Prefident Briffon: mais on ne recompenfe pas 
les gens de bien comme il faut : non plus que ton com- 
pagnon d’office, pour auoir efcrit fi curieufement les 
droiéts de l’oncle contre le neveu., Ceux-la font des 
hommes iuftes, & vertueux, non pas ces foireux, qui 
voyans qu’il n’y avoit plus rien a grabeler en leur palais 
de cefte ville, & que tous leurs facs eftoient vuides, ou 
pendus au croq, s’en font allez a Tours & 4 Chaalons, 
ou ils fgauoient que la mangeoire eftoit pleine, & les 
rafteliers garnis. Bref, oftez en cing ou fix de toute cefte 
megnee, tout le refte n’en vault rien, & au diable le 
meilleur: lene feay que -ces-gens de iuftice m’ont faid., 
mais ie ne les aime point : Ie monftray une fois ma 
main a une vieille Egyptienne, qui me dift que i’avoy le 
poulce rond, & que ie me gardaffe de rond, ou demi- 
rond, Ie croy qu'elle vouloit dire de ces gens 1a, qui 
portent le bonnet rond. 

En fin mefMieurs, i’ay charge de la nobleffe, de vous 
remonftrer qu’il faut rabatre l’infolence de ces hoche- 

brides, & avaleurs de frimats, & faire vos affaires pen- 
dant que le temps eft beau. Si la loy Salique eft entrete- 
nué, jecrain que monfieur le legat. s’en fache, & quel’in- 
fante foit en danger d’eftre tondue:: mais iem’en raporte 
a monfieur le lieutenant qui fgaura bien rompre le coup, 
& faire la barbe a fon nepveu fans razoir : Au demeu- 
rant s'il faut eflire ung Roy, ie vous prie vous fouvenir 
de moy, & de mes merites: On m’a faié croire qu’il 
sen eft fai& autre fois de pires que moy : les Lydiens 
(comme on dié, car ie ne feay quelles gens ce font) en 
firent ung qui menoit la charrue : les Flamens firent ung 
Duc qui eftoit braffeur de biere : les Normands ung cuy- 
finier : les Parifiens ung efcorcheur : Ie fuis plus que 
tous ceux-la : Car mon grand pere eftoit marefchal en 
France, ou de France, & s'il a gaigné en fer, ie gagne- 
ray paradis : Voila monfieur de S. Paul maintenant 
Comte de Rethelois, Marefchal de l’union, & Arche- 
vefque de Reims, qui a bien fon pere n’agueres demou- 
rant en une cahuette couverte de chaulme pres:de Nangy, 
& quia encor fesfoeurs mariees, l’une aveq ung taver- 
nier, & l’autre aveq ung tifferan: Neantmoins le voila 
Pair & marefchal de France, & qui prefte argent fur bons 
gages a monfieur de Guife fon maiftre, & bienfacteur. 
A ce compte, vous pouvez bien me faire Roy: & ferez 
bien : Car ie vous lairray faire tout ce que vous voudrez. 
Vaboliray toutes ces mangeries de juftice: ie fuppri- 
meray tous les fergents, procureurs, chiquaneurs, com- 
miffaires, & confeillers, excepté ceux qui font de nos 
amis : mais il ne fe parlera plus d’adiournements ny de 

faifies, criees & executoires, ny de paier fes debtes : 
vous ferez tous comme rats en paille, & me fuffira que 
m’appelliez Sire : Vous y adviferez : pour le moins ie 
{cay bien que i’en vaux bien ung autre: & vous en 
diroy davantage, fi non que ie fuis preffé d’aller execu- 
ter mon entreprife fur Noyon, apres que i’auray com- 
battu le gouuerreur de cefte ville: & sur ce bajo las 
manos de yofta merced. 


Apres que le fieur de Rieux eut finy fa concion mili- 
taire, chafcun des affiftans monftra au vifage qu’on 
avoit prins plaifir 4 fon eloquence naturelle, pour ung 
homme qui n’avoit point de letre, & qui pourroit faire 
ung grand fruié& s'il la faifoit longue en ce monde : La 
deffus fe leva ung des deputez, nommé le fieur d’An- 
goulevent, qui fit entendre tout haut qu’il auoit charge 
de la nobleffe nouvelle, & de la part des honneftes hom- 
mes, & maiftres de l’union, de remonftrer. quelque 
chofe d’importance, touchant leur qualité: & qu’il 
eftoit raifonnable qu’il fuft ouy avant le tiers eftat, qui 
n’eftoit compofé que de manants, requerant monfieur 
le lieutenant, de luy faire donner audience, & interpel- 
lant les gens du Roy de l’union, mefmement l’advocat 
general d’Orleans, qui avoit autre fois efcript en faveur 
de ladi&e ncbleffe, d’adherer a fon requifitoire, et ce 
difant monta tout debout fur le banq ot il eftoit affis, & 
commenga a dire, Monfieur le douzie/me, mais foudain 
il fut interrompu par ung grand bruiét de payfants, qui 
eftoient derriere les deputez: lequel eftant ung peu 

ceffé, commenga de rechef, Monfieur le douzief/me, & 
incontinent le brui& fe leva plus grand que devant, 
neantmoins ne laiffa pour la troifiefme fois de dire - 
Monfieur le douziefme de May : & alors fe leva le fieur 
d’Aubray qvi avoit charge de parler pour le tiers eftat, 
-& contefta qu’il n’apartenoit qu’a luy de parler de ce 
iour la des barricades, & qu’on n’avoit point accouftumé 
en France de faire plus de trois eftats, & empefchoit que 
le deputé de la nouvelle nobleffe fuft ouy : comme n’ef- 
tant qu’une dependance.& ung membre dudit tiers eftat. 
Lediét fieur d’Angoulevent difputa long temps de fa part, 
difant que chafcun eftoit la pour fon argent, & recom- 
menc¢a plufieurs fois ces trois mots, Monfieur le dou- 
qie/me : & a chafque fois fut interrompu: 4 la fin, 
comme la rumeur croiffoit, & defia s’efchaufoient les 
fa&tions pour l’ung & pour autre iufques a en venir aux 
coups de poing, l’advocat d’Orleans remonftra qu'il 
n’eftoit plus temps de s’arrefter aux anciennes formes, 
qui n’eftoient que pour les cordonniers, ny a toutes ces 
ceremonies du temps paffé, fi non au faict de la reli- 
gion : & que l’affemblee defdits eftats feroit inutile, fi 
on n’y faisoit toutes chofes de quelque nouvelle facon : 
& quant a luy, qu'il auoit veu les memoires de la_no- 
bleffe nouvelle, lefquels meritoient bien eftre confide- 
rez : toutefois attendu qu’il eftoit tard, & que monfienr 
le lieutenant eftoit paravanture a jeun depuis fa meffe, 
& que l’heure du difner de monfieur le legat fe paffoit, 
il requeroit que ledit fieur d’Angouleyent mift fon dire 
par efcrit, & au parfus fe tairoit s'il pouuoit : alids, a 

faute de ce, qu’on l’envoiroit au Comte de Choyfi. Ce 
que monfieur le lieutenant approuva de la tefte : & la 
rumeur peu a peu ceffee, & ledit Angoulevent a peine 
raMfis, le fieur d’Aubray, deputé du tiers eftat, ayant 
laiffé fon efpee, harangua a peu pres ainfi. 


FR 


HARANGVE 
DE MONSIEVR DAVBRAY, 


POVR LE TIERS ESTAT. 


AR noftre dame, meffieurs, vous nous l’avez belle 
baillee, Il n’eftoit ja befoing, que nos curez nous 
prefchaffent qu’il faloit nous desbourber, & desbour- 
bonner. A ce que ie voy par vos difcours, les pauvres 
Parifiens en ont dans les botes bien avant, & fera prou 
difficile de les desbourber : Il eft deformais temps de 
nous apercevoir que le faux Catholicon d’Efpagne eft 
une drogue qui prend les gens par le nez : & ce n’elt 
pas fans caufe que les autres nations nous appellent 
Caillettes, puis que comme pauvres cailles coiffees, & 
trop credules, les predicateurs & Sorboniftes, par 
leurs caillets enchanteurs, nous ont faié donner dans 

les rets des tyrans, & nous ont par apres mis en cage, 
renfermez dedans nos murailles pour apprendre 4 
chanter : Il faut confeffer que nous fommes pris a 
ce coup, plus ferfs, & plus efclaves, que les Chreftiens 
en Turquie, & les Iuifs en Avignon. Nous n’avons 
plus de volonté, ny de voix au chapitre, Nous n’avons 
plis rien de propre que nous puiffions dire cela eft 
mien : tout eft a vous, melMieurs qui nous tenez le 
pied fur la gorge, & qui rempliffez nos maifons de 
garnifons. Nos priuileges & franchifes_ anciennes font 
a vau-l’eau : Noftre hoftel de ville que i’ay veu eftre 
Vaffeuré refuge du fecours des Roys en leurs urgentes 
affaires, eft'a la boucherie : noftre cour de Parlement 
eft nulle : noftre Sorbonne eft au bourdel, & J’uniuer- 
fité devenué fauvage. Mais l’extremité de nos miferes 
eft, qu’entre tant de malheurs, & de neceffitez, il ne 
nous eft pas permis de nous plaindre, ny demander 
fecours : & faut qu’ayants la mort entre les dents, 
nous difions que nous nous portons bien, & que fom- 
mes trop heureux d’eftre malheureux, pour fi bonne 
caufe, O Paris qui n’es plus Paris, mais une fpelunque 
de beftes farouches, une citadelle d’Efpagnols, Vval- 
lons, & Napolitains : ung afyle, & feure retraiéte de 
yoleurs, meurtriers, & affaffinateurs : ne veux-tu iamais 
te reffentir de ta dignité, & te fouvenir qui tu as efté, 
au pris de ce que tu es ? ne veux-tu iamais te guerir 
de cefte frenefie, qui pour ung’ legitime & gracieux 
Roy, t’a engendré cinquante roytelets, & cinquante 
tyrans? Te voila aux fers ; te voila en l’inquifition d’Ef- 

pagne, plus intolerable mille fois, & plus dure a fup- 
porter aux efprits nez libres & francs, comme font les 
Frangois, que les plus cruelles morts, dont les Efpa- 
gnols fe f¢auroient advifer : Tu n’as’ peu fupporter 
une legere augmentation de tailles, & d’offices, & 
quelques nouveaux ediés qui ne t’importoient nulle- 
ment : mais tu endures qu’on pille tes maifons, qu’on 
te ranconne iufques au fang, qu’on emprifonne tes 
fenateurs, qu’on chaffe & banniffe tes bons citoyens & 
confeillers : qu’on pende, qu’on maffacre tes princi- 
paux magiftrats : tu le vois, & tu l’endures : tu ne 
Yendures pas feulement, mais tu l’approuves, & le 
loués, & n’oferois, & ne fcaurois faire autrement. Tu 
n’as peu fupporter ton Roy fi debonnaire, fi facile, fi 
familler, qui s’eftoit rendu comme concitoyen, & bour- 
geois de ta ville, qu'il a enrichie, qu'il a embellie de 
fomptueux baftiments, accreué de forts & fuperbes 
rampars, ornee de privileges & exemptions honorables : 
que dy-ie? peu fupporter? c’eft bien pis: tu l’as 
chaffé de fa ville, de fa maifon, de fon lié& : quoy 
chaffé? tu las pourfuivy : quoy pourfuivy? tu Il’as 
affaffiné : canonizé Vaffaffinateur, & faiét des feux de 
joye de fa mort : Et tu vois maintenant combien cefte 
mort t’a proufité : Car elle eft caufe qu’ung autre 
eft monté en fa place, bien plus vigilant, bien plus 
laborieux, bien plus guerrier, & qui fcaura bien te 
ferrer de plus prez, comme tu as a ton dam defia expe- 
rimenté, Ie yous prie mefieurs, s'il eft permis de ie¢ter 
encor ces derniers abois en liberté, confiderons ung 

peu, quel bien & quel proffié nous eft venu de cefte 
deteftable mort, que nos prefcheurs nous faifoient 
croire eftre le feul & vnique moyen pour nous rendre 
heureux. Mais ie ne puis en difcourir qu’aveq trop 
de regret de voir les chofes en l’eftat qu’elles font, 
au prix qurelles eftoient lors : chafcun avoit encor 
en ce temps la du bled en fon grenier, & du vin en fa 
cave : chafcun avoit fa vaiffelle d'argent, & fa tapif- 
ferie, & fes meubles : les femmes avoient encores leur 
demiceint : les reliques eftoient entieres : on n’avoit 
poiné& touché aux ioyaux de la couronne : Mais main- 
tenant, qui fe peut vanter d’avoir dequoy vivre pour 
trois fepmaines, fi ce ne font les voleurs, qui fe font 
engraiffez de la fubftance du peuple, & qui ont pillé 
a-toutes mains les meubles des prefents & des abfents? 
Avons nous pas confommé peu a peu toutes nos pro- 
vifions, vendu nos meubles, fondu notre vaiffelle, 
engagé iufques a nos habits pour viuoter bien cheti- 
uement ?0U font nos fales & nos chambres tant bien 
garnies, tant diaprees, & tapiffees ? ou font nos feftins, 
& nos tables friandes? nous voila reduiéts au lai& & 
au frommage blanq, comme les Suiffes : nos banquets 
font d’yn morceau de vache pour tous metz: bien 
heureux qui n’a point mangé de chair de cheval & de 
chiens, & bien heureux qui a toufiours et du pain 
d’avoine, & s’eft paffé de bouillie de fon, vendué au 
coing des rués, aux lieux qu’on vendoit iadis les frian- 
difes de langues, caillettes & pieds de mouton, & n’a 

pas tenu a monfieur le Legat, & a |’ambaffadeur 

Mandoffe, que n’ayons mangé les oz de nos peres, 
comme font les fauuages de la nouvelle Efpagne. Peult 
on fe fouvenir de toutes ces chofes, fans larmes, & 
fans horreur? & ceux qui en leur confcience fcavent 
bien qu’ils en font caufe, peuvent-ils en ouir parler fans 
rougir, & fans apprehender la punition que Dieu leur 
referue, pour tant de maux, dont ils font autheurs ? 
Mefmement, quand ils fe reprefenteront les images 
de tant de pauvres bourgeois, qu’ils ont veuz par les 
-rués tomber. tous roides morts de faim: les petits 
enfans mourir 4 la mammelle de leurs meres -allangou- 
ries, tirants pour neant, & ne trouvants que fuccer 
finon le pur fang: les meilleurs habitans, & les foldats 
marcher par la ville, apuyez d’un bafton, pafles & 
foibles, plus blancs & plus ternis qu’images de pierre : 
reffemblants plus des fantofmes que des hommes : 
&Vinhumaine refponfe d’aucuns, mefme des ecclefiaf- 
tiques qui les accufoient & menacoient, au lieu de les 
fecourir ou confoler. Fut-iliamais barbarie ou cruauté 
pareille 4 celle que nous avons vetie & enduree ? fut- 
il iamais tyrannie & domination pareille a celle que 
nous voyons &endurons? Ou eft Il’honneur de noftre 
univerfité 2? ot font les colleges, ou font les efcholiers, 
ou font les lecons publiques ot l’on accouroit d© 
toutes les parties du monde? oui font les religieux eftu- 
diants aux convents? ils ont pris les armes, les voyla 
touts foldats desbauchez. Ou font nos chaffes, ou 
font nos precieufes reliques? Les vnes font fondues 
& mangees : les autres font enfouyes en terre de 

peur des voleurs & facrileges : ot eft la reverence 
qu’on portoit aux gens d’eglife, & aux facrez myfteres ? 
chafcun maintenant fai& yne religion a fa guife : & 
le fervice divin ne fert plus qu’éa tromper le monde 
par hypocrifie : les prebftres & les predicateurs fe 
font rendus fi venaulx, & fi mefprifez par leur vie 
fcandaleufe, qu’on ne fe foucie plus d’eux, ny de 
leurs fermons, finon quand on en a affaire pour 
prefcher quelques faulfes nouvelles. Ot font les 
princes du fang, qui ont toufiours efté perfonnes © 
facrees, commes les colomnes & apuis de la cou- 
ronne, & monarchie Francoife ? Ou font les pairs de 
France, qui devroient eftre icy les premiers pour 
ouvrir & honnorer les eftats? Tous ces noms ne 
font plus que noms de faquins, dont on faié& 
littiere aux chevaux de meffieurs d’Efpagne, & de 
Lorraine. OU eft la maiefté & grauité du parlement, 
iadis tuteur des Roys, & mediateur entre le peuple & 
Je prince? vous l’avez mené en triomphe 4 la Baftille, 
& trainé l’authorité, & la iuftice captive plus infolem- 
ment, & plus honteufement que n’euffent fai les 
Tures : vous auez chaffé les meilleurs, & n’avez retenu 
que la racaille, paffionnee ou de bas courage : 
encor parmy ceux qui ont demouré, vous ne vou- 
lez pas fouffrir que quatre ou cing dient ce qu’ils 
penfent, & les menacez de leur donner ung billet, 
comme a des heretiques ou politiques, Et neant- 
moins vous voulez qu’on croye que ce que vous en 
faites, n’eft que pour la confervation de la religion 

& de leftat. C’eft bien di& : examinons vng peu 
voz actions, & les deportemens du Roy d’Efpagne envers 
nous : & fi i’en ments de mot, que iamais monfieur 
S. Denys, & madame fain&e Geneviefve patrone de 
France ne me foient en ayde. I’ay ung peu eftudié 
aux efcholes, non pas tant que i’euffe defiré : mais 
depuis i’ay veu du pays, & voyagé iufques en Tur- 
quie, & par toute la Natolie, Efclavonie, Mefopo- 
tamie, iufques a l’Archipelago, & mer Majour, & 
Tripoli de Syrie, ot i’ay apris le dire de Tefus-Chrift 
noftre Saulveur eftre veritable: d fructibus eorum 
cognofcetis eos : on cognoift a la longue, quelles font 
les intentions des hommes par leurs ceuyres, & leurs 
effets. Premierement ie diray aveq préface d’hon- 
neur, que le Roy d’Efpagne eft ung grand prince, 
fage, cault & advifé : le plus puiffant, & plus 
grand terrien de tous les princes Chreftiens : & le 
feroit encor davantage fi toutes fes terres & royau- 
mes fe tenoient, & eftoient ioin&s 4 l’approche l’yng 
de l'autre :' mais la France qui eft entre l’Efpagne 
& les pays bas, eft caufe que fes feigneuries fepa- 
rees, luy coutent plus qu’elles ne luy valent, car fur 
toutes nations il redoubte la Francoife, comme 
celle qu’il cognoift eftre plus genereufe, & avoir 
plus de valeur, & impatiente du repos, & de la 
domination eftrangere. C’eft pourquoy comme pru- 
dent, prévoyant & bien confeillé qu’il eft, dez lors 
qu'il fut contrain& de faire cefte miferable paix qui 
fut feellee, & fignalee de la mort de noftre bon Roy 

Henry fecond, n’ofant ouvertement y contrevenir, 
ny recommancer la guerre pendant que la France 
eftoit fioriffante, vnie, bien d’acord, & de mefme 
volonté enfemble, il a tafché de femer la divifion 
&la difeorde par my nous mefmes : & fi toft qu’il 
a veu nos princes fe mefcontenter, ou fe bigearrer, 
il s'eft fecrettement iefté a la traverfe, pour encou- 
rager l’yng des partis, nourrir & fomenter nos divi- 
fions, & les rendre immortelles, pour nous amufer 
a nous quereller, entrebatre, & entretuer l’un]’autre, 
affin d’eftre cependant laiffé en paix, & tandis que 
nous nous affoiblirions , croiftre & s’augmenter de 
noftre perte & diminution. C’eft la procedure qu’il 
a tenué depuis qu’il veit meffieurs les princes de 
Vendofme & de Condé mal contents, qui attirerent 
aveq eux la maifon de Montmorency, & de Chaf- 
tillon, pour s’oppofer aux aduantageux progrez & 
advancements de voftre pere & de vos oncles, mon- 
fieur le Lieutenant, qui avoient envahy & ufurpé 
toute l’authorité & puiffance Royale du temps du 
petit Roy Francois leur nepveu : ie ne dy rien, que 
toute la France iufques aux plus petits, voire que 
tout le monde vniuerfel ne fache : car toutes les 
fanglantes tragedies qui ont depuis efté iotiees fur 
ce pitoyable efchaufaut Francois, font toutes nees 
& procedees de ces premieres querelles : & non de 
la diverfité de religion, comme fans raifon on a fai& 
iufques icy croire aux fimples & idiots. Ie fuis vieil, 
& ay yeu des affaires du monde autant qu’ung autre, 

voyre i’ay par la grace de Dieu, & de mes amis, 
efté efcheyin & preuoft des marchands en cefte ville, 
du temps qu’on y procedoit par libre ele&ion, & 
qu’on ne forgoit ny violentoit perfonne pour les 
voix & fuffrages, comme auez faié&, monfieur le Lieu- 
tenant, depuis n’agueres, ayant voulu faire continuer 
monfieur Boucher a voftre devotion : mais il me 
fouvient encores de ces vieux temps, comme fi ce 
n’eftoit que d’hier ou d’auiourd’huy. lay bonne me- 
moire du commencement de la querelle qui vint 
entre feu monfieur voftre pere, & feu monfieur le 
Conneftable, laquelle ne proceda que de ialoufie 
de I’vn fur l'autre : eftants tous deux grands mi- 
guons & fayorits du Roy Henry fecond, leur maiftre : 
comme nous avons veu meffieurs de Ioyeufe & d’Ef- 
pernon fous le Roy Henry troifiefme fon fils : Leur 
premiere difpute fut pour l’eftat de grand maiftre, 
que le Roy donna a monfieur voftre pere, & en 
defpoiilla monfieur de Montmorency Conneftable, 
qui Y’avoit defia refigné a fon filz auparavant. L’autre 
caufe de leur mauvais mefnage, fut le Comté de 
Dampmartin, que tous deux avoient acheté de di- 
verfes facons, & en eftants entrez en procéz, mon- 
fieur le Conneftable le gaigna par arreft. Cela les 
altera tellement que chafcun d’eux tafchoit a defar- 
conner fon compagnon : puis vint le voyage que 
fit monfieur voftre pere en. Italie, ou il ne fit pas 
grand cas, & caufe que fon ambition particuliere le 
pouffoit Ala conquefte de Naples ot il fe promettoit 

avoir quelque droi& : & laiffa V’occafion de repren- 
dre le duché de Milan en paffant, qui luy eftoit 
ayfé, n’y ayant pour le garder qu’un pauvre Preftre 
le Cardinal de Trente, qui eftoit preft de quitter 
tout fi on l’euft attaqué : mais le deftin de la 
France luy bandoyt les yeux, & pendant fon voyage 
ou il auoyt emmené toute la nobleffe, & toutes les 
plus belles forces de France, pour fecourir le Pape 
a Oftie, nous perdifmes fainé& Quentin, & la iournee 
de fain& Laurent, ot monfieur le Conneftable, & 
plufieurs aultres furent priz : puis monfieur voftre 
pere a fonretour par vn heur a la verité fort admi- 
rable reprit les villes de Picardie que nous avions per- 
dués, & Calays davantage : & pour fe revancher des 
mauvais offices qu'il avoit feeu qu’on luy avoit faiét en 
fon abfence, fit auffi tenir en longueur la prifon de mon- 
fieur le Conneftable, & n’oublia rien d’artifice pour em- 
pefcher & dilayer fa delivrance : qui donna occafion a 
fes neveux melffieurs de Chaftillon, d’implorer le fe- 
cours, & fe ietter entre les bras du Roy de Na- 
varre pere de ceftuy-cy, & de monfieur le Prince de 
Condé fon frere, qui avoit efpoufé leur niepce. Voila 
ces deux grandes maifons en fa¢tions & partialitez : 
qui s’aygrirent encor par la contention nee entre 
monfieur le Prince de Condé & monfieur d’Aumale 
voftre oncle pour l’eftat de Colonel de la cavalerie 
legere : il n’eftoit encore lors mention de religion ny 
de Huguenots. A peine fcauoit on quelle eftoit la 
dofrine de Calvin & de Luther, finon au fupplice 

de ceux qu’on voyoit brufler opiniaftres : & neant- 
moins, la matiere des guerres, & des inimitiez que 
nous avons yeties, fe preparoit deslors, & a duré 
iufques a prefent. Mais la verité eft, que quand 
meffieurs de Chaftillon, hommes courageux & mal 
endurants, veirent que la faveur de voftre maifon em- 
portoit fur la leur, & qu'il n’y avoit moyen de 
trouver credit aupres du Roy, pour les obftacles 
que les voftres leur donnoient, ils furent confeillez 
de fe retirer de la court, & en leur retraite (fuft-ce 
a bon efcient, fuft-ce parrufe, & prudence) fe monf- 
trerent favorifer les nouueaux Lutheriens, qui ne 
prefchoient encor que dans les caves : & peu a 
peu fe ioignirent de faéion & d’intelligence aveq 
eux, plus pour fe deffendre & garentir de voftre 
pere & de voftre oncle, que pour attenter aucun 
remuément de nouveauté: finon lors que le Roy a la 
fufcitation de voftre oncle, qui luy en avoit fait 
efcrire par le Pape, prit luy-mefme monfieur d’An- 
delot a Crecy, & Ilenvoya prifonnier a Melun : 
Apres cet emprifonnement & celuy du Vidame de 
Chartres, & de quelques confeillers de parlement, 
furvint la violente & miraculeufe mort du Roy, qui 
efleva voftre maifon au fouverain degré de puiffance 
aupres du petit Roy Francois, & par le contraire, recula 
& abatit prefque du tout celle de monfieur le Connefta- 
ble, & de tous ceux qui luy appartenoient: & ce fut 
lors que les fiens defefperez des moyens ordinaires, 
parce que tout branfloit foubs la faveur des yoftres, fe 

ioignirent de fecrette intelligence aveq les Lutheriens 
ca & la efcartez par divers coings du Royaulme: & 
combien qu’ils euffent encor peu de creance ayeq 
eux, qui leur eftoient gens incogneus, & n’ayant par- 
ticipé ny & Cene, ny a Synode, ou Confiftoire, neant- 
moins par le moyen de leurs agens, bien entendus ez 
fecrets, ils firent cefte memorable entreprinfe d’Am- 
boyfe, & affemblerent de tous les quartiers du monde, 
aveq vng filence merueilleux, yne telle force de gens 
quils furent prefts 4 iour nomrné, de faire vne cruelle 
execution fur tous les voftres : foubs ce pretexte de de- 
liurer le Roy de la captivité od voftre pere & vos on-— 
cles le tenoient: mais les bonnes gens ne fe peurent 
garder des traiftres, dont il s’enfuivit la penderie d’Am- 
boife qui defcouvrit les autheurs de la faction: Et de 
la s’enfuivit le mandement rigoureux qu’on fit au Roy 
de Nauarre, & la prifon de monfieur le Prince de Condé 
aux eftats d’Orleans, & beaucoup d’aultres triftes acci- 
dents longs a racompter: lefquels euffent continué 
beaucoup pires, fi la foudaine mort du petit Roy n’en 
euft deftourné le cours, & rompu le coup qu’on alloit 
affener fur ces premiers Princes du fang Royal: & fur la 
famille de monfieur le Conneftable, & des Chaftillons. Il 
eft ayfé 4 iuger combien voftre maifon fut esbranlee & 
fracaffee par cefte inopinee mort, & pouuez croire, mon- 
fieur le lieutenant, que monfieur voftre pere, & mef- 
fieurs vos oncles jouérent tout yng temps a |’esbahy, 
comme vous peuftes faire, quand on vous porta la nou- 
yelle de la mort de yos deux freres; Mais non plus que 

yous, ils ne perdirent pas courage : & dez lors eurent 
de bons aduis & confolations du Roy d’Efpaigne, duquel 
nous parlions tantoft, qui durant ces premieres diffen- 
fions eftoit aux efcoutes a qui il offriroit fa faueur, & 
atizoit le feu d’vne part & d’autre, pour le faire 
croiftre en la force & grandeur que nous l’auons veu, 
& voyons encor maintenant ardre, & confommer toute 
la France, qui eft le but final de fes pretenfions: Sur 
Yefperance donq du fupport d’un fi grand Prince qui 
n’efpargnoit de promettre argent, & hommes, voftre 
pere, fans s’eftonner d’yne fi lourde cheute, voyant le 
Roy de Nauarre remis en fon rang de premier Prince 
du fang, pour la tutelle du petit Roy Charles, & mon- 
fieur le Conneftable remis en fa charge, fceut fi dex- 
trement jouer fon rollet, qu’il les pratiqua tous deux, & 
tira a fa cordelle, contre leurs propres freres, & contre 
leurs propres neueux : repaiffant I’yng d’vne efperance 
que ie n’ofe dire, & amadoiiant l’autre par fubmiffions, 
& honneurs, qu’il luy deferoit. Si bien que reprenant 
encor fes erres delaiffees, & fon ancien aduantage, apres 
que monfieur le Prince de Condé fut eflargy, qui l’auoit 
failly belle de deux ou trois iours feulement, il alla 
aveq nombre de gens de guerre, & en groffe troupe, 
fe faifir du petit Roy, & de la Royne fa mere a Fon- 
tainebleau, & les amena & Melun. Et ce fut lors que 
mondiét fieur le Prince, & meffieurs de Chatftillon ne fe 
fentants affez forts de leur chef, ny de leurs maifons, 
pour refifter a fi puiffans ennemis, couuerts de |’autho- 
rité & puiffance Royalle, fe feirent Lutheriens tout 4 

faidt, & fe declairerent chefs & protecteurs des nouueaux 
heretiques, lesquels ils appellerent a leur fecours, & par 
leur moyen, en guerre ouuerte fe faifirent de plufieurs 
groffes villes de ce Royaume, fans toutesfois faire au- 
cune mention de leur religion, mais feulement pour la 
deffenfe du Roy, & de famere, & pour les ofter de la 
captiuité, o& monfieur voftre pere les detenoit : Et vous 
fcavez, monfieur le Lieutenant, que ces gens-la fe font 
toufiours vantez que ce qu’ils en auoient faiét, auoit efté 
ala requefte & au mandement de la Royne Mere, de 
laquelle ils ont publié, & fai& imprimer les lettres 4 eux 
par elle efcrites a cefte fin: vous n’ignorez pas ce qui 
fe paffa en cefte guerre, & comment dez lors le Roy 
d’Efpagne enuoya a voftre pere du fecours, mais tel que 
ay honte d’en parler, tous bifognes ramaffez, qui 
iamais ne voulurent combattre a la bataille de Dreux, 
& fe couurirent des chariots du bagage : Toutesfois 
cela fut vyne amorce pour alumer le courage des parti- 
zans, & leur faire efperer qu’ils feroient bien quelque 
chose dauantage vne autre fois, s’ils yenoient encor a 
s'entrebatre: Mais du depuis, les diuers changemens 
de nos affaires donnerent bien a l'Efpagnol vn autre 
jeu. Car voftre pere mort, & la paix faifte, cognoiffant 
neantmoins ces puiffantes familles animees & ahurtees 
’yne contre l’autre, fans efpoir de reconciliation, il 
pratiqua Monfieur le Cardinal voftre oncle (qui ne 
dormoit pas de fon cofté) pour entretenir les troubles 
& diuifions en ce Royaume, fous le nom fpecieux de la 
religion, de laquelle auparauant on auoit fai& peu ou 

point d’eftat: Monfieur voftre oncle, comme il eftoit 
adroié, ingenieux, & complaifant a qui il vouloit, fceut 
tellement gaigner le cceur de la Royne mere, & la 
Royne mere celuy du Roy fon fils, qu’il leur perfuada 
que meffieurs les Princes de Bourbon, aydez de ceux 
de Montmorency, & de Chatftillon ne demandoient que 
fa ruine, & n’auroient iamais patience, ny ceffe, qu’ils 
ne l’euffent chaffee du Royaume, & renuoyee en Italie 
cheux fes parents. Dieu face pardon a la bonne dame: 
mais pour l’aprehenfion qu’elle en eut, j’ay grand peur 
quelle a efté caufe de beaucoup de maux que nous 
auons veus de fon temps: car fur ce fubieét, elle les 
prit en telle \haine, que jamais elle ne ceffa qu’elle ne 
les euft ruinez, comme elle fit I’vng a la bataille de 
Iarnac, & l'autre 4 Ja fain& Barthelemy, ou fi tous ceux 
de Montmorency fe fuffent trouuez, ils n’en euffent pas 
eu meilleur marché. A quoy monfieur voftre oncle tenoit 
la main fort dextrement, & pouffoit vaillamment a la 
roué pour mettre le feu en la tefte du jeune Roy Char- 
les: fans la‘mort duquel il ne faut doubter qu’il n’euft 
bien eu la raifon de l’efcorne que monfieur le Maref- 
chal de Montmorency luy auoit faite en cefte ville, & 
a monfieur voftre frere, quand il leur fit faire tout en 
leurs chauffes, parce qu’ils portoyent armes deffendues 
fans fon paffeport: Mais il femble que les mortz fou- 
daines de ces trois Roys fubfequentz |’vng apres l'autre, 
ayent toufiours rompu & desbauché les beaux deffeings 
de yoftre maifon, & faulvé, ou prolongé la vie 4 vos 
principaux ennemis. Venons a ce qui eft aduenu depuis: 
6. 

il eft temps de parler de vous & de monfieur voftre frere, 
qui commenciez dezlors a paroiftre aux armees, & mar- 
cher fur les paz & traces de vospredeceffeurs : vous auiez 
defia fai paroiftre vos vaillances au fiege de Poitiers, 
que deffendiftes brauement, contre l’aduis du premier 
mary de madame la Lieutenande, monfieur de Mont- 
pezat voftre deuancier, qui vous confeilloit de quitter 
tout, & vous en aller, puis fuftes a la bataille de Mont- 
contour: puis a la iournée de fainé Barthelemy, ov les 
compagnons furent prins endormis, & frotez a dire 
dont venez vous: & encor que monfieur voftre oncle 
fuft a fueilleter fon breuiaire en Italie, fi eft-ce que le 
ieu ne fe fit fans fon entremife pour en auoir l’a- 
probation du Roy d’Efpagne, & l’abfolution du Pape, 
touchant le mariage qui feruit de leurre & de trapuffe 
aux Huguenotz. Par apres vous continuaftes vos coups 
au fiege de la Rochelle, ou l’on veit que le Roy de 
Nauarre qui. eft auiourd’huy, & monfieur voftre frere 
n’eftoient qu’yn cceur & vne ame, & engendroient ia- 
loufie a tout le monde, pour leur grande priuauté. Mais 
il faut venir au poin&: quand vous veiftes le Roy 
Charles decedé, qui autrement ne vous aymoit pas 
beaucoup, & qui auoit plufieurs fois repeté le dire du 
grand Roy Francois, dont luy-mefmes auoit fai& ce 
quatrain, maintenant tout vulgaire : 


Le Roy Frangois ne faillit poind, 
Quand il predit que ceux de Guyfe 
Mettroient fes enfans en pourpoind, 
Et tous fes fubiects en chemife. 

Quand vous le viftes, dy-ie, decedé fans enfans & le 
feu Roy fon frere marié aveq voftre coufine brehaigne 
& fterile, yous commencaftes, monfieur voftre frere & 
vous, a faire des deffeings & proieés, que beaucoup 
de gens difent eftre caufe de tous nos malheurs:: Te ne 
fuis pas de ceux qui croyent que meffieurs voftre pere 
& oncle euffent dez leurs temps ieété les fondements de 
Vedifice, que voftre frere & vous, auez bafti depuis: 
Encores qu’on parle des memoires de Dauid, & de 
Piles, qui ont pronoftiqué mieux que Noftradamus tout 
ce que nous avons veu depuis leur mort. Et qu’on 
affeure que monfieur voftre oncle auoit dreffé vn for- 
mulaire de tout l’ordre qu’on y deuoit tenir. Mais ie 
ne puis croire que luy qui auoit de l’entendement, ce 
qu’ homme pouvoit auoir, euft peu efperer, de faire fes 
neueux Rois de France, voyant encor trois freres en- 
fants de la maifon Royale en droiéte ligne, tous puiffans, 
& en la fleur de leur age, prefts 4 fe marier: & ne 
pouuoit pas deuiner qu’ils mourroient fans lignee, 
comme ils ont fai& parapres : D’ailleurs il voyoit grand 
nombre de Princes du fang Royal, qui ne s’eftoient 
point frotez ala robe des Heretiques : Cela luy deuoit 
couper toute efperance a fes defirs. Ie f¢ay bien que de 
fon temps il a efté autheur que l’archidiacre de Verdun 
& depuis encor celuy de Thoul ont eferit, que ceux de 
la maifon de Lorraine eftoient defeendus de Charle 
magne, par les mafles, fcauoir de Charles Duc de 
Lorraine a qui le Royaume apartenoit apres la mort de 
Louys cinquiefme, Roy de France: & que |’ayant Hues 

Capet pris 4 Laon, & mené prifonnier aueq fa femme 
a Orleans, il eut vng fils mafle duquel ilz vouloient 
faire croire que les Ducs de Lorraine eftoient defcen- 
duz: cela s’eft foubs mains ie&té parmy le peuple : dont 
vous n’eftiez pas marris : encor que les hyftoires com- 
munes & veritables tefmoignent affez, qu’il y a eu inter- 
ruption de mafles en la race de Lorraine par_deux 
femmes, & notamment en la mere de Godefroy de 
Bouillon, nommee Idain ou Ide. Aufi en fit depuis 
ledi& Archidiacre l\’amende honnorable par arreft, & 
sen. defdi& en prefence de toute voftre famille dez 
Yan 15[83]. comme lafche & poltron. 

Mais en fin, il n’y auoit pas apparence que de ce 
temps-la, mondi& fieur voftre oncle, peuft afpirer a la 
Royauté, ayant tant d’obftacles, & de teftes, ou a 
coinbattre, ou a faire mourir par glaiue, ou par poifon: 
bien eft vray, que dez fon commencement il fut ambi- 
tieux des grandeurs, & du gouuernement del’eftat plus 
que nul autre de fon aage : & ne fay doute qu’il n’ayt 
defiré poffeder les Rois, & les tenir s'il euft pet, en 
curatelle, comme faifoient anciennement les Maires du 
Palais, pour difpofer de tout a fon appetit, & auancer 
ou reculer tous ceux qu’il luy euft pleu: qui eft ce a 
quoy ordinairement les plus grands afpirent. Ce pen- 
dant y eftant a peu pres paruenu, comme ila fai& de 
fon viuant, , il vous auoit affemblé & preparé les mate- 
riaux, defquels vous auez bafty ce fuperbe deffeing, 
d’empieter la couronne: Vous ayant laiffé en main 
premierement de grands biens, de grands eftats, les 


SATYRE MENiIPPEE, 133 


premiers offices & charges du Royaume, de grands 
gouuernements, force gens de guerre obligez par biens 
faiéts, force feruiteurs : force intelligences aueq le Pape 
& le Roy d’Efpagne, & autres Princes de vos parens & 
alliez : & qui plus eft, vne grande opinion enuers le 
menu peuple que fuffiez bons Catholiques, & ennemis 
iurez des Huguenots. Vous auez fceu faire fort bien 
voftre proffit de ces preparatoires, & des eftoffes qu’a- 
uez trouuees apres fa mort toutes preftes a mettre en 
ceuure. Quand ie dy vous, i’entends parler de vos 
freres, & de vos coufins. Apres la mort du Roy Charles, 
beaucoup de chofes vous ont fuccedé I’vne apres l’au- 
tre, fort a propos : Premierement la fterilité du Roy, ou 
de voftre coufine fa femme: Puis la retraite & abfence 
du Roy de Nauarre, dont vous fuftes en partie. caufe, 
pour les deffiances ott vous le mettiez : Et par apres la 
diffenfion, & diuifion du Roy, & de monfieur le Duc fon 
frere: de laquelle vous feuls fuftes les autheurs, & 
promoteurs, aygriffant’ fous main les efprits de I’vn 
contre l’autre, & leur promettant fecrettement de les 
alfifter. Vne autre chofe dont vous vous auez fceu vous 
bien aider, fut l’affiftance que firent pour yng temps 
meMieurs les Princes de Conty, & de Soyffons au Roy 
de Navarre leur coufin germain, quand ils veirent que 
c’eftoit directement 4 toute leur famille que vous en 
vouliez, & que vous vous vantiez de fupplanter : car 1a 
deffus vous priftes le fuie&t, que iamais n’auez laiffé ny 
oublié depuis, de faire comprendre par la bulle du 
Pape, & par les ferments & proteftations du Roy d’Ef 

pagne, de n’approuuer iamais les Princes heretiques, ny 
fils d’heretiques, & trouuaftes lors ces beaux noms 
d’adherents, & fauteurs d’heretiques. 

Vous feiftes dez lors vos pratiques aueq le Roy d’Ef- 
pagne plus manifeftement, & affeuraftes vos conditions, 
& ftipulaftes des lors vos penfions, luy promettant le 
Royaume de Nauarre & le Bearn pour fa part, aueq 
les villes qui feroient a fa bienfeance en Picardie, & 
Champagne: & conuinftes aueque luy des moyens dont 
vous uferiez pour empieter l’eftat. Et le pretexte qu’y 
pretendiez, eftoit le mauuais gouuernement du Roy, les 
prodigalitez qu’il faifoit 4 fes deux mignons, defquels 
vous tiraftes I’vn a voftre cordelle, qui ne s’en trouua pas 
mieux: vous emploiaftes toute voftre induftrie a rendre 
le pauure Prince odieux a fon peuple : Luy confeilliez de 
furhauffer les tailles, d’inuenter nouveaux impofts, 
creer nouueaux offices, defquels vous mefmes proffictiez: 
car on maintint a monfieur voftre frere a Chartres 
apres les barricades, qu’il auoit receu |’argent du party 
de trois edicts burfaux, fort pernicieux, dont toutesfois 
vous reiectiez la hayne fur ce pauure Roy, lequel vous 
faifiez amufer a des deuotions ridicules, ce pendant que 
vous briguiez la bonne grace de fon peuple, & contre 
fon gré preniez la charge & conduite des grandes 
armees, attirant a vous les chefs & capitaines de guerre, 
& courtizants iufques aux fimples foldats pour les gai- 
gner : pratiquant les villes, achetant les gouuernements, 
& mettant aux meilleures places des gouuerneurs, & 
gens a voftre deuotion: Et ce fut lors que vous con- 

ceuftes tout a fait la Royauté, comme |’appetit vient en 
mangeant, quand vous viftes le Roy Henry fans efpe- 
rance de lignee, les premiers Princes tenus pour here- 
tiques ou fauteurs d’heretiques, le confiftoire de Rome 
vous hocher la bride: & le Roy d’Efpagne vous donner 
Yefperon. Vous n’auiez plus que feu Monfieur qui eftoit 
yng mauuais fonge-creux, & qui fgauoit bien de quel 
bois vous vous chauffiez. Il fe faloit defaire de luy: & 
le teftament de Salcede nous en a defcouuert les 
moyens: mais la force n’ayant fuccedé, le poyfon fit la 
befongne. Tous vos feruiteurs predifoient cefte mort 
plus de trois mois deuant qu’elle fuft aduenué. Alors 
vous ne fiftes plus la petite bouche pour diffimuler 
voftre intention: vous n/allaftes plus connillant, ny a 
cachette: yous vous declaraftes tout a bon: & me 
fouvient que feu monfieur le Cardinal de Guyfe voftre 
frere, allant donner de l’eau benifte au corps de feu 
Monfieur frere du feu Roy, accompagné de feu mon- 
fieur le Cardinal de Bourbon, ne fe peut tenir de monf- 
trer tant de refiouiffance que chacun s’aperceuoit de 
fes rifees, & des moqueries qu'il faifoit au corps & a 
la religion, & au bon homme vivant, qu'il faignoit tant 
de vouloir feruir, & honorer, & luy efchapa ce mot qui 
fut ouy de plufieurs, En ont ilz maintenant? Cette mort 
donq vous haulfa le cceur, & vous fit mettre aux champs 
a bannieres defployees. Et neantmoins pour auancer 
vos affaires, vous vouluftes faire croire aux bonnes gens 
que c’eftoit pour le bien publiq, & pour la deffenfe de 
la religion Catholique, qui eft vng pretexte que les 

feditieux, & remueurs de nouuvelletez ont toufiours pris. 
Dedans ce ret infenfible vous attiraftes ce bon homme 
monfieur le Cardinal de Bourbon, Prince fans malice: 
' & Je fceuftes fi dextrement tourner, & manier, que luy 
meiftes yne folle & indifcrette ambition dedans la tefte, 
pour faire de luy comme le chat de la fouriz, c’eft a 
dire apres vous en eftre ioué, de le manger: yous y 
attiraftes plufieurs feigneurs de ce Royaume, plufieurs 
gentils-hommes & capitaines, plufieurs villes & commu- 
nautez: & entre les autres, cefte-cy miferable, qui fe 
laiffa engluer, partie de hayne des comportements du 
feu Roy, partie de l’impreffion que luy donniez que la 
religion Catholique s’en alloit perdué fi le Roy mourant 
fans enfans, la fucceffion du Royaume venoit au Roy de 
Nauarre, qui fe difoit premier Prince du fang. Vous 
forgeaftes 1a deffus voftre premier manifefte, imprimé a 
Reims, qui ne portoit vng feul mot de la religion, mais 
bien demandiez tous les eftats & gouuernemens de ce 
Royaume, eftre oftez a ceux qui les poffedoient, qui 
n’eftoient a voftre deuotion: Ce que vous corrigeaftes 
par voftre fecond manifefte du confeil de Rofne, qui 
pour tout brouiller, dift qu'il ne falloit que mettre la 
religion en auant: & alors vous nous prefchaftes d’yn 
Synode a Montauban, & d’yne diete en Allemagne, ot 
difiez que tous les Huguenots du monde auoient com- 
ploté de fe faifir du Royaume de France, & en chaffer 
tous les prebftres. Aucuns vous crurent, & quant a moy 
qui ne fuis pas des plus rufez, i’en et quelque opinion, 
& me loigny de ce party, pour la crainte que i’ay 

toufiours etie de perdre ma religion: beaucoup de. 
bonnes gens ont fai’ comme moy, qui ne s’en font 
pas mieux trouuez: Les autres, qui ne demandoient que 
nouueaux remuements, firent femblant de le croire : 
plufieurs faffraniers, endebtez, criminels, contumacez, 
yous fuiuirent, comme gens qui auoient befoin de la 
guerre ciuile, Ayants ainfi ioué voftre partie & receu 
force doublons d’Efpagne, vous vous miftes en campa- 
gne aueq vne belle armee: quelques yngs difent que 
cela ne fe fit fans le fceu & confentement de la 
Royne mere, qui aymoit les troubles pour fe rendre ne- 
ceffaire, & eftre employee 4 faire le hola: a quoy elle 
eftoit fort propre: mais toute Italienne, & ruzee qu'elle 
fuflt, fi y fut elle trompee: Car elle ne croyoit pas du 
commencement que vos deffeings volaffent fi haut, & 
ne defcouurit la mefche que bien tard apres qu’euftes 
mis le pied fi auant, qu’il n’y auoit pas moyen de le 
retirer, n’eftant pas vrayfemblable, encor qu'elle euft 
du mefcontentement de fon fils, qui a la verité fe laif- 
foit plus gouuerner a d’autres qu’a elle, elle euft voulu 
le laiffer ruiner, & le voir priver de la couronne, pour 
y eftablir voftre frere, de oF elle ne fe fioit que de 
bonne facon. 

Laide donq que la bonne dame vous fit, n’eftoit pas 
pour perdre fon fils, mais pour le ramener a humilité 
& recognoiffance. Ce que penfant auoir faié&t par voftre 
moyen, elle vous fit par apres diffiper voftre armee, qui 
ne vous feruit de rien, finon pour vous faire cognoiftre 
vos forces, & pour extorquer par violence ceft edi& de 

Gre 

Juillet, qui caffoit tous les autres ediéts de pacification 
auparauant faiéts, & remettoit encor le feu et le car- 
nage en France contre les Huguenots. Mais yous ne 
demeuraites pas en fi beau chemin: car ayant reco- 
gneu que la plufpart des bonnes villes qui yous auoient 
promis de s’efleuer pour vous, quand elles vous ver- 
roient aux champs aueq vne armee, vous auoient man- 
qué, & eftoient encor retenués de quelque crainéte & 
reuerence du nom des Roys, & de la Maiefté Royale : 
vous pratiquaftes fans vous defarmer, dedans toutes les 
villes ceux des habitants que fcgauiez auoir quelque 
creance & dignité fur le peuple: Vous corrumpiftes les 
vngs par argent, qui vous venoit en abondance d’Efpa- 
gne, les autres par promeffes de biens, offices, bene- 
fices, & les autres par impunité des crimes, dont ils 
eftoient pourfuiuis en iuftice: Mais principalement vous 
dreffaftes vos machines contre cefte miferable ville, ou 
vous n’oubliaftes aucun artifice, iufques aux plus ab- 
ieétes & honteufes fubmiffions pour rechercher & gai- 
gner la fimple populace. Voftre frere s’en alla armer 
en Champagne & Bourgongne, pour furprendre les places 
du Roy non celles des Huguenots, dont on ne parloit 
point en ce pais la, finon a Sedan, ou il fit mal fes be- 
fongnes. Vous, monfieur le Lieutenant, ailaftes en 
Guyenne aueq vne puiffante armee pour attendre I’oc- 
cafion de iotier vos ieux: & c’eft a mon aduis la raifon 
que n’y fiftes pas grand cas, par ce que vous vouliez 
temporifer en attendant a fraper voftre coup par deca, 
comme auez dic tantoft. Mais les heretiques de Sainc- 

ionge ne laifferent de s’en moquer: car a voftre retour, 
ils firent vne petite rime en leur patois qui merite que 
la fachiez, & la voicy. 


Haulfez vos voutes, grands portaux * 
Huys de Paris tenez vous hauts : 
Si entrera le Duc de gloire, 
Qui pour tuer cent Huguenaux, 
A fai& mourir mille Papaux : 
N’a-il pas bien gaigne a boire ! 


Le quatrain qui en fut faié par deca, eft commun, 
touchant les places que vous priftes. 


Oronce eft un oyfon, & Theuet vne cane, 
Qui en reprefentant la carte Gallicane, 
Ont oublié de mettre, ou laiffé par mefpris, 
Les villes & chafteaux que ce grand Duc a pris. 


Te ne parleray point de la belle prife que vous fiftes 
d’vn chafteau &-d’vne ieune dame qui eftoit dedans, 
heritiere de la maifon de Caumont, Cela ne merite 
pas d’eftre recité en cefte bonne compagnie : encor 
que le bon homme de la Vauguyon en ayt receu beau- 
coup de dommage & de defplaifir & n’en ayt peu auoir 
juftice. Auffi n’eftoit ce rien au prix de ce qu’auiez deli- 
beré faire en cefte ville a voftre retour : dont vous 
fgauez que ie feay quelque chofe, & non pas tout : 
Car ie n’auois poiné& fceu que dez lors vous euffiés pro- 
ié&é de prendre le Roy au Louure, & tuer ou empri- 

fonner tous fes meilleurs & fignalez ferviteurs, fi le 
Lieutenant du Prevoft Hardy ne l’euft reuelé,. qui def- 
couurit toutes vos affemblees & entreprifes, par tenans 
& aboutiffans, & fut caufe que le Roy bien aduerty fit 
fayfir le grand & petit chaftelet, Y'arfenac & hoftel de 
ville, & renforca fes gardes, pour empefcher |’execu- 
tion de voftre deffeing. Vous confefferez que s'il euft 
fai& alors ce qu’il deuoit, & pouvoit, vous & tous voz 
agents & faciendiaires eftiez perdus, lefquels on 
congnoiffoit par noms & par furnoms : tout ainfi qu’ils 
fe font declairez par apres : Mais on y proceda trop 
mollement, par le confeil de ceux qui difoyent, & 
difent encores auiourd’huy, qu’il ne faut rien aigrir. 
Depuis vous ne ceffaftes de practiquer & folliciter tout 
le monde quafi a defcouvert, & principalement | les 
prefcheurs & curez, a qui vous faifiez quelque petite 
part de vos doublons, Vous enuoiaftes yne autre armee 
en Guyenne : dont faifiez eftat, & que penfiez qui 
deuft refferrer ou prendre le Roy de Nauarre : mais de 
belles : vous allaftes précipiter & faire perdre ce 
ieune feigneur, prefumptueux des efperances que luy 
donniez, qu’il feroit Roy de Tholoze. Voftre frere auoit 
d’autres forces fur pieds, qui luy vindrent bien a propos 
pour repouffer les Reiftres venans au fecours des 
Huguenots de Guyenne; & falut que yous mefmes, 
monfieur le Lieutenant, y allaffiez en perfonne, encore 
ne fceuftes vous les empefcher de paffer, & s'il n’y eult: 
eu que vous & les voftres qui vous en fulfiez meflez, 
quelque chofe qu’en ayez voulu faire croire, ils fuffent ’ 

venus boire noftre vin iufques a nos portes, & vous 
euffent mis en merueilleux acceffoire. Neantmoins vous 
vouluftes vous donner toute la gloire de leur defroute, 
& la defrober au Roy, & a fes bons feruiteurs, qui en 
temporizant & s’oppofant a leur paffage de Loyre, y 
auoient aporté les plus grands effects. Cela veritablement 
yous acquit yng grand honneur, & faueur enuers les 
Parifiens, dont Ja plus part ne fgauoient-pas encor a quoy 
vous tendiez : mais ceux qui participoient a voz fecrets. 
& qui lors prindrent le nom de Catholiques zelez, fay_ 
foient defia yng Dieu de voftre frere, l’invoquoient en 
leurs afflictions, & auoyent recours a luy quand en les 
menacoit du Roy, & de la iuftice: Dont il fut rendu fi 
orgueilleux & temeraire qu’il ofa venir en cefte ville 
aueq huié cheuaux, contre les deffenfes tres-expreffes 
que le Roy luy en auoit faiétes : encor qu’on fcache 
bien qu'il auoit affigné cing ou fix cents hommes de 
cheual, qui fe rendirent a mefme iour aupres de luy. Le 
pape Sixte cinquiefme fceut bien dire quelle peine cela 
meritoit, qudnd il en fgeut la.nouuelle : & n’euft pas 
failli de le faire, fi telle chofe luy fuft aduenue : mais 
la bonne mere & fes bons.confeillers, faiéts de fa main, 
& de fon humeur, dont nous n’auons encor que trop 
de refte, fceurent fi dextrement imprimer la crainte 
en Tefprit foible de ce pauure Prince, qu'il n’ofa 
rien entreprendre, de peur d’irriter les Parifiens, & 
craignant remettre encor les troubles & les miferes de 
la guerre en fon Royaume. Car encor qu’il n’aimaft 
pas les Huguenots plus que vous, fi e€ft-ce qu’ayant 

experimenté leur opiniaftreté, & que pour neant on 
tafchoit les vaincre & ranger a la raifon par la vio- 
lence de la guerre, qui ruinoit fon peuple, il s’eftoit 
refolu de ne tenter plus les voyes de la force : mais 
par vng plus gratieux remede auoit commencé de les 
attirer a l’obeiffance, & recognoiffance de leurs fautes 
paffees : les priuant de fa court & de fa fuitte, des 
honneurs, charges, gouuernemens, offices & benefices, 
dont la plus part d’eux fe fafchoient de fe veoir excluz: 
fi bien qu'il faut aduouér, que leurs forces s’eftoient 
plus alenties & diminuees par cinq ou fix ans de paix, 
que par dix ans de guerre ouuerte. Et ne fe faifoit 
plus de noueaux Huguenots, les vieux fe refroidiffants, 
& sennuyants de la longueur, & la plus part d’eux 
permettans que leurs enfants fe fiffent Catholiques, 
pour participer aux honneurs & aux benefices comme 
les autres : Mais vous & les voftres impatients du 
repos, & qui auiez peu de foin de la religion, pourueu 
que parvinffiez 4 vos attentes, ne peuftes fouffrir cefte 
tranquillité, qui ne vous eftoit pas faine. Vous 
auiez apris que la pefcherie eft meilleure quand 1’eau 
eft trouble : fi bien que n’euftes iamais repos, que 
n’euffiez veu naiftre cefte belle iournee des barricades, 
qui nous a vous & nous ruinez : Encor qu'il foit affez 
notoire, & voftre frere ne le nieroit pas s'il eftoit 
viuant, & tous ceux qui eftoient de l’entreprife, qui 
font icy prefents, me le confefferont,. que fi le Roy euft 
voulu vfer de fon pouuoir & de fon authorité, nous 
eftions dez ce iour la tous perdus : eftant bien cer- 

tain que vous fuftes préuenus & deuancez de trois 
iours, & que le iour de l’exploit qui fe deuoit faire, 
n’eftoit affigné qu’au dimanche: Si bien que le Roy qui 
{fgauoit toute l’entreprife (encor que ceux qui appro- 
choient le plus pres de fa perfonne, tafchaffent luy 
diffuader, & diuertir’ d’adioufter foy aux rapports 
qu’on luy en faifoit) eut fes Suiffes & fes gardes & 
autres gens de guerre tous prefts avant iour, qui 
auoient defia pris les places, carrefours & quantons de 
la ville, dez le matin auparauant que voftre frere, ny 
aucun des entrepreneurs fuft efueillé : lequel. comme 
fgauez, ayant fceu a fon refueil ce qui fe paffoit, fe 
trouua fi furpris & fi efperdu, qu’il n’attendoit rien 
moins, finon qu’on le vinft affieger & prendre ou maffa- 
crer en l’hoftel de Guyfe, ou il s’eftoit refolu fe def- 
fendre feulement aueq fon efpee, n’y ayant faict pre- 
paratif d’aucunes armes, de peur qu’on y allaft 
fouiller, & pour ofter tout foupgon deluy : de mefme, 
tous les feze, & les plus mutins de la faction fe cache- 
rent dedans les caues, & chez leurs amis & voifins, 
n’attendans rien que la mort : & n’y euft aucun fi hardi 
qui ofaft paroiftre dedans la rué, qu’il ne fuft plus de 
huic&t ou neuf heures : tellement que le Roy euft peu, 
fans aucune refiftance fe faifir d’eux, & de voftre 
frere, & remettre abfolument fon authorité, s’il eult 
permis que fes gens de guerre euffent iotié des mains, 
& chargé les premiers qui s’auancerent a faire barri- 
cades, & a boucher les paffages des rués : Mais fa 
timidité, ou pluftoft fa naturelle bonté, aueq les im- 

preffions que luy donnoit fa mere, & fes traiftres con- 
feillers, l’empefcherent d'vfer de Jl’aduantage qu'il 
auoit en main, faifant deffendre a fes gens de guerre 
de frapper, ny offenfer perfonne, & fetenir quois fans rien 
entreprendre, ny faire effort 4 aucun des habitants : 
qui fut caufe que les mutins reprenants coeur, fur les 
erres de leur entreprife proiettee, eurent loifir de 
s’'armer, & de renfermer comme entre deux gauffres, 
ceux qu’ils n’ofoient auparavant regarder au vifage. 
Et voftre frere auffi voyant qu’on tardoit tant A le 
venir attaquer, & que de toutes parts luy venoient des 
gens en armes, que ceux du Roy laiffoient librement 
paffer, parce qu’ils n’auoient point charge de prendre 
garde a luy, & fachant que ceux de fon party com- 
mencoient a fe recognoiftre, & a faire tefte aux 
quartiers, felon JVordre qu’on auoit auparauant 
projecté, de defefperé qu’il eftoit, il entra en pleine 
affeurance, & enyoia fes gentilfhommes deftinez par 
les rues & quantons, pour affifter & encourager les 
habitans, fe faifir des portes, & des places: de fa 
part apres s’eftre renforcé de bon nombre d’hommes 
armez, qui auoient leur rendez-yous a luy, fortit de fa 
maifon fur les dix a ynze heures, pour fe faire voir 
par les rues, & par fa prefence donner le fignal de la 
reuolte generale, qui meit incontinent le feu en la tefte 
de tous les coniurateurs, lefquels comme forcenez & 
furieux, fe ruerent fur les Suiffes du Roy, qu’ils taille- 
rent en pieces : & les autres gens de guerre fe yoyants 
renfermez entre deux barricades, deuant & derriere, 

fans s’eftre ofé deffendre, a caufe que le Roy leur 
auoit deffendu, fe rendirent 4 la mercy de voftre frere, 
qui les fit conduire en feureté hors de la ville, ce qu’il 
fit non tant par clemence & douceur qui luy fuft na- 
turelle, que par rufe & cautelle, pour mieux paruenir 
a fon dernier but, qui eftoit de fe faifir du Roy, lequel 
il voioit en armes fur fes gardes en fon Louure, mal 
ayfé a forcer fi promptement, fans grand maffacre. 
Son artifice done fut de filer doux, & de contrefaire le 
piteux, difant qu’il auoit un extreme regret dece qui 
eftoit aduénu : ce pendant il vifitoit les rues, pour 
encourager les habitans, il s’affeuroit des places fortes, 
il fe fit maiftre de l’arfenac, oi il auoit de bonne in- 
telligence aueq Selincourt, pour auoir le canon, les 
pouldres, & boulets a fa deuotion : il eniola de belles 
paroles le pauure cheuallier du guet, qui luy rendit la 
Baftille par faute de bon appareil : Il ne luy reftoit 
plus que le Louure : le Palais eftoit a luy, ce n’eftoit 
rien fai& qui ‘ne tenoit le maiftre, lequel auoit vne 
porte de derriere pour fe retirer. Ce fuft pourquoy 
pied a pied om auanga les baricades, pour gagner 
la porte Neufue, & celle de fain& Honoré.: mais le 
pauure Prince, bien aduerty de ce qu’on deliberoit 
faire, & qu’on n’en youloit qu’a luy, ne s’ofant fier en 
fa mere, ny au gouuerneur de Paris qui eftoit lors, 
qui l’entretenoient de parlement & d’accord, prit yne 
refolution courageufe & approuuee de beaucoup de 
gens de bien, qui fut de s’enfuir, & quitter tout. De 
quoy voftre frere fe trouua bien eftonné, voyant que 

la proye qu’il penfoit tenir en fes laqs, luy eftoit ef- 
chappee. O fefte memorable des baricades, que tes 
feries, & tes o€taues font longues ! Depuis ce temps la 
qu’auons nous el que malheur & pauureté: qu’an- 
goiffes, peurs, tremeurs, alarmes, deffiances, & toutes 
fortes de miferes? Ce ne furent plus que rufes, que 
fineffes, diffimulations & faintifes d’une part & d’autre : 
pratiques, menees a qui mieux mieux, & a qui trom- 
peroit fon compagnon. Vous cemmencaltes a marcher 
du pair aueq voftre maiftre, & parce que n’auiez pel: 
lattraper par force ouverte, vous priftes confeil d’y 
aller par fineffe : vous faifiez les triftes & dolents de 
ce qui eftoit arriué, quand vous enuoyez vers luy : 
mais enuers les eftrangers, vous brauiez, & vous van- 
tiez d’eftre maiftres de tout, & qu'il n’auoit tenu qu’a 
yous que ne fuffiez Roys : & qu’aviez gagné en 
cefte iournee des barricades, plus que fi euffiez gagné 
trois batailles. De quoy vos lettres, & celles de vos 
agents font ample foy : vous envoiaftes plufieurs fois 
diverfes fortes d’ambaffadeurs vers le Roy tant a 
Rouén qu’a Chartres, pour faire croire que le peuple 
de Paris eftoit plus 4 fa devotion que iamais, & defiroit 
le voir, & le cherir en fa bonne ville ; & ne tafchiez 
qu’a |’y attirer pour parfaire la befongne commancee : 
mais il n’en youlut rien faire, & fit bien; en fin apres 
plufieurs declarations que vous tiraftes de luy, dont il 
ne fut chiche, comment il oublioit, & remettoit tout 
ce qui s’eftoit paffé, ob ne vouluftes iamais qu’on vfaft 
du mot de pardonner, vous vous allaftes enfiler bien 

lourdement en la promotion des eftats, ot: vous vous 
promettiez faire tout paffer a voftre fantazie, par le 
moien des brigues que vous fiftes 4 l’ele&ion des 
deputez des prouinces : Enquoi on ne veit iamais yne 
telle impudence, que la voftre, qui envoyez de ville en 
ville faire eflire des hommes de voftre fa&ion pour 
venir auxdits eftats, preparez de memoires accommo- 
dez avoftre intention : les vngs par force, les autres 
par corruption d’argent, & les autres par crainte & 
menaces : Entre autres de cefte ville, yous envoiaftes 
le prefident de Nully, la Chapelle Marteau, Compan, 
Roland, & l’aduocat d’Orleans, qui eftoient notoire- 
mentles principaux autheurs de la rebellion, & les inftru- 
ments dont yous vous feruiez le plus, pour tromper le . 
peuple. Qu’eft-il befoin de rememorer icy, ce qui fe 
paffa a ces eftats de Blois, & comment Dieu banda les 
yeux a ceuxde yoftre famille, pour s’aller jetter dedans 
la foffe, qu’ils auoyent preparee pour autruy? Alors que 
penfiez eftre au deffus du vent apres cefte belle loy 
fondamentalle, par laquelle vous declariez le feu Car- 
dinal de Bourbon Premier prince du fang, & le Roy 
de Navarre indigne de iamais fucceder a la couronne, 
non plus que fes coufins adherents & fauteurs d’here- 
tiques : voicy une bourrafque qui enleue ces deux 
groffes colonnes de la foy, meffieurs vos freres, l’un fe 
difant Lieutenant general, Grand mailtre, & Connefta- 
ble de France, & l’autre Patriarche de |’Eglife Galli- 
cane, & les ieéte en yng gouffre de mer fi profond 
qu’on ne lesa iamais yeuz ny ouiz depuis. Fut-ce pas 

vng grand coup du ciel, & yng merueilleux iugement 
de Dieu, que ceux qui penfoient tenir leur maiftre a 
la chefne, & faifoient leur compte de ’amener dedans 
trois iours par force, ou autrement dedans cette ville, 
pour le faire tondre en moyne, & le renfermer en yng 
cloiftre, fe trouverent tout a coup eux mefmes pris, & 
renfermez par celuy qu’ils penfoient prendre? Aucuns 
ont voulu dire que vous, monfieur le Lieutenant, 
eftant ialoux dela grandeur, &-haute fortune de mon- 
fieur voftre frere, advertiftes le deffunét Roy de l’en- 
treprife qu’on faifoit de l’emmener, & l’admonneftiez 
de fe hafter d’y prevenir: Si cela eft vray, ie m’en 
rapporte 4 vous: mais c’eft chofe toute vulgaire, que 
madame d’Aumale voftre coufine fut a Blois exprez 
pour defcouvrir tout le myftere au Roy : ot elle ne 
perdit pas fes peines, & dit-on, que fon mary & elle 
euffent dez lors fait banqueroute a la ligue, fi on luy 
euft youlu donner le gouvernement de Picardie, & de 
Boulongne, & paier fes debtes. Quant a vous je ne 
penfe pas que ayez eu le cceur fi lafeche que de trahir 
vos freres : & on {cait bien qu’eftiez convié a venir & 
vous trouuer aux nopces, ou l’on vous euft fait de leur 
livree ; mais foit que vous vous deffiaffiez de l’en- 
clotieure, ou que ne vouluffiez vous hazarder tous trois 
enfemble, yous vous tinftes & Lion aux efcoutes, pour 
attendre l'iffue & l’execution de l'entreprinfe, qui fut 
tout autre que n’efperiez : & peu s’en falut que vous 
mefmes ne fuffiez de la farce, fi le feigneur Alphonfe 
Corfe n’euft efté devancé ; Madame yoftre foeur eut la 

mefme fraieur que vous, qui fachant la nouvelle, ne fe 
trouva pas affeuree aux fauxbourgs, & fe retira en la 
ville. O que nous ferions maintenant a nos aifes, fi ce 
Prince euft eu le courage de paffer outre, & continuer 
fes coups : Nous ne verrions pas monfieur de Lion affis 
pres de yous, & vous fervir d’arcboutant pour faire 
vos pratiques & les fiennes 4 Rome, & en Efpagne : 
& pour empefcher par fes fermons & fes raifons co- 
lorees de religion, que nous n’ayons la paix, dont nous 
avons tant de befoin : Nous n’euffions pas veu les 
furieufes adminiftrations de Marteau, Nully, Compan, 
 & Roland, qui ont mis le peuple au defefpoir, fi la 
iuftice que la* renommee nous avoit apportee iufques 
icy apres leur capture leur euft efté faiéte, comme 
elle devoit : & toutes les autres grandes villes 
n’euffent pas bruflé du feu de rebellion, fi leurs 
deputez euffent paffé par le mefme fidelium. Mais 
la douceur de~ce bon Roy qui n’eftoit nullement fan- 
guinaire, fe contenta de voir fon principal ennemy, & 
competiteur abatu : & s’arrefta lors qu’il devoit plus 
vivement pourfuivre fon chemin : Toutesfois, fi le 
fieur d’Antragues euft fait ce qu’il avoit promis, de la 
redu@tion d’Orleans, qu’il penfoit guerir, comme il 
Yavoit gaftee, & ne fe fuft point laiffé devancer par 
sain& Maurice, & Roffieux, les chofes ne fe fuffent pas 
desbauchees comme elles firent, par faute de donner 
ordre & ce premier tumulte, ot vous vintes fur le 
commencement de leur revolte, & leur donnaftes’ 
courage de fe rebeller & opiniaftrer 4 bon efcient, & 

a leur exemple vous nous en fites faire autant : puis 
quafi tout & vng coup, ce feu embrafa toutes les 
bonnes villes de ce Royaume, & y en a peu qui fe puif- 
fent vanter d’en avoir efté exemptes, tant yous aviez 
fceu dextrement pratiquer hommes de toutes pars. La 
deffus pour nousrendre irreconciliablesaveq noftre maif- 
tre, vous nous luy fiftes faire fom procez, vous nous fiftes 
pendre & brufler fon effigie, vous deffendiftes de parler 
de luy finon en qualité de tyran : vous le fiftes excommu- 
nier, vous le fiftes execrer, detefter, & maudire par les 
curez, par les prefcheurs, par les enfans en leurs 
prieres. Et fe peut-il dire ou alleguer rien de fihorrible 
& efpouvantable, que ce que vous fites faire A Buffy le 
Clerc, petit procureur, accouftumé d’eftre profterné a 
genoux devant la cour de parlement, laquelle il eut le 
coeur, & la rage d’aller prendre au fiege venerable de 
la iuftice fouveraine, & la mener captive & prifonniere 
en triomphe par les rues, iufques a fon fort & tefniere 
de la Baftille, dont elle n’eft fortie que par pieces, aveq 
mille concuffions, exaétions, & vilenies, qu’il a exercees 
fur les gens de bien? Ie laiffe les pillages de plufieurs 
riches maifons, la vente des precieux meubles, les 
emprifonnemens, & ranconnements des habitans & 
gentils-hommes qu’on fcavoit eftre pecunieux, & garnis 
d'argent, lefquels on baptizoit du nom de politiques 
ou d’adherants, & fauteurs d’heretiques : & fur ce 
propos fut faiéte de ce temps-la vne plaifante rime, 
que i’eftime digne d’eftre inferee aux regiftres, & cayers 
de nos eftats. 

Pour cognoiftre les politiques, 
Adherants, fauteurs d’heretiques, 
Tant foyent-ils cachez & couverts, 
Il ne faut que lire ces yers. 

Qui fe plaina du temps & des hommes 
En ce fiecle d’or ot nous fommes : 
Qui ne yeut donner tout fon bien 
A cefte caufe, il ne vaut rien: 

Qui tard I’ynion a iuree, 

Qui a prisfa robe fourree 

Au lieu de prendre fon harnois : 
Qui ne dit point le Biarnois, 

Ains dit le Roy, & qui le loué : 
Quia faid aux feze la moué, 

Les penfants hors de tout credit : 
Quien murmure ou en mefdit : 
Qui aux quarante a faid la figue : 
Qui n’a point la barbe 4 la ligue : 
Qui a veu lettres de dela : 

Ne vous fiez en tout cela, 

Qui ne ya point cheux les Princefles : 
Qui 4 Pafques n’oit que deux meffes: 
Qui n’a des chapelets au col, 
Merite y avoir yng licol. 

Qui fe fafche quand on l’appelle 

A la porte, ala fentinelle, 

A latranchee, & au rampart, 

Il n’eft point de la bonne part. 

Qui faid mention de concorde, 

Il fent le fagot, ou la corde : 

Qui confit en deyotions, 

Court 4 toutes proceffions, 
Prieres, & pelerinages, 

Sil entremefle en fes fuffrages 

Vn Da pacem, en foufpirant, 

C’eft pour le moins un adherant ; 

Combien qu'il face bonne mine 
Gardez qu’il ne yous enfarine. 

Qui n’ayme point ouyr prefcher 
Commelet, Guinceftre & Boucher : 
Et qui volontiers ne falué 

Louchard, la Morliere, & la Rue: 
C’eft vn Maheutre, & vng frelu, 
Pire qu’yn Turc, ou mammelu. 

Qui n’honnore la Seigneurie 

De Bafton, Machaut, Acarie, 

Et quia dia en quelque endroié, 
Que iamais boiteux n’iroit droid : 
Qui demande par la feneftre 

A fes voifins que ce peut eftre 

Aux alarmes, & toque-fainds : 

Qui n’eut point peur a la Touffainds : 
Qui la bonne fefte nommee 

Des barricades, n’a chommee : 

Qui ne parle reneremment 

Du coufteau de frere Clement, 

Qui lors que Bichon, ou Niuelle 
Ont imprimé quelque nouuelle 

En doute, & s’enquiert de l’autheur, 
le gage que c’eft yng fauteur : 
D’autres encores on remarque 

A yne plus certaine marque : 

Sain@ Cofme, Oliuier, & Buffy, 
Empoignez moy ces galants cy : 

Ils en font : & pourquoy, & pour ce 
Qwils ont de argent en leur bourfe. 


lay retenu ces vers par coeur, par ce qu’ils font fi 
vulgaires que les femmes & petits enfans les ont appris, 
& qu'il ne fe peut rien faire de plus naif pour exprimer 

nos procedures, & les facons dont nous auons vfé pour, 
trouver de l’argent. Mais on a oublié d’y mettre l’or de 
Molan, & le threfor du grand Prieur de Champagne, 
celuy de l’Evefque de Meéaux voftre Chancellier, de 
lEvefque d’Auxerre, Amiot iadis grand aumofnier, & du 
Prieur de S. Nicolas des champs, & autres qui vous 
ayderent bien a faire voftre voyage de Tours, qui ne fut 
pas long, ny de grand effect. Car apres avoir mené ie ne 
fcay quelle trouppe ramaffee de gens tranfportez d’er- 
reur, & d’amour de nouveauté que leur mettiez en la 
tefte, pour brauer voftre maiftre que penfiez prendre a 
defpourveu, ou aveq efperance que ceux de Tours fe- 
roient quelque tumulte pour le vous livrer, fi toft que 
viftes qu’on parloit 4 yous a coups de canon, & que le 
Roy de Navarre eftoit venu affifter & fecourir fon frere, 
ayant vng notable intereft qu’il ne tombaft entre vos 
mains, la frayeur vous faifit tellement au luftre des 
efcharpes blanches, que ce fut & vous de vous retirer 
en diligence par des chemins efgarez, ou il n’y avoit 
point de pierres; & vouluftes colorer voftre fuite fur la 
priere que nous vous fifmes de nous fecourir contre les 
courfes de meffieurs de Longueville, de la Noué, & de 
Givry, apres la honteufe levee du fiege de Senlis. Ef- 
tant icy, vous vous deffiaftes bien qu’on ne tarderoit 
gueres a vous fuivre de pres,’ ayants deux fi puiffants 
dogues 4 la queué, & donnaftes quelque ordre pour la 
deffenfe de Paris, & par yng antidote, pire que le mal 
n’euft efté, fion nous euft pris: Et ce fut lors que les 
Parifiens commencerent a voir des hoftes vivants a dif- 
7. 

cretion en leurs maifons, contre tous les anciens privi- 
leges 4 eux accordez par les deffunéts Rois : Mais ce ne 
furent que fleurettes, au prix de ce que nous avons 
fouffert depuis : vous laiffaftes neantmoins prendre a 
voftre nez Eftampes, & Pontoife, fans les fecourir. Et 
voyant qu’on retournoit € yous, pour vous attirer a la 
bataille, ou vous refferrer entre nos murailles, vous 
viftes bien au progrez des affaires du Roy, que les 
voftres s’en alloient ruinees, & qu’iln’y avoit plus moyen 
de yous en fauver, fans yng coup du ciel : qui eftoit par 
la mort de voftre maiftre voftre bienfaiteur, voftre 
Prince, voftre Roy : Ie dy voftre Roy: car ie trouve em- 
phafe en ce mot, qui emporte vne perfonne facree, 
oinéte, et cherie de Dieu, comme mitoienne entre les 
Anges & les hommes. Car comment feroit-il poffible 
que vng homme feul, foible, nud, defarmé, peuft com- 
mander a tant de milliers d’>hommes, fe faire craindre, 
fuivre, & obeir en toutes fes volontez, s'il n’y avoit quel- 
que divinité, & quelque parcelle de la puiffance de Dieu 
meflee? comme on dié& que les demons fe meflent, & 
entreiectent dedans les nties du tonnerre, ot ils font ces 
eftranges & efpouvantables feux qui paffent de bien loing 
le feu materiel, & elementaire? Ie ne yeux pas dire que 
ce fut vous, qui choififtes particulierement ce mefchant 
QV EL’ ENFER CREA, pour aller faire cet execrable 
coup, que les furies d’enfer euffent redouté de faire : 
mais il eft affez notoire, qu’auparavant qu’il s’achemi- 
naft a cefte maudite entreprife, vous le veiftes, & ie diroy 
bien les lieux & endroi¢ts fi ie vouloy : vous l’encoura- 

geaftes, vous luy promiftes Abaies, Evefchez, & monts 
& merveilles, & laiffaftes faire le refte 4 madame voftre 
foeur, aux lefuites, & a fon Prieur, qui paffoient bien plus 
outre, & ne luy promettoient rien moins, qu’vne place 
en paradis, au deffus des Apoftres, s’il advenoit qu’il y 
fuft martyrizé. Qu’ainfi ne foit, & que ne fulfiez bien 
aduerty de tout le miftere, vous faifiez prefcher le peuple 
qui parloit de fe rendre, qu’on euft encor patience fept 
ou huiét iours, & qu’avantla fin dela fepmaine on verroit 
quelque grande chofe quinous mettroit 4 noftre ayfe. Les 
prefcheurs de Roitien, d’Orleans, & d’Amiens, le prefche- 
rentenmefmetemps, &enmefmestermes. Puis fi toft que 
voftre moyne endiablé fut party, vous fiftes arrefter & pren- 
dre prifonniers en cefte ville, plus de deux cents des princi- 
paux citoyens & autres que penfiez auoir des biens, des 
amis, & du credit aueq ceux du party du Roy : comme 
yne précaution, dont vous vous propofiez feruir, pour 
racheter le mefchant Aftarot, en cas qu’il euft efté pris 
auant le faict ou apres. Car ayant le gage de tant d’hon- 
neftes hommes, vous penfiez qu’on n’euft ofé faire mou- 
rir cet affacin, fur la menace qu’euffiez faitte, de faire 
mourir en contrefehange ceux que teniez prifonniers. 
Lefquels a la verité font bien obligez a ceux qui par 
vne précipitee colere tuerent a coups d’efpee ce mef- 
chant, apres fon coup fai&; & vous mefmes, ne les de- 
uez pas moins remercier: Car, fi on l’euft laiffé viure, 
comme il faloit, & miz entre les mains de iuftice, nous 
euffions eu tout le fil de l’entreprife naifvement deduitt, 
& y eulfiez efté couché en blancs draps, pour yne marque 

ineffacable de voftre defloyauté et felonnie. Mais Dieu 
ne l’a pas ainfi permis, & ne fcauons encor ce qu'il 
vous garde. Car fi les exemples du temps paffé portent 
quelque confequence pour iuger des affaires du temps 
prefent, iamais on ne veit vaffal & fubie& qui euft en- 
trepris de chaffer fon Prince, mourir en fon li&: ie 
ne veux fortifier cefte maxime par beaucoup d’hif- 
toires, ny refuter celles que nos prefcheurs alleguent, 
pour deffendre & iuftifier cet aéte horrible : Ie n’en 
diray que deux, l'une de la Bible, & l'autre des liures 
Romains : vous pouvez auoir ouy prefcher que ceux qui 
tuerent Abfalom, combien qu'il fuft efleué en armes 
contre fon pere, fon Roy & fon pays: neantmoins fu- 
rent punis de mort, par le commandement de David, a 
qui il faifoit la guerre : Si vous avez leu les confli&s qui _ 
furent faiéts entre Galba, Otho & Vitellius, pour l’Em- 
pire de Rome, vous aurez trouvé que Vitellius fit mou- 
rir plus de fix vingts hommes qui fe vantoient d’auoir 
tué Galba fon prédeceffeur, & avoient prefenté requefte 
pour en auoir recompenfe : non, comme dié |’autheur 
(qui fert auiourd’huy d’Eyangelifte a plufieurs), pour 
amitié quill portaft 4 Galba, ny honneur qu’il luy vou- 
luft faire : mais pour enfeigner tous les Princes, d’affeu- 
rer leur vie & leur eftat prefent, & faire congnoiftre a 
ceux qui entreprendroient d’attenter a leurs perfonnes, 
que l'autre Prince, leur fucceffeur (bien qu’ennemy) en 
quelque facon que ce foit, vangera leur mort. Cveft 
pourquoy monfieur le Lieutenant, vous euftes grand 
tort, de faire demonftration de tant d’alegreffe, ayant 

feeu la nouuelle du trifte accident de celuy, par la mort 
duquel vous entriez au chemin de la Royauté: vous 
fiftes des feux de ioye, au lieu qu’en deuiez faire de fu- 
nebres : vous priftes l’efcharpe verde en figne de ref- 
iouyffance, au lieu que deviez redoubler la voftre noire, 
en figne de dueil : vous deviez imiter David, qui fit re- 
cueillir les oz de Satil, & les fit honnorablement enfe- 
pulturer: combien que par fa mort, il demeuroit Roy 
paifible, & perdoit en luy fon plus grand ennemy. Ou 
faire comme Alexandre le grand, qui fit de fi fuperbes 
obfeques a Darius : Ou Iules Cefar, qui pleura a chau- 
des larmes, feachant la mort de Pompee, fon competi- 
teur & capital adverfaire, & fit mourir ceux qui l’avoient 
tué. Mais yous au contraire de ces grands perfonnages, 
vous riez, & faictes feftins, feus de ioye, & toutes fortes 
de refiotiffance, quand vous feavez la cruelle mort de 
celuy de qui vous teniez tout ce que vous & vos prede~ 

ceffeurs aviez de bien, d’honneur & d’authorité : & non — 
content de ces communes alegreffes, qui tefmoignoyent 
affez combien vous aprouviez ce mal-heureux acte, yous 

feiftes faire l’efigie du meurtrier, pour la monftrer en 
publiq, comme d’ung fainé canonizé: & fiftes recher- 
cher fa mere, & fes parents, pour les enrichir d’aumof- 
nes publiques: afin que cela fuft ung leurre & une 
amorfe a d'autres qui pourroyent entreprendre de faire 
encor ung pareil coup au Roy de Navarre, fur l’affeu- 
rance qu’ils prendroient par l’exemple de ce nouueau 
martir, qu’apres leur mort ils feroient ainfi fan@ifiez, & 
leurs parents bien recompenfez ; Or ie ne veux point 

examiner plus avant voftre confcience, ny vous pronof- 
tiquer ce qui vous peut aduenir, pour ce faict la : mais 
il faudroit que la parolle de Dieu fuft menteufe (ce qui 
n’eft poiné) fi vous ne recevez bien toft le falaire que 
Dieu promet aux meurtriers & affacinateurs comme vof- 
tre frere a fai pour avoir affaciné le feu Admiral, & le 
feu Admiral pour auoir fai& affaciner voftre pere : Mais 
ie lairray traicter cefte matiere aux Theologiens, pour 
yous ramentevoir une lourde faute que fiftes fur cet 
inftant. Car puis que n’aviez poiné craint de detlarer 
en tant de lieux que voftre but eftoit de regner, vous 
aviez lors & fur le coup vne belle occafion de vous faire 
eflire Roy, & y fulfiez mieux parvenu, que ne ferez pas 
a prefent, que vous briguez de l’eftre. Le Cardinal de 
Bourbon, a qui inconfiderement vous deferaftes le tiltre 
de Roy, eftoit prifonnier : Voftre nepveu, en qui fe con- 
feroient toutes les recommandations de fon pere, |’eftoit 
auffi: & l’ung & l’autre ne vous y pouvoit nuire, comme 
voftre nepveu fait a prefent : vous aviez encor les peu- 
ples animez, ardens & courans 4 la nouueauté, qui 
avoient une grande opinion de voftre vaillance, dont 
vous eftes fort defcheu depuis, & ne fay doute que ne 
Yeufliez emporté, en haine du legitime fucceffeur, qui 
notoirement eftoit Huguenot. Et puis vous aviez les 
prefcheurs qui euffent dedui& mille raifons, pour per- 
fuaderle peuple, que la couronne uous appartenoit, mieux 
qu’a luy : L’occafion en eftoit belle, fur le changement 
d’une lignee en l’autre: & combien que ce foit unemefme 
famille, & d’un mefme tige, neantmoins la diftance de 


SATYRE MENIPPEE. 199 


plus de dix degrez (ot les doéteurs difent ceffer tout 
Tien & droi& de confanguinité) donnoit beau luftre : en- 
cor que le doéteur Balde a efcrit que cefte regle fallit 
in familia Borboniorum. Tant y a que vous aviez la 
force, & la faveur du temps en main, de laquelle ne 
feeuftes pas vous feruir, ains par vne pufillanimité & 
couardife trop lourde, & groffiere, vous vouluftes gar- 
der quelque modeftie & forme de loy ciuile, donnant le 
tiltre de Roy a ung pauvre prebftre prifonnier : combien 
qu’en toutes autres chofes, vous violiez impudemment 
toutes les loix du Royaume, & tout le droié divin, des 
gens, naturel & civil : Vous oubliaftes toutes les maxi- 
mes des grands maiftres, en matiere d’entreprife fur les 
eftats d’autruy: mefmement celle de Iules Ceefar, qui 
difoit fouuent pour excufe ces vers.d’ung Poéte Greq : 


Sil faut eftre mefchant, foy le pour eftre Roy : 
Mais au refte foy iufte, & vy felon la loy. 


Vous euftes peur de prendre le tiltre de Roy, & 
ne craigniez pas d’en ufurper la puiffance, laquelle 
vous defguifaftes d’une qualité toute nouvelle, dont 
on n’auoit iamais ouy parler en France : & ne fcay 
qui en fut l’autheur, encor qu’on Il’attribue au pre- 
fident Briffon ou lanin : mais quiconque inventa cet 
expedient, faillit aux termes de grammaire & d’eftat : 
On yous pouuoit donner le nom de regent, ou de 
Lieutenant general du Roy : comme on auoit faidct 
autrefois, quand les Roys eftoient prifonniers, ou 

abfents de leur Royaume: Mais Lieutenant de |’eftat, 
& couronne, eft ung tiltre inouy, & eftrange qui a trop 
longue queué, comme une chimere contre, nature, qui 
faic&t peur aux petits enfans. Quiconque eft Lieutenant, 
eft Lieutenant d’ung autre, duquel il tient le lieu, 
qui ne peut faire fa function, a caufe de fon 
abfence ou autre empefchement : & Lieutenant eft 
Lieutenant d’ung autre homme : mais de dire qu’un 
homme foit Lieutenant d’une chofe inanimee, comme 
V’eftat, ou la couronne d’ung Roy, c’eft chofe ab- 
furde, & qui ne fe peut fouftenir: Et eut efté plus 
tolerable de dire Lieutenant en l’eftat & couronne 
de France, que Lieutenant de l’eftat : Mais c’eft 
peu de chofe de faillir a parler, au prix de faillir 
a faire : Quand uous fuftes affublé de cefte belle 
qualité, vous curaftes fi rudement nos bourfes, qu’euf- 
tes moyen de mettre fus une groffe armee, aveq la- 
quelle uous promettiez pourfuivre, affieger, prendre, 
& amener prifonnier le nouueau fucceffeur a la cou- 
ronne, qui ne fe difoit pas Lieutenant, mais Roy 
tout a fai& : vous nous auiez defia fai& garder 
nos places, & lotier des boutiques en la rué fainé& 
Anthoine pour le veoir paffer enchefné, quand l’ame- 
neriez de Diepes prifonnier. Que fiftes uous de cefte 
grande armee, groffie de tous vos fecours eftrangers 
d'Italie, dEfpagne & d’Allemagne, finon faire con- 
gnoiftre voftre foibleffe imprudente, & mauuaife con- 
duite : n’ayant ofé, aveq trante mille hommes en 
attaquer cinq ou fix mille, qui vous firent tefte a 

Arques, & en fin uous contraignirent lever le cul 
honteufement, & chercher vous mefmes feureté au 
dela dela riviere de Somme? Nous fufmes bien esba- 
his, quand au lieu de veoir ce nouveau Roy a la. 
Baftille, nous le vifmes dedans nos fauxbourgs, aveq 
fon armee, comme ung foudre de guerre, qui de- 
vancga nos penfees, & les voftres : Mais vous vinftes 
a noftre fecours, lors qu’eftions affeurez qu’il ne nous 
feroit plus de mal. Depuis ce temps 1a, vous ne fiftes 
rien de memorable en voftre Lieutenance, que I’efta- 
bliffement de voftre confeil des quarante, & des 
feze que vous avez depuis reyoqué, & diffipé tant 
qu’avez peu: Et ce pendant que yous vous amufiez 
a faire l’eftat de voftre maifon, & que laiffiez tram- 
per en prifon voftre Roy imaginaire, fans le fecou- 
rir, ny d’argent, ny de moyens pour entretenir fon’ 
eftat Royal, le Roy de faiét fe mit en poffeffion du 
Dunoys, du Vandomois, du Mayne, du Perche, & 
de la meilleure partie de Normandie : tant qu’a la 
fin, apres qu’il euft en conquerant fai& la ronde du 
tiers de fon Royaume, vous fuftes contraint moitié 
de honte, moitié de defefpoir, & par l’importunité 
qu’on yous fit, luy aller devant, lorsqu’il affiegeoit 
Dreux : ot il vous fit ung tour de vieil guerrier, pour 
avoir moyen de yous combatre : Car il leva fon flege, 
& fit femblant de reculer dedans le Perche, pour 
vous attirer plus avant, & vous faire paffer les riuieres 
a le fuivre : mais fi toft qu’il vous vit paffé, & engagé 
en la plaine, il tourna le vifage droi& a uous, & vous 
Tos 

donna la bataille que perdiftes, plus par faute de cou- 
rage, & de conduite, que par faute d’hommes, le nom- 
bre des voftres paifant de beaucoup les fiens. Encor en 
cefte grande affliGion ne plites yous vous tenir de nous 
donner une bourde, comme vous eftes couftumier, 
vous & voltre foeur, de nous paiftre de menfonges & 
fauffes nouvelles : & nous vouluftes faire croire, pour 
nous confoler en cefte perte, que le Biarnois eftoit 
mort, duquel vous n’aviez ofé attendre la veué, ny la 
rencontre : Mais nous vifmes ce mort, bien toft pres 
de nos portes, & vous mefmes euftes fi grand peur de 
fon ombre, que ne priftes loifir de vous repofer, que 
ne fulfiez paffé en Flandres: ot vous fiftes ce beau 
marché avec le Duc de Parme, qui depuis nous a 
coufté fi cher, & qui vous a tellement ruiné d’honneur 
& de reputation, que ie ne voy pas moyen de vous en 
pouuoir iamais relever. Car au lieu de maiftre, vous 
vous allaftes rendre valet, & efclave de la nation la plus 
infolente qui foit foubs le ciel. Vous vous afferviftes a 
Yhomme le plus fier & ambitieux, qu’euffiez fceu choi- 
fir: comme avez depuis experimenté, quand il yous 
faifoit maqueter apres luy, & attendre a fa porte, 
avant que vous faire vne refponfe de peu d’impor- 
tance. Dequoy les gentils-hommes Francois qui vous 
accompagnoient, auoient defpit & dédaing : & vous 
feul, n’aviez honte de vous rendre vil, & abieé&, en 
deshonnorant voftre lignee, & voftre nation, tant eftiez 
tranfporté d’appetit de vengeance, & d’ambition : 
Or pendant ces indignitez, & deshonneftes fubmiffions 

que faifiez, au preiudice du nom Francois, & de voftre 
qualité, noftre nouveau Roy ne chommoit pas: car il 
nous boucha noftre riviere en haut & en bas, par la 
prife de Mante, de Poyffi, de Corbeil, Melun & 
Montreau : puis nous vint ofter la plaine de France, 
par la prife de fain@ Denys : Cela fait, il n’y avoit 
plus de difficulté que ne fuffions affiegez, comme 
nous le fufmes incontinent apres : Que fiftes’ vous 
pour nous fecourir? Mais pluftoft que ne fiftes vous 
point pour nous perdre, & rendre miferables ? Ie 
ne veux pas dire ce qu’aucuns ont raporté de vous, 
que difiez communement, que la prife de cefte ville 
feroit plus preiudiciable 4 voftre ennemy, que proffi- 
table: & que fon armee fe perdroit & diffiperoit en 
la prenant. Ie ne fcauroy croire qu’euffiez pris plaifir 
de voir tomber voftre femme, vos enfans, voftre frere, 
& voftre foeur, a la mercy de vos ennemis : Mais fi 
faut-il dire, que le temps que vous mites a nous 
venir fecourir fut fi long, qu’il cuyda nous mettre 
plufieurs fois au defefpoir : & croy que fi le Roy vous 
euft demandé ung terme pour nous prendre, il n’en 
euft pas demandé davantage que luy en donnaftes. 
O que nous euffions efté heureux, fi nous eulfions 
efté pris dez le lendemain que fufmes affiegez! O 
que nous ferions maintenant riches, fi nous euffions 
faidt cefte perte. Mais nous avons bruflé a petit feu. 
Nous avons languy, & fi ne fommes pas gueris. Des- 
lors le foldat victorieux euft pillé nos meubles : mais 
nous avions de l’argent pour les rachepter : & depuis 


164 SATYRE MENIPPEE. 


. nous auons mangé nos meubles, & noftre argent : S'il 
euft forcé quelques femmes & filles, encor euft il 
efpargné les plus notables, & celles qui euffent peu 
garentir leur pudicité par refpe@, ou par amis : Mais 
depuis elles fe font mifes au bourdeau d’elles mefmes, 
& y font encores par la force de la neceffité, qui elt 
plus violente, & de plus longue infamie, que la force 
tranfitoire du foldat, qui fe diffimule & enfevelift 
incontinent : au lieu que cefte cy fe diuvlgue, fe conti- 
nue, & ferend a la fin en couftume effrontee fans retour. 
Nos reliques feroient entieres, les anciens ioyaux de la 
couronne de nos Roys ne feroient pas fondus comme 
ils font : Nos faux bourgs feroient en leur eftre, & ha- 
bitez comme ils eftoient, au lieu qu’ils font ruinez, 
deferts & abatus : Noftre ville feroit riche, opulente 
& peuplee comme elle eftoit : nos rantes de |’hoftel 
de ville nous feroient payees: au lieu que vous en 
tirez la motielle, & le plus cler denier : nos fermes 
des champs feroient labourees, & en recevrions le 
reuenu, au lieu qu’elles font abandonnees, defertes, 
& en friche. Nous n’aurions pas yeu mourir cin- 
quante mille personnes de faim, d’ennuy & de pau- 
vreté, qui font morts en trois mois, par les rues, & 
dans les hofpitaux, fans mifericorde, & fans fecours : 
Nous verrions encor’ noftre yniuerfité  floriffante, 
& frequentee : au lieu qu'elle eft du tout foli- 
taire, me fervant plus qu’aux payfans, & aux 
vaches des villages voifins : Nous verrions ~noftre 
palays rempli de gens d’honneur, de toutes qualitez, 

& la fale, & la galerie des merciers pleines de peuple 
a toutes heures : au lieu que n’y voyons plus que 
gens de loifir fe pourmener au large, & l’herbe 
verte qui croift 1a ot les hommes avoient a peine 
efpace de fe remuer: les boutiques de nos rues fe- 
roient garnies d’artizans, au lieu que elles font 
vuides, & fermees; la preffe des charettes, & des 
coches feroit fur nos ponts : au lieu qu’en huié& 
iours on n’en yeoit paffer une feule, que celle du 
Legat. Nos ports de greve, & de l’efchole, feroient 
couverts de bafteaux, pleins de bleds, de vins, de foing 
& de bois : nos hales & nos marchez feroient foulez de 
preffe de marchands & de vivres, au lieu que tout eft 
vuide, & vague, & n’avons plus rien qu’a la mercy des 
foldats de Sainét Denys, fort de Gournay, qu’on ap- 
pelle maintenant bride badault, Chevreufe, & Corbeil ! 
Ha monfieur le Lieutenant, permettez moy que ie 
m’exclame en cet endroic par une petite digreffion, 
hors du cours de ma harangue, pour deplorer le pi- 
toyable eftat de cefte Royne des villes, de ce micro- 
cofmes & abregé du monde! Ha meffieurs les deputez 
de Lion, Tholoze, Roiien, Amiens, Troies &: Orleans, 
regardez 4 nous & y prenez exemple : que nos mi- 
feres vous facent fages a nos defpens : vous fcavez 
tous quels nous avons efté, & voiez maintenant quels 
nous fommes : Vous feavez tous en quel gouffre & abifme 
defolation nous avons efté par ce long & miferable 
fiege : & fi ne le feavez, lifez I’hiftoire de Iofephe, de 
la guerre des luifs, & du fiege de lerufalem mis par 


166 SATYRE MENIPPEE, 


Titus, qui reprefente au naif celuy de noftre ville. Il 
n’y arien au monde qui fe raporte tant l’ung a l'autre, 
comme Hierufalem, & Paris, excepté l’yffue & la fin du 
fiege: Ierufalem eftoit la plus grande, & plus riche, & 
peuplee ville du monde : Auffi ?eftoit Paris. 


Qui eflevoit fon chef fur toutes autres villes, 
Autant que le Sapin fur les bruyeres viles. 


Hierufalem ne pouuoit endurer les bons prophetes, 
qui luy remonftroient fes erreurs & idolatries : & 
Paris ne peut fouffrir fes pafteurs & curez, qui blaf- 
ment & accufent fes fuperftitions, & folles vanitez, & 
Yambition de fes Princes : nous faifons la guerre aux 
curez de fainét Euftache, & de fainé Mederic, par-ce 
qu’ils nous remonftrent nos fautes, & nous predifent.le 
malheur qui nous en doibt arriver. Hierufalem fit 
mourir fon Roy, & fon oiné de larace de. David, &le 
fit trahir par un de fes difciples, & de fa nation : 
Paris a chaffé fon Prince, fon Roy, fon oin& naturel, 
& apres l’a faict affaciner & trahir par ung de fes 
moynes.: Les dodteurs de Hierufalem donnoient a 
entendre au peuple, que leur Roy avoit le diable au 
corps, au nom duquel il faifoit fes miracles : Nos pref- 
cheurs & doéteurs. ont ils pas prefché que le feu Roy 
eftoit forcier, & adoroit le diable, au nom duquel il 
faifoit toutes fes devotions? & mefmes aucuns ont efté 
fi impudents de monftrer en chaire publiquement a 
Jeurs auditeurs, des effigies faites a plaifir, qu’ils 

juroient eftrer idole du diable, que le tyran adoroit, 
ainfi parloient ils de leur maiftre, & de leur Roy. Ces 
mefmes doeurs de Hierufalem prouvoient par’ |’ef- 
eriture que lefus-Chrift meritoit la mort, & cridient 
tout haut, Nos legem habemus, & fecundum legem 
debet mori: nos predicateurs, & Sorboniftes, ont 
ils pas prouvé, & approuvé, par leurs textes apliquez 
a leur fantafie, qu’il eftoit permis, voire lotiable, & 
meritoire de tuer le Roy : & l’ont encor prefché apres 
fa mort? Dedans Hierufalem eftoient trois fa&ions qui 
fe faifoient appeller de diversnoms : mais les plus mef- 
chants fe difoient zelateurs, aflfiftez des Iduméens 
eftrangers. Paris a efté agité tout de mefme de trois 
factions de Lorraine, d’Efpagne, & des feze, partici- 
pans de toutes les deux, foubs le mefme nom de 
zelateurs qui ont leurs Eleazars, & leurs Zacharies, & 
Acaries, & plus de Ieans qu’il n’y en avoit en Hieru- 
falem. Hierufalem eftoit affiegee par Titus, Prince de 
diverfe religion, allant aux hazards et dangers comme 
ung fimple foldat, & neantmoins fi doux & gratieux, 
quil acquit le furnom de Delices du genre humain : 
Paris a efté alliegé par ung Prince de religion diffe- 
rente, mais plus humain & debonnaire, plus hazardeux, 
& prompt d’aller aux coups, que iamais ne fut Titus ; 
davantage, ce Titus ne vouloit rien innover en la re- 
ligion des Iuifs : auffi-ne fai& ce Prince en la noftre, 
ains au contraire nous donne efperance de l'embraffer 
quelque iour, & en peu de temps. Hierufalem - fouffrit 
toute l’extremité devant que fe recongnoiltre, & fe re- 

congnoiffant n’eut plus de pouvoir, & en fut empefchee 
par les chefs dela faGtion. Combien avons nous fouf- 
fert avant que nous cognoiftre, & apres nos fouffrances, 
combien avons nous defiré de pouvoir nous rendre, 
fi n’en euffions efté empefchez par ceux qui nous 
tenoyent fous le joug? Hierufalem avoit le fort d’An- 
thonia, le temple & le fort de Sion, qui bridoient le 
peuple, & l’empefchoient de branfler, ny de fe plain- 
dre : Nous avons le fort de fainé& Anthoine, le 
Temple, & le Louvre, comme ung fort de Sion, qui 
nous fervent de camorre, & de mords, pour nous 
tenir, & ramener a l’appetit des gouverneurs. lofephe 
de mefme nation & religion que les Iuifs, les exhortoit 
de prévenir l’ire de Dieu, & leur faifoit entendre qu’eux 
mefmes ruinoient leurs facrifices & leur religion, pour 
laquelle ils difoient combatre : & neantmoins n’en 
voulurent rien faire: Nous avons eu parmy nous 
beaucoup de bons citoyens Francois, & Catholiques 
comme nous, qui nous ont faict pareilles remonftran~ 
ces, & monftré par bonnes raifons, que noftre opi- 
niaftreté, & nos guerres civiles ruinoient la religion 
Catholique, & lEglife, & tout l’ordre Ecclefiaftique, 
faifant desbaucher les prebftres, religieux, & reli- 
gieufes, confommant les benefices, & aneantiffant le 
fervice divin par tout le plat pays, & neantmoins nous 
perfiftons comme devant, fans avoir pitié de tant 
d’ames defolees, efgarees, & abandonnees de leurs paf- 
teurs, qui languiffent fans religion, fans pafture, & 
fans adminiftration d’aucun facrement. En fin puis que 

nous convenons, & nous raportons en tant de ren- 
contres a la cité de Hierufalem, que pouvons nous 
attendre autre chofe, qu’une totale ruine, & defolation 
entiere, comme la fienne, fi Dieu par ung miracle 
extraordinaire ne nous redonne noftre bon fens ? Car il 
eft impoffible que puilfions longuement durer ainfi 
eftant defia fi abatus, & alangouris de longue ma- 
ladie que les foufpirs que nous tirons, ne font plus que 
les fanglots de la mort : Nous fommes ferrez, preffez, 
envahis, bouclez de toutes parts, & ne prenons ayr 
que l’ayr puant d’entre nos murailles, de nos boties & 
égouts : Car tout autre ayr de la liberté des champs 
nous eft deffendu : Apprenez done, villes libres, appre- 
nez par noftre dommage, a vous gouverner d’ores 
en avant d’autre facon : & ne vous laiffez plus en- 
cheveftrer, comme avons faiét, par les charmes & 
enchantemens des prefcheurs, corrompus de largent, 
& de l’efperance que leur donnent les Princes, qui 
n’afpirent qu’a vous engager, & rendre fi foibles, & fi 
fouples, qu’ils puiffent jouir de vous, & de vos biens, 
& de voftre liberté 4 leur plaifir. Car ce qu’ils vous 
font entendre de la religion, n’eft qu’ung mafque, 
dont ils amufent les fimples, comme les regnards 
amufent les pies de leurs longues queues, pour les 
attrapper & manger 4a leur ayfe : En viftes yous iamais 
d’autres, de ceux qui ont afpiré 4 la domination tiran- 
nique fur le peuple, qui n’ayent toufiours pris quelque 
tiltre fpecieux de bien publiq, ou de religion; Et tou- 
tesfois quand ila efté queftion de faire quelque ac- 

cord, toufiours leur intereft particulier a marché devant, . 
& ont laiffé le bien du peuple en arriere, comme 
chofe qui ne les touchoit point : ou bien s’ils ont efté 
victorieux, leur fin a toufiours efté de fubiuguer & 
maftiner le peuple, duquel ils s’eftoient aydez a par- 
venir au deffus de leurs defirs : Et m’esbahy, puis que 
toutes les hiftoires tant anciennes que modernes, font 
pleines de tels exemples, comment fe trouve encore 
des hommes fi pauvres d’entendement de s’embatre, & 
s‘envoler 4 ce faux leurre. L’hiftoire des guerres 
civiles, & de la reuolte qui fe fit contre le Roy Louys 
unziefme eft encore recente : Le Duc de Berry fon 
frere, & quelques Princes de France fufcitez, & encou- 
ragez par le Roy d’Angleterre, & encore plus par le 
Compte de Charolois, ne prindrent autre couleur de 
lever les armes, que pour le bien & foulagement du 
peuple, & du Royaume : mais en fin quand il falut 
venir 4 compofition, on ne traiéta que de luy augmen- 
ter fon apannage,, & donner des offices, & des 
appoinéemens a tous ceux qui l’ayoient affifté, fans- 
faire mention du publiq, non plus que du Turq. Si 
yous prenez plus haut ez Annales de France, vous 
verrez les faétions de Bourgongne & d’Orleans, avoir 
toufiours efté colorees du foulagement des tailles, & du 
mauvais gouvernement des affaires : & neantmoins 
Vintention des principaux chefs, n’eftoit que d’empieter 
Yauthorité au Royaume, & advantager une maifon fur 
autre, comme I’yffue a toufiours fai& foy : Car en fin 
le Roy d’Angleterre emportoit toufiours quelque lippee 

pour fa part, & le Duc de Bourgongne ne s’en de- 
partoit iamais fans une ville, ou une contree qu'il 
retenoit pour fon butin. Quiconque voudra prendre 
loifir de lire cefte hiftoire, y verra noftre miferable 
fiecle naifvement reprefenté : Il y verra nos predica- 
teurs, boutefeux, qui ne laiffoient pas de s’en mefler, 
comme ils font maintenant, encor qu’il ne fuft nulle- 
ment queftion de religion : ils prefchoient contre leur 
Roy, ils le faifoient excommunier, comme ils font main- 
tenant : ils faifoient des propofitions a la Sorbonne 
contre les bons citoyens : comme ils font maintenant, 
& pour de l’argent, comme maintenant : On y voyoit 
des maffacres, des tueries de gens innocens, & des 
fureurs populaires, comme les noftres. Noftre mi- 
gnon le feu Duc de Guyfe y eft reprefenté en la per- 
fonne du Duc de Bourgongne, & noftre bon protecteur 
le Roy d’Efpagne, en celle du Roy d’Angleterre. Vous 
y voyez noftre credulité & fimplicité fuivies de ruines, 
& defolations, & de faccagements & bruflement de 
villes, & fauxbourgs, tels qu’avons veu, & voyons tous 
les iqurs fur nous, & fur nos voyfins, Le bien publiq 
eftoit le charme & enforcellement qui bouchoit l’aureille 
a nos predeceffeurs : mais l’ambition & la vengeance 
de ces deux grandes maifons en eftoit la vraye, & pri- 
mitifye caufe, comme la fin le defcouvrit. Auffi vous ay 
ie dedui& que premierement la ialouifie & envie de ces 
deux maifons de Bourvon & de Lorraine, puis la feule 
ambition & convyoitife de ceux de Guyfe, ontefté & 
font la feule caufe de tous nos maux. Mais la religion 

Catholique & Romaine eft le breuvage qui nous infatue 
& endort, comme une opiate bien fuccree, & qui fert 
de medicament narcotique, pour ftupefier nos mem- 
bres, lefquels pendant que nous dormons, nous ne 
fentons pas qu’on nous coupe piece a piece, l'un apres 
Yautre, &ne reftera que le trong qui bien toft perdra 
tout le fang & la chaleur, & l’ame par trop grande 
évacuation. En la mefme hiftoire, trouvez vous pas auffi 
comme le type de nos beaux: eftats icy affemblez ? 
Ceux qu’on tint & Troyes font ils pas tous pareils, 
aufquels on exhereda le vray & legitime heritier de la 
couronne, comme excommunié & réaggrayé? Dieu 
fcait quelles gens il y avoit a ces eftats : ne doubtez 
pas qu’ils ne fuffent tous tels que vous autres meffieurs, 
choifis de la lie du peuple, des plus mutins & feditieux, 
& corrompus par argent, & tous pretendants quelque 
profit particulier, au chauge & a la nouveauté, 
comme vous autres meffieurs. Car ie m’affeure qu'il 
n’y a pas ung de yous qui n’ait quelque intereft fpe- 
cial, & qui ne defire que les affaires demeurent en 
trouble : Il n’y a pas ung qui n’occupe le benefice, ou 
office, ou la maifon de fon voifin : ou qui n’en ayt 
pris les meubles, ou levé le revenu, ou fai& quelque 
volerie, & meurtre par vengeance, dont il craint eftre 
recherché fi la paix fe faifoit. A la fin neantmoins, 
apres tant de meurtres, & de pauvretez, fi falut-il que 
tous ces mauvais recognuffent le Roy Charles feptiefme, 
& yinffent 4 fes pieds demander pardon de leur re- 
bellion, combien qu’ils l’euffent auparavant excom- 

munié, & declaré incapable d’eftre leur Roy. Comme 
de mefme qui ne yeoit, & ne iuge ayfément au mau- 
vais train que nous prenons, qu'il nous en faudra faire 
autant quoy qu’il tarde : & que nous y ferons con- 
trainéts en peu de temps, par la force de la neceffité, 
qui n’a ny loy ny refpe&, ny vergogne ? Si ie voioy icy 
des Princes du fang de France, & des pairs de la 
couronne, qui font les principaux perfonnages fans 
lefquels on ne peut affembler ny tenir de iuftes & le- 
gitimes eftats : fi i'y voioy vng Conneftable, ung Chan- 
celier, des Marefchaux de France, qui font les vrais 
,officiers pour authorizer l'affemblee : Si i’y voioy les 
Prefidens des cours fouveraines, les procureurs gene- 
raux du Roy en fes parlemens, & nombre d’hommes 
de qualité & de reputation, cognus de long temps, 
pour aymer le bien du peuple & leur honneur : ha 
veritablement i’efpereroy que cefte congregation nous 
apporteroit beaucoup de frui& : & me fuffe contenté 
de dire fimplement la charge que i’ay du tiers eftat, 
pour prefenter linteref{’ que chafcun a d’avoir la 
paix : Mais ie ne voy icy que des eftrangers paffionnez, 
aboyans apres nous, & alterez de noftre fang & de 
noftre fubftance : Ie n’y voy que des femmes ambi- 
tieufes, & yindicatives, que des preftres corrompuz, & 
desbauchez, & pleins de folles efperances : Ie n’y voy 
nobleffe qui vaille, que trois ou quatre qui nous ef- 
chapent, & qui s’en vont nous abandonner. Tout le 
refte n’eft que racaille neceffiteufe, qui aime la guerre 
& le trouble : parce qu’ils vivent du bien du bon 

homme, & ne fcauroient vivre du leur, ny entretenir 
leur train en temps de paix : tous les gentilshommes 
de noble race & de valeur, font de l'autre part, aupres 
de leur Roy, & pour leur pays. ’auroy honte de 
porter la parolle pour ce qui ef icy du tiers eftat, fi 
ie n’eftoy bien advoué d’autres gens de bien qui ne 
fe veulent mefler aveq celte canaille, venue piece 
a piece des provinces, comme cordeliers 4 ung cha- 
pitre provincial. Que faict icy monfieur le Legat, finon 
pour empefcher la liberté des fuffrages, & encourager 
ceux qui luy ont promis de faire merveilles, pour les 
affaires de Rome, & d’Efpagne? Luy qui eft Italien, & 
vaffal d’un Prince eftranger, ne doit avoir icy ny rang, ; 
ny feance : Ce font icy les affaires des Francois, qui les 
touchent de pres, & non celles d’Italie, & d’Efpagne. 
D’ouw luy viendroit cefte curiofité, finon pour y proffiter 
a noftre dommage? Et yous monfieur de Pelvé, vous 
faict-il pas bon voir en cefte compagnie, plaider la 
caufe du Roy d’Efpagne, & les droiéts de Lorraine : 
yous di-ie, qui eftes Francois, & que nous congnoiffons 
eftre né en France, avoir neantmoins renoncé voftre 
chrefme, & voftre nation, pour. fervir 4 vos idoles de 
Lorraine, & aux demons meridionaux? Vous deviez 
encor amener & faire feoir icy fur les fleurs de liz, le 
duc de Feria, & Mandoze, & don Diego, pour prendre 
leurs advis comment la France fe doibt gouverner : car 
ils y ont intereft, & avez tort, monfieur le Lieutenant, 
que ne les y avez receus, comme impudemment ils 
Yont demandé. Mais leur prefence feroit inutile, puis 

qu’ils ont icy leurs agents, & advocats, qui ont fi digne- 
ment parlé pour eux: Et puis vous n’oublierez rien a 
leur communiquer du refultat de nos deliberations : 
Mais ie vous demanddray volontiers, monfieur le 
Lieutenant, a quelle fin yous avez affemblé ces gens de 
bien icy 3 Sont-ce icy ces eftats generaux oU vous nous 
promettiez donner fi bon ordre a nos affaires, & nous 
faire tous heureux? Ie ne m’esbahy pas, fi avez tant 
reculé a4 vous y trouver, & tant dilayé, & tant faid 
troter de pauvres heres de deputez apres vous : car 
yous yous doubtiez bien qu’il s’y trouveroit quelque 
eftourdy quivous diroit vos veritez, & qui vous gra- 
teroit ol il ne yous demange pas : vous voulez toufiours 
filer yoftre Lieutenance, & continuer cefte puiffance 
fouveraine qu’avez ufurpee, pour continuer la guerre, 
fans laquelle yous ne feriez pas fi bien traifté ny fi bien 
fuivi, & obey que vous eltes : Mais nous y voulons 
mettre fin, & ence faifant mettre fin a nos miferes. 
On ne yous avoit conferé cefte belle & bien controuvee 
qualité de Lieutenant de l’eftat (qui fent plus a la verité 
le ftile d’ung clerq de palais, ou d’ung pedant, que la 
grauité dela charge) finon ad tempus, & iufques 4 ce 
qu’autrement par les eftats generaux y euft efté pourveu. 
Tellement qu’il eft temps qu’en foyez démis & de- 
poffedé, & qu’advifions 4 prendre ung autre gouuer- 
nement, & ung autre gouverneur. C’eft affez vefcu en 
anarchie, & defordre : Voulez vous que pour voftre 
plaifir, & pour agrandir vous & les voftres, contre 
droit & raifon nous demeurions a iamais miferables ? 

voulez vous achever de perdre ce peu qui refte ? iuf- 
ques & quand ferez vous fubftanté de noftre fang, & de 
nos entrailles ? quand ferez vous faoul de nous manger, 
& de nous veoir entretuer, pour vous faire vivre a 
voftre ayfe? Ne fongez vous point qu’avez affaire aux 
Francois? c’est a dire a une nation belliqueufe, qui eft 
quelque fois facile 4 feduire : mais qui bien toft re- 
tourne a fon devoir, & fur tout ayme fes Roys naturels, 
& ne s’en peut paffer? vous ferez tout eftonné, que 
vous vous trouverez abandonné de toutes les bonnes 
villes, qui feront leur appoinétement fans vous, vous 
verrez tantoft lung, tantoft l’autre, de ceux que penfez 
vos plus familiers qui trai€teront fans vous, & fe reti- 
reront au port de fauveté, parce qu’ils vous ont congneu 
mauyais pilote, qui n’avez fgeu gouverner la navire 
dont aviez pris la charge, & l’avez efchotiee bien loing 
du port : Avez vous donq tant en horreur le nom de 
paix, quen’y vueilliez point du tout entendre ? Ceux 
qui peuvent vaincre, encor la demandent-ils. Qu’ont 
donq fervy tant de voyages, d’allees & de venués 
qu’avez faict faire 4 monfieur de Villeroy, & a d’au- 
tres, fous pretexte de parler d’accord, & d’acheminer 
les chofes 4 quelque tranquillité? Vous eftes donq 
ung pipeur, & abufeur, quitrompez vos amis, & vos 
ennemis : & contre le naturel de voftre nation, yous 
n’ufez plus que d’artifice & de ruzes pour nous tenir 
toufiours fous vos pattes a voftre mercy : yous n’avez 
iamais voulu faire traifter des affaires publiques, par 
perfonnes publiques : mais a catimini par petites gens 

faconnez de voftre main, & dependans de vous, a qui 
vous difiez le mot en I’aureille, tout refolu de ne rien 
faire de ce qui feroit accordé. Par ce moyen vous auez 
perdu la creance, & bienvueillance du peuple, qui 
eftoit le principal appuy de voftre authorité : & auez 
fait calumnier les procedures d’aucuns notables 
perfonnages qu’y avez employez par forme d’acquit, 
& pour ottroier quelque chofe a ceux qui vous en 
fupplioient. Vous avez eucrainte d’offenfer les eftran- 
gers qui vous affiftent, lefquels toutesfois vous en 
favent peu de gré : Car fi vous feaviez les langages 
qu'ils tiennent de vous, & en quels termes le Roy 
_d'Efpagne efcript de vos facons de faire, ie ne penfe 
pas qu’eulfiez le cceur fi ferf, & abje&, pour le 
carreffer & rechercher comme vous faictes. On a veu 
de leurs lettres furprinfes, & dechifrees, par lefquelles 
ils vous nomment puerco, & quelquefois bufalo : & en 
d’autres locho profiado : & generalement leur Roy 
fe moque de vous, & mande a fes agents de vous en- 
tretenir de bayes, & belles parolles fans effet, & 
prendre garde que ne preniez trop de pied, & d’autho- 
rité. Les Royaux vos aduerfaires croient que vous ne 
demandez la trefve que pour atténdre vos forces, & 
mieux dreffer voftre partie a Rome & en Efpagne : & 
nous difons que c’eft pour faire durer la guerre, & 
mieux faire vos affaires particulieres : Cela eftant. 
comment efperez vous, foible comme vous eftes, faire 
croire que vous nous youlez & pouvez fauuer ? Cela ne 
fe peut, finon par une negotiation publique & authen- 
8, 

tique, qui iuftifie, & authorise une droite intention : | 
C’eft chofe que pourriez faire fous le bon plaifir du 
Pape, afin de rendre a fa fainéteté le refpe& que luy 
devez : Pourroit-elle trouver mauvais que vouluffiez 
entendre a la paix aveq vos voifins, aveq voftre Roy? 
Car quand ne le voudriez recognoiftre pour tel, encor 
ne feauriez vous nier qu’il ne foit Prince du fang de 
France, & Roy de Navarre, qui a toufiours tenu plus 
grand rang que vous, & toufiours marché par deffus 
vous, & tous vos ayfnez. Au contraire nous voulons 
croire que le fain& pere imitant l’exemple de fes 
predeceffeurs, vous inviteroit a ce bon ceuure, s'il 
vous y voyoit enclin, pour eftaindre le feu dela guerre 
civile qui confomme ung fi beau fleuron de la Chref 
tienté, & ruine la plus forte colomne qui appuye l’Eglife 
Chreftienne, & l’authorité du fain& fiege : Et ne 
s’arreftera point fur ce mot d’heretique : car le Pape 
Tean fecond alla bien luy mefmes trouver ]’empereur 
de Conftantinople, pour le prier de faire la paix aueq 
les Arriens, Heretiques, pires que ceux cy, & remettre 
toute la querelle en la main de Dieu, qui feroit ce que 
les hommes ne pouvoient faire. Ie croy pour mon 
regard, monfieur le Lieutenant, que quand vous pren- 
drez ce chemin fans fard, & diffimulation, il ne peut 
eftre que treffeur & utile au general de la France, & a 
vous en voftre particulier tres-honorable, & a voftre 
grande defcharge, & contentement d’efprit : Auli 
que ce moyen eft feul & unique, & ne vous en refte 
aucun autre pour arrefter la cheute eminente de tout 

fans crainte de billet, ny de profcription : & ne m’ef- 
pouvante pas des Rodomontades Efpagnoles, ny des 
triftes grimaces des feze, qui ne font que coquins, que 
' iene daignay iamais faluer, pour le peu de compte que 
ie fay d’eux: Ie fuis amy de ma patrie, comme bon 
bourgeois & citoyen de Paris : Ie fuis ialoux dela con- 
fervation de ma religion, & fuis en ce que ie puis fer- 
viteur de vous, & de voftre maifon : En fin chafcun 
eft laz de la guerre, en laquelle nous voyons bien qu’il 
n’eft plus queftion de noftre religion : mais de noftre 
fervitude, & auquel d’entre vous les carcaffes de nos 
oz demoureront. Ne penfez pas trouver a Vadvenir tant 
de gens comme avez fai&t, qui vueillent fe perdre de 
gayeté de cceur, & efpoufer un defefpoir pour le. refte 
de leur vie, & pour leur pofterité. Nous voyons bien 
que yous mefmes eftes aux filets du Roy d’Efpagne, et 
n’en fortirez jamais que miferable & perdu : Vous avez 
fai&t comme le cheval, qui pour fe deffendre du cerf, 
lequel il fentoit plus vifte, & vigoureux que luy, appella 
homme a4 fon fecours : mais homme luy mit un 
mordsen la bouche, le fella, & fangla, puis monta 
deffus aveq bons efperons, & le mena a la chaffe du 
cerf, & par tout ailleurs, ot bon luy fembla, fans 
vouloir defcendre de deffus, ny luy ofter la bride & 
la felle : & par ce moyen le rendit fouple a la houffine, 
& a l’efperon, pour s’en fervir a toute befongne, a la 
charge & a la charrué, comme le Roy d’Efpagne fait de 
vous: & ne doubtez pas, fi par voftre moyen il s’eftoit 

fai& maiitre du Royaume, qu'il ne fe deffift bien toft 
de vous, par poifon, par calomnies, ou autrement. 
Car c’eft la facon, dont il ufe, & dont i] dié& commu- 
nement qu'il faut recompenfer ceux qui trahiffent leur 
Prince, & leur pays : tefmoings ceux qui luy livrerent 
mefchamment le Royaume de Portugal : lefquels luy 
venants demander la recompenfe qu'il leur auoit 
promife devant qu’il fut en poffeffion, il les renvoia a 
fon confeil, qu’il appelle de la confcience, of il leur 
fut refpondu, que s’ils avoient remis le Portugal entre 
les mains du Roy d’Efpagne, comme luy appartenant, 
ils n’avoient fait que ce que devoient faire de bons & 
loyaux fubiects, & en auroient leur retribution & 
falaire au ciel : Mais s’ils l’avoient livré, croyans qu’il 
ne luy appartinft point, pour l’ofter 4 leur maiftre, ils 
meritoient d’eftre penduz comme traiftres : Voila le 
falaire qui vous attendroit, apres que vous nous 
auriez livrez a telles gens, ce que ne fommes pas deli- 
berez de fouffrir. Nous fcauons trop bien que les 
Efpagnols & Caftillans, & Bourguignons font nos 
anciens & mortels ennemis, qui demandent de deux 
chofes l’vne : ou de nous fubiuguer, & rendre ef- 
Claves s’ils peuvent, pour ioindre l’Efpagne, la France 
& les pays bas tout en ung tenant: ou s’ils ne peuvent 
(comme a la verité les plus advifez d’entre eux ne s'y 
attendent pas) pour le moins nous affoiblir, & mettre fi 
bas, que iamais, ou de long-temps, nous ne puiffions 
nous relever, & rebequer contre eux : Car le Roy 
d’Efpagne qui eft ung vieil regnard, feait bien le tort 

qu'il nous tient, ufurpant contre toute iuftice les 
Royaumes de Naples, & Navarre, & la duché de Milan, 
& le comté de Rouffillon qui nous appartiennent : il 
congnoift le naturel du Frangois, qui ne feauroit long- 
temps demeurer en paix, fans attaquer fes voifins. De- 
quoy les Flamands ont fai ung proverbe, qui di& que 
quand le Francois dort, le diable le berfe : D’ailleurs, 
il voioit fes eftats feparez, & quafi tous vfurpez par 
violence, contre le gré des habitans qui luy font mal 
affectionnez. Il fe veoit vieil & caducq, & fon fils aifné 
peu vigoureux & mal fain, & le refte de fa famille eftre 
en deux filles, l'vne defquelles il a mariee aveq le 
Prince le plus ambitieux, & neceffiteux de l'Europe : 
Yautre qui cherche party, & ne peut faillir d’en 
trouuer un grand. Si apres fa mort (qui ne peut plus 
gueres tarder, felon le cours de nature) fes eftats fe 
partagent, & que lung de fes gendres attaque fon fils, 
il feait que les Francois ne dormiront pas, & refveil- 
leront leurs vieilles pretenfions. Fai@-il pas donq en 
Prince prudent & préyoiant, de nous affoiblir par 
nous mefmes, & nous mettre fi au bas que ne luy 
puiffions nuire voire apres fa mort? Auffi auez yous 
yeu comment il s’eft comporté aux fecours qu’il nous 
a enuoyez, la plufpart en papier, & en efperance : 
dont l’attente nous a caufé plus de mal que la venué 
ne nous a faiét de bien: fes doublons & fes hommes 
ne font venus finon apres avoir long-temps tiré la 
langue, & que n’en pouyions plus, combien qu’il euft 
pu nous fecourir beaucoup plus toft: il ne nous 

engraiffe pas pour nous vendre, comme les bouchers 
font leurs pourceaux : mais de peur que ne mourions 
trop toft, nous voulant referver a plus grande ruine, 
il prolonge noftre languiffante vie d’ung peu de panade, 
qu’il nous donne a lechedoigt, comme les geoliers 
nourriffent les criminels pour les referver a l’execution 
du fupplice. Que font devenus tant de millions de 
doublons, qu’il fe vante auoir defpanfez pour fauver 
noftre eftat? nous n’en voyons point parmy le peu- 
ple, la plus part font entre les mains de nos adverfaires, 
ou entre les voftres, meffieurs les Princes, gouverneurs, 

_ Capitaines, & prédicateurs, qui les tenez bien enfermez 
en vos coffres : iln’a refté au peuple que des doubles 
rouges, aufquels nous ayons emploié toutes nos chau- 
dieres, chaudrons, coquemarts, poifles, chenets & cu- 
vettes, & yemploirons noftre artillerie, & nos cloches, fi 
noftre neceffité dure encore peu de temps : les doublons 
& les quadruplons de fin or du Perou, font efvanotiis, & 
ne fe voyent plus. C’eft fur quoy ung poéte de noftre 
temps a faiét ung quatrain fort gentil. 


Par toy fuperbe Efpagne, & l’or de tes doublons, 
Toute la pauvre France infenfez nous troublons : 
Et fi de tes doublons qui caufent tant de troubles, 
Il ne nous refte rien a la fin que des doubles. 


ba 


Sur ce mefme fubieét, ung autre honnefte homme n’a 
pas mal rencontré, quand il a dict. 

Les Frangois fimples paravant, 
Sont par doublons devenus doubles : 
Et les doublons tournez en vent, 
Ou bien en cuyyre, & rouges doubles. 


De nous perfuader mes-huy que ce qu’en fai& ce 
bon Prince, n’eft que pour la confervation de la reli- 
gion Catholique, & rien de plus, cela ne fe peut: nous 
ne feauons trop quelle eft fon intention par fes agents, 
& par fes memoires: nous feavons comment il a vefcu, 
& traidté cy devant aueq les Huguenots des pais bas : 
Les articles de leurs accords sont imprimez & publiez 
de fon authorité, par lefquels il leur permet I’exercice 
de leur religion : Et, s’il ne tenoit qu’a cela, il y a long 
temps quil ena offert autant au Duc Maurice, & a 
meffieurs les eftats, pour auoir paix aueq eux: Il ne 
voudroit pas faire pis que fon pere, que nous avons 
apris avoir accordé aux proteftants d’Allemagne, & aux 
Lutheriens, ce qu’ils ont voulu, pourveu qu’ils le re- 
congneulfent pour Prince, & luy payaffent fes droiés : 
Sil aime tant la religion Catholique, & hait ceux qui 
n’en font point, comment peut-il endurer les Iuifs, & 
les Marranes en fes pays? Comment fe peut-il accorder 
aveq les Turcs, & les Mahumetans d’Affrique, defquels 
il achepte la paix bien cherement? II ne faut plus que fes 
efpions les lefuites Scopetins nous viennent vendre ces 
coquilles de fain& Iaques: le ieu eft trop defcouuert 
Le duc de Feria a fai& veoir fes memoires par degrez, 
& piece a piece : comme s'il avoit apporté d'Afrique, 

fertile en poifons, & venins, par le commandement de 
fon maiftre, vne boifte pleine de diuerfes drogues de 
diverfes qualitez: L’vne qui tue toft, l’autre qui tue 
tard, l'autre plus prompte en efté, l’autre qui fai& 
mieux fon operation en hyver, pour s’en fervir en noftre 
endroiét felonles occafions & occurrences : ayant charge 
de nous en donner d’yne, s’il nous trouve difpofez en 
telle humeur: & d’vne autre, s'il nous trouve autrement. 
Devant que nous euffions fai entendre que voulions 
entretenir la loy Salique (loy qui depuis mil ans a majn- 
tenu le Royaume de France en fa force & virilité), on 
nous parloit des: rares vertus de cefte divine infante, 
pour la faire eflire heritiere de la couronne : Quand ils 
ont veu qu’on vouloit garder l’ancienne couftume des 
mafles, on nous a offert de la donner a ung Prince 
qu’eflirions Roy: & 1a deffus, les brigues eftoient pour 
l’Archiduc Erneft, & qui elle eft deftinee femme : puis 
quand ils fe font apperceus que cet Erneft n’eftoit point 
harnois qui nous fuft duifant, ils ont parlé d’vn Prince 
de France, 4 qui on marieroit l’infante, & les feroit-on 
Roys de France in folidum: Et pour tout cela, fe font 
trouvez memoires & mandats a propos, fignez de la 
main propre de yo el Re: A quoy monfieur le Legat 
fervoit de courratier, pour faire valoir la marchandife. 
Car il n’eft ici venu a autre fin: comme n’eftant Car- 
dinal que par la faveur du Roy d’Efpagne, aveq protef- 
tation de ruiner la France, on la faire tomber en pieces 
entre les mains de ceux qui l’ont fai& ce qu'il eft: & 
fcauons qu’il a ung bref fpecial, pour affifter a l'ele@tion 

d’un Roy de France: Ha monfieur le Legat, vous eftes 
defcouvert, le voile eft levé: il n’y a plus de charmes 
qui nous empefchent de veoir clair; noftre neceflité 
nous a ofté la taye des yeux: comme voftre ambition 
la met aux voftres: Vous voyez affez clair en noftre ruine: 
Mais vous ne voyez goute en voftre devoir de Pafteur 
de l'Eglife : vous venez icy pour tirer la layne d’un 
troupeau: & pour luy. ofter fes gras paftis, & fes her- 
bages : voftre intereft particulier vous aveugle : trouvez 
bon que nous regardions au noftre. L’intereft de vos 
maiftres, qui vous mettent en befongne,comme ung 
iournalier 4 la tafche de la demolition d’une maifon, 
eft de s’agrandir de nos pieces, & tenir en repos leurs 
feigneuries : le noftre eft de nous mettre a couvert, & 
d’accorder nos differents, en oftant les folles vanitez 
que nous avez mifes en la tefte, & faifant la paix : 
Nous voulons fortir a quelque prix que ce foit, de ce 
mortel labyrinthe : vous ne nous ferez pas precipiter 
du pinacle du temple. Il n’y a ny paradis bien tapiffez 
& dorez, ny proceffions, ny confrairies, ny quarantai- 
hes, ny predications ordinaires, ou extraordinaires, qui 
nous donnent rien a manger. Les pardons, ftations, in- 
dulgences, brefs & bulles de Rome, font toutes viandes 
creufes, qui ne raffafient que les cerveaux evantez. Il 
n’y a ny Rodomontade d’Efpagne, ny bravacherie Na- 
politaine, ny mutinerie Vvalonne, ny fort d’Anthonia, 
ny du temple, ou citadelle, dont on nous menace, qui 
nous puiffe empefcher de defirer, & demander la paix. 
Nous n’aurons plus peur que nos femmes & nos filles 
8., 

foient violees, ou desbauchees par les gens de guerre: 
& celles que Ja neceffité a detournees de l’honneur fe 
remettront au droit chemin. Nous n’aurons plus ces 
fangfués d’exacteurs, & maletoftiers: on oftera ces 
lourds impofts qu’on a inyenté a l’hoftel de ville fur les 
meubles & marchandifes libres, & fur les viures qui 
entrent aux bonnes villes, ou il fe commet mille abuz & 
concuffions, dont le proffiét ne reuient pas au public, 
mais 4 ceux qui manient les deniers, & s’en donnent 
par les ioties. Nous n’aurons plus ces chenilles, qui 
fuccent & rongent les plus belles fleurs des iardins de 
la France: &s’en peignent de diuerfes couleurs, & en 
vng moment, de petits vers rampants contre terre 
deuiennent grands papillons volans peinturez° d'or & 
d’azur: on retranchera le nombre effrené des financiers, 
qui font leur propre des tailles du peuple, s’accom- 
modent du plus net & plus clair denier, & du refte 
taillent & coufent a leur volonté, pour en diftribuer 
feulement a ceux de qui ils efperent receuoir vne pa- 
reille : & inuentent mille termes elegants pour remonf{- 
trer la neceffité des affaires, & pour refufer de faire 
courtoifie 4 vn homme d’honneur. Nous n’aurons plus 
tant de gouuerneurs qui font les Roitelets, & fe vantent 
d’eftre affez riches, quand ils ont vne toife de riuiere a 
leur commandement: nous ferons exempts de leurs 
tyrannies, & exactions: & ne ferons plus fubie&s aux 
gardes & fentinelles, ol nous perdons la moittié de 
noftre temps, confommons noftre meilleur age, & ac- 
querons des catarrhes, & maladies qui ruinent noftre 


SATYRE MENIPPEE, 187 


fanté; Nous aurons yng Roy qui donnera ordre a tout, . 
& retiendra tous ces tyranneaux en crainte & en de- 
voir: qui chaftiera les violents : punira les refraétaires : 
exterminera les voleurs & pillards - retranchera les 
aifles aux ambitieux, fera rendre gorge a ces efponges, 
& larrons des deniers publiques, fera contenir ung chaf- 
cun aux limites de fa charge, & confervera tout le 
monde en repos & tranquilité. En fin, nous voulons 
ung Roy pour avoir la paix : Mais nous ne voulons pas 
faire comme les grenouilles, qui s’ennuyants de leur 
‘Roy paifible, efleurent la Cicoygne qui les devora 
toutes. Nous demandons ung Roy & chef naturel, non 
artificiel : ung Roy defia fait & non a faire : & n’en vou- 
lons poiné& prendre le confeil des Efpagnols, nos enne- 
mis inveterez, qui veulent eftre nos tuteurs par force, 
& nous apprendre a croire en Dieu, & en la foy Chref- 
tienne, en laquelle ils ne font baptifez, & ne la co- 
gnoiffent que depuis trois iours. Nous ne voulons pour 
confeillers & medecins ceux de Lorraine, qui de long 
temps beent apres noftre mort. Le Roy que nous de- 
mandons eft defia fai& par la nature, né au vray par- 
terre des fleurs de liz de France: ietton droit, & ver- 
doyant du tige de fainé& Loys. Ceux qui parlent d’en 
faire ung autre, fe trompent, & ne fcauroient en venir a 
bout: on peut faire des fceptres & des couronnes, mais 
non pas des Roys pour les porter: on peut faire une 
maifon : mais non pas ung arbre, ou ung rameau verd : 
il faut que nature le produife par efpace de temps 
du fue & de la moélle de la terre, qui entretient le tige 

en fa feve & vigueur. On peut faire yne iambe de bois, 
ung bras de fer, & ung nez d’argent, mais non pas 
une tefte: auffi pouvons nous faire des Marefchaux a la 
douzaine, des pairs, des Admiraux, & des fecretaires 
& confeillers d’eftat : mais de Roy point : il faut 
que celuy feul nayffe de luy mefme, pour avoir vie & 
valeur, Le borgne Boucher, pedant des plus mefchants, 
& fceleraz, vous confeffera que fon ceil, efmaillé d’or 
d’Efpagne, ne voit rien: Auffi ung Roy electif & artificiel 
ne nous fcauroit iamais veoir, & feroit non feulement 
aveugle en nos affaires : mais fourd, infenfible & im- 
mobile en nos plainctes. C’eft pourquoy nous ne vou- 
Jons ouyr parler ny d’infante d’Efpagne, que nous 
laiffons 4 fon pere : ny d’archiduc Erneft, que nous 
recommandons aux Tures, & au Duc Maurice: ny de 
Duc de Lorraine, ou de fon fils aifné, que nous lairrons 
manier au Duc de Bouillon, & a ceux de Strasbourg. 
Ny du Duc de Sauoie, que nous abandonnons au fieur 
d’Ediguieres, qui ne luy aide guieres: celuy la fe doibt 
contenter de nous auoir foubftraié le marquifat de Sa- 
luces par fraude et trahifon, en danger de le rendre 
bien toft au double, fi nous auons yng peu de temps 
pour prendre haleine: Ce pendant il aura ce plaifir de 
fe dire Roy de Cypre, & tirer fon antiquité de Saxe. 
Mais la France n’eft pas vng morceau pour fa bouche, 
quelque bipedale qu'elle foit, non plus que Geneve, 
Genes, Final, Monaco, & les Figons, qui luy ont touf- 
jours fait la figue: Au demourant il fera bonne boffe, 
aveq la defdaigneufe alteffe de fon infante, qui feruira 

plus a le ruiner de defpenfe, & de faft fumptueux, qu’a 
l'agrandir. Quant au Duc de Nemours, pour qui le 
baron de Tenegay a des memoires, par lefquels il le 
veut rendre preferable au Duc de Guyfe, nous luy 
confeillons, pour le bien qu’il nous a fai&, de nous 
auoir aguerriz, faiéts vaillants 4 bonnes enfeignes, s'il 
eft bien la, qu’il s’y tienne, & fe garde de la befte. Ie 
ne diray rien du Duc de Guyfe: Monfieur le Lieutenant 
parlera pour luy, & le recommandera a fa foeur : Tant 
y a que ces brigants, ou brigueurs de la Royauté, ne 
font ny propres, ny fuffifants, ny a noftre gouft, pour 
nous commander : Auffi que nous voulons obferver nos 
luix, & couftumes anciennes: nous ne voulons point en 
tout de Roy eleétif, ny par fort, comme les zelateurs 
de Hierufalem,qui efleurent pour facrificateur ung villa- 
geois, nommé Phanias, contre les bonnes meeurs, & 
contre lancienne loy de Iudee. En ung mot, nous 
youlons que monfieur le Lieutenant fcache que nous re- 
connoiffons. pour noftre vray Roy, !egitime, naturel, 
& fouverain feigneur, Henry de Bourbon, cy devant 
Roy de Navarre: C’eft luy feul par mille bonnes rai- 
fons que nous recognoiffons eftre capable de fouftenir 
VYeftat de France, & la grandeur de la reputation des 
Francois: luy feul qui peut nous relever de noftre 
cheute: qui peut remettre la couronne en fa premiere 
fplendeur, & nous donner la paix. C’eft luy feul & non 
autre, qui peut comme ung Hercules naturel, né en 
Gaule, deffaire ces monftres hideux, qui rendent toute 
Ja France horrible & efpouuentable a fes propres en- 

fans : c’eft luy feul & non autre qui exterminera ces 
petits demis Roys de Bretaigne, de Languedoc, de Pro- 
vence, de Lyonnois, de Bourgongne, & de Champagne: 
Qui diffipera ces Ducs de Normandie, de Berry & So- 
longne, de Reims, & de Soiffons : tous ces fantofmes 
s’efuanouiront au luftre de fa prefence, quand il fe fera 
fiz au throfne de fes maieurs, & en fon lic de iuftice 
qui l’attend en fon palais Royal. Vous n’ayez rien, mef- 
fieurs, vous n’avez rien a prefent, monfieur le Lieute- 
nant, que luy puilfiez obiecter: le pretexte de l’oncle 
au nepveu, vous eft ofté par la mort de monfieur le Car- 
dinal fon oncle. Ie ne veux parler de luy ny par flaterie, 
ny en mefdifance : l’ung fent l’efclave, l'autre tient du 
feditieux : Mais ie puis dire aveq verité, comme vous 
mefmes, & tous ceux qui hantent le monde ne nieront 
pas, que de tous les Princes, que la France nous monftre 
marquez a la fleur de liz, & qui touchent 4 la couronne, 
voire de ceux qui defirent en approcher, il n’y. en a 
point qui merite tant que luy, ny qui ait tant de ver- 
tus Royales, ny tant d’adyantages fur le commun des 
hommes: Ie ne veux pas dire les defauts des autres: 
mais s'ils eftoient tous propofez fur le tableau de l’elec- 
tion, il fe trouveroit de beaucoup le plus capable, & 
le plus digne d’eftre efleu. Vne chofe luy manque, que 
ie diroy bien a l’aureille de quelqu’un, fi ie youloy ; Ie 
ne veux pas dire la religion differente de la noftre que 
luy reprochez tant. Car nous fgavons de bonne part 
que Dieu luy a touché le cceur, & veut eftre enfeigné, 
& defia s'accommode 4 l’inftruétion: mefme a fait 

porter parole au S, Pere de fa prochaine converfion : 
dequoy ie fay eftat, comme fie l’ayoy defia veué, tant. 
il s’eft toufiours monftré refpectueux en fes promeffes, 
& religieux gardien de fes paroles : mais quand ainfi. 
feroit qu'il perfifteroit en fon opinion, pour cela le fau- 
droit il priver de fon droi& legitime de fucceffion a la 
couronne? Quelles loix, quels chapitres, quelle evangile 
nous enfeigne de depoffeder les hommes de leurs biens, 
& les Roys de leurs Royaumes pour la diuerfité de reli- 
gion? l’excommunication ne s’eftend que fur les ames, 
& non fur les corps, & les fortunes. Innocent troifiefme 
exaltant Ie plus hautement qu’il peut fa puiffance Pa- 
pale, di& que comme Dieu a fai& deux grands luminaires 
au ciel, feavoir eft le Soleil pour le iour, & Ja Lune pour la 
nuict: ainfi en a il fai deux en l’eglife: l’ung pour les 
ames, qui eft le Pape, qu’il accompare au Soleil, &1’autre 
pour les corps, qui eft le Roy : ce font les corps qui 
jouiffent des biens, & non pas les ames : l’excommuni- 
cation dong ne les peut ofter; car elle n’eft qu’ung 
medicament pour |’ame, pour la guerir, & ramener a 
fanté, & non pas pour la tuer: elle n’eft pas pour 
damner, mais pour faire peur de damnation, Aucuns 
difent qu’on n’en auroit point de peur fi on moftoit 
quelque commodité fenfible de la vie, comme les biens, 
& la conuerfation aveq les hommes : Mais fi cela avoit 
lieu, il faudroit en excommuniant ung yvrongne, luy 
deffendre le vin, & aux paillards leur ofter leurs fem- 
mes, & aux ladres leur deffendre de fe galer. Sain& 
Paul aux Corinthiens deffend de boire & manger aveq 

les fornicateurs, mefdifants, yvrongnes, larrons: mais 
il ne dit pas qu’il leur faille ofter leurs biens, pour leur 
faire peur, & les faire retirer de leurs vices, le deman- 
deroy volontiers, quand on auroit ofté le Royaume & la 
couronne a ung Roy pour eftre excommunié, ou here- 
tique, encor faudroit-il en eflire, & en mettre ung autre 
en fa place: car il ne feroit pas raifonnable que le 
peuple demeuraft fans Roy, comme yous autres mef- 
fieurs y voulez dignement pourveoir; mais s’il adyenoit 
par apres que ce Roy excommunié & deftitué de fes 
eftats, reuint a refipifcence, fe conuertift ala vraye foy, 
& obtint fon abfolution du mefme Pape, ou d’ung autre 
fubfequent (comme ils font affez couftumiers de revo- 
quer & deffaire ce que leur predeceffeur a fait) comme 
eft ce que ce pauvre Roy defpouillé rentreroit en fon 
Royaume? Ceux qui en feroient faifis, & trienaux pof- 
feffeurs a iufte tiltre, s’en voudroient-ils demettre, & luy 
quitter les places fortes, & les trezors, & les armees? 
Ce font comptes de vieilles: Il n’y a ny raifon, ny 
apparence de raifon en tout cela. Il y a long-temps que 
Yaxiome eft arrefté, que les Papes n’ont aucun pouvoir 
de iuger des Royaumes temporels. Et y a long-temps 
que sainé& Bernard a did: Les Apoftres ont fouuent 
comparu tout debout devant les iuges pour eftre iugez: 
mais iamais ne fe font fiz en chaire pour iuger. Auffi 
fgavons nous bien, que beaucoup d’Empereurs Arriens, 
venants a l’Empire par fucceffion, ou par adoption, 
n'ont pas efté reiectez ny repouffez ce leurs peuples & 
fubiects orthodoxes: ains ont efté receuz & admis en 

Yauthorité Imperiale fans tumulte ne fedition: Et les 
Chreftiens ont toufiours et cefte maxime, comme une 
marque perpetuelle de leur religion, d’obeyr aux Roys 
& Empereurs, tels qu’il plaifoit 4 Dieu leur donner, 
fuffent ils Arriens, ou Payens : fe formans a l’exemple 
de Iefus-Chrift, qui voulut obeir aux loix de l’ Empereur 
Tibere: imitans fain Paul, & fain& Pierre qui obeirent 
4 Neron, & par exprez ont commandeé en leurs epiftres 
d’obeir aux Roys & Princes: par ce que toute puiffance 
fouueraine eft de Dieu, & reprefente l’image de Dieu. 
C’eft bien loing de nos mutins qui les chaffent & les 
maffacrent : Et de yous monfieur le Legat qui voulez en 
faire perdre la race: Vrayement fi nous n’avions plus 
du fang de cefte noble famille Royale, ou que nous 
fuffions en ung Royaume d’election, comme en Polongne, 
ou en Hongrie, ie ne dy pas qu’il n’y faluft entendre: 
mais ayants de temps immemorial celte lotiable loy, qui 
eft la premiere & la plus anciene loy de Nature, que 
le fils fuecede au pere, & les plus proches parens en 
degré de confanguinité a leurs plus proches de la 
mefme ligne & famille : & ayans ung fi brave & gene- 
reux Prince en ce degré, fans controverfe ny difpute, 
qu'il ne foit le vray naturel & legitime heritier, & plus 
habile & fucceder a la couronne: Il n’y a plus lieu 
d’election, & faut accepter aveq joye & allegreffe ce 
grand Roy que Dieu nous enuoie, qui n’a que faire de 
noftre ayde pour I’eftre, & qu’il l’eft defia fans nous, & 
le fera encor mal gré nous, fi nous l’en youlons empef- 
cher. Or me fuis-ie deftourné de mon propos pour 

dire quelque chofe fur ce qu’on luy obieéte de la reli- 
gion: mais ce n’eft pas ce que ie vouloy dire qui luy 
manque, & qui retarde beaucoup l’ayancement de fes 
affaires: Auffi n’eft-ce pas ce que les predicateurs, & 
pedicateurs luy reprochent de l’amour des femmes: 
ie m’affeure que la plus part dela compagnie, & prin- 
cipalement monfieur le Lieutenant, ne luy fcauroit faire 
ce reproche fans rougir, comme un iour monfieur le 
Cardinal de Pelvé luy feeut bien dire. Car a la verité ce 
n’eft pas imperfection qui puiffe empefcher les aétes 
de vertu: mais au contraire iamais brave guerrier ne 
fut, qui n’aimaft les dames, & qui n’aymaft aquerir de 
Yhonneur, pour fe faire aymer d’elles: c’eft pourquoy 
Platon fouhaittoit avoir une armee toute compofee de 
gents amoureux, qui feroient invincibles, & feroient 
mille beaux exploits d’armes, pour plaire a leurs maif- 
treffes : auffi les poétes bons naturaliftes, & grands 
maiftres en la fcience des mceurs, ont toufiours faicé le 
Dieu Mars amy de Venus. Qu’on confidere tous les 
grands capitaines & monarques du monde, il ne s’en 
trouvera gueres de fobres en ce meftier. L’Empereur 
Titus qui eft propofé pour ung des plus vertueux, des 
plus fages, & plus doux Princes qui ait iamais porté 
fceptre, n’aimoit il pas efperdument la Royne Berenice, 
fans que iamais toutesfois fes amours lui fiffent préju- 
dice, ou apportaffent retardement a fes affaires? Il faut 
conceder aux Princes quelques relafches, &-recreations 
d’efprit, apres qu’ils ont trauaillé aux affaires ferieufes, 
qui importent noftre repos, & apres qu’ils fe font laffez 

aux grandes ations des fieges, des batailles, des caf- 
trametations, & logis de leurs armees: il n’eft poffible 
que l'ame foit toufiours tendué en ces graves & pefantes 
adminiftrations, fans quelque refraichiffement, & diver- 
fion 4 autres penfees plus agreables & plus douces. C’eft 
pourquoy le fage mefme a di&; 


Aymer un peu fagement, n’eft que bien: 
Mais trop aymer follement, ne vaut rien. 


I] ne fut iamais que les peuples ne fissent d’iniques 
jugements des actions des Princes, & ne fe meflaffent 
toufiours d’interpreter finiftrement leurs mcoeurs & com- 
plexions : ne fe fouyenans pas, qu'il n’y a ung feul de 
‘ceux qui en iugent, qui ne face pis, & qui n’ait beau- 
coup de plus grandes imperfections: Les Rois pour eftre 
Rois ne laiffent pas d’eftre hommes, fugeéts aux mefmes 
palfions que leurs fugeéts : mais il faut confeffer que 
ceftuy-cy en a moins de vicieufes qu’aucun de ceux qui 
ont paffé devant luy: Et s'il a quelque inclination a 
aimer les chofes belles, il n’aime que les excellentes, 
comme il eft excellent en iugemen, & a cognoiftre le 
prix & valeur de toutes chofes : encor ce petit deftour 
ou paffetemps luy eft comme ung exercice de vertu, 
dont il ufe le plus fouvent, au lieu de la chaffe & de la 
venerie, fans laiffer parmy fes esbats de recognoiftre les 
adyenués de fon armee, de remarquer I'affiette des 
villes & places ot il paffe: la nature des perfonnes 
qu’il rencontre, des lieux & contrees qu’il traverfe : & 

curieufement aprend les paffages & guez des rivieres, 
& retient les diftances des villes & bourgades, marque 
en quels endroiéts il feroit commode de camper fon 
armee, quand elle y pafferoit, & toufiours s’enquiert & 
_ apprend quelque chofe du faict de fes ennemis, n’ayant 
iamais entrepris de tels voyages qu’il n’ait eu en main 
une ou deux entreprifes fur quelques places rebelles. 
Mais il auroit beau eftre continent, fage, temperé, 
morne, grave & retiré, vous y trouveriez toufiours que 
redire : Quand on s'eft mis une fois 4 hair ung homme, 
on interprete en mauvais fens tout ce qu’il fai&, & le 
bien mefmes qu’il fai. Il auroit beau s’abftenir de 
touts plaifirs, & ne faire que prier Dieu, & donner |’au- 
mofne, vous diriez que ce feroit feinte & hypocrifie : 
S’il eft permis de iuger ainfi des aétions d’autruy con- 
tre la deffence expreffe que Dieu en faiét, pourquoy ne 
me fera il permis de croire que touts ces marranes qui 
font.tant de fignes de croix, & fe frapent la poitrine 
aveq tant d’efclat 4 la meffe, font neantmoins luifs & 
Mahumetans, quelque bonne mine qu’ils facent? Pour- 
quoy ne diray-ie que monfieur de Lion eft Lutherien, 
comme ila efté autrefois, encor qu'il face fa prunelle 
toute blanche en la tournant aux youltes de l’Eglife, 
quand il adore ou feint d’adorer le Crucifix ? & il feait 
bien ce qu’on luy a di& n’agueres quand il a propofé 
de faire faire les Pafques a cefte belle affemblee /ub 
ytraque fpecie. Mais ce n’eft pas de cefte heure qu’on 
parle ainfi des Rois, & y a ung vieil proverbe qui dit 
que lupiter mefmes quand il pleut, ne plaift pas a touts 

les mortels : Les ungs veulent de la pluye pour leurs 
choux, & les autres la craignent pour leurs moiffons. 
Or ce que i’ay differé a dire, qui me femble luy man- 
quer, eft ce dequoy vous & moy luy fommes plus tenus: 
c’eft qu’il nous traiéte. trop doucement, & nous choye 
trop : La clemence en laquelle il eft fuperlatif & excef- 
fif, eft une vertu fort louable, & qui porte en-fin de 
grands fruiéts & de longue duree, encor qu’ils foient 
longs, & tardifs 4 venir. Mais il n’appartient qu’aux vic- 
torieux d’en ufer, & a ceux quin’ont plus perfonne qui 
leur refifte : aucuns l’atribuent 4 couardife.& timidité, 
pluftoft qu’a vaillance & generofité: Car il femble que 
ceux qui efpargnent leurs ennemis, defirent qu’on leur 
en face autant, & demandent revanche de leur gratieu- 
feté : ou craignent que s’ils fe monftrent feveres, ils ne 
puiffent avoir raifon de leurs autres ennemis qui reftent 
a dompter. Aucuns l’appellent imbecillité de cceur tout 
4 fai&t : eftimans que celuy qui n’ofe ufer de fon droit, 
n’eft pas encor affeuré de vaincre, & craint aucune- 
ment d’eftre vaincu : mais les Philofophes qui ont trai@é 
de cefte matiere a plein fond, n’ont pas atribué a vertu, 
quand ceux qui entreprendnts de troubler ung eftat fe 
‘font monftrez gratieux & courtois du commencement de 
leurs exécutions : comme la douceur dont ufoit Cafar 
enyers les citoiens & gensd’armes Romains deyant qu’il 
fuft victorieux, n’eftoit pas clemence, ains flaterie, & 
courtoifie ambitieufe, par laquelle il vouloit fe rendre 
agreable au peuple, & attirer ung chacun a. fon party : 
& c’elt ce que dit ce grand mailftre d’Eftat, 4 ceux qui 

envahiffent ung royaume contre droi&, comme a vous, 
Monfieur le lieutenant, la reputation d’eftre doux & gra- 
tieux fert. de beaucoup: mais ce fut clemence, quand 
apres avoir vaincu Pompee, & deffaié& tout ce qui luy 
pouvoit refifter, il vint 4 Rome fans triomphe, & par- 
donna a tous fes capitaux ennemis, les remettant touts 
en leurs biens, honneurs & dignitez : dequoy toutefois 
tres-mal luy prit : car ceux a qui il avoit pardonné, & 
fait plus de gratieufetez, furent ceux qui le trahirent 
& maffacrerent miferablement. Il y a donc difference en- 
tre clemence & douceur : La douceur tombe ordinaire- 
ment aux femmes, & aux hommes de petit courage : 
mais la clemence n’eft qu’en celuy qui eft maiftre ab- 
folu, & qui fait du bien, quand il peut faire tout mal. 
Concluons dong que noftre Roy devroit referver a ufer 
de fa clemence, quand il nous auroit tous en fa puif- 
fance. C’eftinclemence, voire cruauté, di& Ciceron, de 
pardonner a ceux qui meritent mourir : & iamais les 
guerres civiles ne prendront fin, fi nous youlons conti- 
nuer a eftre gracieux, ot la feverité de iuftice eft ne- 
ceffaire. La malice des rebelles s’opiniaftre, & s’endurcit 
par la douceur dont on ufe envers eux: par ce qu’ils 
penfent qu’on n’ofe les irriter, ny les mettre a pis faire: 
Ie ne fay doute s’il euft chaftié chauldement tous ceux 
qui font tombez entre fes mains depuis ces troubles, 
que ne fuffions a prefent touts fouz fon obeiffance. Mais 
puis qu’il a pleu a Dieu luy former le naturel ainfi 
doux, gratieux, & bening, efperons encore mieux de luy 
quand il nous verra profternez a fes pieds, ‘luy offrir 

nos vies & nos biens, & luy demander pardon de nos 
fautes paffees, veu que nous prenant armez pour luy 
refifter, & pour l’affaillir, il nous recoit A mercy, & 
nous laiffe la vie, & tout ce que luy demandons. Allons, 
allons donq, mes amis, touts d’yne voix luy demander 
la paix : il n’y a paix fi inique qui ne vaille mieux qu’vne 
tres-iufte guerre. O qudm fpeciofi pedes nuntiantium 
pacem : nuntiantium bona & falutem, dit Maye. O que 
ceux ont les pieds beaux, qui portent la paix, & annon- 
cent le falut & la fauveté du peuple! Que tardons nous 
a chaffer ces fafcheux hoftes, maupiteux bourgeois, 
infolents animaux, qui deuorent noftre fubftance, & nos 
biens comme fauterelles ? ne fommes-nous point las de 
fournir a la luxure, & aux voluptez de ces harpies? 
Allons monfieur le Legat, retcurnez a Rome, & em- 
menez aveques yous voftre porteur de rogatons, le Car- 
dinal de Pelyé : nous avons plus de befoing de pains 
benifts que de grains benifts. Allons meffieurs les agents 
& ambaffadeurs d’Efpagne, nous fommes las de vous 
fervir de gladiateurs a outrance, & nous entretuer pour 
yous donner du plaifir. Allons meffieurs de Lorraine 
aveq voitre hardelle de princes, nous vous tenons pour 
fantofmes de proteétion, fangfues du fang des Princes 
de France, hapelourdes, fuftes éuantees, reliques de 
fain@s qui n’avez ne force ne vertu: & que Monfieur le 
Lieutenant ne penfe pas nous empefcher ou retarder 
par fes menaces: nous luy difons hault & clair, & a 
yous tous meffieurs fes coufins & aliez, que nous fom- 
mes Frangois, & allons aveq les Francois expofer noftre 

vie, & ce qui nous refte de bien pour affilter noftre Roy, 
noftre bon Roy, noftre vray Roy, qui vous rangera auffi 
bien toft ala mefme recognoiffance, par force, ou par 
ung bon confeil, que Dieu yous inspirera, fi en eftes 
dignes. Ie fcay bien qu’au partir d’icy vous m’envoirez 
vn billet, ou peut eftre m’envoirez a la Baftille, ou me 
ferez affaffiner, comme avez fai& Sacre More, S. Mai- 
grin, le marquiz de Menelay & plufieurs autres: mais 
ie tiendray a partie de grace fi me faiftes. promptement 
mourir, plutoft que me laiffer languir plus long temps 
en ces angoiffeufes miferes: Et avant que mourir ie 
concluray ma trop longue harangue, par ung epilogue 
poétique que ie vous adreffe, tel que ie l’ay de long 
temps compofé. 


Meffieurs les Princes lorrains, 
Vous eftes foibles de reins 
Pour la Couronne debatre : 
Vous yous faides tonfiours batre, 


Vous eftes vaillants & forts, 
Mais vains font touts voz efforts : 
Nalle force ne s’efgale 
A la puiffance Royale. 


Auffi n’eft-ce pas raifon 
Qu’aux enfants dz la maifon 
Les feruiteurs menent guerre 
Pour les chaffer de leur terre. 


Grande folie entreprend 
Qui a fon maittre fe prend: 
Dieu encontre les rebelles 
Souftient des Rois les querelles. 

Quittez dong au Nauarrois 
La Couronne de noz Roys, 
A tort par vous pretendué, 
Auffi bien l’auez fondué. 


Si quelque droié y auiez , 
Fondre yous ne la deuiez: 
Ou bien il faut qu’on vous donne 
Tiltre de Roys fans couronne. 


Noz Rois du ciel ordonnez, 
Naiffent toufiours couronnez : 
Le vray Frangois ne fe range 
A Roy ny 4 Prince eftrange. 


Tous vilains ou la plufpart, 
Vous ont fai@ leur chef de part : 
Ce qui vous fuit de nobleffe, 

Eft de ceux que le baft bleffe. 


Mais le vray Roy des Frangois 
Pour fa garde d’Efcoffois 
N’eft affifté que de Princes, 
Et de Barons des provinces. 


Allons doncques, mes amis, 
Allons tous a Sainé Denis 
Deuotement recognoiftre 
Ce grand Roy pour noftre maifire. 


Allons tous dru & épais 
Pour luy demander la paix: 
Nous irons infqu’a fa table, 
Tant il eft Prince accoftable. 


2or 

Tous les Princes de Bourbon 
Ont tonfiours cela de bon, 
D’eftre doux & debonnaires, 
Et courageux aux affaires. 


Mais yous Princes eftrangers, 
Quinous mettez aux dangers, 
Et nous paiffez de fumee, 
Tenants la guerre allumee, 


Retournez en yos pays : 
Trop au noftre eftes hais : 
Et comptez de Charlemagne 
Aux lifieres d’Allemagne. 


Prouyez y par vos Romans 
Que venez des Carlomans: 
Les bonnes gens apres boire, 
Quelque chofe en pourront croire. 


aA Seep iTe 


Cette harangue achevee, qui fut ouye aveq ung 
grand filence & attention, beaucoup de gens demeure- 
rent bien camus & eftonnez, & ne fut de long temps 
apres touffi ne craché, ny faiét aucun bruict, comme fi 
leg auditeurs euffent efté frappez d’yn coup du ciel, ou 
affoupis en un profond endormiffement d’efprit iufques 4 
ce que un Efpagnol des mutinados fe leva le premier, 
& dit tout hault, Todos los matturemos, ftos yellachos. 
Ce difant partit de fa place, fans faire aucune reverence 
a perfonne. La deffus chacun fe voulut lever pour s’en 

aller. Mais le moderne roy d’lyetot fupplia les eftats au 
nom des cantons Catholiques, & des ligues des Catil- 
lonnois, Lipans, Gaultiers, francs mufeaux, & autres 
communautez zelees, de ne faire point la paix aveq les 
heretiques, qu'il ne demeuraft maiftre de la mer du ~ 
Ponant, & du Levant, & ne fut payé de fes fraiz aveq 
retention de fes benefices. AuTi de ne point eflire de 
Roy qui ne fuft bon compagnon, & amy des cantons : 
Puis fe leverent Ribaut & Roland, qui fupplierent |’af- 
femblee de caffer, & abroger les loix du peculat & de 
repetundis : par ce qu’elles n’eftoient ny Catholiques, ny 
fondamentales. Ce faic&t chacun fe leua, aveq une mer- 
ueilleufe taciturnité : & en fortant, le maffier advertif- 
foit a la porte de retourner au confeil a deux heures de 
relevee : A quoy, moy qui parle, ne voulu faillir, pour 
le defir que i’avoy de voir les chofes rares & fingulieres, 
& les ceremonies qui sy feroient, afin d’en advertir 
mon maiftre, & les Princes d’Italie qui attendent aveq 
beaucoup de defir quelle fera la procedure, & I’yffue de 
ces fameux eftats tenus contre tout ordre, & fagon de 
faire accouftumee en France. Ie revins donq apres difner, 
d’affez bonne heure au Louvre, & me prefentant pour 
entrer en la fale haute, comme i’avoy fait au matin, 
Vhuiffier me refufa, par ce qu’il vit que ie n’eftoy mar- 
qué al’L; & n’avoy point de mereau, comme j’en vy 
plufieurs qui entrerent, beaucoup plus mal en point, & 
plus defchirez que moy : dontie receuung peu de defplai- 
fir : Car entre autres i’y vy recevoir des bouchers plus 
de trois, des tayerniers, potiers d’eftain, fergents, & ef- 

corcheurs que ie cognoiffoy, qui devoient avoir voix en 
VeleGtion : Toutesfois ma curiofité me fit paffer mon 
defdain, & pour fcavoir fi les Princes & Princeffes aveq 
leurs queties entreroient en la mefme ceremonie qu’au 
matin, ie youlu attendre leur venué, & en attendant, 
me my a regarder des tableaux de plate peinture, qui 
eftoient eftallez fur les degrez de l’efcalier : Ie ne fcay 
s'ils y avoient efté mis exprez pour parer le lieu, ou 
pour les vendre : Mais ie puis dire que ie pry ung mer- 
veilleux plaifir a les contempler l’ung apres l'autre : car 
la main de l’ouvrier en eftoit excellente, et la befongne 
fort nette, et naifve, pleine d’Enigmes de divers fens 
qui faifoient tendre tous les efprits 4 deviner deffus. 

Le premier fur lequel ie ieftay l’ceil, eftoit la figure 
d’ung geant, ayant les deux pieds fur une roué mal 
graiffee, dont les gences eftoient toutes tortues: & au 
deffus de fa tefte, A ung pied & demy ou environ, y 
avoit une couronne de fin or figuré, fans pierreries (par 
ce que monfieur de Nemours les avoit mangees), & 
aupres d’icelle ung fceptre Royal ung peu rongé de 
fouriz, & une efpee de iuftice rouillee, par faute d’eftre’ 
portee & mife en ufage: A quoy ledi& geant tendoit les 
bras tant qu’il pouuoit, & fe hauffoit fur les pieds fi ad- 
vantageufement, qu'il n’appuioit fur la roué que du 
bout des arteils, neantmoings n’y pouvoit ioindre, parce 
qu’il y avoit tout plein de villes, & de bourgs, bons & 
gros entre deux : & a la main droite y avoit ung bras 
couronné, qui aveg une houffine de fer lui donnoit fur 
les doigts. Soubs cefte roué paroiffoit comme deffoubs 

‘celle de Sain&e Catherine, ung monftre 4 trois teftes 
feminines, qui avoient leurs noms efcripts fortans de 
leurs bouches, Ambition, rebellion, fainde religion. 
Ie ne feavoy de prime face que cela pouvoit fignifier, 
mais ayant regardé de plus pres le vifage dudi& geant, 
il me fembla qu’l reffembloit 4 celuy de monfieur le 
Lieutenant, & avoit la tefte & le ventre auffi gros que luy, 
aveq tous les lineamens dés yeux, du nez, & dela barbe, 
fors qu'il n’avoit point la pelade de Rouen, & au def- 
fous eftoient efcripts ces quatre vers, qui me firent en- 
tendre tout le miftere. 


Geant tu as beau te haulfer 
Et teflever fur cefte rove: 
Rev nferen furreferp 
Si Dieu nous vouloit exaucer, 
Aux corbeaux tu ferois la moue. 


A la fuite de ce tableau y en ayoit ung autre de non 
moindre artifice & plaifir, ot eftoit painé ung do¢teur 
fourré d’hermines, aveq un capuchon rouge, portant la 
face pafle, maigre, & bazanee, qui tiroit au plus pres au 
reverendiffime Inigo de Mandoffe, lequel fembloit s’a- 
hurter courageufement, & combattre par fes doigts 
aveq grande contention & vehemence contre une vieille 
dame habillee a l’antique Gauloife, qui avoit ung par- 
chemin fort ancien, efcript en lettres d’or, qu’elle tenoit 
a deux mains, comme fi elle euft craint que le docteur 
luy vouluft arracher : & ence parchemin eftoit efcrit : 


Galloruin imperij fucceffor mafculus efto. 

Du cofté de ladif&te dame y avoit comme une armee 
en bataille, ayant les armes preftes pour fa deffenfe, & 
a fon cofté une efpece de Cour de Parlement, qui fem- 
bloit faire du mieux qu’elle pouvoit, encor qu'elle fuft 
aucunement mal affife. Et du cofté dudi& dofeur fe 
prefentoit ung efcadron de Sorboniftes, Iefuites & Fueil- 
lans, fueilletans leurs livres & breviaires, pour trouver 
le royaume des quenouilles, ayant chacun d’eux ung 
fuféau a la main. Il y avoit en une nue, au deffus, la fi- 
gure d’yn Roy, tout enuironné de couronnes ¢a & la 
parfemees, & entre fes bras une fille furannee qui fem- 
bloit regarder le combat de la dame, & du docteur, pour 
en attendrel’iffué, & d’vne main entre le foleil couchant 
& le midy refpandoit une petite pluie d’or qui tomboit 
parmy ces doé¢teurs, aucuns defquels s’amufoient a la 
ramaffer, & les autres en ayoient defia leurs capuchons 
remplis: Ie me doutay bien que ce’ pourtrait vouloit 
reprefenter la loy Salique, combatue par Dom Inigo de 
Mandoffe, aveq fa harangue faite & aportee d’Efpagne. 

I’en vy ung autre de I’autre cofté de l’efcalier, qui 
eftoit plus grand & large que les premiers, & meflé de 
plufieurs diverfes & plaifantes droleries, qui me fit tour- 
ner pour le voir: par-ce qu’au deffus eftoit efcript : 
Defcription de Tifle de Ruach, augmentee de nouyeau 
depuis le temps de Rabelais. Au milieu eftoit yne dame 
coiffee en veufue de plufieurs maris, morts & vivans, 
qui avoit entre deux felles le cul a terre, & autour d’elle 
y avoit force gens d’Eglife, moines, lacobins, & Iefuites, 
les vns luy apportans des paquets fellez & bridez, & aux 

autres elle en donnoit de mefme : les autres qui eftoient 
habillez comme curez de groffes paroiffes, avoient des 
foufflets d’orgues, dont ils fouffloient au cul de plufieurs 
manants, qui fe laiffoient emporter au vent. D’autres 
fe tenoient tout debout la gueule bee & ouverte, & les- 
di&s curez leur fouffloient en la bouche, & les nourrif- 
foient de vent, comme d’yne viande celefte propre a 
guerir les gouteux, graveleurs, & cacochimes : On 
voyoit au deffous de ladicte figure, comme une place 
publique, reprefentantles hales, oula place Maubert, 
ou au lieu de pain, & viande, on expofoit en vente 
des balons, coiiilles de beliers bien enflees, & groffes 
velfies de pourceau, dont on traffiquoit au marché, & 
fe revendoient de main en main 4 bon compte: Il y 
ayoit auffi une autre viande en papier, dont on faifoit 
grand cas, & n’en ayoit pas qui vouloit, que des reven- 
deurs portoient parles rues, & les crioient, Nouvelles, 
nouvelles, comme on crie la mort aux rats & aux fouriz: 
ladicte dame en fourniffoit les contreporteurs, car elles 
luy fortoient de deffous fa cote en abondance: & y 
avoit du plaifir 4 veoir les diverses grimaces de ceux qui 
luy fouilloient foubs la queué, pour en goufter : le refte 
du payfage dudi&t tableau eftoit de moulins a vent, 
tournant a vuide, & de giroiiettes en l’air, aveq plufieurs 
coqs d’Eglife. Et aux quatre coings y avoit les quatre 
vents fendus en double, dont il fembloit que le Suroueft 
fult le plus gros, & foufloit le plus fort, & envoyoit les 
nués du cofté du Nort-nort-d’eft, Au deffoubs dudi& 
tableau eftoit efcript ce petit quatrain. 

Icy font les terres nouvelles, 
« Oula Royne fe paift de vent. | 
Qui voudra fcavoir des nouvelles, 
Mette le nez foubs fon devant. 


Pendant que ie me rauiffoy en la contemplation de ce 
troifiefme tableau, & auparayant que j’euffe iedé la 
veué fur les autres qui fuiuoient, les Princes & Princeffes 
fufdites pafferent, & falut que ie couruffe apres pour 
entrer a leur fuite : mais parce que la preffe n’eftoit pas 
grande, l’huiffier qui m’avoit defia pouffé, me remar- 

* qua & repouffa plus rudement qu’a la premiere fois : 
qui me fit prendre refolution de me retirer, & laiffer la 
les eftats bien clos & fermez. Cela fut la premiere fef- 
fion, ot j’entendy fur le foir, que on avoit mis en deli- 
beration de quel bois on fe chauferoit le Karefme fuiuant, 
& fur quel pied l’union danferoit. I’ay auffi fceu de- 
puis, que le refultat du confeil portoit qu’on feroit plu- 
fieurs Karefmes en l’an, aveq frequentes indiftions de 
jeufnes doubles, qui fe tournoient en continue, comme 
les double-tierces : on y fit auffi des deffences de vendre 
des ceufs de couleur apres Pafques, parce que les en- 
fans s’en jouoient auparavant, qui eftoit de mauvais 
exemple; on deffendit auffi les ieux de Bourgongne, & les 
quilles de maiftre Iean Rozeau. Pareillement fut aux 
femmes enioiné de porter de gros culs, & d’enger en 
toute feureté foubs iceux fans craindre le babil desfages 
femmes. On murmura auffi que les carroffes feroient 
cenfurez, & les mulets bannis de Paris : Auli fut ad- 
vifé de convertir l’hoftel de Bourgongne en un college de 

lefuites, qui avoient befoinde recreation, pour la grande 


quantité de fang dont ils eftoient bourfouflez, & leur 
falloit ung chirurgien pour les phlebotomizer. Plufieurs 
autres fainétes & lotiables ordonnances furent faites 
d’entree de ieu, dont on promit me donner la lifte, mais 
fur toutes chofes, on exaltoit le labeur de monfieur de 
Lyon, qui forgeoit une loy fondamentale, par laquelle 
feroit porté que quiconques dedans Paris, ou en ville 
bridee* de Tunion, parleroit de paix de vingt ans, ou 
demanderoit le commerce libre, & regreteroit le bon 
temps paffé, feroit enuoyé en exil a Soyffons, comme 
heretique & Maheutre, ou payeroit a la bourfe de 
Yunion, certaine quantité de dales, pour |’entretene- 
ment des doéeurs. Quelques ungs mirent auffi en 
avant que fi le Roy de Navarre fe faifoit Catholi- 
que, il faloit que monfieur le Lieutenant fe fift Hugue- 
not, & que fon feu frere l’avoit bien voulu eftre, fi on 
ly euft voulu recevoir. Quant a l’election d’un Roy tout 
neuf, on dit qu’elle fut mife fur le bureau, mais que ce 
ne fut fans difpute: parce que les ungs propofoient qu’il 
valoit mieux entrer en republiques, comme les anciens 
Gaulois : les autres demandoient la democratie anar- 
chique : les autres l’oligarchie Athenienne. Aucuns par- 
lerent d’ung dictateur perpetuel, & de confuls annaux : 
qui fut caufe que pour la diverfité des opinions, on n’en 
peut rien refoudre : Toutesfois il y a quelque apparence 
quiils parlerent d’avoir ung Roy: Car ung nommé Tre- 
pelu, vigneron de Surefnes, fouftint fort & ferme que le 
Roy eftoit le vray aftre, & le vray Soleil qui avoit depuis 
Qiaie 

fi long temps regy & efclairéla France, & icelle nourrie, 
fomentee, & fubftantee de fa chaleur: Et que fi quelque- 
fois le Soleil furvenant apres la gelée dela nui&, faifoit 
geler les vignes, il ne senfuivoit pas qu’il faluft cracher 
contre luy, & ne s’en fervir plus, ny pour cela laiffer de 
boire chopine, quoy que le. vin fuft cher. Voila a peu 
pres ce que ie peu apprendre, & que ie puis rapporter 
de ce qui fe paffa aux Eftats de Paris, defquels toute- 
fois on s’attend qu'il fortira des efclats efpouuantables : 
car on dit que Roys, & Papes s’en mefleront, & que le 
primat de Lion ne dort ny iour ny nui&, pour efclorre 
ung efcript qui fera pofer les armes 4 tout le monde, & 
contraindra tous les Maheutres s‘enfuir en Angleterre 
ou par de la. Nous verrons en peu de temps que ce 
fera. Dieu fur tout. Reliqua autem fermonum & yni- 
yerfa que facta funt, nonne hac fcripta funt in libro 
fermonum dierum regum Iuda? Pendant lesdiés eftats, 
il fe fit quelques petits vers Latins & Francois, qui cou- 
roient les rues, dont i’ay fai&t ung recueil pour les faire 
veoir aux Italiens qui en font curieux. 


ys 


EPISTRE 


DV SIEVR DANGOVLEVENT 
A VN SIEN AMY 


SVR LA HARANGVE QVE LE CARDINAL DE PELVE 
FIT AVX ESTATS DE PARIS, 


ON grand amy tu feauras par ces vers, 

Que les eftats furent hyer ouverts, 
Ou l’on a faié maintes belles harangues : 
Mais fur ‘tous ceux qui ont le don des langues : 
Ce grand prelat, & Cardinal de Sens, 
Par fon difcours nous a ravy les fens : 
Veux-tu l’ouyr, détoupe tes aureilles, 
Did la chanfon, & tu orras merueilles. 
Il a parlé du pere Pretion, 
Dont Liuius fai& ample mention 
En fa decade, ou il di& qu’en fon age, 
Ce Pretion fut ung grand perfonnage. 
Il a parlé d’exivit edi@um : 

Je ne feay pas s‘il fut Greq ou Breton : 

De domino, & du pays du Maine, 

En contenance & grauité romaine: 

Il a parlé de fain& Paul le conuers, 

Comme il eut peur, quand il cheut a l’enuers : 
Et fi a di& qu'il eftoit gentil-homme : 
AufMfi fut-il decapité a Rome. 

Il a parlé en Frangois renegat, 

De !’Efpagnol, du bonnet du Legat, 

Et de fa croix, & du Pape Gringoire : 
De Luxembourg, & Pifani encore. 

Quand il parla du lieu qui fut fouillé, 

On fe fouvint, comme il fut barbouillé 
Danfant la volte: & une bonne piece 
Dié& que ce fut du K K. de fa niepce. 
Vng autre adioufte, affez bon compagnon, 
Fy de la faulfe, il y a de l’oygnon. 

I] s’eft vanté qu’un iour au confiftoire 

De cing proteftz tous terminez en oyre, 

Il s’efcrima, & fembloit l’efcoutant 

Que lefus-Chrift euft efté Proteftant : 
Danger y a que quelqu’un ne le mande 
Aux proteftans de la terre Alemande. 
Quant au furplus, ce porteur, qui de pres 
Ouit le tout, & que i’enuoye expres, 

Le dira mieux : ma plume a tant efcrire 
Des-ja fe fend, & s’efclate de rire. 


A> DIVE, 

EXCVZE SVR LADICTE HARANGVE. 


Son eloquence il.n’a peu faire voir 
Faute d’un liure ot eft tout fon feavoir, 
Seigneurs eftats, excufez ce bon homme, 
I] a laiffé fon Calepin 4 Rome. 


AVTRE SVR LA MESME HARANGVE. 


Les freres ignorants ont eu grande raifon 
De vous faire leur chef, Monfieur V’illuftriffime. 
Car ceux qui ont ouy voftre belle oraifon, 
Vous ont bien recogneu pour ignorantiffime. 


AVX ESPAGNOLS 


SVR LEVRS DOVBLONS. 


Mon Dieu qu’ils font beaux & blonds 
Voz doublons, 

Faites en chercher encores, 
Demy Mores, 

Parmy voz iaulnes fablons. 

Ou bien vous en retournez 
Bazannez. 

Paris qui n’eft voftre proye 
Vous renuoye 

Aueques cent pieds de nez. 


SVR LE BRVIT QVI COVRVT 


Qv’ON VOVLOIT FAIRE VNG PATRIARCHE EN FRANCE, ET SVR 
LA PENDERIE DE QVATRE DES SEIZE. 


Pere Sainét, France vous efchape 
Si on y fait un Antipape : 
Vous la perdrez, penfez-y bien : 
Tel chaffe a tout qui ne prend rien. 


Les maheutres & politiques, 
Quoy quiils fe difent Catholiques, 
Ne feront iamais bons Romains, 
Les Huguenots encores moins. 


Le pauure Paris tant endure 
Qu’impoffible eft que plus il dure : 
Penfez-y bien fi vous voulez : 

On y pend defia les zelez. 


De feize ils font reduits & douze, 
Et faut que le refte fe houze 
Pour apres les quatre premiers 
Eftre perchez comme ramiers. 

DE MONT-FAVLCON, 


BY DES SEE DE PAK IS. 


A chafeun le fien c’eft iuftice : 
A Paris feize quarteniers : 
~A Mont-faulcon feize piliers, 
Ceft 4 chacun fon benefice. 


D’VN TRESORIER 


‘QVI FVT MIS PRISONNIER A LA BASTILLE, 


Qu’eft-ce qu’a fai& celuy que I’on encoffre? 
Des Angelots il auoit en fon coffre. 
O le mefchant, qu’au cachot il foit mis : 
Il a logé chez foy les ennemis. s 


SVR LL EMPRISONNEMENT 


DVN ADVOCAT FOL. 


Je ne fcay par quelle raifon 
De droit canon, ou loy ciuile, 
On a mis yng fol en prifon, 
Tant d’enragez courants par ville, 

LES FEVX DE LA SAINCT PIERRE. 1592. 


Le feu de fainé& lean me plaift bien : 
On chanie autour, & on y danfe: 
De fainé& Pierre ie n’en dis rien : 
Mais fes feux bruflent noftre France. 


DOV SONT DITS 


LES ZELEZ DE=E VNION- 


Dieu gard meffieurs les Catholiques, 
Sans’croire en Dieu ny en fon fils : 
Qui auez mangé les reliques 


Et aualé le Crucifix. 


: 

On penfe que c’eft pour, vos zeles 
Que l’on vous nomme les zelez : 
Mais vous auez ce nom des efles, 


Parce que fi bien vous volez. 


L’efprit maling qui vous manie 
Souz couleur de religion 
La France a razee & ynie: 
De la eft di&e I’vnion, 

SVR LES DOVBLES CROIX 


DE LA LIGVE. 


Mais dié&es-moy que fignifie 
Que les Ligueurs ont double croix ? 
C’eft qu’en la Ligue on crucifie 
lefus-Chrift encor une fois. 


A MONSIEVR LE LIEVTENANT 


SVR LA PRISE DE LA PELADE. 


La Pelade vous auez prife 
Par la breche que vous fcavez : 
Gardez’ la puis que vous l’ayez : 
Monfieur elle eft de bonne prife. 


A MONSIEVR DE LA CHAPELLE AVX VRSINS, 


Les aduis des Francois touts 4 ung fe rapportent 
Quand on parle de yous la Chapelle avx Vrfins : 
Vous vous aduifez tard, & n’eftes des plus fins, 
Qui en la Ligue entrez quand les autres en fortent. 

A MONSIEVR DE LION. 


Monfieur vous ferez Cardinal, 
Nous fcauons ot vous tient le mal, 
Mais que cela plus ne vous greue : 
Et chaffez ce finiftre oifeau 
Qui dit que maiftre lean Rozeau 
Vous doit le chapeau rouge en Greue. 


AV PRESCHEVR BOVCHER. 


Flambeau de la guerre civille, 
Et porte-enfeigne des mefchants, 
Si tu n’es Evefque de ville, 

Tu fera Euefque des champs. 


A LADVOCAT D’ORLEANS. 


Si pendre te youlois, tu ne ferois que bien, 
Puis qu’on ne peut avoir de toy mifericorde : 
Mais fi tu veux faulver quelque peu de ton bien, 
Va te ietter en l’eau, tu gagneras ta corde. 

DE DEVX CHEVAVX 


TVEZ EN ALLANT VEOIR LE DVC DE PARME. 


Vn certain Prefident, Triboulet furnommé, 
Suivit Monfieur Roland, Efchevin renommé, 
Pour faluer le Duc de Parme & de Plaifance : 
Il avoit deux cheuaux meilleurs Francois que luy, 
Qui contrainés d’y aller, en ont eu tant d’ennuy, 
Que tous deux en deuxiours font morts de defplaifance. 


SVR LE MESME SVGECT. 


Cocher quand tes chevaux moururent, 
Parce que trop fort ils coururent, 
Tu devois en tel accident 
Mettre au coche le President : 
Car a-ce qu’on dit, aux requeftes 
Luy feul yaut bien deux groffes beftes. 


DE DEVX 


QVI BRIGVENT LA ROYAVTE. 


Deux ont mis le Royaume en quefte, 
Mais ils en perdront l’appetit, 
L’ung pour avoir trop groffe tefte, 
Et l’autre le nez trop petit, 

DE LELECTION 


DV DVC DE GVYSE. 


La Ligue fe trouvant camufe, 
Et les Ligueurs bien eftonnez, 
Se font advifez d’une rufe, 
C’eft de fe faire ung Roy fans nez. 


RESPONSE 


POVR LE DVC DE GVYSE. 


Le petit Guifard fai& la nique 
A tous vos quatrains & fonnets : 
Car eftant camus & punais, 
Il ne fent point quand on le pique. 


SVR LE VEV 


D'VN NAVIRE D’ARGENT FAICT A NOSTRE DAME DE LAVRETTE, 
PAR MARTEAV, PREVOST DES MARCHANDS. 1590. 


Faire aux fainéts quelque veu en peril de naufrage , 
Et puis s’en acquiter quand on eft au riuage, 
C’eft chofe bien louable, & blafmer ne la veux: 
Mais qui eft l'infenfé qui veut payer fes voeux 
Eftant encore en mer au fort de la tempefte 2 
Theyet ne yit iamais vne fi groffe befte, 

REPRISE 


SVR LE MESME SVIET. 


Qu’ay-ie di& ? ie m’en repens: 
Befte n’eft celuy qui voue: 
De noftre cuir il fe ioué, 
Et s’aquitte 4 nos defpens. 


DES DOCTEVRS 


DE LVNION. 


Les doéteurs de feinéte union 
Penfent par leur doétrine fole 
Du manteau de religion 
Faire une cape a |’Efpagnole, 


EPITAPHE 


DV CHEVALIER DAVMALE. 


Celuy qui fuit, il efchape fouvent : 
Mais qui tient bon & fe met trop avant, 
Souvent fe perd, & eft trouffé en male: 
Ie m’en raporte au Chevalier d’Aumale: 
Combien qu’il euft aux mains quelque vertu, 
S'il euft des pieds auffi bien combatu 
A Sain& Denys, comme a mainte rencontre, 
Nous ne plaindrions icy fa malencontre. 

AVTRE. 


Celuy qui gift icy fult yng hardy preneur, 
Qui fit fur Sain& Denys une fine entreprife : 
Mais Sainé& Denys plus fin que cet entrepreneur, 
Le prit, & le tua dedans fa ville prife. 


AVTRE. 


Sain& Antoine pillé par ung chef des unis, 
Alla comme au plus fort fe plaindre a Sainét Denys 
Qui luy a de ce tort la vengeance promife. 
Vn peu de temps apres ce pillard entreprit 
De prendre Sainé& Denys, mais Sain& Denys le prit, 
Et vengea deffus luy l'une & I’autre entreprife. 


SONNET 


SVR CE QVE LEDIT CHEVALIER DAVMALE FVT TVE 
PRES LE LOGIS DE L'ESPEE ROYALLE, 


Comme jadis on vit quand le Gregeois orage 
Sur les murs de Neptune eut fa foudre eclaté, 
Trebucher Polyxene, & d’Achille irrité 
La tombe enfanglanter fur le Troyen rivage. 

Comme Iules Czfar d’ambitieux courage, 
Qui leftat renverfa de la grande cité, 
Ennemy de Pompee, & de la liberté, 
Cheut percé de cent coups aux pieds de fon image. 


Ainfi a Sain& Denys l’ennemy de fes Roys, 
Aupres de leurs tombeaux a rendu les abois : 
Viatime trop tardive a leur cendre immolee. 


Croyons plus que iamais, croyons qu’il eft un Dieu: 
Voyans de ce rebelle & la peine, & le lieu, 
Mefmes qu’il eft tombé fous la royale efpee. 


SVITE 


SVR LE MESME SVIET. 


{] eft ung Dieu puniffeur des rebelles : 
Vengeur des Roys, qui leurs iuftes querelles 
Prend en.fa main, & les va fouftenant, 

Tel ne I’a cru, qui le croit maintenant. 


Ce chevalier que n’aguere on vit eftre 
Tant ennemy de l’eftat de fon mailtre : 
Si fier, fi rogue, & fi audacieux, 
Qui de fon chef penfoit toucher aux cieux, 
Eft trebuché d’une griefve ruine, 
Ou I’a poulfé la vengeance divine. 
A Sain& Denis il eft mort eftendu, 
Tombé au lags par luy-mefme tendu. 

De fon orgueil s’eft fai&e la vengeance 

Pres des tombeaux de ces vieux Roys de France : 
De qui les os repofants en ce lieu 

Semblent benir la iuftice de Dieu : 

Qui a voulu pour la foy violee 

Cefte victime eftre aux Roys immolee : 

Et que le corps fuft mangé des fouris, _ 
Tant mignardé des dames de Paris, 
Auparavant qu’en iufte fepulture 

On euft porté fon orde pourriture : 

Pour faire entendre aux plus grands des unis, 
Qu’ainfi faifans, ainfi feront punis. 


EN LATIN. 


Vt Phrygio cecidit Priameia littore virgo, 
Ad bufti hoftilis marmora iuffa mori : 
Ut generi ad ftatuam non vno Iulius iu, 
Et victor victi corruit ante pedes: 
Sic hoftis Regum, Regum ad monumenta fuorum 
Procumbens, merita ceede cruentat humum. 
Nunc gaudete pij: Nam cum heec regalibus ymbris 
Vidtima dat poenas, & probat effe Deos, 


IN EVNDEM. 


Noéturno ifte dolo Dionyfi ceperat urbem : 
Sed Captor capta captus in urbe perit. 

SONNET 


SVR LA RETRAICTE DV DVC ‘DE PARME. 


Mais ot eft maintenant cefte puiffante armee, 
Qui fembloit en venant tous les Dieux menacer : 
Et qui se promettoit de rompre & terracer 
La Nobleffe Francoife aveq fon Prince armee? 


Ce fuperbe appareil s’en retourne en fumee, 
Et ce Duc, qui penfoit tout le monde embraffer, 
Eft contrainét, fans rien faire, en Flandres rebroffer, 
Ayant perdu fes gens, fon temps, fa renommee. 


. 


Henry noftre grand Roy, comme un veneur le fuit, 
Le preffe, le talonne, & le regnard s’enfuit, 
Le menton contre terre, honteux, defpit, & blefme. 


Efpagnols, apprenez que iamais eftranger 
N’attaqua lé Francois qu’aveq perte & danger. 
Le Francois ne fe vaing que par le Francois mefme. 


SONNET 


A TOVS CEVX DE LA LIGVE. 


Francois defnaturez, baftards de cette France 
‘Qui ne fe peut dompter que par fa propre main, 
Defpouillez maintenant ce courage inhumain 
Qui vous enfle d’orgueil, & yous perd d’ignorance. 

Petits Princes Lorrains, quittez voftre efperance: 
Ne fuivez plus l’erreur de cet afne Cumain, 
Qui veftu de la peau du grand lion Romain, 
Voyant le vray lion perd coeur & affeurance. 


Et vous, Parifiens, ou aurez vous recours ? 
Il faut bon gré malgré, fans efpoir de fecours, 
Vous ranger au devoir, ou les loix vous obligent. 


Mais fi vous irritez voftre Roy contre vous, 
Vous ferez chaftiez: Les enfans & les fous, 
S’ils ne font chaftiez, iamais ne fe corrigent. 


DES SEIGNEVRS 


DEFVITRYGE TS DEY VILLEROY 


QVI ONT RECOGNEV LE ROY. 


L’vnion s’en va des-unie, 
Tefmoings Vitry & Villeroy. 
A Dieu en foit gloire infinie : 
Louange a eux, honneur au Roy: 


Ce Lieutenant imaginaire, 
Ce grand Coloffe enflé de vent, 
Qui penfoit le Roy contrefaire, 
Sera gros lan comme devant. 

La Ligue a fe perdre commence, 
Dont bien confus font les mefchans : 
Eftainte en fera la femence, 

Par hart, ou par glaiues trenchans : 


Gens de fang, de fac, & de corde, 
Qui vous faiétes nommer zelez : 
Criez au Roy mifericorde, 

Ou au gibet vous en allez. 


Seize, Mont-faucon vous appelle : 
A demain, crient les corbeaux. 
Seize pilliers de fa chapelle 
Vous feront autant de tombeaux. 


AV ROY: 


SVR SA TROP GRANDE CLEMENCE, 


C’eft bien vne vertu belle entre les plus belles, 
D’eftre doux aux vaincus, & pardonner a tous: 
Mais gardez vous du trop, mefme envers les rebellcs, 
Car Cefar en mourut grand Prince comme vous. 


EN - LAC EN. 


Magna quidem in magno virtus clementia Rege, 
Hoftibus eft femper parcere velle fuis. 

Sed nimia haud tuta eft clementia: curia quondam 
Teftis Iulei ceede cruenta ducis. 

SVR LE MESME SVIECT. 


C’eftoit iadis vertu 4 vn Roy magnanime 
Faire grace & pardon aux plus grands ennemis : 
Mais depuis que Czefar 4 mort fut ainfi mis, 
De vertu que c’eltoit, c’eft maintenant vn crime, 


BEN: LA GIN: 


Anté, fuit ducibus magnis clementia virtus : 
Poft, fuit hee virtus, extinéto Cefare, crimen. 


AV ROY. 


Prince victorieux, le meilleur des humains : 
Dieu de fa main a mis deux fceptres en tes mains 
Ft t’a au throfne affis de treflongue duree, 
Maugré touts les efforts d’Efpagne coniuree : 

Les voeux des bons Frangois a la fin font ouys: 
Tu regneras en paix, race de fain& Louys : 
Nul ne te peut ofter ce que le Ciel te donne : 
Quand tu commanderois fans feeptre & fans:couronne. 
Pour cela toutesfois moins Roy tu ne ferois, 


C’eft la vertu qui facre & couronne les Roys. 

EN LATIN. 


Inviée Princeps, & tui-decus fecli : 
Solio in avito te ipfa collocant fata, 
Manuque tradunt gemina fceptra feelici, 
Ex hofte Ibero que recepta geftabis : 
Hoc una quondam de tribus foror nevit : 
Quin, fi negetur capitis aureum infigne, 
Sacrumque olivum Regibus datum Gaallis, 
Quod preepes alto candida attulit ccelo, 
Non id vetabit, more quin patrum regnes. 
Regem coronat, Regem inaugurat virtus. 


Cuses Cures Cures Custer Caren Cures Cus) 


A’ MADAMOISELLE 


MA COMMERE, 
LE TRESPASrDE SON ASNE. 


REGRET FVNEBRE. 


EPvis que la guerre enragee 
D Tient noftre muraille affiegee 
Par le dehors, & qu’au dedans 
On nous fait allonger les dents 
Par la faim qui fera fuyvie 
D’vne autre fin de noftre vie, 

Te jure que ie n’ay point eu 

Douleur qui m’ait tant abbatu, 

Et qui m’ait femblé plus amere, 

Que pour voftre Afne (ma Commere) 


SATYRE MENIPPEE. 231 


Voftre Afne, helas! 6 quel ennuy ! 
Ie meurs quand ie repenfe a luy. 
Voftre Afne, qui paraventure 

Fut vn chef d’ceuvre de nature, 
Plus que |’Afne Apuleien : 

Mais quoy ? la mort n’efpargne rien, 
Il n’y a chofe fi parfaiée 

Qui ne foit par elle deffaiéte : 

Auffi fon deftin n’eftoit pas 

Qu’il deuft vivre exempt du trefpas : 
1] eft mort, & la Parque noire 

A l'eau de Styx l’a mené boire, 
Styx des morts l’eternel feiour 

Qui n’eft plus paffable au retour : 
Ie pers le fens & le courage 

Quand ie repenfe 4 ce dommage, 
Et toufiours depuis en fecret 

Mon cceur en gemit de regret: 
Toufiours, en quelque part que i’aille, 
En l’efprit me revient la taille, 

Le maintien & le poil poly 

De cet animal tant ioly, 

Yay toufiours en la fouuenance 

Sa facon & fa contenance: 

Car il fembloit le regardant 

Vng vray mulet de Prefident, 

Lors que d'une grauité douce, 
Couvert de fa petite houffe, 

Qui iufqu’au bas luy devalloit, 

A Poulangis il s’en alloit 

Parmy les fablons & les fanges 
Portant fa maiftreffe a vandanges, 
Sans iamais broncher d’un feul pas, 
Car Martin fouffert ne l’euft pas, 
Martin qui toufiours par derriere 
Auoit la main fur fa croupiere. 


Au furplus vng Afne bien fai, 
Bien membru, bien gras, bien refaié, 
Vng Afne doux & debonnaire, 

Qui n’avoit rien de l’ordinaire, 
Mais qui fentoit aveq raifon 

Son Afne de bonne maifon : 

Vng Afne fans tache & fans vice, 
Nay pour faire aux Dames fervice, 
Et non point pour eftre fommier 
Comme ces porteurs de fumier, 
Ces pauvres baudets de village, 
Lourdauts, fans cceur & fans courage, 
Qui iamais ne prennent leur ton 
Qu’a la mefure d’ung bafton. 


Voftre Afne fut d’autre nature, 
Et couroit plus belle advanture, 
Car, a ce que i’en ay appris, 

I) eftoit bourgeois de Paris : 
Et de fai& par ung long ufage 
I] retenoit du badaudage : 

Et faifoit ung peu le mutin 
Quand on le fangloit trop matin : 
Toutefois ie n’ay cognoiffance 

Sil y auoit eu fa naiffance : 

Quoy qu’il en foit, certainement 
Il y demoura longuement, 

Et fouftint la guerre civile, 
Pendant les fieges de la ville, 
Sans iamais en eftre forty, 

Car il eftoit du bon party : 

Da, & fi le fit bien paroiftre, 
Quand le pauvret aima mieux eftre 
Pour l’union en pieces mis, 

Que vif fe rendre aux ennemis : 
Tel Seze qui de foy fe vante, 

Ne voudroit ainfi mettre en vente 
Son corps par pieces eftallé, 

Et veut qu’on I’eftime zelé. 


Or bien, il eft mort fans envie, 
La ligue luy coufta la vie : 
Pour le moins eut-il ce bon-heur 
Que de mourir au lic d’honneur, 
Et de verfer fon fang a terre 
Parmy les efforts de la guerre, 
Non point de vieilleffe accableé, 
Rongneux, galeux, au coing d’un blé, 
Plus belle fin luy eftoit deué: 
Sa mort fut affez cher vendué, 

Car au boucher qui l’acheta 


Trente efcus d’or sol il coufta : 

La chair par membres defpecee 

Tout foudain en fut difperfee 

Au Legat, & le vendit-on 

Pour veau peut-eftre, ou pour mouton. 


De cefte facon magnifique, 
En la neceffité publique, 
(O rigueur eftrange du fort ! ) 
Voftre Afne, ma Commere, eft mort : 
Voftre Afne, qui paravanture 
Fut ung chef d’ceuvre de nature. 


Depuis ce malheur adyenu 
Martin malade eft devenu, 
Tant il portoit une amour forte 
A cefte pauvre befte morte ! 
Helas ! qui peut veoir fans pitié 
Ung fi grand effe& d’amitié 2 
De moy (ie le dis fans reproche) 
Quoy que ie ne feuffe fi proche 
Du deffuné& comme eftoit Martin, 
Yay tel ennuy de fon deftin, 
Que. depuis quatre nuicts entieres 
Ie n’ay fceu clorre les paupieres : 
Car lors que ie cuide dormir, 
Ie me fens forcé de gemir, 
De foufpirer, & de me plaindre: 

Mille regrets viennent attaindre 
Sans ceffe mon cceur, & l’efmoy 
Ne defloge point de chez moy : 
Depuis cefte cruelle perte 

Mon ame aux douleurs eft ouverte : 
Si que pour n’auoir plus d’ennuy, 

Il faut que ie meure apres luy. 


On le fit mourir en la fleur de fon aage, le Mardy 
xxviij. d’Aouft 1590. 

CEH DRIED UHI LUHeD) wsHes Custer Kasey) 


DISCOVRS 
DE LIMPRIMEVR, 


SVR 


L’EXPLICATION DV MOT DE HIGVIERO D’INFIERNO, 


ET DAVTRES CHOSES 


QVIL A APPRISES DE LAVTHEVR. 


ESSIEVRS, le proffit que i’ay faié& a l’impreffion, 
M & au debit de ce difcours m’a rendu plus defi- 
reux de feavoir qui en eftoit l’autheur: car depuis que 
la copie Frangoife m’en fut premierement donnee a 
Chartres au Sacre du roy, par le Gentil-homme duquel 
ay cy devant faiét mention: i’ay veu plufieurs dottes 
hommes, & moymefme ay bien ayfement iugé par le 
ftyle & le langage du livre, qu’un Italien ne peut avoir 

fai& ung ouvrage fi Frangois, & fi poly, quimonftre une 
parfaicte congnoiffance de toutes les affaires, & du na- 
turel de toutes les perfonnes plus fignalees de France : 
Tellement’ qu'il faut par neceffité que ce foit ung Fran- 
cois qu’il l’ait fait, bien entendu & rompu 4 la Cour, 
& que le Florentin qui l’emportoit en fon pais, auquel 
fon valet le defroba aveq la valize, l’euft tourné de 
Francois en Italien pour le faire veoir en Italie: C’eft 
pourquoy ie me fuis trauaillé aveq ung foing merueilleux 
pour defcouurir celuy 4 qui nous eftions redevables de 
cet ouvrage, qui a donné tant de plaifir, & de conten- 
tement a tous les gens de bien: Mais quelque perqui- 
fition que i’en aye pu faire, ie n’ay trouvé perfonne 
qui m’en ait di&t de bien certaines & affeurees nou- 
velles, ne parlants que par indices, foupcons & con- 
ieGtures : Iufques a ce qu’ung de ces iours comme 
i’eftoy prefque defefperé d’en rien fcavoir, fe vint de 
fortune adreffer &@ moy par la rué, ung grand vieil 
homme fort maigre & pafle, que i’ay depuis ouy nom- 
mer Maiftre Pol Ypragmon, qui me demanda d’abordee 
fi c’eftoit pas moy qui avoy imprimé le Catholicon: le 
fy difficulté du commencement de le luy confeffer: 
craignant que ce fut quelqu’ung qui y fuft nommé de- 
dans, & s’en fentift offenfé, comme aucuns ont faict: 
Non non, dit-il, ne me celez point ce que tout le monde 
fait : l'eftoy 4 Tours quand vous l’imprimaftes pre- 
mierement, & fcay bien le nom de ceux qui vous en 
donnerent la copie originale: mais peuteftre que ny 
vous ny ceux qui vous l’ont donnee ne fcavez pas qui 

en eft l’autheur: Alors voyant qu'il en feavoit tant, ie 
ne pu luy nier, qu’a la verité ie l’avoy imprimé a Tours, 
mais que ie ne l’avoy pu achever qu’au temps qu'il 
falut plier bagage pour s’en venir en cette ville, apres 
que les Parifiens furent retournez a leur bon fens, & 
reduiéts en l’obeiffance du Roy. Cela vous a bien fuc- 
cedé, dit-il : Car auparavant que l’euffiez mis en vente, 
on en avoit defia veu plufieurs copies imparfaiétes, & 
barboiiillees, qui avoient donné plus d’envie de veoir le - 
refte bien limé & mis au net. Mais vous vous eftes 
trompé en voftre epiftre liminaire, d’avoir di& que ce 
fuft vn Italien qui le fift aux Eftats de Paris : Car ie feay 
fort bien le nom de celuy qui l’a faict, & qui ne fe tient 
pas loing d’icy. Alors ie fu tout refiouy de cette ren- 
contre, & le priay fort inftamment de me le nommer, 
au moins s'il m’eftoit permis de le feavoir, par ce que 
j’avoy beaucoup de chofes d’importance a luy dire pour 
fon bien & honneur. Ie vous diray, dit-il, fon nom, & 
vous enfeigneray fon logis, ala charge de ne le reveler 
a perfonne : Car il eft homme qui n’aime pas eftre tant 
vifité. Ceux qui vous ont rapporté qu'il eftoit d’Italie, 
fe font abufez d’une lettre feulement: Il n’eft pas d’Ita~ 
lie, mais d’Alethie, qui eft bien loing de l’autre: & eft 
natif d’une petite ville qu’on appelle Eleuthere, habitee 
& baftie par les Parrefiens, qui ont guerre continuelle 
contre les Argyrophiles & Timomanes, nation fort puif- 
fante & populeufe: Son nom eft le Seigneur Agnofte, 
de la famille des Mifoquenes, gentilhomme de. bon 
affaire, & point trompeur, qui aime mieux le Concile 


SATYRE MENIPPEE. 239 
2 


de vin que de Trente: Vous le recognoiftrez par ce 
qu'il eft toufiours habillé d’une fagon, & ne change 
iamais d’accouftrements comme s'il avoit a penfer & 
gouverner des Lions : C’eft ung grand petit homme qui 
a le nez entre les deux yeux, des dents en la bouche, 
& la barbe de mefme: & fe moufche volontiers a fes 
manches. Vous le trouverez a prefent logé en la rué du 
bon temps, a l’enseigne du riche laboureur, & va le 
plus fouvent fe pourmener aux Carmes, par ce qu’il les 
aime fort: & la deffus me recommande: car jay affaire 
ailleurs pour les paquets venuz de Rome, qui affeurent 
que noftre abfolution ne tient plus qu’a ung filet, A ce 
bout de l’an: Comme il eut di& ces mots tout brutive- 
ment, il paffe outre, & me laiffe encor en fufpens, 
toutesfois aucunement plus fatisfaiét que ie n’eftoy au- 
paravant, puis que ie fcayoy le nom & le logis de mon 
autheur: & du mefme pas m’en vay par touts les 
quartiers de Paris m’enquerir de la rué & de |’enfeigne 
qu’ il m’avoit donnees : mais point de nouyelles de trou- 
ver ny de bon temps, ny de riche laboureur : l’ufay 
les iours fuivants trois paires de fouliers, ou environ, a 
courir les rues fans rien aprendre: bref i’y fuffe encores, 
finon que ie rencontray par hazard ung honnefte homme 
que i’avoy ouy dire autre fois eftre Parrefien, auquel 
ie fy la mefme demande que i’avoy defia faicte dix 
mille fois 4 autant de perfonnes inutilement : Cetuy-cy 
me dift avoir ouy parler d’ung gentilhomme d’Eleu~ 
there, de la famille des Mifoquenes, mais ne fcavoit 
fi c’eftoit celuy que ié demandoy: par ce qu’il y en 

avoit plufieurs de ce mefme nom en Alethie: Ie le- 
priay de me conduire au logis de celuy qu’il congnoif- 
foit : ce qu’il feit : & en fin apres beaucoup de tournees 
& virees par des ruelles efcartees, il me monftra ung 
petit huys bas, ou i’entray fans fraper, & trouvay en 
une petite chambre haute affez gaye, & bien meublee, 
ung homme de belle reprefentation, appuyé, & lifant 
fur ung livre, approchant au plus pres de la taille & 
facon que ce Maiftre Pol me I’avoit defcrit: Ie luy 
demanday (falut & reverence préfuppofez) s'il eftoit 
pas le Seigneur Agnofte Mifoquene : On m’appelle bien 
Mifoquene, dift-il, mais ie ne fuis pas Agnofte: celuy 
que demandez eft mon parent proche, & fommes touts 
deux d’ung pais, & d’vne ville : mais il fera malaifé que 
le puiffiez trouver pour le prefent: car fon logis eft 
plus caché que le nid d’vne tortué : Toutesfois fi vou- 
lez quelque chofe de luy, ie l’en pourray advertir d’icy 
a quelque temps: Monfieur, luy dis-ie, ie croy que c’eft 
luy qui eft autheur de ce petit Difcours de la tenué des 
Eftats de Paris, & du Catholicon d’Efpagne, qu'il a 
intitulé Satyre Menipee: le luy en ay, dit-il, ouy parler 
ainfi: C’eft vn ceuvre, luy dy-ie, qui a efté moult bien 
receu, & que i’ay imprimé, (ie fuis Typographe a voftre 
commandement) fans cognoiftre fa valeur. Par ce que 
ie n’en fey du commencement 4 Tours que fept ou 
huit cents exemplaires: Mais fi-toft qu'il a efté veu a 
Paris, ou ie l’ay apporté aveq mes preffes & mes meu- 
bles, tout le monde I’a trouvé fi beau, & fi bien faidt, 
qu’on ya couru comme au feu, & a falu que ie l’aye 

imprimé en trois fepmaines quatre fois, & fuis preft de 
Yimprimer pour la cinquiefme fi i’avoy communiqué 
feulement demie heure avegq l’autheur. I’ay fouvent ouy 
dire 4 mon coufin (dift alors cet honnefte homme) 
qu’il eftoit bien marry que cela avoit efté mis en lu- 
miere fans qu'il l’euft reveu, & retranché plufieurs 
chofes, qui peut eftre fe trouvoient paffables lorfqu’il 
le compofa, mais au temps ot nous fommes pourroient 
engendrer quelque feandale, & offenfer des perfonnes 
de qualité qui y font nommees ou defignees: car ceux 
qui ont recogneu & amandé leurs fautes, meritent qu’on 
en fuprime & enfeveliffe la memoire pluftoft que la 
refraifchir, & perpetuer par des efcrits piquants & fa- 
cetieux: Auffi l’ay-ie ouy plaindre d’ung libraire, qui 
par avarice ou ialoufie des autres, a faict imprimer 
cet ceuyre en petits charaéteres, mal correéts, & mal 
plaifants, & a efté fi temeraire, d’y ofter, & d’y adiouf- 
ter ce qu’il a voulu: ce que la iuftice ne devroit pas 
endurer: toutefois largument eft publiq, ot chafcun 
peut faire des additions qui fervent a la matiere; car 
au refte, ie feay fort bien que mon coufin n’en veut 
ny n’en efpere honneur ou lotiange: Alors ie luy de- 
manday s'il n’y avoit point moyen que ie peuffe yeoir 
ledit Seigneur Agnofte: & il me fit refponfe que non 
pas pour lors, par ce que fon coufin fe renfermoit 
quelquefois pour huié iours fans veoir perfonne: mais 
que fiie vouloy feauoir quelque chofe de fon intention, 
il penfoit me pouyoir fatisfaire tout autant que fon cou- 
fin mefmes, 4 caufe qu’ils avoient fouvent deuifé en- 

femble fur le mefme fugeé&, & fur ce qu’on luy venoit 
rapporter touts Jes iours des propos qu’on tenoit au 
Palais, & par la ville touchant fon livre: Ie prendray 
donc la hardieffe, luy dy-ie, puis que ie ne puis avoir 
cet heur de le veoir, de yous demander quelques 
doutes ou ie veoy beaucoup de perfonnes s’ahurter, & 
ne sen pouvoir pas bien refoudre : Premierement 
pourquoy il a affeété ce tiltre nouveau de Satyre Me- 
nippee que tout le monde n’entend pas, veu qu’aux 
copies & la main, y auoit ’Abregé, & ame des Eftats: 
Cette queftion, dit-il, ne peut tomber qu’aux efprits 
ignorants: car touts ceux qui font nourriz aux lettres 
feavent bien que le mot de Satyre ne fignifie pas feule- 
ment. ung poéme de mefdifance, pour reprendre les 
vices publiques, ou particuliers de quelqu’yn: comme 
celles. de Lucilius, Horace, Iuvenal, & Perfe, mais auffi 
toute forte d’efcrits, rempliz de diverfes chofes & de 
divers arguments: meflez de profes, & de vers entre- 
lardez, comme entremets de langues de bceuf falees. 
Varron dit qu’on appelloit ainfi anciennement une facon 
de paftifferie, ou de farce, ot l’on mettoit plufieurs 
fortes d’herbages, & de viandes: Mais j’eftime que le 
nom vient des Grecz qui introduifoient fur les efcha- 
fauts aux feftes publiques des hommes deguifez en 
Satyres qu’on faignoit eftre demy-Dieux lafcifs & fo- 
laftres dans les forets, tels qu’on en prefenta ung tout 
vif & Sylla, & que fain& lIerofme racompte en eftre 
apparu ung a S, Anthoine: Et ces hommes ainfi de-’ 
guifez nudz & barbouillez, avoient pris une liberté 

d’attaquer & brocarder tout Je monde impunement : 
on leur faifoit anciennement dire leurs vers iniurieux 
touts feuls, fans autre fuge& que pour railler, & mef- 
dire d’ung chafeun: puis on les mefla aveq les come- 
diens, qui les introduifoient parmy leurs ates pour 
faire rire le peuple: A la fin les Romains plus graves 
& ferieux les chafferent du tout hors des theatres, 
& en leur place y receurent les Mimes, & Pantomimes: 
Mais les poétes ingenieux s’en fervirent a contenter 
leur efprit de mefdifance, qu’aucuns ont eftimé eftre le 
fouverain bien, & s’en trouve affez en noftre pais de 
Parrefie, qui aiment mieux perdre ung bon amy, qu’ung 
bon mot, & ung brocard appliqué bien 4 propos. Ce 
n’eft donq pas fans raifon, qu’on a intitulé ce petit 
Difeours du nom de Satyre, encor qu'elle foit efcrite 
en profe: mais farcie & remplie d’ironies gaillardes, 
piquantes toutesfois & mordantes le fond de la conf- 
cience de ceux qui s’y fentent attaquez, aufquels on 
di& leurs veritez: mais au contraire faifants éclater de 
rire ceux qui ont l’ame innocente & affeuree de n’ayoir 
point defvoyé du bon chemin. Quant a l’adiedtif de 
Menippee, il n’eft pas nouveau: car il y a plus de feze 
cents ans que Varron appellé par Quintilien, & par fain 
Auguftin, leplus fcavant des Romains, a faié des Satyres 
auffi de ce nom, que Macrobe dit avoir efté appellees 
Cyniques,. & Mentppees: aufquelles il donna ce nom a 
caufe de Menippus philofophe Cynique, qui en ayoit 
fait de pareilles auparavant luy, toutes pleines de bro- 
cards falez, & de gofferies faulpoudrees de bons mot 

pour rire, & pour mettre aux champs les hommes vi- 
tieux de fon temps. Et Varron a fon imitation en fit de 
mefme en profe, comme depuis fit Petronius Arbiter, 
& Lucien en la langue Greque, & apres luy Apulee, & 
de noftre temps le bon Rabelaiz, qui a paffé touts les 
autres en rencontres:& belles robineries, fi on veut en 
retrancher les quolibets de taverne, & les faletez de 
cabarets. Ie ne fcay donq qui font ces delicats qui 
trouyent mauvais, fi a |’exemple de ces grands per- 
fonnages on a youlu donner a ung ouvrage femblable 
ung tiltre femblable au leur: qui s’eft fait commun & 
appellatif, au lieu qu'il eftoit auparavant propre & par- 
ticulier : comme n’a pas long temps ena ufé ung dotte 
Flamend antiquaire, Voila ce que ie vous puis dire pour 
ce regard: fi vous defirez quelque autre chofe, ie vous 
en diray mon advis. Ie fuis (luy dy-ie alors) abon- 
damment fatisfai& quant 4a ce tiltre: Mais on eft fort 
en difpute qu’a voulu dire l’autheur par ce mot de 
Higuiero d’infierno; Car il y a beaucoup de perfonnes 
qui ne fgauent que c’eft, & y font des interpretations 
cornues, aufquelles 4 mon adyis il n’a iamais penfé: 
le fcay ‘bien, dift-il, qu'il y en a, qui fe veulent iouér 
fur l’affinité des paroles, les ungs pour fe donner car- 
riere, & les autres pour tirer |’autheur en envie: mais 
ily a bien loing de huid& a dixhuié, & grande diffe- 
rence entre afpirer & fiffler. I’ay cent fois ouy dire 
mon coufin, & ie fcay auffi bien que luy, que Higuiero 
d'infierno ne fignifie autre chofe en langue Caftillane 
qu’ung figuier d’enfer: Car les Efpagnols comme les 

, 
Gafcons tournent les F. en H, hayer, harina, hijo, hogo, 
higo: faire, farine, fils, feu, figue. Cela n’eft mainte 
nant que trop commun a Paris, ou les femmes ont apris 
a parler, aulfi bien qu’a le faire a |’Efpagnolle. Ce qu'il 
di& donq que la drogue du Charlatan Efpagnol s’appel- 
loit Higuiero d’infierno, eft pour plufieurs raifons : Pre- 
mierement que le figuier eft ung arbre malheureux, & 
infame, duquel les fueilles, comme il fe trouve en la 
Bible, fervirent iadis 4 couurir les parties vergongneufes 
de nos premiers parents apres qu’ils eurent peché, & 
commis crime de leze maiefté contre leur Dieu, leur 
pere & createur: tout ainfi que les ligueurs pour cou- 
vrir leur defobeiffance & ingratitude contre leur Roy & 
bienfateur, ont pris la religion Catholique Apostolique 
& Romaine, dont ils penfent cacher leur honte & pe- 
ché, C’eft pourquoy le Catholicon d’Efpagne, c’eft a 
dire le pretexte que le Roy d’Efpagne & les lefuites 
& autres prefcheurs gagnez des doublons d’Efpagne 
ont donné aux ligueurs feditieux & ambitieux, de se 
rebeller & revolter contre leur Roy naturel & legitime, 
& faire la guerre plus que civile en leur pais, fe peut 
fort proprement appeler figuier d’enfer: au lieu que 
celui dont Adam & Eve couvrirent leur manifefte, eftoit 
le figuier de Paradis. Et depuis ce temps la, cet arbre a 
toufiours efté maudict, & diffamé entre les hommes, ne 
portant ny fleurs ny embelliffement quelconques: & le 
frui& mefmes en a efté tradui& 4 nommer la plus def- 
honnefte partie de la femme, & la plus fale maladie 
qui naiffe aux endroi@s qu’on ne peut nommer. Vous 

n’ignorez pas auffi que les anciens tenojent cet arbre 
entre les gibets: comme quand Timon Athenien voulut 
en arracher ung qui luy faifoit nuifance en fon jardin, 
auquel plufieurs s’eftoient defia penduz, il fit crier au 
trompette que fi quelqu’ung s’y vouloit pendre, il fe 
depefchaft d’y venir, par ce qu’il !e vouloit faire arra- 
cher. Pline nous apprend, que cet arbre n’a aucune 
odeur, non plus que la ligue: qu’il perd aifement fon 
fruiét, comme a faict la ligue : qu'il recoit toutes fortes 
d’antures, comme la ligue a receu toutes fortes de 
gens: & quil ne dure gueres en vie, non plus qu’a 
faid la ligue: & que la plus grande partie du fruid 
qui paroift du commencement ne parvient point 4 ma- 
turité, non plus que celuy de la ligue. Mais ce qui luy 
convient encore mieux, & qui a des conformitez aveq 
la ligue, plus que S$. Frangois n’en a aveq noftre Sei- 
gneur: C’eft le figuier des Indes, que les Efpagnols 
mefmes ont nommé figuier d’enfer : Duquel Mathiol dit 
fcavoir pour vray, que qui en coupe feulement une 
fueille, & la plante 4 demy dedans terre, elle y prend 
racine: puis fur cette fueille, croift vyne autre fueille: 
ainfi fueilles croiffants fur fueilles, cefte plante devient 
haute comme ung arbre, fans trone, fans tige, fans 
branches, & quafi fans racines: de facon qu’on peut 
la mettre entre Ies miracles de nature. Y a il rien fi 
femblable & rapportant 4 la ligue, qui d'une fueille, 
c’eft a dire d’un petit commencement eft deyenué 
piece 4 piece, d’une perfonne 4 ’autre en cette grande 
hauteur ot nous l’avons veué, & neantmoins par faute 

d’ayoir ung bon pied, & ung fort tige pour la fouftenir, 
s’en eft allee 4 bas au premier vent? Ce n’eft pas tout. _ 
Ce figuier des Indes, appellé figuier d’enfer, produi& 
des fruits femblables aux figues communes, mais bien 
plus groffes : finiffants par le devant en une couronne 
(ce sont les propres mots de Mathiol) de couleur entre 
verte & pourpree: Le dedans n’eft qu'une poulpe 
comme en nos figues, mais pleine d’un fuc fi rouge 
qu'il tain& les mains comme les meures, & fai& uriner 
rouge comme fang, dont beaucoup de gens ont peur. 
Avez vous pas yeu que la ligue a eu de mefmes effects? 
fesfruids ont efté gros, & plus enflez que les communs: 
& leur fin eftoit une couronne: c’eft & fcavoir la cou- . 
ronne de France, a laquelle elle tendoit: La couleur 
en eftoit verte & rouge: Verte, pour la refiouiffance 
qu’elle eut dela mort du feu Roy, dont elle a long 
temps porté l’efcharpe: Et rouge, tant pour fe mar- 
quer aiix livrees des Efpagnols, que pour le fang qu’elle 
vouloit efpandre des bons Francois. Ce figuier d’enfer 
eft fi frequent en l’ifle Efpanolle nouvellement defcou- 
verte aux Indes, qu’ung autheur Italien dit que tout en 
eft plein, & qu’il y vient comme par defpit, iufques 
aux courts des maifons. Il y a ung autre medecin Ef- 
pagnol nommé Ioan Fragofo, qui efcrit de la proprieté 
d'une huile qu’on appelle du figuier d’enfer, en ces 
termes, Algunos modernos que efcrivieron cofas de las 
Indias Occidentales hazen capitulo proprio de un azeyte 
que Ilaman de la higuera del infierno, y dizen venir de 
Gelifco provincia en la nueva Efpafia: & ung peu apres 

il di@, fiendo el mifmo como es con nombre de cher- 
va, 0 catapucia maior: che los Italianos llaman palma 
Chrifti o mira folis. Qui monftre que ce que les Italiens 
appellent fico d’inferno, eft appellé par les Efpagnols 
higuera d’infierno, ou en Cattillan higuiero d’infierno. 
Voila donq les raifons qui l’ont meu de nommer le 
Catholicon d’Efpagne figuier d’enfer, par ce que les 
Efpagnols appellent ainfi ce figuier des Indes qui porte 
fon frui@ plein de fang, comme a faiét la ligue: & fi 
on yeut encor paffer outre, & dire que ce figuier eft le 
Palmar, vous y trouverez mille autres conformitez qui 
feroient trop longues a difcourir: & entre autres celle 
que_ung medecin Affricain a efcrit, que de arbre du 
Palmar feul, on peut faire touts les utenfiles & provi- 
fions d’ung navire, & le navire mefme: & que le fruié 
s’applique a touts ufages, & fert de pain, de vin, de 
linge, de vaiffelle, de table, de couverture de maifons, 
& bref de tout ce qu’on veut : comme la ligue du com- 
mencement a feruy a toutes fortes de gens, de toutes 
fortes d’efperances, & de moiens pour couvyrir toutes 
fortes de paffions, de haine, d’avarice, d’ambition, de 
vengeance, & d’ingratitude. Il y a bien ung autre arbre 
que Baptifte Ramufe appelle Higuero, & dit qu’il le faut 
prononcer par quatre fyllabes: mais ce n’a point efté 
Viritention de mon coufin d’en parler, non plus que du 
Lathyris, ou de 1’Heliofcopion, que le grammairien 
Nebriffenfe appelle auffi Higuera del infierno: par ce que 
les fortiers & fortieres en ufent ordinairement pour 
faire leurs charmes & enchantements, comme les li- 

gueurs fe font ferviz de la religion Catholique, pour 
charmer & enchanter le peuple. Mais cela, ce me fem- 
ble, doit fuffire 4 ceux qui veulent deviner, ou difpu- 
ter fur ce mot. Quelques ungs ont rapporté a mon 
coufin qu’on a trouvé mauvais qu'il y ait mis les noms 
propres d’aucuns feditieux & principaux autheurs de 
tout le malheur de la France: mais ie luy ay ouy dire 
qu'il eftoit d’ung pais, ot l’on appelloit le pain pain, & 
les figues figues. Ceux qui avoient livré pour de l’ar- 
gent leur propre ville au Roy Philippes de Macedoine, 
fe plaignoient bien que fes foldats apres la reddition 
les appelloient traiftres, & leur reprochoient leur trahi- 
fon: Ie ne fgauroy, dift le Roy, que vous y faire; mes 
foldats font groffiers & lourdaux qui appellent les 
chofes par leur nom, Ceux qui apres avoir fai& revol- 
ter les villes contre le Roy, & faié la guerre tant qu’ils 
ont peu tenir, exercé toutes fortes de tyrannies sur 
le pauvre peuple, & ruiné touts leurs voifins, & qui fe 
voyants ne pouvoir plus fubfifter, & n’y avoir plus rien 
que prendre, ont vendu cherement les places au Roy, 
& livré les pauvres habitants 4 fa mercy, feront bien 
marris fi on les appelle traiftres : Mais fi fera il malaisé 
qu'il n’en efchappe quelque mot aux Parifiens, mefme- 
ment contre ceux qui ont pris de l’argent, & qui ont 
marchandé & barguigné pour parvenir a ung certain 
prix, l’en veux avoir tant. Car encor qu’ils ayent fait 
ce quiils doivent, comme les iuges qui font la iuftice 
qu’ils font tenus faire, fi eft-ce qu’en prenant de l’argent 
ils ont tout gafté, & ne doivent plus recevoir d’honneur 
Tits 

de leur bien fai&. Ils ne peuvent fe faulver qu’on ne les 
appelle traiftres, concuffionnaires, marchands & yven- 
deurs de leur pais, & n’y a que Dieu feul qui puiffe 
faire que les. chofes faites ne foient faictes: encor ne 
le peut il faire que par l’oubly, qu’il peut induire en 
nos efprits pour ne nous fouvenir plus de ce qui s’eft 
paffé. Et fur ce propos ung de nos poétes, dont noftre 
ville d’Eleuthere eft affez bien fournie, a di& en fix 
petits vers ces iours paffez. 


Ceux qui vendent au Roy, parces guerres ciuiles 
A beaux deniers comptants les places & les villes, 
Encor 4 monaduizluy font ils bon marché: 
Car pourung peu d'argent s’expofants aux envies, 
lls vendent quant & quant leur honneur, & leurs vies: 
lamais homme de bien fur ce train n’a marché, 


Toutesfois il s’en trouve quelques ungs qui s’eftants 
du commencement laiffé emporter au torrent de la ligue, 
fuft-ce pour crainte de perdre leur religion, fuft-ce pour 
affection particuliere qu’ils portoient aux chefs du party, 
ou pour quelque indignation de haine qu’ils euffent con- 
ceué contre le feu Roy, fe font d’eux mefmes foubzinis 
a recognoiftre le Roy prefent fi toft qu’ils l'ont veu ca- 
tholique : & ont remis en fa puiffance les places qu’ils 
tenoient, fans marchander, ny entrer en compofition 
aveq leur maiftre : & ceux-la font plus excufables de 
leur premiere erreur que les autres : voire meritent re- 
commendation & lotiange; & d’eftre mis aux Chroni- 
ques pour avoir delivré leur pais de la-tyrannie Efpa- 

gnolle, comme on y veoit ceux qui delivrerent la France 
des Anglois, dont font venuz tant de beaux privileges 
ottroyez aux familles, aux villes & communautez, qui 
d’elles mefmes fecoiierent le ioug eftranger, pour fe 
foubzmettre ala douce puiffance de leurs Rois naturels. 
Mais ce qui fafche le plus touts les gens de bien, eft de 
veoir ceux qui ne l’ont faic&t que par force & neceffité, 
eftre neantmoins careffez, receuz & bienvenuz, & fe 
glorifier qu’ils font caufe que le Roy eft converty. Ceux 
la me font fouvenir d’une refponce que fit le grand 
Fabius a ung Capitaine Romain gouverneur de Tarente, 
qui apres avoir laiffé perdre la ville par la trahifon des 
citoyens, fe vantoit d’avoir efté caufe qu'elle fut reprife 
par Fabius : A la vérité, dict Fabius, ie ne l’euffe point 
reprife ny recouvree fi tu ne l’euffes perdué: Auffi fe 
peuvent ces gens icy vanter qu’ils font caufe de tant de 
trophees, & de triomphes que le Roy a acquis en re- 
conquerant fon Royaume: car fans leur trahifon & re- 
bellion, il n’euft pas tant gagné d’honneur a les fubju- 
guer & ranger a raifon. en veoy d’autres qui n’ont 
bougé de leurs maifons & de leurs aifes, 4 defchirer 
le nom du Roy, & des Princes du fang de France tant 
qu’ils ont peu, & qui ne pouuants plus refifter a la necef- 
fité qui les preffoit, pour avoir eu deux ou trois iours 
devant la reduction de leur ville, quelque bon foufpir & 
fentiment de mieux faire, font auiourd’huy neantmoins 
ceux qui parlent plus haut, & qui ont les eftats, offices, 
& recompenfes, &fe vantent d’avoir faidt plus de fer- 
vices au Roy & a la France, que ceux qui ont quitté 


452 SATYRE MENIPPEE. 


leurs maifons & leurs biens & offices, pour fuivre leur 
Prince, & qui ont voulu endurer toutes fortes de necef- 
fitez pluftoft que de conniuer 4 la tyrannie des eftran- 
gers tant Lorrains qu’Efpagnols : Mais cette plainée 
merite une autre Menippee: ie ne vous diray plus que 
deux petits quatrains que deux de nos compatriottes 
firent fur le champ, une fois que nous difcourions fur 
ce mefme fugec. 


Si les mauuais Francois font bien recompenfez: 
Si les plus gens de bien fontles moins auancez, 
Soyons ung peu mefchants : on guerdonne I’offence : 
Quin’a point fai& de mal, n’a point de recompenfe. 


L’autre tout a l’inftant pourfuivift en autant de vers, 
non moins a propos que les premiers. 


Pour eftre bien venuz, & faire nos affaires 
Durant ce temps fafcheux, plein @’horribles miferes, 
Agnofte mon amy fgais tu que nous ferons! 
Surprenons quelque place, & puis nous traiderons. 


le feay bien qu’il y a des gens qui ne prennent pas 
plaifir qu’on parle, & qu’on efcrive ainfi librement, & 
s offenfent au premier mot qu’on ramantoit ros afflic- 
tions paffees : comme fi apres tant de pertes, ils nous 
vouloient encor ofter le fentiment, & la langue, & la 
parole, &la liberté de nous plaindre. Mais ils feroient 
pis que Phalaris ne faifoit 4 ceux qu’il eftoufoit dans fon 
veau d’airain: car ilne les empefchoit point de crier : 

finon qu’il ne vouloit pas ouir leurs criz comme d’hom- 
mes, peur d’en avoir pitié, ains comme hurlements de 
boeufs & de taureaux pour defguifer le fon de la voix 
humaine. Il eft malaifé que ceux qu’on a pillez, volez, 
emprifonnez en la Baftille : ranconnez & chaffez de leur 
ville & de leurs charges, neietent quelque maledi@ion 
fur ceux qui en font caufe,; quant a leur retour ils trou- 
vent leurs maifons vagues, defertes, ruinees, ot il n’y 
a plus que les murailles, au lieu qu’ils les avoient laiffees 
richement meublees, & accommodees de toutes chofes. 
Qui pourra iamais eftouper la bouche 4 la pofterité, & 
Yempefcher de parler du tiers party, & de ceux qui 
Pont enfanté; & allaicté, & qui le tiennent encor ren- 
fermé en chambre, le nourriffent, & fubftantent de bon- 
nes viandes pour le mettre ung iour en lumiere, & le 
faire veoir tout formé, & tout grand, quand ils en ver- 
ront le temps & la commodité? Iamais ne fut, & ne 
fera, quelques loit & ordonnances qu’on y puiffe faire, 
que la mefdifance ne foit mieux receué que la lotiange : 
mefmement quand elle eft tiree de la verité, & qu’il n’y 
ait cent fois plus de plaifir 4 mesdire d’ung poltron, 
qu’a louér ung homme de bien. C’eft la punition que 
les mefchants ne peuvent eviter: & s’ils ont touts leurs 
plaifirs d’ailleurs, pour le moins faut-il qu’ils ayent ce 
defplaifir, & ce ver furle coeur, de feavoir que le peu- 
ple les defchire, & les maudié& fecrettement, & que les 
efcrivains ne les efpargneront pas apres leur mort. Dieu 
mercy, nous ne fommes point foubs ung Tybere qui 
efpie les paroles des fugeéts, ou qui face de toutes 

offenfes nouveaux articles de crime de leze magelté : 
il donne aux gens de bien autant de liberté qu’ils en 
doivent defirer : il congnoift le naturel des Francois, 
comme luy, qui ne peuvent fouffrir, ny toute la fervi- 
tude, ny toute la liberté: Auffi ne feroit-il pas raifon- 
nable de refraifchir 4 toutes heures, & a iamais nos 
vieilles querelles, & ufer de facons iniurieufes qui em- 
pefchaffent la reunion de fon peuple 4 une mefme de~ 
votion foubs fon obeiffance: car il faut plus tafcher 
d’adoucir nos maux que de les aigrir : affin que nous 
nous rangions touts a l’ancienne fidelité & humilité que 
devons a nos Roys, fans partialité ny bigarrure: Mais 
auffi ne peut on trouver mauvais qu’on y pique ceux 
qui s’y monftrent reftifs, & qui femblent quafi fe repen- 
tir de s’eftre repentiz. En tout evenement quand il n’y 
aura que les notoirement mefchants qui s’en fcandalize- 
ront, ie croy que les Parifiens ne s’en donneront gueres 
de peine. Ie ne doute point que le petit Olivier, & Bou- 
cher, & d’Orleans ne foient maintenant bien empefchez 
pour faire ung Anticatholicon & des Apologies contre les 
tableaux & tapifferies, car ils ont du loifir 4 revandre : 
mais on les y attend, fi leurs lucubrations le meritent. 
Quant a moy ie confeilleray toufiours A mon coufin de 
s'amufer a autre chofe qu’a leur refpondre : mais i’en 
congnoy plus d’une douzaine en noftre ville 4 qui la peau 
& la plume demangent, & n’attendent qu’ung compul- 
foire, pour faire extraids, & vidimus de leurs Menippees, 
beaucoup plus fanglantes que la premiere. Si en appre- 
nez quelque chofe, mon bon amy, ie vous prie me le 

faire {gavoir : vous voyez comme pour vous contenter, 
i’ay extravaguéung peu hors de noftre propos, & me fuis 
quafi laiffé emporter alindignation que i’ay contre ces 
gens qui balftiffent encor fur les fondements de la pre- 
miere rebellion, & qui nous menacent de iouér des 
efpees blanches, au lieu qu’ils n’ont ioué que desefpees 
rabatues, & peu s’en a falu que ie n’aye deftourné ma 
colere fur les lefuites :_ mais a ce que i’entends ils ne 
la feront plus gueres longue ence pais, & par ce moyen 
on ne trouvera plus grand gouft aux Efpagnols : Car a 
ce que difoit ung deputé de Bourgongne, ung Efpagnol 
fans ung lefuite, eft une perdrix fans orange. Mais pour 
retourner d’ol nous fommes partis, ie vous prie fi r’im- 
primez la Menippee, d’y effacer les noms de ceux qui 
fe font renduz bons ferviteurs du Roy, & qui y conti- 
nuent aveq refolution: Mais il y ena qui branflent encor 
au manche, -& ont befoing d’ung an d’approbation, au- 
paravent qu’on s’y doive fier: ny qu’on les efface du 
livre. Toutefois ce n’eft ny 4 vous ny a moy d’en iuger: 
le meilleur fera d’ofter touts les noms propres, & n’of- 
fenfer perfonne de ceux qui peuvent nuire & qui font 
parmy nous : C’eft ce que ie vouloy vous dire pour le 
dernier : & me lairrez, s'il vous plaift en repos: car il 
eft heure' de fouper. Alors ie congnu bien qu'il me vou- 
loit donner congé de me retirer, & ie luy dy, qu'il me 
pardonnatt fi ie l’avoy tant ennuyé, mais que i’avoy pris 
ung fi grand plaifir a l’ouir, que le temps ne m’avoit 
point duré: Toutesfois qu’auparavant que partir ie le 
vouloy encor advertir, que beaucoup de gens difoient 

que la harangue du Sieur d’Aubray eftoit trop longue 
& trop ferieufe au prix des precedentes, qui font toutes 
courtes & bourlefques: & que ie ne fcavoy que leur 
refpondre, ny quelle en eftoitlaraifon de l’autheur : Ie 
n’en feay, di-il, non plus que vous : finon que i’eftime 
que mon coufin a voulu imiter le naturel dudi& fieur 
d’Aubray, qui eft ainfi abundant, & copieux en raifons, 
& qui ne trouue iamais fin de fon feavoir, ny de fes 
difcours : & mefmement en ung tel aéte, auquel il a deu 
reprefenter tout ce qu'il feavoit avec affection de per- 
fuader. Mais en ce qu’on I’a fait parler ferieufement, 
c’eft pour luy rendre plus de dignité qu’aux autres pre- 
cedents qui font touts chelmes, aufquels il n’euft pas efté 
feant de faire direrien de bon: & ne s’eft trouvé que” 
luy en la bouche duquel il fuft propre de dire la verité, 
& de mettre avant chofe qui fervift a l’inftruétion & 
congnoiffance ferieufe des affaires paffees: Voila toute 
la fineffe qu’on y entend, & la raifon dont on doit payer 
ces delicats : en la puiffance defquels il eft de la rongner 
& retrancher : ou de n’en lire que le cart ou la moitié 
comme ils voudront, s’ils la trouvent trop longue : Mais 
ie m’en raporte aux mieux entenduz, s'il ya rien qu’on 
en puiffe ofter, & qui n’y foit appliqué fort 4 propos: 
Toutesfois & vous eft permis de la tailler ou ronger 
comme il vous plaira, ie n’en trouueray pas le vin pire : 
& vous prie pour la fin me laiffer en paix. Sur cela ie 
n’ofay l'importuner davantage, encor que j’euffe grand 
defir de feavoir, fi luy ou le Seign. Agnofte n’avoient 
rien fai&t fur la caufe des Iefuites, mais il me coupa 

broche, & me dift, On a accouftumé a la mode de nof- 
tre pais de dire ce qu’on penfe. Ie vous diray donq que 
ie penfe que c’eft affez difcouru pour cefte fois, & vous 
prie encore ung coup de me laiffer en paix. Ce difant 
hucha fon valet qu’on vinft mettre la nappe, & jeu 
honte de demeurer plus long temps : & m’en vins inf- 
truiét de ces belles refponces, defquelles ie vous ay voulu 
faire part, pour le contentement de ceux qui font comme 
moy curieux de la verité. 


FIN DE LA SATYRE MENIPPFE. 

